
Pratarmė 


Šioje knygoje nagrinėjami kai kurie fundamentalūs pilietinio 
gyvenimo klausimai remiantis Italijos regionų studijomis. Ji pa- 
rašyta dviems visiškai skirtingiems adresatams — tiems, kurie, 
kaip ir aš, yra pakerėti Italijos gyvenimo subtilybių, ir tiems, 
kurie ne žavisi juo, bet domisi demokratijos teorija ir praktika. 

Pats tyrinėjimas prasidėjo nuo pokalbių su Peteriu Lange ir 
Peteriu Weitz'u 1970 metų pavasarį, kai mes visi trys Romoje 
studijavome įvairius Italijos politikos aspektus. Netikėtai Ita- 
lijos vyriausybė sutiko įgyvendinti ilgai ignoruotą konstituci- 
nę nuostatą apie regionų valdymą. Kadangi šios naujos insti- 
tucijos buvo kuriamos skirtinguose Italijos regionuose nuo 
pamatų, eksperimentas suteikė išskirtinę progą pradėti ilgalai- 
kes sistemines studijas apie šių institucijų vystymąsi ir jų pri- 
sitaikymą prie socialinės aplinkos. Tačiau, jei būčiau suvokęs, 
kad vėlesni tyrinėjimai tęsis beveik ketvirtį amžiaus arba kad 
jie nuves mane prie lošimų teorijos ir viduramžių istorijos gel- 
mių, vargu ar būčiau ryžęsis jų imtis. 

Paskatintas šviesaus atminimo profesoriaus Alberto Spreafi- 
co ir gavęs Mičigano universiteto finansinę paramą, 1970 metų 
rudenį pravedžiau pirmąją kelių regionų, išsibarsčiusių pusiasa- 
lyje, naujai išrinktų tarybų narių apklausą. Vėliau, grįžęs į Ana 
Arborą, pradėjau analizuoti šiuos interviu padedamas dviejų jaunų 
talentingų bendradarbių - Roberto Leonardi ir Raffaellos Na- 
netti. Iki 1975-ųjų, kai buvo išrinkta nauja tarybų narių kohor- 
ta, Bobas ir Raffi tapo kitų fakultetų nariais - ir politikos moks- 

lo, ir miestų, ir regionų planavimo. Mes susitarėme suvienyti 
jėgas antrai interviu bangai organizuoti ir taip įteisinome glau- 
dų, ilgalaikį ir produktyvų bendradarbiavimą. 

Vėlesnius dešimtmečius mes trise praleidome šimtus va- 
landų kartu planuodami ir atlikdami tyrimą, aprašytą šioje 
knygoje. Paskutiniuosiuose etapuose Bobas ir Rafi pirmiau- 
sia buvo atsakingi už alinantį lauko darbą. Mes visi trys nuo- 
lat grįždavome į šešis regionus, kurie sudarė mūsų studijų 
šerdį. Be to, kadangi mūsų studijos tapo geriau žinomos Ita- 
lijoje, keletas kitų regionų vyriausybių pakvietė mus atlikti 
analogiškus jų veiklos tyrinėjimus. 

Kai kurios iš daugelio šio projekto publikacijų buvo išleis- 
tos visų vardu!, kitos (kaip ir ši knyga bei keletas parašytų Bo- 
bo ir Raffi?) parengtos atskirai, nors remiasi faktais ir idėjo- 
mis, rinktais dirbant kartu. 

Nors nė vienas iš šių dviejų tyrėjų nėra atsakingas už teigi- 
nius, dėstomus knygoje, jų vardai tituliniame lape - tai pagar- 
bos ir padėkos ženklas už daugiau kaip dvidešimties metų ben- 
dradarbiavimą, kūrybiškumą, sunkų darbą ir draugystę. 

Šio projekto koncepcijos evoliucija buvo tokia pat sudėtin- 
ga, kaip ir pačių regionų vyriausybių raida. Socialinis mokslas 
tradiciškai buvo apibūdinamas kaip tiesioginis hipotezių išve- 
dimas iš teorijos, faktų rinkimas ir išvadų pateikimas. Nors 
teorija ir faktai taip pat buvo svarbūs projektui, jo vystymasis 
labiau panašėjo į kvapą gniaužiantį detektyvinį pasakojimą, 
kuriame išaiškinami kylantys įvairūs įtarimai, jėgos eikvoja- 
mos klaidingoms paieškoms, materializuojamos naujos siuže- 
tinės linijos, pasitvirtina kai kurios nuojautos, ankstesni įtari- 
mai aiškinami iš naujo vėlesnių faktų šviesoje, kiekvienas 
išspręstas galvosūkis iškelia kitą galvosūkį, ir seklys niekada 
nėra visiškai tikras, kur atves pėdsakas. 

Iš pradžių mūsų tyrimas buvo sutelktas į tęstinumą ir kaitą, 
1970 metų interviu naudojant kaip išeities tašką, nuo kurio 
matuojama institucijų raida. Vėliau, kai mūsų duomenys at- 
skleidė prieštaringus regionų vyriausybių laimėjimų ir nesėk- 
mių skirtumus, mes atkreipėme dėmsį į lyginimą erdvėje, o ne 

laike. Palaipsniui paaiškėjo, kad šie skirtumai turi stebėtinai 
gilias istorines šaknis. (Retrospektyviai žiūrint, kaip daugu- 
moje detektyvinių pasakojimų, atsakymas atrodė toks akivaiz- 
dus, kad mes privalėjome susiprotėti daug anksčiau.) Šios is- 
torinės sąsajos iškėlė itin svarbias teorines problemas ir 
neapsiribojo vien Italija, o lietė fundamentalius demokratijos, 
ekonominės plėtros ir pilietinio gyvenimo klausimus. 

Dėl to ši knyga prasideda siauru, nuodugniu pačių regionų 
vyriausybių tyrimu ir palaipsniui įgauna platesnį mūsų atradi- 
mų įprasminimą. Knyga, kaip visuma, įkūnija ginčą apie de- 
mokratiją ir bendruomenę, kuris, mano manymu, taip pat yra 
reikšmingas nepasitenkinimui dabartine Amerika, tačiau šių 
implikacijų įvardijimas yra ateities uždavinys. 

Dešimtys mokslininkų dirbo prie šio projekto daugiau kaip 
dvi dekadas, tačiau ypač paminėtini Paolo Bellucci, Sheri Ber- 
man, Giovanni Cocchi, Bryan Ford, Nigeli Gault, Celinda Lake, 
Franco Pavoncello ir Claudia Rader. 

Iš daugelio Italijos mokslininkų, patarusių ir padėjusių, la- 
biausiai norėčiau padėkoti Carmelo Azzarą, Sergio Bartole, Gian- 
franco Bartolini, Sabino Cassere, Franco Cazzola, Gianfranco 
Ciaurro, Leonardo Cuoco, Alfonso del Re, Francesco d'Onofrio, 
Marcello Fedele, Elio Gizzi, Luciano Guerzoni, Andrea Man- 
zella, Nando Tasciotti, Lanfranco Turci ir šimtams vietinių 
regionų bei šalies lyderių, kurie metų metus kalbėjosi su mu- 
mis anonimiškai. 

Šiame projekte, kaip ir daugelyje kitų studijų apie Italiją, 
ypač padėjo Alberto Spreafico. Alberto supažindino mane su 
Italija prieš ketvirtį amžiaus, jo įkurtas Socialinių mokslų ko- 
mitetas daug kartų įvairiomis progomis priėmė mane, ir jo švel- 
nus, išmintingas skatinimas buvo svarbiausias pradedant šį pro- 
jektą. Šios knygos dedikacija rodo mano didžiulį įsipareigojimą 
Albertui ir daugybei kitų paprastų, pilietiškai mąstančių italų, 
parėmusių mano pastangas suprasti nuostabias jų sudėtingos 
visuomenės paslaptis. 

Per tuos metus daugelis kolegų pateikė pradinių juodraščių 
ir metmenų įžvalgas ir negailėjo kritikos. Ypač noriu padėkoti 

Alberto Alesina, James Alt, Robert Axelrod, Edward C. Ban- 
field, Samuel H. Barnes, Michael Barzelay, Terry Nichols Clark, 
John Comarotff, Jeff Frieden, Paul Ginsborg, Richard Gold- 
thwaite, Raymond Grew, Peteri A. Hall, Jens Joachim Hesse, 
John Hollander, Steven Kelman, Robert O. Keohane, Robert 
Klitgaard, Jacek Kugler, Daniel Levine, Marc Lindenberg, Glenn 
C. Loury, Charles Maier, John D. Montgomery, Kenneth 
A. Shepsle, Judith N. Shklar, Malcolm Sparrow, Federico Va- 
rese, Jeff W. Weintraub, Vincent Wright, Richard Zeckhau- 
ser ir keletui anonimiškų recenzentų. Aarono Wildavsky'io švel- 
nus skatinimas „išspausti iš savęs dar nors vieną unciją kūrybiško 
mąstymo“ pastūmėjo mane nemesti nebaigto darbo, o Walte- 
rio Lippincott o nuolatinė rūpestinga parama išsaugojo mano 
entuziazmą tais momentais, kai dėmesys krypo kitur. 

Finansinę paramą įvairiais tyrimo etapais paprastai teikė Mi- 
čigano universitetas, Nacionalinis mokslo fondas (grantai GS- 
33810, SOC76-14690 ir SES-7920004), Jungtinių Valstijų 
Germano Marshalo fondo skyrius Vokietijoje, Harvardo uni- 
versitetas, Johno Simono Guggenheimo atminimo fondas, 
I Instituto Carlo Cattaneo, La Presidenza del Cosiglio dei Mi- 
nistri, Europos universiteto institutas, Europos Bendrijos Ko- 
misija ir įvairios regionų vyriausybės (Bazilikatos, Friulio-Ve- 
necijos-Džūlijos, Emilijos-Romanijos, Markės, Toskanos ir 
Umbrijos). 

Mičigano universitetas, Harvardo universitetas (ypač jo Tarp- 
tautinių reikalų centras), Išplėstinių studijų bihevioralistinių 
mokslų centras, Woodrowo Wilsono tarptautinis mokslinin- 
kų centras, Rokfelerio fondo Beladžio konferencijų centras, 
Oksfordo universiteto Nafeldo koledžo Europos studijų cen- 
tras buvo labai svetingi įvairiais mano darbo laikotarpiais. 

Rosemary, Jonathanas ir Lora Putnamai su šiuo projektu 
dirbo taip ilgai, kad net sunku prisiminti nuo kada: ar keliau- 
dami per regionus, ar padėdami analizuoti duomenis, ar ko- 
mentuodami nesibaigiančius juodraščius ir kartu džiaugdamiesi 
mano atradimais. Už visa tai esu be galo dėkingas. 


l 


Įvadas: studijuojant 


institucijų veiksmingumą 


Kodėl vienos demokratinės vyriausybės sėkmingai dirba, o ki- 
tos žlunga? Šis klausimas, nors ir senas, tebėra aktualus. Pasi- 
baigus triukšmingam mūsų šimtmečiui, didieji ideologiniai de- 
batai tarp liberalų demokratų ir jų priešininkų blėsta. Ironiška, 
bet filosofinį liberaliosios demokratijos viešpatavimą lydi vis 
didėjantis nepasitenkinimas jos praktine veikla. Nuo Maskvos 
iki Šv. Luiso Rytuose, nuo Mechiko iki Kairo gilėja nusivyli- 
mas viešosiomis institucijomis. Nors Amerikos demokratinės 
institucijos pradeda savo trečiąjį šimtmetį, tačiau jaučiama, kad 
vis labiau abejojama mūsų nacionaliniu savivaldos patyrimu. 
Kitoje pasaulio dalyje buvusios komunistinės Eurazijos šalys 
suvokė, jog privalo kurti savą demokratinio valdymo sistemą 
nuo pagrindų. Visur moterys ir vyrai ieško bendrųjų proble- 
mų sprendimo - švaresnio oro, labiau garantuoto darbo, di- 
desnio saugumo miestuose. Nedaugelis mano, kad galima ap- 
sieiti be vyriausybės, dar mažiau vis dar tikinčių, jog mes žinome, 
kas pagerina vyriausybės darbą. 

ios knygos tikslas — praturtinti mūsų supratimą apie de- 
mokratinių institucijų veiksmingumą. Kokia formalios insti- 
tucijos įtaka politikos ir vyriausybės veiklai? Ar institucijų re- 
formavimas atsiliepia jų veiklai? Ar institucijos veikla priklauso 
nuo jos socialinės, ekonominės ir kultūrinės terpės? Jei mes 
transplantuosime demokratines institucijas, ar jos prigis nau- 
joje aplinkoje, kaip išaugo senojoje? O gal demokratijos koky- 
bę lemia piliečių savybės, nes kiekviena tauta gauna tokią vy- 

riausybę, kokios nusipelno? Mūsų ketinimas - teorinis. Mūsų 
metodas - empirinis, paremtas unikalaus institucijų reformos 
eksperimento, vykdyto Italijos regionuose pastaruosius dvide- 
šimt metų, pamokomis. Tyrinėjimai mus giliai įtrauks į pilie- 
tinio gyvenimo būdą, į griežtą kolektyvinio veiksmo logiką ir į 
viduramžių istoriją, nors kelionė prasideda nuo šių dienų Ita- 
lijos įvairovės. 


Tyrimo maršrutas 


Autostrada, aukštai iškilusia išilgai Italijos Apeninų pusiasa- 
lio, skubantis keliautojas 870 kilometrų nuo Seveso šiaurėje 
iki Pietrapertosos pietuose gali įveikti per vieną ilgą dieną, 
pirmiausia sukinėdamasis per judrius pramoninius Milano 
priemiesčius, greitai kirsdamas derlingą Po lygumą, praner- 
damas pro žymiąsias Renesanso sostines - Boloniją ir Flo- 
renciją, aplenkdamas nešvarius, niūrius Romos priemiesčius, 
o po to —- Neapolį ir pagaliau įkopdamas į negyvenamus Ba- 
zilikatos kalnus — nuo Italijos bato izoliuotą užkulnį.! T'a- 
čiau atidžiam stebėtojui ši greita kelionė įspūdinga ne dėl 
didelio atstumo, bet dėl istorinio kontrasto tarp jos pradinio 
ir galinio punktų. 

Sevesas, kuklus šiuolaikinis miestas mišrioje pramonės ir 
žemės ūkio juostoje, nutolęs dešimt mylių į šiaurę nuo Mila- 
no, tapo žinomas pasauliui kaip didžiulės ekologinės nelai- 
mės vieta, kai sprogo vietinė chemijos gamykla apnuodyda- 
ma dioksinu namus, įstaigas, laukus ir gyventojus. Daugelį 
mėnesių po įvykio vairuotojai, skubėdami autostrados grei- 
čiu pro Sevesą sandariai užsuktais langais, žiopsojo į aptver- 
tus namus ir į baisias, baltai apsigaubusias su apsauginiais aki- 
niais figūras, valančias miestą ir jo apylinkes. Industrializuotam 
pasauliui Sevesas simbolizavo augančią ekologinių nelaimių 
riziką. Apstulbintiems vietiniams pareigūnams katastrofa Se- 
vese įkūnijo ryškėjančius dvidešimt pirmojo amžiaus viešo- 
sios politikos iššūkius.“ 

Viešojo valdymo požiūriu keliauti iš Seveso į Pietraperto- 
są 1970-aisiais reiškė sugrįžti šimtmečius į praeitį. Daugelis 
pietrapertosiečių vis dar gyveno vieno ar dviejų kambarių ak- 
meninėse pašiūrėse, prilipdytose prie kalno paviršiaus po pa- 
čia uolėta viršūne, kur juos prieš daugelį metų pritvirtino Lu- 
cijano protėviai. Netoliese fermeriai vis dar kūlė javus rankomis 
padedami tik vėjo, švilpiančio pro jų grėblių virbus, kaip prieš 
tūkstantmetį tai darydavo Viduržemio jūros baseino valstie- 
čiai. Daugelis vietinių vyrų ieškodavo laikino darbo Šiaurės 
Europoje, ir kai kurių iš jų sėkmė buvo pažymėta vokiškais 
numeriais ant keleto automobilių, pastatytų kiek žemiau kaimo. 
Tačiau gyventojams, kuriems sekėsi prasčiau, transportą at- 
stodavo asilai, kurie kartu su keliais sulysusiais viščiukais ir 
katėmis dalijosi bendru akmeniniu prieglobsčiu. Žemiau, ant 
kalvos, kai kurie grįžę emigrantai pasistatė tinkuotus namus 
su viduje įrengtu vandentiekiu, bet daugeliui kaime tekančio 
vandens ir kitų bendrųjų patogumų stoka liko labiausiai sle- 
giančia problema, kaip ir daug kur Europoje prieš tris ar ke- 
turis šimtmečius. 

Kaip ir jų tėvynainiai Sevese, Pietrapertosos Žmonės susidūrė 
su rimtomis problemomis, kurias ekonomistai vadina „viešo- 
siomis gėrybėmis“ ir „viešuoju deficitu“. Abiejų miestų ekono- 
miniai, socialiniai ir administraciniai ištekliai akivaizdžiai sky- 
rėsi, kaip ir jų vietinės problemos, bet abiem atvejais žmonėms 
reikėjo vyriausybės pagalbos. 1970-ųjų pradžioje nacionalinė ad- 
ministracija netikėtai pagrindinę atsakomybę už įvairiausias vi- 
suomenės sveikatingumo bei saugumo ir kitas eiliniams italams 
rūpimas problemas perdavė naujai sukurtoms, renkamoms re- 
gionų vyriausybėms. Dabar Seveso ir Pietrapertosos gyventojai 
dėl savo bendrų rūpesčių turėjo kreiptis į kaimyninius Milaną 
ir Potencą, o ne į tolimąją Romą. Tyrinėjimai, ar tinkamai ir 
kodėl šios naujos institucijos atitiko gyventojų poreikius, pa- 
skatins mus sugretinti kertinius pilietinio gyvenimo bruožus ir 
bendradarbiavimą dėl bendrosios gerovės. 

Naujų vyriausybių valdos dažniausiai sutapo su pusiasalio 
istoriniais regionais, apimančiais ir tokias šlovingas sritis, kaip 

Toskana ir Lombardija. Tačiau po Italijos suvienijimo 1870 me- 
tais jos administracinė struktūra buvo labai centralizuota, mo- 
deliuota pagal Napoleono Prancūziją. Kaip daugelis prisime- 
na, vietinius pareigūnus kontroliavo prefektai, tiesiogiai 
atsiskaitydavę Romai. Niekada neegzistavo regionio lygio vy- 
riausybė. Todėl faktas, kad viešosios Seveso bei Pietrapertosos 
ir tūkstančių kitų Italijos bendruomenių, mažų ir didelių, pro- 
blemos bus patikėtos spręsti nepatyrusioms regionų vyriausy- 
bėms, piliečių požiūriu, buvo ypatingos praktinės reikšmės eks- 
perimentas. 

Nuo 1970 metų mes atidžiai sekėme dalies šių naujai gims- 
tančių institucijų, atstovavusių visam Italijos pusiasalio eko- 
nominių, socialinių, kultūrinių ir politinių terpių diapazo- 
nui, evoliuciją. Mūsų nuolatinės kelionės į įvairių regionų 
sostines greitai atskleidė ryškius institucijų veiksmingumo skir- 
tumus. 

Netgi regiono valdžios pareigūnų paieškos Apulijos sosti- 
nėje Baryje pasirodė mums sudėtingos kaip ir jo gyventojams. 
Kaip ir atvykstantys tyrinėtojai, eiliniai apuliečiai pirmiausia 
kažkur už geležinkelio sandėlių turi susirasti neišvaizdžias re- 
gionų būstines. Nešvariame laukiamajame sudribę keli tingūs 
pareigūnai, kurie kiekvieną dieną, matyt, pasirodo valandai ar 
dviem, bet ir tada gali būti neprieinami. Atkaklus lankytojas 
gali išsiaiškinti, kad kontorose už pakylos — tik vaiduokliškos 
tuščių suolų eilės. Vienas meras, susijaudinęs dėl savo bejėgiš- 
kumo sulaukti veiksmų iš regiono biurokratų, mums aiškino: 
„Jie neatsako į laiškus, neatsako į telefono skambučius ir, kai 
aš vykstu į Barį baigti pildyti dokumentaciją, turiu kartu pasi- 
imti spausdinimo mašinėlę ir mašininkę.“ Plačiai paplitusi pa- 
reigų dalijimo sistema kenkia administravimo našumui. Taip 
kartą klerkas mūsų akivaizdoje atšovė savo nominaliam virši- 
ninkui: „Jūs negalite man įsakinėti. Aš esu „gerai proteguoja- 
mas.“ Tuo metu regionų vadovai įsitraukė į Bizantijos feodų 
pobūdžio vaidus dėl globos ir pareigų ir siūlė retorinius regio- 
nų atnaujinimo projektus, kurie, atrodė, niekada nebus įgy- 
vendinti. Jei Apulija taptų „naująja Kalifornija“, kaip kartais 

sako vietiniai aktyvistai, tai įvyktų nepriklausomai nuo naujos 
regiono vyriausybės veiksmingumo ir ne jos dėka. Apulijos gy- 
ventojai neslepia paniekos savo regiono vyriausybei. Iš tikrųjų 
jie retai galvoja apie ją kaip apie „savą“. 

Emilijos-Romanijos vyriausybės Bolonėje produktyvumo 
skirtumas yra stulbinantis. Apsilankymas regiono centre stik- 
linėmis sienomis prilygsta apsilankymui modernioje, gerai tech- 
niškai įrengtoje firmoje. Guvus, mandagus durininkas nuro- 
do lankytojams reikalingą kontorą, kur, visai tikėtina, tam 
paskirtas tarnautojas ras kompiuterizuotą regiono problemų 
ir politikos duomenų bazę. Centrinė Bolonės aikštė garsi sa- 
vo iki vidurnakčio trunkančiais visiškai skirtingų piliečių grupių 
bei politikos aktyvistų debatais, kurių įkvepiančių diskusijų 
apie dienos aktualijas aidas atsikartoja regiono tarybos kabi- 
netuose. Emilijos vyriausybė, įstatymdavystės pradininkė, nuo 
žodžių perėjo prie teisinių aktų įgyvendinimo. Jos efektyvu- 
mas matuojamas tuzinais lopšelių-darželių ir industrinių parkų, 
stacionarių teatrų ir profesinio mokymo centrų, išsibarsčiu- 
sių po visą regioną. Į diskusijas linkę piliečiai Bolonės aikš- 
tėje yra kritiški savo regiono vyriausybės atžvilgiu, bet jie ge- 
rokai labiau patenkinti negu jų tėvynainiai Apulijoje. Kodėl 
naujos institucijos sėkmingai dirba Emilijoje-Romanijoje, o 
Apulijoje - ne? 

Pagrindinis mūsų tyrimo metu kilęs klausimas buvo: ko- 
kios yra stiprių, atliepių, veiksmingų atstovavimo institucijų 
kūrimo sąlygos? Italijos regioninis eksperimentas siūlo su nie- 
kuo nepalyginamą galimybę atsakyti į šiuos klausimus. Jis 
suteikia retą progą sistemiškai studijuoti naujų institucijų 
gimimą ir raidą. 

Pirma, penkiolikos regionų vyriausybės buvo įsteigtos vie- 
nu metu, 1970 metais, suteikiant joms visiškai vienodas kon- 
stitucines struktūras ir įgaliojimus. 1976-1977-aisiais po in- 
tensyvios politinės kovos, aprašytos antrame knygos skyriuje, 
visiems regionams buvo suteikti įgaliojimai spręsti daugelį 
viešųjų klausimų. Iš dalies nuo šių penkiolikos regionų besi- 
skiriantys kiti penki „specialieji“ regionai buvo sukurti kele- 

riais metais anksčiau suteikiant jiems kai kuriuos platesnius, 
konstituciškai įtvirtintus įgaliojimus. Šie penki regionai bu- 
vo pasienio zonose ir Antrojo pasaulinio karo pabaigoje kėlė 
grėsmę dėl separatistinių sentimentų. Tam tikrais aspektais 
ilgesnis gyvavimas ir platesni specifinių regionų vyriausybių 
įgaliojimai suteikė jiems savitumo. Bet dėl daugelio priežas- 
čių jie pagrįstai gali būti nagrinėjami kartu su kitais įprastais 
regionais. Apskritai kalbant, mes rinkome faktus apie visus 
dvidešimt regionų. 

Iki 1990-ųjų pradžios naujos vyriausybės, būdamos vos dviejų 
dešimčių amžiaus, disponavo beveik dešimtadaliu Italijos ben- 
drojo vidinio produkto. Joms buvo suteikta atsakomybė už tokias 
sritis, kaip miestų reikalai, žemės ūkis, būstas, ligoninės ir svei- 
katos tarnybos, viešieji darbai, profesinis lavinimas ir ekono- 
mikos plėtra. Nežiūrint nesibaigiančių regionalistų skundų dėl 
apribojimų, primetamų centrinės vyriausybės, visos naujos ins- 
titucijos įgijo pakankamą galią atskleisti savo pobūdį. Popie- 
riuje šie dvidešimt regionų yra visiškai tapatūs ir turi vienodas 
potencialias galias. 

Antra, vis dėlto socialinis, ekonominis, politinis ir kultū- 
rinis kontekstai, į kuriuos buvo persodintos naujosios insti- 
tucijos, skyrėsi labai ryškiai. Socialiniu-ekonominiu požiū- 
riu kai kurie regionai, pavyzdžiui, Pietrapertosa Bazilikatoje 
prilygsta Trečiojo pasaulio šalims, o kiti, kaip Sevesas Lom- 
bardijoje, jau tampa postindustriniu. Skirstant regionus pa- 
gal išsivystymo lygį, matyti politinių tradicijų skirtumai. Pa- 
vyzdžiui, kaimyniniai Venecija ir Emilija-Romanija 1970 
metais buvo panašūs ekonomiškai, tačiau Venecija — uolių 
katalikų kraštas, o Emilija-Romanija, centrinės Italijos „rau- 
donosios juostos“ centras, nuo 1945-ųjų buvo kontroliuoja- 
ma komunistų. Kai kurie regionai paveldėjo „patrono-kliento“ 
politikos modelį, daugiau ar mažiau perimtą iš feodalinės 
praeities. Kiti buvo transformuoti didžiųjų migracijos ban- 
gų ir socialinių pokyčių, persiritusių per Italiją 1950-1960- 
ųjų bumo laikotarpiu. 

Italijos eksperimentas buvo tarsi užsakytas institucijų plėtros 

dinamikos ir ekologijos lyginamajai studijai. Visai kaip bo- 
tanikai, kurie gali tyrinėti augalo vystymąsi matuodami ge- 
netiškai identiškų daigų augimą skirtinguose sklypuose, taip 
ir vyriausybės veiklos tyrinėtojai gali tirti šių naujų instituci- 
jų, formaliai tapačių, perspektyvą skirtingoje socialinėje-eko- 
nominėje, kultūrinėje ir politinėje terpėse. Ar iš tikrųjų nau- 
josios organizacijos vystysis vienodai tokiuose skirtinguose 
dirvožemiuose, kurie supa Sevesą ir Pietrapertosą? Jeigu ne, 
kokie elementai produkuoja skirtumus? Atsakymų į šiuos klau- 
simus svarba gerokai peržengia Italijos sienas, nes mokslininkai 
ir politikai, eiliniai žmonės visame pasaulyje - industriniame, 
postindustriniame ir priešindustriniame — bando išsiaiškin- 
ti, kaip atstovaujamosios institucijos gali efektyviai veikti. 


Kelionės žemėlapis 


Nuo antikos laikų politikos mokslas nuolat domėjosi insti- 
tucijomis, bet pastaruoju metu teoretikai jų problemas pra- 
dėjo pulti su nauja energija ir polėkiu „naujojo instituciona- 
lizmo“ vardu. Institucijas apibūdinant kaip „ekstensyvios 
formos lošimus“, kuriuose veikėjo elgseną struktūruoja žai- 
dimo taisyklės, buvo pradėtas naudoti lošimų teorijos ir ra- 
cionalaus pasirinkimo modeliavimo instrumentarijus.? Orga- 
nizacijų teoretikai iškelia institucijų rolę, rutiną, simbolius 
ir pareigas.“ Istorinio institucionalizmo atstovai tyrinėja vy- 
riausybės ir politikos tęstinumą ir pabrėžia laiko bei įvykių 
eigos reikšmę institucijų plėtrai.? 

Daugelis naujųjų institucionalistų teorinių ir metodolo- 
ginių bruožų skiriasi. Tačiau jie sutaria dviem esminiais as- 
pektais: 


1. Institucijos formuoja politiką. Taisyklės ir veikiančios standartinės proce- 
dūros, kurios sudaro institucijas, palieka savo antspaudą politinėse pasek- 
mėse struktūruodamos politinį elgesį. Pasekmės nėra paprasčiausiai redu- 
kuotinos iki biliardo kamuolių sąveikos nei tarp individų, nei tarp. 
pagrindinių socialinių jėgų. Institucijos turi įtakos pasekmėms todėl, kad 
jos formuoja veikėjų identitetus, galią ir strategijas. 

2. Institucijas suformuoja istorija. Nors daugelis kitų veiksnių gali veikti ins- 
titucijų formą, jos yra inertiškos ir „atsparios“. Todėl jos įkūnija istori- 
nes trajektorijas ir posūkius. Istorija yra svarbi, nes ji yra „priklauso nuo 
trajektorijos“ (patb dependent): kas susidaro pirma (net jeigu tai tam tik- 
ra prasme įvyko „atsitiktinai“), lemia tai, kas nutinka vėliau. Individai 
gali „rinktis“ savo institucijas, bet jie renkasi ne jų pačių sukurtomis s4- 
lygomis, ir jų pasirinkimas savo ruožtu turi įtakos taisyklėms, kurioms 
veikiant, rinksis jų įpėdiniai. 

Italijos regioninio eksperimento tyrimo tikslas - abu šiuos 
požiūrius papildyti empiriniais įrodymais. Institucijas laiky- 
dami nepriklausomais kintamaisiais, mes empiriškai aiškina- 
me, kaip institucijų pokyčiai veikia politinių veikėjų identite- 
tus, galią ir strategijas. Po to, institucijas tirdami kaip 
priklausomą kintamąjį, mes aiškiname, kaip istorija sąlygoja 
institucijų veiksmingumą. 

Tačiau tarp šių dviejų fazių mes įterpiame ir trečiąją, igno- 
ruojamą dabartiniuose darbuose apie institucijas. Mes darome 
prielaidą, kad praktinį institucijų veiksmingumą formuoja so- 
cialinis kontekstas, kuriame jos veikia. 

Lygiai taip pat, kaip tas pats individas gali įvairiai apsi- 
brėžti ir siekti savo interesų skirtinguose instituciniuose kon- 
tekstuose, taip ir formalios institucijos skirtinguose konteks- 
tuose gali veikti nevienodai. Nors šis aspektas dabartinėse 
teorijose neakcentuojamas, daugeliui institucijų ir jų refor- 
mų tyrinėtojų jis yra žinomas. Vestminsterio tipo konstitu- 
cijas, apleistas britų, kai jie pasitraukė iš imperijos, įvairiose 
pasaulio dalyse ištiko skirtingas likimas. Mes žengiame to- 
liau ir neapsiribojame apibendrinimu „kontekstas svarbus“, 
bet klausiame, kurie socialinio konteksto bruožai labiausiai 
veikia institucijų veiksmingumą. 

Kaip mes suprantame „institucijų veiksmingumą ? Anot kai 
kurių teoretikų, politinės institucijos pirmiausia yra „žaidimo 
taisyklės“, procedūros, reguliuojančios kolektyvinį sprendimų 
priėmimą, sritys, kuriose kyla ir (kartais) išsprendžiami kon- 
Aliktai.“ (Šie teoretikai JAV Kongresą dažnai naudoja kaip mo- 
delį.) Tokio pobūdžio institucijų „sėkmė“ reiškia galimybių 

suteikimą veikėjams kuo produktyviau įveikti savo nesutari- 
mus, esant preferencijų skirtumams. Tokia politinių institu- 
cijų koncepcija yra tinkama, bet nepakankama paaiškinti ins- 
titucijų vaidmenį viešajame gyvenime. 

Institucijos yra lemiamos siekiant tikslų, o ne tik siekiant 
susitarimų. Mes norime, kad vyriausybė darytų, o ne tik spręs- 
tų - ugdytų vaikus, mokėtų pensininkams, užkirstų kelią nu- 
sikaltimams, kurtų darbo vietas, mažintų kainas, remtų šei- 
mos vertybes ir pan. Mes nesutariame, kurie iš šių dalykų 
yra labiausiai neatidėliotini nei kaip jie turi būti atlikti ir, 
apskritai, ar jie reikšmingi. Tačiau visi, net anarchistai, su- 
tinka, kad bent tam tikru metu ir dėl tam tikrų klausimų 
vyriausybės institucijų veiksmai yra būtini. Šis faktas turėtų 
suteikti žinių mūsų samprotavimams apie institucijų sėkmes 
ar nesėkmes. 

Institucijų veiksmingumo koncepcija šioje studijoje re- 
miasi labai paprastu valdymo modeliu: visuomenės reikala- 
vimai > politinės sąveikos -> vyriausybė > politinio spren- 
dimo pasirinkimas > įgyvendinimas. Vyriausybės institucijos 
priima įeigas iš savo socialinės aplinkos ir produkuoja išei- 
gas reaguodamos į šią aplinką. Dirbantys tėvai siekia tinka- 
mos vaikų priežiūros, prekybininkai susirūpinę liftais par- 
duotuvėse, veteranai apverkia patriotizmo žūtų. Politinės 
partijos ir kitos grupės artikuliuoja šiuos interesus, o parei- 
gūnai svarsto, jei apskritai svarsto, ką daryti. Pagaliau poli- 
tika (kuri gali būti tik simbolinė) yra perimama. Išskyrus 
„nieko nedaryk“ politiką, ji turi būti įgyvendinta - steigiant 
naujus vaikų darželius (arba tai padaryti įpareigojant priva- 
čias agentūras), skiriant daugiau patruliuojančių policinin- 
kų, dažniau iškeliant vėliavas. Tikrai veiksminga demokra- 
tinė institucija turi būti ir atliepi, ir efektyvi: jautri savo 
gyventojų poreikiams ir efektyviai naudoti ribotus išteklius, 
skirtus jiems patenkinti. 

Painiavos šioje srityje apstu. Pavyzdžiui, kad būtų efektyvi, 
vyriausybė dažnai privalo būti pakankamai toliaregiška numa- 
tyti reikalavimus, kurie dar netgi neartikuliuoti. Debatai ir ak- 

lavietės gali stabdyti procesą bet kuriame etape. Vyriausybės 
veiksmų, net jei jie gerai suplanuoti ir efektyviai įgyvendinti, 
pasekmės gali būti kitokios, negu tikėjosi iniciatoriai. Nežiū- 
rint to, institucijų veiksmingumas yra svarbus, nes galų gale 
vyriausybės kvalifikacija lemia žmonių gyvenimą: suteikiamos 
stipendijos, grindžiami keliai, skiepijami vaikai arba (jeigu vy- 
riausybės veikla žlunga) tai nedaroma. 

Institucijų veiksmingumo dinamikos supratimu seniai do- 
mėjosi lyginamasis socialinis mokslas. Literatūroje galima ras- 
ti tris plačias veiksmingumo aiškinimo perspektyvas. Pirmoji 
mokykla pabrėžia institucijų projektavimą. Šios tradicijos šak- 
nys glūdi formalistinėse legalistinėse studijose, politinės ana- 
lizės būde, kuris iškilo konstitucijų kūrimo kovose devyniolik- 
tajame amžiuje.* Johno Stuarto Mill'io Apmąstymai apie 
atstovaujamąją vyriausybę atspindi, kaip ši mąstymo mokykla 
tikėjo „struktūrinėmis ir procedūrinėmis išmonėmis“.? Žymia- 
jame Mill'io traktate daugiausia nagrinėjama konstitucinė in- 
žinerija, parodant atstovaujamajai vyriausybei labiausiai tin- 
kamas institucijų formas.!“ ši mąstymo mokykla tebeviešpatavo 
demokratijos veiksmingumo analizėje pirmoje dvidešimtojo am- 
žiaus pusėje. „Daroma prielaida [tokios analizės], kad gyvy- 
binga atstovaujamoji vyriausybė (...) priklauso (...) tik nuo 
tinkamo jos formalių dalių sutvarkymo ir pakankamos ekono- 
minio gyvenimo bei institucijų reikalų sėkmės; ir, kad gera 
struktūra pasitarnaus net tuomet, jei nelydės sėkmė.“!! 

Tarpukario Italijos ir Vokietijos demokratinių eksperimen- 
tų žlugimas ir Trečiosios bei Ketvirtosios respublikų sąstingis 
kartu su augančiu susidomėjimu socialine-ekonomine politi- 
kos baze vertė blaiviau žiūrėti į manipuliavimą institucijomis. 
Kruopštus institucijų projektavimas neužtikrino tinkamo jų 
veiksmingumo. Nepaisant to, pastaruoju metu „naujojo insti- 
tucionalizmo“ šalininkai ir reformatoriai praktikai vėl skiria 
didelį dėmesį veiksmingumo organizacinėms determinantėms. 
Konstitucijų projektuotojai, vadybos konsultantai, patarėjai plėt- 
ros klausimais savo rekomendacijose daug dėmesio skiria ins- 
titucijų veiksmingumui tobulinti. Arturo Israel, Trečiojo pa- 

saulio plėtros specialistas, pastebi, kad paprasčiau nutiesti ke- 
lią, negu įsteigti organizaciją tam keliui prižiūrėti. Dabarti- 
niuose savo darbuose apie institucijų vystymąsi jis atkreipia 
dėmesį į valdymo ir organizacinius sprendimų įgyvendinimo 
ribotumus ir siūlo tobulinti institucijų projektavimą, kuris pa- 
didintų sėkmės galimybę.!? Elinor Ostrom, atidi institucijų ty- 
rinėtoja, užsimojusi įveikti „bendruomenių resursų tragediją“ — 
kolektyvinių veiksmų dilemą, keliančią pavojų tokių „bendrų- 
jų resursų“ naudojimui, kaip vandens tiekimas, žvejybos plo- 
tai ir pan. Lygindama daugelį tokių pastangų, ir sėkmingų, ir 
nesėkmingų, Ostrom semiasi patyrimo, kaip projektuoti ins- 
titucijas, kurios veikia.!? 

Mūsų tyrimas tik netiesiogiai liečia tokius institucijų pro- 
jektavimo klausimus. Iš tikrųjų mūsų studijoje institucijų pro- 
jektavimas laikomas konstanta: visos regionų vyriausybės su 
vienoda organizacine struktūra buvo steigiamos vienu metu. 
Tyrimo projektas išsiskiria aplinkos veiksniais, tokiais kaip eko- 
nominis kontekstas ir politinės tradicijos. Būsimiems refor- 
matoriams šiais veiksniais sunkiau manipuliuoti, bent jau per 
trumpą laikotarpį, todėl mūsų tyrimas negali pasiūlyti, kaip 
išvengti institucijų nesėkmių. Kita vertus, faktas, kad institu- 
cijų projektavimas yra Italijos regioninio eksperimento kon- 
stanta, reiškia, kad mes geriau galime išsiaiškinti kitų institu- 
cijų sėkmės veiksnių įtaką. 

Nors mūsų tyrimas neatskleidžia tiesioginio institucijų p70- 
Jektavimo poveikio jų veiksmingumui, bet jis nukreiptas į ins- 
titucijų 42705 pasekmes. Mūsų paieškos, kaip regionų vyriau- 
sybės vystėsi per du dešimtmečius, apima „prieš ir po“ lyginimą, 
leidusį įvertinti institucijų reformos poveikį. Kaip institucijos 
ir jų vadovai tobulėjo ir adaptavosi, — taip sakant, institucijų 
augimo „vystymosi biologija“ — persmelkia mūsų tyrimą. Ar 
sukūrus naujas regionų institucijas, pasikeitė Italijos politika 
ir valdymas? Kaip institucijų pokyčiai pakeitė vadovų ir pilie- 
čių bendradarbiavimo ir kovos dėl viešosios politikos formą? 
Kaip ir kiek institucijų reformos pakeitė elgesį? Šios proble- 
mos bus analizuojama antrame skyriuje. 

Antroji demokratinių institucijų veiksmingumo tyrimo mo- 
kykla pabrėžia socialinių-ekonominių veiksnių reikšmę. Po- 
lirikos sociologai nuo Aristotelio laikų tvirtino, kad efekty- 
vios demokratijos perspektyvos priklauso nuo socialinės raidos 
ir ekonomikos lygio. Šiuolaikiniai demokrarijos teoretikai Ro- 
bert A. Dahl ir Seymur Martin Lipset, samprotaudami apie 
stabilų ir efektyvų demokratinį valdymą užtikrinančias sąly- 
gas, taip pat pabrėžė įvairius modernizacijos aspektus (gero- 
vę, švietimą, ir t. t.).“ Net kazualizmo teoretikams nėra nie- 
ko akivaizdesnio už faktą, kad veikianti demokratija glaudžiai 
susijusi su socialine ir ekonomine modernizacija laiko ir erd- 
vės prasme. Socialinių mokslų atstovai, aiškinantys institu- 
cijų vystymąsi Trečiajame pasaulyje, taip pat pabrėžia socia- 
linius-ekonominius veiksnius. Pavyzdžiui, Arturo Israel tvirtina, 
kad „institucijų veiksmingumo tobulinimas yra neatskiria- 
ma modernizacijos proceso dalis. Kol šalis nemodernizuota, 
ji negali pasiekti tokio institucijų veiksmingumo lygio, kuris 
būdingas išsivysčiusiam pasauliui.“'? Ryškus Italijos regionų 
socialinio-ekonominio išsivystymo lygių skirtumas leido mums 
tiesiogiai įvertinti sudėtingą modernumo ir institucijų veiks- 
mingumo sąryšį. 

Trečioji mokykla, aiškindama demokratinių institucijų veiks- 
mingumą, pabrėžia socialinius-kultūrinius veiksnius. či tradi- 
cija taip pat nurodo savo išskirtinę kilmę. Platonas Valstybėje 
teigė, kad vyriausybės skiriasi pagal savo piliečių būdą. Šiuo. 
laikiniai sociologai tyrinėja politinę kultūrą aiškindami nacio- 
nalinius politinių sistemų skirtumus. Šiuolaikinė šios krypties 
klasika - Almond'o ir Verba's knyga Pilietinė kultūra - siekia 
išaiškinti demokratinio valdymo skirtumus Jungtinėse Amerikos 
Valstijose, Didžiojoje Britanijoje, Italijoje, Meksikoje ir Vo- 
kietijoje, tyrinėdama gyventojų politines pažiūras ir orientaci- 
jas, pavadintas bendru terminu „politinė kultūra".!“ Matyt, iš- 
samiausias šios politinės mokyklos tradicijos pavyzdys (ir todėl 
ypač tinkamas mūsų studijai) yra Alexis de Tocgueville'io De- 
mokratija Amerikoje.“ Tocgueville nušviečia visuomenės „mo- 
ralės“ ir politinės praktikos ryšį. Pavyzdžiui, piliečių asociaci- 

jos nustatė „širdies balso papročius“, kurie yra demokratinių 
institucijų stabilumo ir efektyvumo pamatas. Šios ir artimos 
joms prielaidos bus mūsų analizės pagrindas. 

Kadangi mūsų tikslas buvo iš Italijos eksperimento detalių 
gauti apibendrintus rezultatus, mes vertinome ankstesnių vie- 
tos valdžios institucijų tyrinėtojų patyrimą. Savo klasikinėje 
studijoje TVA and Grass Roots Philip Selznic pastebėjo, kad 
„teorinis tyrinėjimas, kai jis nukreiptas į istorinius įvykius ar 
struktūras, visada yra rizikingas. Taip yra dėl nuolatinės prieš- 
taros tarp siekio apimti kuo daugiau bei interpretuoti medžia- 
gą nagrinėjant ją istoriškai ir ypatingo dėmesio abstrakčiai ir 
apibendrinančiai santykių indukcijai.“!'* Todėl siekdami ne- 
perkrauti tyrimo turtingomis Italijos patyrimo detalėmis, mes 
taip pat stengėmės deramai įvertinti jos implikacijas plates- 
niam demokratinio valdymo supratimui. 


Tyrimo metodai 


Tiesa, kaip pastebėjo Karl Deuch, iškyla nepriklausomų įro- 
dymų srovių santakoje. Apdairus sociologas, kaip ir išmintin- 
gas išradėjas, turi remtis įvairove, didindamas stipriąsias ir 
kompensuodamas silpnąsias bet kurio instrumento puses. Tai 
buvo metodologinė mūsų tyrimo maksima. Norėdami supras- 
ti, kaip veikia institucija, o dar daugiau - kodėl skirtingos ins- 
titucijos veikia skirtingai, mes privalome naudoti įvairiausius 
metodus. 

Iš antropologų ir profesionalių žurnalistų perėmėme lau- 
ko stebėjimo ir atvejo studijų techniką. „Įsismelkimas ir aiš- 
kinimasis“, kaip tai apibūdina Richardas Fenno, reikalauja 
iš tyrėjo pasinerti į institucijos detales, — patirti jos įpročius 
ir jos kasdienybę, jos sėkmes ir nesėkmes, kaip tai kasdien 
daro tie, kurie ten gyvena. Toks panirimas aštrina mūsų pa- 
jautas ir suteikia daugybę būdų išsiaiškinti, kiek institucija 
atitinka aplinką ir kaip prie jos prisitaiko. Daug kur mūsų 
pasakojimas remiasi iliustracijomis ir nuojautomis, rinkto- 


32 KAD DEMOKRATIJA VEIKTŲ 


mis du dešimtmečius šniukštinėjant po Italijos regionus ir 
aiškinantis vietos dvasią. 

Tačiau socialinis mokslas primena mums apie nuojautų ir 
faktų skirtumus. Kontrastingi mūsų įspūdžiai apie valdymą Ba- 
ryje ir Bolonijoje, kokie jie bebūtų aštrūs, turi būti patvirtinti, 
o mūsų teorinės spekuliacijos - metodiškos, besiremiančios 
kruopščiais apskaičiavimais. Kiekybinių metodų priemonės gali 
įspėti, jei mūsų įspūdžiai, kilę iš vieno ar dviejų stulbinančių 
atvejų, yra klaidingi ir nereprezentatyvūs. Tiek pat svarbi sta- 
tistinė analizė, vienu metu leidžianti palyginti daug skirtingų 
atvejų ir dažnai atskleidžianti subtilesnes, bet reikšmingas są- 
sajas, panašiai kaip Seurat taškinė tapyba geriausiai įvertina- 
ma atsitraukus nuo drobės. 

Mūsų tyrimo logika reikalauja vienu metu lyginti penkioli- 
ka ar dvidešimt regionų pagal daugybę matmenų, ir tokios prie- 
monės, kaip daugianarė regresinė ir faktorinė analizė, labai pa- 
lengvina šį uždavinį. Nepaisant to, mes stengėmės kuo mažiau 
nukrypti į sudėtingas statistines procedūras ir paprastai rėmė- 
mės tokiomis priemonėmis, kaip procentai ir sklaidos diagra- 
mos. Knygoje pateikiami rezultatai patvirtinami sutartiniais 
statistinio reikšmingumo testais, tačiau gerokai svarbiau, kad 
jie taip pat atitinka garsųjį Johno Tukey „smūgio į tarpuakį 
testą .!? 

Kaip ir daugelyje detektyvinių istorijų, institucijų veiksmin- 
gumo paslapties atskleidimas pareikalavo iš mūsų išstudijuoti 
praeitį, o tiksliau — kontrastingą įvairių regionų istoriją. Kai 
kurių epochų Italijos istorikai paliko be galo turtingus įvykių 
aprašymus, kurie buvo ypač tinkami užduočiai, ir mūsų pasa- 
kojimas daug kur remiasi jų darbais. Be to, mes iškapstėme 
išsamią pastaruosius šimtą ir daugiau metų liečiančią statisti- 
nę medžiagą, leidusią mums apskaičiuoti ir todėl gerokai griež- 
čiau pasverti netikėtas mūsų išvadas. Pagal profesiją mes nesa- 
me istorikai, ir mūsų pastangos šioje srityje buvo menkos, tačiau 
bet kurioje visapusiškoje institucijų analizėje istorikų naudo- 
jamomis priemonėmis būtina papildyti antropologinius ir bi- 
hevioristinius metodus. 

Taigi mūsų tikslų įvairumas reikalavo metodų, kurie paten- 
kintų abu lygmenis — gebėjimą apimti skirtingas problemas ir 
jų transformavimą nepriklausomai nuo laiko ir gilesnę specifi- 
nių klausimų, regionų bei reformos etapų analizę. Norėjome 
surinkti laiko ir erdvės požiūriu sisteminius faktus, užtikri- 
nančius ir tęstinę, ir kryžminę analizę. 

Siekdami gauti tokio pobūdžio informaciją, mes organiza- 
vome keletą tyrimų, kuriuos pradėjome šešiuose labai skir- 
tinguose Italijos pusiasalio regionuose. Vėliau tyrimai buvo 
išplėsti visuose dvidešimtyje regionų. (1.1 pav. pateikiami mūsų 
tirti Italijos regionai.) Studijos, detaliau aprašytos A priede, 
apima: 


+ Keturias asmeninių interviu su regionų tarybų nariais bangas šešiuose re- 
gionuose 1970-1989 metais. Daugiau kaip septyni šimtai interviu per dvi- 
dešimt metų pateikė mums puikų regionų institucijų „judantį paveikslą“ 
pagrindinių protagonistų akimis. 

+ Tris asmeninių interviu su bendruomenių lyderiais bangas šešiuose regio- 
nuose 1976-1989, taip pat visos šalies bendruomenių lyderių apklausą paštu 
1983 metais. Bankininkai ir fermeriai, merai ir žurnalistai, profsąjungų 
lyderiai ir verslo atstovai — šie respondentai gerai pažinojo savo regionų 
vyriausybę ir galėjo pateikti informuotų autsaiderių požiūrį. 

+ Šešias specialiai vyriausybės užsakytas nacionalines apklausas, taip pat tu- 
ziną kitų rinkėjų apklausų 1968-1988 metais. Šie interviu leido mums 
nustatyti politinių nuostatų ir socialinio angažuotumo skirtumus regio- 
nuose ir ištyrinėti naujų institucijų rinkėjų požiūrius. 

+ Išsamų institucijų veiksmingumo visuose dvidešimtyje regionų tyrimą tai- 
kant įvairius statistinius matavimo metodus, kaip aprašyta trečiame sky- 
riuje. 

+ Unikalų 1983 metų eksperimentą, smulkiau aprašytą trečiame skyriuje, 
kurio metu tyrinėtas vyriausybės jautrumas piliečių „iš gatvės“ poreikius 
visuose dvidešimtyje regionų. 

+ Institucijų politikos ir regionų planavimo studijas šešiuose pasirinktuose 
regionuose 1976-1989 metais, taip pat detalią įstatymų, priimtų visuose 
dvidešimtyje regionų 1970-1984 metais, analizę. Šie projektai suteikė pra- 
dinių duomenų apie regionų politiką ir vyriausybes ir padėjo interpretuoti 
bešališkesnę statistinę medžiagą. (Nuolatiniai vizitai į visus šešis regionus 
netikėtai leido mums patiems patirti niokojantį žemės drebėjimą, sukrėtu- 
sį pietų Italiją 1980 metais, ir jo pasekmes.) Taigi su šiais regionais ir jų 
pagrindiniais veikėjais mes susipažinome labai gerai. 

Ar Trentinas-Alto Adidžė 


Friulis-Venecija- 


Džūlija 
Atrinkti regionai 
Kiti regionai 


1.1 pav. /ralijos regioninis tyrimas, 1970-1989 m. 


Knygos apžvalga 


Triukšmingas septintojo dešimtmečio reformų laikotarpis su- 
laužė daugiau kaip šimto metų Italijos centralizuoto valdymo 
modelį ir delegavo beprecedentines galias ir išteklius naujoms 
regionų vyriausybėms. Antrame skyriuje nagrinėjama, kaip skver- 
bėsi reformų procesas ir kaip jis iš pagrindų pakeitė politinę 
praktiką ir vyriausybės pobūdį. Kaip vyko reforma, esant se- 
nųjų institucijų inercijai? Ar iš tikrųjų naujos institucijos pa- 
veikė politinio vadovavimo kokybę ir politikų amato pobūdį? 

Ar reforma pakeitė politinės galios ir įtakos pasiskirstymą? Ar ji 
nulėmė pokyčius, kuriuos pajuto naujų vyriausybių pavaldiniai, 
ir jei taip, tai kaip jie vertinami? Kokie faktai svariausi tvirti- 
nant, kad institucijų pokyčiai paveikė politinį elgesį? 

Pagrindinis šios studijos rūpestis - atskleisti efektyvios vy- 
riausybės ištakas. Pagrindžiant tokio tyrinėjimo pamatus, tre- 
čiame skyriuje pristatomas vientisas lyginamasis politikos for- 
mavimo, sprendimų priėmimo ir įgyvendinimo proceso 
įvertinimas visuose dvidešimt regionų. Antrame skyriuje nag- 
rinėjami pokyčiai laike, o trečiame (ir paskesniuose) jie lygi- 
nami erdvėje. Kiek stabili ir veiksminga įvairių regionų vy- 
riausybė? Ar jų priimami įstatymai pažangūs? Ar jie veiksmingi 
įgyvendinant viešąją politiką sveikatos apsaugos, būsto, že- 
mės ūkio, pramonės srityse? Ar tiksliai ir efektyviai jie patenkina 
piliečių lūkesčius? Kurios institucijos veikia sėkmingai ir ku- 
rios — ne? 

Šie institucijų veiksmingumo skirtumai aiškinami ketvirta- 
jame skyriuje, tam tikra prasme - mūsų studijos šerdyje. Jame 
nagrinėjamas ekonominio modernumo ir institucijų veiksmin- 
gumo sąryšis. Dar svarbiau yra tai, kad jame gvildenamas ry- 
šys tarp veiksmingumo ir pilietinio gyvenimo būdo, kurį įvar- 
dijame „pilietine bendruomene“. Kaip nurodoma Tocgueville'io 
Demokratija Amerikoje ir kituose pilietinės dorybės (virtue) ver- 
tinimuose, pilietinei bendruomenei būdinga: aktyvūs, visuo- 
meniškumo dvasia persmelkti piliečiai, egalitariniai politiniai 
santykiai, socialinė sandara, besiremianti pasitikėjimu ir ben- 
dradarbiavimu. Mes aptikome, kad kai kurie Italijos regionai 
yra šlovinami dėl gyvybingų pilietinio bendravimo tinklų ir 
normų, 0 kiti regionai yra keikiami dėl vertikaliai struktūruo- 
tos politikos, fragmentuoto ir izoliuoto socialinio gyvenimo ir 
nepasitikėjimo kultūros. Šie skirtumai savo ruožtu atlieka kertinį 
vaidmenį aiškinant institucijų sėkmę. 

Stiprus institucijų veiksmingumo ir pilietinės bendruome- 
nės ryšys neišvengiamai iškėlė klausimą, kodėl kai kurie regio- 
nai yra pilietiškesni nei kiti. Tai penkto skyriaus objektas. At- 
sakymo paieškos nuvedė mus į praeitį beveik iki viduramžių, 

kai du priešingi inovaciniai režimai buvo sukurti skirtingose 
Italijos dalyse - galinga monarchija Pietuose ir nuostabus ben- 
druomeninių respublikų ansamblis jos centre bei Šiaurėje. Nuo 
šios ankstyvųjų viduramžių epochos, iki Italijos vienijimosi de- 
vynioliktajame amžiuje mes atsekėme sisteminius regioninius 
pilietinio įsitraukimo ir socialinio solidarumo modelių skirtu- 
mus. Šios tradicijos turėjo neginčijamą reikšmę Italijos regio- 
nų gyvenimo, viešojo ir privataus, pobūdžiui. 

Šeštame skyriuje nagrinėjama, kodėl normos ir pilietinio 
angažuotumo tinklai taip stipriai veikia efektyvios, atliepios 
vyriausybės perspektyvą ir kodėl pilietinės tradicijos lieka to- 
kios pastovios ilgą laiką. Mūsų plėtojamas teorinis požiūris, 
kuris remiasi kolektyvinio veiksmo logika ir „socialinio kapi- 
talo“ koncepcija, yra numatytas ne tik aprašyti Italijos atvejį, 
bet sujungti istorinį ir racionalaus pasirinkimo požiūrius taip, 
kad būtų galima patobulinti mūsų supratimą apie institucijų 
veiksmingumą ir viešąjį gyvenimą daugeliu atvejų. Savo 
apibendrinimuose apmąstome institucijų pokyčių galią per- 
tvarkyti politinį gyvenimą ir didžiulius apribojimus, kuriuos 
istorija ir socialinis kontekstas primeta institucijų sėkmei. Ši 
knyga nepretenduoja tapti praktiniu vadovėliu demokratijos 
reformatoriams, ji tik apibūdina platesnius iššūkius, su kuriais 
visi susiduriame. 

Italijos regioninis eksperimentas, pradėtas 1970 metais, išlie- 
ka, kaip pastebėjo Sidney Tarrow, „vienu iš nedaugelio pasta- 
rųjų metų bandymų sukurti naujas atstovavimo institucijas Va- 
karų tautinėse valstybėse.“' Didėjančių vilčių demokratizuoti 
kitas pasaulio dalis eroje Italijos patyrimo pamokos ypač reikš- 
mingos sprendžiant, kaip formalių institucijų keitimasis ska- 
tina politinio elgesio pokyčius.* Vienas iš galvosūkių, su ku- 
riuo susiduria galimi buvusių autoritarinių valstybių 
reformatoriai, perrašius žaidimo taisykles, bus gautas numaty- 
tas rezultatas ar iš viso jis bus neefektyvus ir kaip šis procesas 
iš tikrųjų vyksta. Italijos regionų patirtis gali padėti susidoroti 
su šiuo svarbiu klausimu. 

Naujasis institucionalizmas teigia, kad politiką kuria insti- 
tucijos. James March ir Johan Olsen taip apibendrina šią ins- 
titucijų poveikio teoriją: 

Politinio gyvenimo organizavimas yra svarbus, ir institucijos sąlygoja 
istorijos tėkmę... Veiksmai, atliekami politinių institucijų ir jų viduje, 
keičia politinių interesų pasiskirstymą, išteklius ir taisykles ir kuria nau- 
jus veikėjus ir identitetus, pateikia veikėjams sėkmės ir nesėkmės krite- 
rijus, konstruoja tinkamo elgesio taisykles ir suteikia kai kuriems indi- 
vidams labiau nei kitiems valdžią ir kitų rūšių išteklius. Institucijos daro 
įtaką formoms, kurios skatina individus ir grupes veikti sukurtų insti- 
ctucijų viduje ir už jų, piliečių ir lyderių pasitikėjimą, bendrosioms po- 
litinės bendruomenės aspiracijoms, bendrai kalbai, supratirhui, bendruo- 
menės normoms ir tokioms sąvokoms, kaip demokratija, teisingumas, 
laisvė ir lygybė.? 

Jei institucijų reformų įtaka tokia didžiulė, tai yra gera ži- 
nia reformatoriams. 

Tačiau du konstitucijų kūrimo amžiai pasaulyje įspėja mus, 
kad naujų konstitucijų rengėjai dažnai rašo ant vandens. Ins- 
titucijų reformos ne visada pakeičia fundamentalius politikos 
modelius. Deschanel'as taip apibūdino Ketvirtosios Prancūzi- 
jos Respublikos politiką ir valdymą: „Iš išorės — respublika, o 
iš tikrųjų — imperija.“* „Senas vynas naujuose buteliuose“, — 
toks buvo bendras italų, labiausiai patyrusių, kad institucijų pa- 
keitimas nekeičia nieko, nusistatymas įsteigus Italijos regionus.? 
Kad institucijų reformos keičia elgesį, yra hipotezė, o ne aksio- 
ma. Institucijų teoretikai stokoja kontroliuojamų darinių, ku- 
riuose galėtų empiriškai ištirti taisyklių keitimo įtaką. 

Dėl to Italijos regioninis eksperimentas sukėlė ypatingą su- 
sidomėjimą. Šiame skyriuje pradedame vertinti eksperimen- 
tą ir jo implikacijas institucionalizmui nuo to, kaip buvo ku- 
riamos naujos institucijos ir kaip jos vystėsi per pirmuosius 
du dešimtmečius. Ar iš tikrųjų ši institucijų reforma, kaip 
numatė institucionalistai, pakeitė politinių veikėjų identite- 
tus, perskirstė politinius išteklius, įdiegė naujas normas? Kas 
pasikeitė įprastame Italijos valdymo procese šių naujų insti- 
tucijų dėka? Ar iš tikrųjų 540 padarytos kokios nors paste- 
bimos permainos? 


Regioninio valdymo kūrimas 


Stiprūs regioniniai ir vietiniai identitetai yra Italijos istorinio 
palikimo dalis. Geografiškai apibrėžti, politiškai nepriklauso- 
mi, ekonomiškai skirtingi regionų dariniai, paprastai su vy- 
raujančiu miestu, yra ryškiausi daugiau kaip tūkstantmečio Ita- 
lijos istorijos audinio raštai.“ Iš tikrųjų, kai 1860 metais buvo 
įkurta Italijos valstybė, lingvistinis jos margumas buvo toks 
ryškus, kad vos 10 proc. visų „italų“ (o gal ne daugiau kaip 
2,5 proc.) kalbėjo nacionaline kalba./ Pjedmonteso monar- 
chistams, suvienijusiems Italiją, regionų skirtumai tapo pagrin- 

dine nacionalinės plėtros kliūtimi. Jų šūkis buvo: Farta /Tralia 
dobbiamo fare gli italiani - „Sukūrę Italiją, dabar privalome 
kurti italus.“ Paskutinis administravimo mokslo atradimas buvo 
centralizuotas prancūziškasis Napoleono modelis. Jie (monar- 
chistai — vert. past.) padarė išvadą, kad stipri centrinė vyriau- 
sybė yra būtinas vaistas naujai silpnai integruotai tautinei vals- 
tybei.* 

Tik keletas balsų kvietė naujojoje valstybėje įsteigti auto- 
nomiškas regionų vyriausybes. Tačiau dauguma modernio- 
sios Italijos kūrėjų (kaip ir dauguma jų pasekėjų besikurian- 
čiose Trečiojo pasaulio valstybėse), nors ir bijodami reakcinių 
Bažnyčios bei valstietijos nuotaikų, taip pat Pietų arsiliki- 
mo, buvo įsitikinę, kad decentralizacija yra nesuderinama su 
klestėjimu ir politine pažanga. Centralizacijos šalininkai greitai 
laimėjo debatus. Aukščiausiuosius vietos pareigūnus skyrė na- 
cionalinė vyriausybė Romoje. Vietinis politinių jėgų nesusi- 
kalbėjimas (arba netgi atsisakymas pritarti nacionalinei poli- 
tikai) galėjo atvesti prie ilgų nacionalinės vyriausybės skiriamo 
ypatingojo įgaliotinio valdymo metų.? Stiprios prefektūros, 
sumodeliuotos pagal Prancūzijos sistemą, kontroliavo perso- 
nalą ir viešąją vietos valdžios politiką, dažniausiai iki smul- 
kiausių detalių aprobuodamos visus vietinius potvarkius, biu- 
džetus, sutartis.'* Daugumą viešosios politikos sričių — nuo 
žemės ūkio iki švietimo ir miestų planavimo - administravo 
atitinkami Romos skyriai. 

Iš tikrųjų šį kraštutinį administracinį centralizmo griež- 
tumą švelnino ypatingi Italijai politiniai susitarimai. Siek- 
dami išlaikyti trapią politinę paramą gimstančiame parla- 
mente, Italijos lyderiai išplėtojo transformismo praktiką, kai 
dėl globos buvo susitariama su vietos aukštuomene. Parama 
nacionalinei valdančiajai koalicijai buvo perkama už nacio- 
nalinės politikos nuostatas, pritaikytas vietinėms sąlygoms 
(ar bent reikšmingas vietiniu lygiu). Prefektai, atsakingi už 
vietos valdžios kontrolę, taip pat buvo įpareigoti įgyti vietos 
tradicinio elito palankumą, ypač Pietuose. Vertikalių patro- 
no-kliento ryšių tinklai tapo viešųjų darbų paskirstymo ir 

administravimo centralizacijos švelninimo priemone. Trans- 
formismo vietos elitui leido derėtis su šalies deputatais dėl 
vietinių interesų nacionalinėse direktyvose mainais už para- 
mą rinkimuose ir parlamente.!! Politiniai kanalai su centru 
buvo svarbesni už administracinius, tačiau visais atvejais ry- 
šys su centru išliko kertinis.!? 

Ši sandėrių, diferencijuotos centro kontrolės sistema gyva- 
vo de facto visą fašizmo laikotarpį. Rinkimai, partijos ir politi- 
nės laisvės buvo panaikintos, tačiau tradiciniai vykdomosios 
valdžios organai ir senosios valdančiosios klasės daug kur iš- 
laikė galią.'? Nors formalios institucijos buvo griežtai centra- 
lizuotos, iš tikrųjų Italijos valdymo procese nusistovėjo tam 
tikra nepastebima reakcija į vietos elitą. Nežiūrint to, visi vie- 
tos politikų keliai monarchijoje fašizmo laikotarpiu ir daugiau 
kaip du dešimtmečius po jo vedė į Romą. 

Tik po Antrojo pasaulinio karo, atėjus demokratinei po- 
litikai ir plečiantis nepasitenkinimo kraštutinė centraliza- 
cija judėjimui, pradėjo atgimti sentimentai regionams. Naujos 
stiprios politinės partijos — ir krikščionių demokratų deši- 
nės centre, ir socialistų bei komunistų kairėje — istoriškai 
buvo nacionalinės vyriausybės opozicijoje, todėl iš esmės pa- 
sisakė už didesnę decentralizaciją. Po jų egida naujoji 1948 
metų konstitucija numatė tiesiogiai renkamas regionų vy- 
riausybes.!“ 

Ši konstitucinė nuostata buvo įgyvendinta beveik iš karto 
penkiuose „specialiuosiuose“ regionuose, išsidėsčiusiuose palei 
valstybės sienas ir Sicilijos bei Sardinijos salose - srityse, kre- 
čiamose separatizmo ir etinių problemų.!? Tačiau kitų „pa- 
prastųjų regionų, apimančių 85 proc. Italijos gyventojų, ku- 
riems reikėjo teisinių įgaliojimų, kūrimas užtruko dėl stipraus 
politinio pasipriešinimo. Centrinė administracija, supranta- 
ma, nebuvo linkusi skirtis nė su viena reikšmingesne galia. 
Svarbiausia, kad krikščionys demokratai, turintys daugumą 
šalyje, pagrįstai baiminosi dėl to, kad keliolikoje Raudono- 
sios juostos regionų centrinės Italijos šiaurėje valdžią gali kon- 
troliuoti komunistai. Daugiau kaip dvidešimt metų konsti- 

tucinė nuostata dėl regionų valdymo nebuvo taikoma, ir val- 
dymas iš centro liko norma. 

Tačiau šeštojo dešimtmečio viduryje daug kas pradėjo keis- 
tis. Tai sąlygojo neįtikėtinai spartūs pokarinės Italijos sociali- 
nės ir ekonominės transformacijos tempai. Per du dešimtme- 
čius, nuo 1950 iki 1970 metų, Italijos ūkis augo kaip niekad 
sparčiai šalies istorijoje ir greičiau nei bet kurioje kitoje Vaka- 
rų šalyje. Milijonai italų persikėlė iš nuskurdusių Pietų į pra- 
moninę Šiaurę.!“ Darbo jėgos žemės ūkyje dalis sumažėjo nuo 
42 iki 17 proc., t. y. du kartus greičiau nei Vakarų ekonomi- 
kos istorijoje. Pagerėjo maisto kokybė, dviem trečdaliais su- 
mažėjo neraštingumas ir kūdikių mirtingumas, dviračius iš- 
stūmė vespos, vespas - fiatai. Milijonai italų pakeitė darbovietes, 
gyvenamąją vietą ir gyvenimo būdą. Italija ir dauguma jos re- 
gionų bei gyventojų išgyveno vieną iš įtempčiausių kada nors 
užregistruotų pokyčių periodų. 

Politika ir vyriausybė gerokai atsiliko nuo šių socialinių ir 
ekonominių pokyčių. Nežiūrint to, neleistinai didėjantis Itali- 
jos centrinės administracijos sustabarėjimas, augantis susido- 
mėjimas regionų planavimu, nacionalinės politikos posūkis į 
kairę sutapo su vėl keliamu regioninio valdymo klausimu. 
1968 metų vasarį po visus rekordus sumušusio priešiškai nusi- 
teikusių konservatorių vilkinimo parlamentas priėmė įstatymą, 
numatantį paprastųjų regionų rinkimų mechanizmą. Po dvejų 
metų buvo patvirtintas įstatymas, kuris nustatė regionų finan- 
savimo tvarką ir sudarė sąlygas pirmųjų regionų tarybų (narių 
skaičius svyravo nuo 30 iki 80 priklausomai nuo gyventojų skai- 
čiaus) rinkimams 1970 metų liepos mėn. Vėlesniais mėnesiais 
kiekviena taryba, remdamasi Italijos parlamentinės partinio vieš- 
patavimo sistemos susitarimais, išrinko regiono pirmininką ir 
kabinetą (giunta) ir parengė regiono „statutą, nustatantį struk- 
tūrą, procedūras ir regiono jurisdikcijos sritis pagal konstituci- 
jos normas ir nacionalinius įstatymus. 

Naujų institucijų šalininkai skelbė daug įvairių tikslų. Po- 
pulistai tvirtino, kad regioninis valdymas pakels Zemokratijos 
lygį, skatins piliečius dalyvauti ir reaguoti į vietinius porei- 

kius. Nuosaikieji teigė, kad decentralizacija padidins a4minist- 
ravimo našumą. Pietiečiai manė, kad regioninis valdymas pa- 
greitins socialinę ir ekonominę plėtrą, kuri sumažins regionų 
skirtumus. Regionų autonomija buvo patraukli kiekvienai gru- 
pei, buvusiai nacionalinės politikos opozicijoje, - ir komunis- 
tams amžiaus viduryje, ir katalikams prieš keliolika dešimt- 
mečių. Pažangieji technokratai teigė, kad regionai būtini dėl 
racionalaus socialinio-ekonominio planavimo ir galėtų atvesti 
prie „naujo politikos formavimo būdo“, pragmatiškenio nei tra- 
dicinis ideologinis irališkasis politikos stilius. 

Regionalizmo šalininkai tikėjo institucijų kaitos galia rekonst- 
ruoti politiką. Naujųjų vyriausybių likimą jie aiškino vos ne 
mesianistiniais terminais, tikėdami, kad „politiškai autonomiškų 
regionų vyriausybių sukūrimas sąlygos radikalų socialinį ir po- 
litinį šalies atnaujinimą.“!/ Mūsų pirmosios bangos interviu su 
1970 metais išrinktais tarybų nariais parodė, kad pastarieji buvo 
pilni vilčių ir entuziazmo. Optimistiškai vertindami reformos 
perspektyvą, regionuose jie matė potencialų iššūkį centrinei 
valdžiai. Tai buvo Italijos regionalistų idealizmo ir euforijos 
metai. 

Tačiau kova už adekvataus finansavimo ir valdžios užtikri- 
nimą naujiems regionams tik prasidėjo. Centrinei vyriausy- 
bei prireikė dar dvejų metų išleisti dekretus dėl galių, fondų, 
personalo perdavimo, todėl naujosios vyriausybės iš esmės ne- 
pradėjo dirbti iki 1972 metų balandžio 1 d. Dar blogiau, kad 
regionuose 1972 metų dekretus plačiai svarstė beveik visų partijų 
atstovai ir suinteresuota visuomenės dalis, taip pat ir patys 
regionų pareigūnai. Šiuo ankstyvuoju laikotarpiu susivienijo 
konservatyviųjų partijų, senosios biurokratijos ir tradiciškai 
mąstančių teismų aljansas ir regionams primetė daug teisi- 
nių, administracinių ir biudžeto apribojimų. Centrinė valdžia 
pasiliko sau „vadovavimo ir koordinavimo“ regionų reikalams 
bendrąsias galias ir nedvejodama jomis naudojosi. Pavyzdžiui, 
beveik ketvirtadalį visų įstatymų, priimtų pirmaisiais regionų 
legislatūrų gyvavimo metais, centrinė administracija vetavo. 
Be to, centrinė vyriausybė pasiliko griežtą naujųjų vyriausy- 

bių resursų įplaukų priežiūrą. 1972 metų išlaidų projektai nu- 
matė iš esmės nepakeistą išlaidų paskirstymą regionams tre- 
jiems metams, o centrinės biurokratijos išlaidos padidėjo 20 proc. 
Euforiją pakeitė nusivylimas ir pyktis, nes regionalistai su- 
prato, kad tikroji decentralizacija reikalauja politinės kovos 
su centru. 

Vadovaujamos laisvai nusiteikusių Lombardijos (kontroliuo- 
jamos krikščionių demokratų) bei Emilijos-Romanijos (kon- 
troliuojamos komunistų) vyriausybių ir paskatintos naciona- 
linės politikos 1974-1975 metais posūkio į kairę regionalistinės 
pajėgos vėl ėmė pulti. Jiems simpatizuojanti spauda padėjo su- 
telkti visuomeninę regionų interesų grupių paramą ir viešąją 
nuomonę. Įvairių pakraipų regionų vyriausybės — Šiaurės ir 
Pietų, raudonieji ir baltieji — susivienijo į vadinamąjį „regio- 
nalistų frontą“. Šią koaliciją stiprino reformos pradžioje nau- 
jai įsteigtų nacionalinių organų - Regionų ministerijos ir Tarp- 
parlamentinio regionų komiteto - parama. Institucijų kaita 
įgavo savo pagreitį. 

1975 metų liepą, iškart po ryškaus posūkio į kairę antraja- 
me regioninių rinkimų rate, regionalistams parlamente pavy- 
ko prastumti 382 įstatymą, sankcionuojantį naujų svarbių re- 
gionų funkcijų decentralizaciją. Norėdama perimti sprendimų 
priėmimą ir įveikti centrinės biurokratijos pasipriešinimą, pa- 
gal 382 įstatymo reikalavimus vyriausybė turėjo gauti parla- 
mento patvirtintus jo įgyvendinimo aktus. Šioms nuostatoms 
parengti prireikė dvejų įtemptų derybų metų tarp nacionali- 
nės vyriausybės, regionų organų ir parlamentinio regionų ko- 
miteto. 1976 metų interviu rodo, kad mūsų respondentai ge- 
rokai mažiau tikėjo regionų sugebėjimais pasiekti savo 
autonomiją. Jie nurodė, kad padaugėjo konfliktų tarp centro 
ir periferijos, sustiprėjo centro kontrolė, nei jie tikėjosi prieš 
šešerius metus. Jų ankstesnis optimizmas, jog naujosios insti- 
tucijos sugebės susidoroti su neatidėliotinomis socialinėmis- 
ekonominėmis problemomis, dabar buvo daug menkesnis ir 
jie greitai pirštu baksteldavo punktą (anketoje - vert. past.), 
kaltinant; Romą dėl nutrintų puspadžių. Suprantama, auto- 

nomijos reikalavimai dabar tapo vienu svarbiausiu politinės 
darbotvarkės klausimu. 

Kaip įprasta tarpvyriausybiniuose santykiuose, šis centro- 
periferijos žaidimas buvo lošiamas vienu metu dviem skirtin- 
gomis, bet susijusiomis formomis, kurias mes pavadinome „vienas 
prieš vieną“ ir „visi prieš vieną . „Vienas prieš vieną atveju 
vienas regionas stengėsi išvengti arba sušvelninti centro speci- 
finių sprendimų kontrolę. „Visų prieš vieną“ atveju grupė re- 
gionų vyriausybių kovojo už taisyklių pakeitimą „vieno prieš 
vieną“ žaidime, siekdama padidinti derybinius išteklius. Šiais 
ankstyvaisiais metais „vienas prieš vieną kovos dažniausiai 
baigdavosi centrinės valdžios pergale. Visos šalys sutiko, kad 
tais metais santykiai tarp centro ir periferijos buvo formalūs, 
antagonistiniai ir neproduktyvūs. 

Tačiau „vienas prieš vieną kovos tenkino centrą, o „visų 
prieš vieną“ pasiekė kulminaciją, palankesnę regionams. Po dau- 
gybės pagrindinių partijų atstovų susitikimų 1977 metų bir- 
želį ir liepą buvo susitarta dėl įsakų paketo (vadinamųjų 616 dek- 
retų), pagal kurį atleista ir į regionus perkelta 20 tūkst. 
nacionalinės biurokratijos pareigūnų, sudarančių didelę kelių 
ministerijų dalį, tarp jų ir Žemės ūkio, taip pat šimtai pusiau 
valstybinių socialinių tarnybų darbuotojų. Kelių svarbių sričių, 
apimančių socialines paslaugas ir teritorijų planavimą, visa ap- 
imantys teisiniai įgaliojimai buvo perkelti regionams. 616 dek- 
retų finansinės nuostatos suteikė regionams atsakomybę už beveik 
ketvirtadalį viso nacionalinio biudžeto, kuriame kai kurie punktai 
siekė net vieną trečdalį biudžeto, įskaitant ir nepriklausomai 
vykdomas reformas, kurios suteikė regionams iš esmės visišką 
atsakomybę už valstybines ligonines ir sveikatos apsaugos sis- 
temą. Iki 1989 metų vien tik šiam sektoriui buvo skiriama 
daugiau kaip pusė visų regiono išteklių (kaip visur sveikatos 
politikoje, gerokai daugiau kaip pusė — administravimo išlai- 
doms). 

Ši regionalistų pergalė buvo pasiekta iš dalies dėl nacionali- 
nių politinių priežasčių. Krikščionių demokratų partija (DC) 
buvo spaudžiama komunistų partijos (PCI), kurios žvaigždė 

ėmė sparčiai kilti septintojo dešimtmečio viduryje. Remiama 
socialistų ir kairiojo krikščionių demokratų sparno, PCI nuolat 
reikalavo tolesnės regionų decentralizacijos. 616 dekretų iš- 
reiškė DC ministro pirmininko Giulio Andreotti nuolaidą sie- 
kiant užsitikrinti komunistų paramą savo vyriausybei. Ne ma- 
žiau svarbu, kad tiesiogiai renkamų regionų vyriausybių 
egzistavimas sukėlė stiprų spaudimą ir politines iniciatyvas veiks- 
mingesnei decentralizacijai. Laimintis regionalistų frontas rė- 
mėsi jėgomis, įsitraukusiomis į kovą prasidėjus reformai ir kartais 
iš tikrųjų kuriamomis pačios reformos. 

Valdžios perdavimas yra ne tik juridinis aktas, bet ir neišven- 
giamas derybų procesas. Teisinis ir konstitucinis pagrindimas, ad- 
ministracinė sąranga (kontrole, deleguotosios galios, personalo san- 
tykiai ir kt.) ir finansavimas yra ir pagrindiniai šiandienos lošimų 
resursai, ir ankstesnių lošimų rezultatas. Regionų lyderių požiū- 
riu, pagrindinės centrinės valdžios derybų figūros buvo fondų ir 
formalių galių delegavimo kontrolė - piniginė ir taisyklės. Tur- 
tingesnių Šiaurės regionų ambicingesnėms lyderiams labiau rū- 
pėjo taisyklės, o Pietuose labiau domėtasi pinigine. 

Matydami centrinės valdžios pasipriešinimą, stiprinamą cen- 
trine įstatymų, taisyklių ir lėšų kontrole, regionai ėmėsi ma- 
žiau formalizuotų politinių resursų. Jie rėmėsi tarpregioni- 
niu solidarumu ir regionų bei vietos interesų grupių parama, 
žiniasklaida ir viešąja nuomone. Pietiečiai labiau priklausė 
nuo „vertikalios“ strategijos, tokios kaip asmeniniai prašy- 
mai palankiems nacionaliniams globėjams, o šiauriečiai bu- 
vo pasirengę remtis „horizontaliomis“ regionalistų fronto ak- 
cijomis. (Sis skirtumas tarp vertikalios politikos Pietuose ir 
horizontalios politikos Šiaurėje įvairiais pavidalais nuolat at- 
siras šioje knygoje.) Aštriai konfrontacijai pirmiausia vado- 
vavo šiauriečiai. Kaip matysime toliau šiame skyriuje, sep- 
tintojo dešimtmečio viduryje rinkėjai ir bendruomenės lyderiai 
ir Pietuose, ir Šiaurėje tapo tvirtais regionų reformos princi- 
po rėmėjais net ir tada, kai jie kritiškai vertino pačią savo 
regiono vyriausybės veiklą. Politinė situacija tapo itin palan- 
ki perimti valdžią. 

616 dekretų atspindėjo regionų pergalę kritinėje kovoje 
steigiant jų formalią valdžią. Ne tokia dramatiška, bet reika- 
lingesnė kova dėl naujų galių išplėtimo ir naujų finansų pa- 
naudojimo laukė ateityje. Regionų „visi prieš vieną“ pergalė 
buvo pakankamai radikali, ir dabar jie nebegalėjo įtikinamai 
kaltinti centrinės valdžios dėl savo pačių trūkumų. Gana at- 
sainiai vienas regionų lyderių 1981 metais mums pasakė: „Jie 
įmetė mus į vandenį vildamiesi, kad mes išmoksime plauk- 
ti.“ Kažkas iš vyresniųjų Romos biurokratijos vadovų pasi- 
telkė cinišką, bet turbūt tikslesnę metaforą: „1977 metų dek- 
retais mes pagaliau davėme regionams pakankamai virvės 
pasikarti.“ 

Kovingiausių vadovaujančių postų pareigūnų pakeitimas ke- 
liuose pirmaujančiuose regionuose antrosios legislatūros ka- 
dencijos metais (1975-1980) simbolizavo kintančius iššūkius, 
kuriuos patyrė regionai. Tokie charizmatiniai kryžiaus žygio 
vadai, kaip Lombardijos DC pirmininkas Piero Bassetti, Emi- 
lijos-Romanijos PCI pirmininkas Giudo Fanti ir Toskanos So- 
cialistų partijos (ISP) pirmininkas Lelio Lagorio, iškilo, pasi- 
traukė iš regionų politikos ir buvo pakeisti proziškesniais 
administratoriais. 

Naujasis valdžios padalijimas tarp centro ir periferijos vis 
dar nė iš tolo neprilygo federaciniam. Daugumą regioninių 
fondų skyrė centras, ir centrinė valdžia pasiliko veto teisę re- 
gioninei įstatymų leidybai. Vis dėlto regionai turėjo daugiau 
galių nei vietos valdžia kada nors anksčiau suvienytoje Italijo- 
je. Regionų įstatymų leidžiamoji galia dabar apėmė sveikatos, 
būsto, miestų planavimo, žemės ūkio, viešųjų darbų ir kai ku- 
rias švietimo sritis. Be to, regionų statutai sėkmingai prisiėmė 
teritorinio, ekonominio ir struktūrinio planavimo jurisdikciją. 
Viską apimanti Cassa per i! Mezzogiorno (Italijos Pietų fondo), 
atsakingo už stambias valstybės investicijas Pietuose, veikla ta- 
po pavaldi didėjančiai regionų vyriausybių atstovų kontrolei. 

Nuo to laiko regionai arba municipalitetai, esantys regiono priežiūroje, 


galėjo steigti agentūras ir socialinės rūpybos tarnybas, diegti savas subsidi- 
javimo schemas fermeriams ir amatininkams, organizuoti savo kooperaty- 

vus ir vaikų darželius. Jie galėjo sudaryti regionų plėtros ir žemės panaudos 
planus; jie galėjo perimti Prekybos rūmus. (...) Turbūt labiausiai stulbi- 
nantis iš visų buvo svarbus uždavinio „saugoti visuomenės moralines nor- 
mas“ perdavimas, t. y. įgaliojimas išduoti licencijas restoranų savininkams, 
krautuvininkams, taksi vairuotojams, ginklų turėtojams ir kitiems. Tai buvo 
tikros globos ir policinės veiklos galios. Čia pagaliau įvyko valdymo per- 
versmas.!? 


Atsakomybė už daugelį valdymo sričių, liečiančių eilinių italų 
gyvenimą, - daugelis gyvybiškai svarbių funkcijų, kurių gerai 
atlikti nesugebėjo nacionalinė vyriausybė - buvo perduota į 
regionų rankas. 

Tikruoju regionų vyriausybių veiklos reikšmingumo matu 
dabar tapo jų kontroliuojami ištekliai. Buvo sukurta dešimtys 
tūkstančių administracinių pareigybių, aptarnaujančių naują- 
sias vyriausybes, ir pirmųjų decentralizacijos bangų septinta- 
jame dešimtmetyje metu iš centrinės biurokratijos į regionus 
buvo pervesta tūkstančiai darbuotojų. 1981 metų balandžio mėn. 
penkiolikos „paprastųjų“ regionų administracijos personalą su- 
darė 46274 žmonės, kurių skaičius per pastaruosius penkerius 
metus išaugo 76 proc. (Dar 29383 tarnautojai buvo įdarbinti 
penkiuose „specialiuosiuose“ regionuose.)!? 

1970-1980 metais bendrieji regionų fondai laipsniškai plė- 
tėsi ir išaugo nuo apytiksliai 2 milijardų dolerių 1973 metais iki 
9 milijardų 1976 metais, nuo 22 milijardų 1979 metais ir dau- 
giau kaip 65 milijardų dolerių 1989-aisiais, šių įplaukų liūto 
dalis atėjo iš centrinės vyriausybės bendrosios ir specialiosios 
paskirties pavedimų forma.?? (Šių regionų išlaidų struktūra api- 
bendrinta 2.1 lentelėje.) Nuo devintojo dešimtmečio pradžios 
apie dešimtadalį Italijos bendrojo nacionalinio produkto išleis- 
davo regionų vyriausybės, tai truputį mažiau nei Amerikos vals- 
tijų rodikliai. Kaip organizacijos, kurios penkiolika metų egzis- 
tavo vien tik popieriuje, regionai ėmė kontroliuoti ypač dideles 
sumas. Iš tikrųjų septintajame ir aštuntajame dešimtmečiuose 
nepanaudotos kapitalinės lėšos buvo perkeliamos iš vienų finan- 
sinių metų į kitus ir beveik visur išsipūtė, nes resursai viršijo 
menkus regionų administracinius gebėjimus. 

2.1 lentelė. Jralijos regionų išlaidos (pagal sektorius), 1989 m. 


Einamoji Kapitalo Iš viso" Iš viso*" Proc. 

sąskaita" sąskaita“ 
Sveikatos apsauga 48779.2 2269,7 51048,9 37,208 56,3 
Žemės ūkis 2004,3 4895,7 6900,0 5,029 7,6 
Transportas 4561,7 1646,9 6208,6 4,525 6,8 
Vadybos organai 4874,6 1059,0 5933,6 4,325 6,5 
Būstas / viešieji darbai 121,7 5149,4 5271,1 3,842 5,8 
Švietimas 2232,4 385,4 2617,8 1,908 2,9 
Aplinkos apsauga 340,6 1863,7 2204,3 1,607 2,4 
Socialinė apsauga 1364,4 539,0 1903,4 1,387 2,1 
Pramonė / amatai 2826 1513,9 1796,5 1,309 2,0 
Prekyba / turizmas 447,5 896,4 1343,9 980 1,5 
Kultūra 429,4 386,0 815,4 594 0,9 
Paskolų aptarnavimas 0,0 622,7 622,7 454 0,7 
Kitos sferos 1711,2 2262,9 3974,1 2,897 4,4 


Visos išlaidos 67149,6 23490,7 90640,3 66,064 100,0 


* Iš viso milijardais Italijos lyrų. 
** Iš viso milijonais JAV dolerių. 


Be naujų institucijų organizavimo ir procedūrų kūrimo, pa- 
grindinis regionų legislatūrų dėmesys pirmaisiais metais buvo 
skiriamas fondams paskirstyti - paskoloms žemės ūkio koope- 
ratyvams, skurstančių studentų stipendijoms, pagalbai neįgalie- 
siems, tarpmiestinių autobusų subsidijoms, dotacijoms La Sca- 
lai ir kt. Siekdami visuomenės paramos, tačiau neturėdami būtinos 
administravimo infrastruktūros, o dažnai ir teisinių galių vyk- 
dyti kertines socialines reformas, dauguma regionų užsiėmė pa- 
skirstymo politika, dažnai visiškai išskaidyta forma, kurią italai 
vadina /eggine (smulkūs įstatymai) ir intervente a pioggia (pro- 
jektai, be atrankos „išžarstyti“ po regioną). 

Kira vertus, kai kurie regionai vykdė reikšmingas reformas 
tokiose srityse, kaip miestų planavimas, aplinkos apsauga ir 
chaotiška Italijos sveikatos bei socialinė tarnyba. Pamatinė pas- 
kesnės nacionalinės sveikatos ir socialinės paramos reformos 
organizacinė struktūra — „vietinis sveikatos ir socialinių pa- 
slaugų vienetas“, - prasiskynė kelią keliuose regionuose. Dau- 
gelio ekspertų nuomone, galų gale miestų planavimas bent kartą 
gerokai sustiprino atsakomybę už tas funkcijas, kurios buvo 
perduotos iš centro regionams. Kai kuriose „naujose“ viešo- 

sios politikos srityse, energetikoje ir aplinkosaugoje, dalis re- 
gionų perėjo į kairiųjų poziciją dėl griozdiškų Romos ministe- 
rijų, kurios nespėjo prisitaikyti prie kintančių visuomenės rei- 
kalavimų ir socialinių poreikių. Prie svarbaus klausimo, ar 
regionų įstatymų leidybos apimtis viršijo jų administracinius 
gebėjimus, grįšime kituose skyriuose. Kaip ten bebūtų, dau- 
guma Italijos vidaus politikos sričių dabar buvo regionų kom- 
petencijoje. Regionų vyriausybės, anot vaizdingo Max'o We- 
ber'io posakio, tapo „atkakliu ir lėtu kietų lentų gręžimu“.*! 
(Vertė Z. Norkus. V. M. Weber. Politika kaip profesinis 
pašaukimas // Politologija, 1991, Nr. 2.) 


Regionų politinis elitas: 
„naujas politikos formavimo būdas“ 


Italijos valdymo žaidimo taisyklės buvo keičiamos du dešimt- 
mečius, nuo 1970 metų. Dabar privalu paklausti, kokia tikro- 
ji šių institucijų pokyčių įtaka politikos žaidimui ir italų val- 
dymo būdui? 

Montesguieu pastebėjo, kad gimstant naujoms politinėms 
bendruomenėms, lyderiai nustato institucijų formą, nors vė- 
liau jos formuoja lyderius. Institucijų kaitos ir politinio elito 
sąveika yra svarbi pasakojimo apie Italijos eksperimentą dalis. 

Debatų prieš regionų įsteigimą metu kai kurie kritikai pra- 
našavo, kad partijos tarybas prikimš „blėstančių žvaigždžių, 
t. y. suarchyvuos savo senienas. Kita vertus, keletas utopistų 
regionalistų prognozavo, jog iškils nauji piliečiai-politikai iš 
apačių. Įvykiai parodė, kad nė vienas iš šių lūkesčių nepasi- 
tvirtino. Nuo pat pradžių naujosios tarybos buvo sudarytos iš 
gerai pasirengusių, kylančių karjeros laiptais, ambicingų ir pro- 
fesionalių politikų.** 

Vidutinis vietinės tarybos nario savo pergalės rinkimuose 
metu amžius buvo 45-eri metai ir apie ketvirtį šio amžiaus jis 
dalyvavo partiniame gyvenime. Tarybų nariai vidutiniškai ke- 

leriais metais jaunesni ir mažiau patyrę nei nacionalinio parla- 
mento nariai, nors kitais bruožais jie panašesni į parlamento, 
o ne į miesto tarybos narį. Iš esmės mažiausiai 20 proc. visų 
regionų tarybų narių 1970-1985 metais (ir daugiau kaip treč- 
dalis ėjusių aukščiausias vadovaujančias pareigas regionuose) 
atsistatydino, nes laimėjo vietas šalies parlamente.*? Matuo- 
jant Italijos politine kartele, darbas regionų taryboje tapo svarbiu 
laipteliu, paprastai žyminčiu perėjimą iš dalį laiko dirbančio 
mėgėjo sferos į profesionalaus politiko rangą. 

Naująjį regionų politinį elitą daugiausia sudaro žmonės, iš- 
kilę savo pastangomis. (Mažiau kaip 5 proc. regionų tarybų 
narių yra moterys. Kad ir kokie bebūtų kiti rodikliai, regionų 
tarybos, kaip ir apskritai Italijos politika, išlieka pasauliu, kur 
viešpatauja vyrai.) Regionų tarybų narių socialinė kilmė šiek 
tiek kuklesnė nei šalies deputatų, tačiau aukštesnio lygio negu 
miestų tarybų narių. Regionų parlamentarai turi tvirtas šaknis 
savo atstovaujamų regionų miestuose ir kaimuose, išskyrus vieną 
išimtį. Apie 35-40 proc. regionų tarybų narių yra darbinin- 
kų, amatininkų, fermerių vaikai, tačiau tik 10-15 proc. iš jų 
dirbo tokį darbą. Daugiau kaip pusės narių tėvai ne aukštes- 
nio kaip pradinio išsilavinimo ir tik apie 10-15 proc. tėvų mokėsi 
universitete. Tačiau dauguma pačių tarybų narių (1989 m. 
77 proc.) mokėsi universitete; šis rodiklis beveik siekia nacio- 
nalinio parlamento vidurkį ir beveik du kartus viršija Italijos 
miestų tarybų narių vidurkį. 

Regionų tarybų nariai yra užgrūdinti politikai, ilgai dirbę 
vietos vyriausybėje ir turintys partinio darbo patyrimą. Dau- 
giau kaip trys ketvirtadaliai jų anksčiau ėjo renkamas pareigas 
ir daugiau kaip keturi penktadaliai užėmė vadovaujančius postus 
savo politinėse partijose. Miesto taryba išliko svarbus tram- 
plinas į regiono tarybą, nes du trečdaliai visų regionų tarybų 
narių anksčiau dirbo miestų valdžioje. Per du pirmuosius re- 
gioninio valdymo dešimtmečius regionai palaipsniui pakeitė 
provincijas (administracinis vienetas tarp regiono ir vietos vy- 
riausybės) kaip kertinę pakopą Italijos politinėje hierarchijo- 
je. Buvusių provincijos pareigūnų skaičius tarp regionų tarybų 

narių 1970-1989 metais sumažėjo nuo 45 iki 20 proc., o bu- 
vusių ar esamų provincijų partijų lyderių sumažėjo nuo 82 iki 
65 proc. Tarybų narių, turėjusių (arba dabar turinčių) pagrin- 
dinius provincijų partijų postus, priešingai, padaugėjo nuo 
26 proc. 1970 metais iki 59 proc. 1989-aisiais. Šios karjeros 
modelio tendencijos lėmė kryptingą (nors dar neužbaigtą) Ita- 
lijos partinės organizacijos „regionalizaciją“ ir patvirtino pir- 
minį išskirtinio regiono politinio cursus bonorem atsiradimą. 

Vienas didėjančios institucionalizacijos indikatorių yra tai, 
kad regionų tarybų nariai palaipsniui pradėjo į savo pareigas 
žiūrėti kaip į nuolatinį darbą.*? Tarybų narių, ir toliau dirban- 
čių kitą darbą šalia savo pareigų regiono vyriausybėje, suma- 
žėjo nuo 69 proc. 1970 metais iki 45 proc. 1989-aisiais. Re- 
giono taryba tapo pripažinta profesionalių politikų veiklos 
sritimi.“ Bet kuri nauja institucija išlaiko pirmąjį išbandymą, 
jei ji sužadina rimtų politikų troškimus ir patenkina ambici- 
jas. Italijos regionų vyriausybės įveikė šią kartelę. 

Dar svarbiau, kad regioninis valdymas pakeitė elito kultūrą. 
Nuostabiausia regionų politikos metamorfozė, atsiskleidusi mūsų 
nuolatiniuose pokalbiuose su tarybų nariais ir komunų lyde- 
riais 1970-1989 metais, yra neįtikėtina ideologinė depoliariza- 
cija ir pragmatiškesnis požiūris į viešuosius reikalus. 

Ideologinė depoliarizacija pirmiausia sietina su požiūrių į 
daugelį prieštaringų klausimų dešinėjimu, inspiruotu stiprios 
komunistų ir kitų kairiųjų politikų nuosaikumo didėjimo ten- 
dencijos. Kairiųjų (PCI, PSI ir kitų mažesnių kairiojo sparno 
grupių), kurie pritarė, pavyzdžiui, kad „kapitalizmas kelia grės- 
mę Italijai“, dalis ryškiai ir nuolat mažėjo = nuo 97 proc. 
1970 metais iki 76 proc. 1976 ir nuo 54 proc. 1981-1982- 
aisiais iki 28 proc. 1989 metais.*" Kita vertus, krikščionių de- 
mokratų ir kitų centro dešiniųjų partijų politikai pasirodė dar 
nuosaikesni ir ne visai nuoseklūs konservatoriai. Centristų ir 
dešiniųjų, kurių nuomonės nesutapo, dalis, pavyzdžiui, verti- 
nant teiginį „profsąjungos turi per daug galios Italijoje“, svy- 
ravo nuo 67 proc. 1970 metais iki 74 proc. 1976-aisiais, nuo 
86 proc. 1981-1982 metais ir vėl nukrito iki 65 proc. 1989 

metais. Taigi 1970-1989 metų laikotarpiu atotrūkis tarp kai- 
riųjų ir dešiniųjų partijų iš esmės sumažėjo. 

Galutinis šių pokyčių rezultatas apibendrintas 2.1 paveiks- 
le, kuriame politikai pasiskirstė pagal sudėtinį kairės-dešinės 
skirčių indeksą, sudarytą iš atsakymų į klausimus apie kapita- 
lizmą, profsąjungų galią, pajamų paskirstymą, skyrybas ir streikus 
viešajame sektoriuje. (Kažrės-dešinės skirčių indekso komponentai 
išvardyti 2.2 lentelėje.) Pagal klasikinę poliarizuotą dviejų po- 
lių schemą šių politikų nuomonės 1970 metais ryškiai krypo į 
kairę. Po šešerių metų šis pasiskirstymas liko dvipolis, bet at- 
stumas tarp polių sumažėjo. 1981-1982 metais traukos cen- 
tras pasislinko toli į dešinę, todėl, nors ir ne taip poliarizuotai, 
vis dar pasiskirstyta plačiai. 1989 metais švytuoklė sugrįžo link 
centro ir pasiskirstymas pagal archetipus atitiko „normalų“: 
daugiausia buvo centristų ir mažiau kairiųjų bei dešiniųjų nei 
prieš du dešimtmečius.** 

Iš 2.3 lentelės matyti ryškus tarybų narių, kraštutinių kai- 
riųjų ir kraštutinių dešiniųjų, pagal kaireės-dešinės skirčių in- 
deksą sumažėjimas. Kraštutiniųjų dalis sumažėjo nuo 42 proc. 
1970 metais iki vos 14 proc. 1989. Du naujųjų institucijų gy- 
vavimo dešimtmečiai rodo patvarią, galingą įcentrinę regioni- 
nės politikos tendenciją. 

Mažėjant ideologinei distancijai, suklestėjo partinė toleran- 
cija. Kiekvienoje apklausoje mes prašydavome politikus nu- 
rodyti savo simpatiją arba antipatiją įvairioms politinėms par- 
tijoms nustatant jos laipsnį pagal „jausmų termometrą nuo 
0 (visiška antipatija) iki 100 (visiška simpatija). 2.2 paveiksle 
pateiktos tam tikrai partijai oponuojančių politikų besikei- 
čiančių simpatijų reikšmės. Rezultatai rodo tvirtą beveik visų 
partijų tarpusavio pripažinimo tendenciją. Simpatijų vidur- 
kis, išreikštas komunistų partijai ne komunistų, pavyzdžiui, 
išaugo nuo 26 1970 metais iki 44 proc. 1989 m., o visų par- 
tijų tarybų narių simpatijų vidurkis krikščionims demokra- 
tams padidėjo nuo 28 proc. 1970 metais iki 39 proc. 1989- 
aisiais. Tik neofašistinis Italijos socialinis judėjimas (ir mažiau 
labiausiai kairėje esanti Proletarinė demokratija) liko atskirtas 

2.1 pav. Kairės-dešinės depoliarizacija, 1970-1989 m. 

2.2 lentelė. Kairės-dešinės skirčių indekso komponentai 


„Pagal pajamų paskirstymą darbininkų padėtis iš tikrųjų yra blogesnė. (Sutinku) 
„Profsąjungos turi per daug galios Italijoje. (Nesutinku) 
„Skyrybų institucija yra Italijos pažangos požymis. (Sutinku) 
„Viešajame sektoriuje (pavyzdžiui, dujų, transporto) teisė streikuoti turi būti apribota. 
(Nesutinku) 
5. Kapitalizmas kelia pavojų Italijai. (Sutinku) 


s506N- 


Pastaba. Respondentai turėjo prie kiekvieno teiginio pažymėti vieną iš šių atsaky- 
mų: „Visiškai sutinku“, „Iš dalies sutinku“, „Iš dalies nesutinku“, „Visiškai nesu- 
tinku“. /ndeksas sudaromas iš visų penkių teiginių. Siekiant užtikrinti kairės-deši- 
nės išsidėstymą, skaičiavimas sukeičiamas 2 ir 4 teiginiams. 


2.3 lentelė. Regionų tarybų narių depoliarizacija, 1970-1989 m. 


Procentai 
1970 1976 1981-1982 1989 
Kraštutinieji 42 31 21 14 
Nuosaikieji 58 69 79 86 
100 100 100 100 
(Skaičius) (72) (154) (151) (166) 


Pastaba. Ekstremizmas ir nuosaikumas matuojami pagal padėtį kairės-dešinės skirčių 
indekse. Du labiausiai į priešingas puses nutolę stulpeliai 2.1 pav. (du kairėje ir du 
dešinėje) priskirti „kraštutinių“ kategorijai, penki viduriniai stulpeliai - „nuosaikiųjų“ 
kategorijai. /udeksas ir skiriamosios padėtys visose keturiose apklausose yra pastovios. 


nuo politinio elito, nors ir ši antipatija buvo ne tokia didelė 
aštuntojo dešimtmečio pabaigoje, palyginti su septintuoju de- 
šimtmečiu. 

Iš esmės visos šios padalos yra apatinėje simpatijų ir antipa- 
tijų skalės dalyje, nes konkurencinėje sistemoje iš politikų sunku 
tikėtis didelio palankumo savo oponentams. Simpatijos opo- 
nuojančioms partijoms (netgi santykinai gerai vertinamos Ita- 
lijos socialistų partijos) apsiriboja maždaug 50-50 neutralu- 
mo riba. Nežiūrint to, didžiulė du dešimtmečius trukusio 
regioninio eksperimento įtampa palaipsniui nuslūgo ir buvo 
pakeista užsimezgančia tarpusavio pagarba. 

Partinio šališkumo tarp regionų politinio elito švelnėjimas 
tiesiogiai neatspindi platesnės Italijos visuomenės pokyčių. Mūsų 
tuo metu atliktos visuomenės apklausos rodo, kad septintojo 

ISP: Italijos socialistų partija ISDP: Italijos socialdemokratų partija 
IRP: Italijos respublikonų partija ILP: Italijos liberalų partija 
KD: Krikščionys demokratai PD: Proletarinė demokratija 
IKP: Italijos komunistų partija ISJ: Italijos socialinis judėjimas 


2.2 pav. Regionų tarybų narių simpatijos 
oponentams, 1970-1989 m. 


dešimtmečio pabaigoje, nors tarppartiniai regionų politinio elito 
santykiai šiltėjo, partinis priešiškumas tarp eilinių Italijos rin- 
kėjų iš tikrųjų didėjo. Aštuntajame dešimtmetyje masių parti- 
nis šališkumas ėmė mažėti. Šis atskaitos taškas sutampa su aiš- 
kinimu, kad Italijos politikos depoliarizacija buvo „vedama elito“, 
nors tokiai hipotezei išsamiai patvirtinti reikia tolesnio tyri- 
mo. Jei taip būtų steigiant regionų vyriausybes, naujai išrink- 
tieji skirtingų partijų tarybų nariai būtų priešiškesni vienas ki- 
tam nei jų atstovaujami gyventojai. Po dviejų dešimtmečių šis 
modelis visiškai apsivertė, todėl regionų politikų tarppartiniai 
santykiai tapo gerokai atviresni ir pakantesni tarp partijų rin- 
kėjų.?? 

Svarbi šių tendencijų pasekmė formuojant regioninę politi- 
ką yra ta, kad susitarimo dėl praktinių problemų sprendimo 
proceso daugiau taip nestabdė partinis priešiškumas. Šią išva- 
dą sustiprina duomenys, patvirtinantys, kad per pastaruosius 

2.4 lentelė. Elito politinės kultūros bruožai, 1970-1989 m. 


Teiginys, kuriam pritarė Procentai 

tarybų nariai 1970 1976 1981-1982 1989 
Sprendžiant dabartinius socialinius- 

ekonominius reikalus, didesnis 

dėmesys turi būti skiriamas praktiniams 

svarstymams nei politiniams. 28 43 64 63 


Kompromisas su politiniais oponentais 
yra pavojingas, nes paprastai baigiasi 
bendražygių išdavyste. 50 35 34 29 


Apskritai politiniuose susidūrimuose 
reikia vengti kraštutinių pozicijų, nes 
tinkamiausias sprendimas paprastai 
yra viduryje. 57 72 70 70 


Kaip bebūtų, lojalumas savo 
piliečiams yra svarbesnis nei 
lojalumas savo partijai. 68 72 84 94 


(Apytikslis skaičius) (77) (158) (154) (171) 


du dešimtmečius pasikeitė ideologinis politikos stilius. Regio- 
ninei politikai savo pasaulio daugiau nedalija į absoliučiai bal- 
tus ir juodus, bet pradeda jame įžiūrėti įvairesnius (ir lengviau 
suderinamus) spalvų pustonius. 

2.4 lentelės duomenys apibendrina 1970-1989 metų regio- 
nų tarybų narių politinės kultūros pokyčius. Dalis narių, prita- 
riančių teiginiui, jog „sprendžiant dabartinius socialinius-eko- 
nominius klausimus svarbiausia, kad praktiniai sumetimai 
nusvertų politinius“, padidėjo nuo 28 proc. 1970 metais iki 63 
proc. 1989-aisiais. Dalis manančių, kad „kompromisas su poli- 
tiniais oponentais yra pavojingas, nes paprastai baigiasi 
bendražygių išdavyste“, nukrito nuo 50 proc. 1970 metais iki 
29 proc. 1989-aisiais. Tų, kurie demonstravo nuosaikumą pri- 
tardami, kad „apskritai politiniuose susidūrimuose reikia veng- 
ti kraštutinių pozicijų, nes tinkamiausias sprendimas paprastai 
yra viduryje“, išaugo nuo 57 proc. 1970 iki 70 proc. 1989. Da- 
lis, pritarusių požiūriui, kad „kaip bebūtų, lojalumas savo pilie- 
čiams yra svarbesnis nei lojalumas savo partijai“, pakilo nuo 
68 proc. 1970 iki 94 proc. 1989-aisiais. Supratimas, kad pilie- 


tinis lojalumas yra svarbiau už partinį, iš svarstytino teiginio 

virto savaime suprantamu. Išsamesnė 2.4 lentelės duomenų analizė 
perša mintį, kad dauguma šių elito politinės kultūros metamor- 
fozių buvo baigtos aštuntojo dešimtmečio pradžioje. 

Po vos daugiau kaip dešimties metų pamokančio ir brandi- 
nančio dalyvavimo regioninio valdymo procese poveikio ideo- 
loginę priešpriešą išstūmė pagarba kompromisui ir praktiniam 
patyrimui. Paprašius regionų tarybų narius įvertinti savo re- 
gionus penkių balų skalėje nuo „ideologinio“ iki „pragmati- 
nio“, dalis tarybų narių, apibūdinusių savo regioną kaip iš- 
skirtinai ideologinį, sumažėjo nuo 26 proc. 1970 metais iki 
21 proc. 1976 metais, iki 14 proc. 1981-1982 metais ir net iki 
10 proc. 1989-aisiais. Pragmatizmas dabar tapo ne epitetu, o rei- 
kalų tvarkymo būdu. 

Palyginus atvirų interviu su tarybų nariais 1970, 1976 ir 1981- 
1982 metais duomenis, paaiškėjo įdomūs šių politikų požiūrių 
pokyčiai gvildenant specifines regionų problemas socialinių pa- 
slaugų ir ekonomikos plėtros srityse.?? Palyginus su mūsų atvirų 
pokalbių ciklu, vėliau tarybų nariai savo analizėje dažniau nau- 
dojo praktinių priemonių, o ne galutinių tikslų terminus. Savo 
pareigas jie dažniau ėmė suvokti ne kaip „reakciją į, o kaip „atsa- 
komybę už“, rečiau - kaip iškalbingų žmonių tribūnų, o dažniau 
kaip kompetentingų viešųjų interesų patikėtinių. Po valdymo de- 
šimtmečio regionų lyderiai mąstė ne taip teoriškai ir utopiškai ir 
mažiau rūpinosi ginti atskirų grupių interesus kitų sąskaita. Svar- 
biausi tapo praktiniai administravimo, įstatymų priėmimo ir fi- 
nansavimo klausimai. Dabar tarybų nariai daugiau kalbėjo apie 
efektyvų paslaugų teikimą ir investicijas kelių tiesimui arba kvali- 
fikacijos kėlimui ir mažiau — apie „kapitalizmą“ arba „socializ- 
mą“, „laisvę“ arba „išnaudojimą“. 

Šios tendencijos neabejotinai buvo susijusios su lyderių ins- 
titucinių prioritetų pripažinimu. Aštuntajame dešimtmetyje po- 
kalbiuose apie svarbiausias regionų vyriausybių problemas ir 
apie savo ateities lūkesčius tarybų nariai mažiau dėmesio skyrė 
teisingumui, lygybei ir socialinei reformai nei 1970 metais. 
Dabar jie labiau domėjosi administravimo, politikos ir proce- 
dūrinėmis reformomis. Diskusijose apie regioninį valdymą dau- 

giau vietos buvo skiriama įstatymų priėmimo autonomijai ir 
administraciniams gebėjimams (dažniau - administracijos ne- 
efektyvumui), o ankstesniųjų metų mesianistinis rūpinamasis 
„radikaliu socialiniu atgimimu“ prigeso. 

Naujieji įstatymų leidėjai, pirmą kartą įžengę pro tarybų 
rūmų duris, atsinešė politikos ir socialinių santykių nulinės 
sumos sampratą, pagal kurią nuolat kylantys konfliktai visiš- 
kai nesutaikomi. Si perspektyva, savo šaknimis siekianti Ita- 
lijos praeities socialines ir ideologines kovas, sudarė prielai- 
das griežtoms tarybų narių nuostatoms ir apsunkino praktinį 
bendradarbiavimą. Tokie požiūriai į socialinį ir politinį kon- 
fliktą neįtikėtinai transformavosi per pirmąjį regioninio eks- 
perimento dešimtmetį. Iš 2.3 paveikslo matyti, kad tarybų 
narių pabrėžiami nesutaikomi konfliktai atslūgo ir padidėjo 
konsensuso galimybė. 

Apskritai politika regionuose yra nuosaiki. Daugelis tarybų 
narių per šiuos dvidešimt metų yra kalbėję, kad jie pasitiki 
savo kolegomis ir net politiniais priešininkais. Apie du trečda- 
liai jų tvirtino, kad politiniai oponentai gali susitarti dėl prak- 
tinių regiono problemų. Trys ketvirtadaliai nurodė, kad tary- 
bų veiklai būdingesnis bendradarbiavimas nei konfliktai. Šiam 
teiginiui pritarė dauguma bendruomenių lyderių, su kuriais 
mes kalbėjomės. Suprantama, tai nereiškia, kad visi sutaria vi- 
sais klausimais. Nesutarimų dėl specifinių politikos dalykų iš 
tikrųjų padaugėjo po 1978 metų, kai, perdavus galias ir ištek- 
lius iš centrinės vyriausybės, regionų lyderiams atsirado reali 
galimybė rinktis, o kartu — ir pagrįsta nesutarimų priežastis. 
Regioninės politikos prieštaravimai neišnyko, kaip ir konflik- 
tas pats savaime nėra nesuderinamas su geru valdymu (kaip 
pamatysime ketvirtame skyriuje). Nežiūrint to, priešingai Ita- 
lijos politikos tradicijoms, regionų tarybų partinė priklausomybė 
vis dažniau charakterizuojama kaip „atvira“, o ne „uždara“. Par- 
tinės politikos pliuralizmas regionuose nėra „poliarizuotas pliu- 
ralizmas“, kuris seniai priskiriamas Italijos politikai.?! Regio- 
nų lyderiai išmoko susitarti, nebūti nesukalbami ir išmoko gerbti 
savo oponentus. 

Tarybų narių požiūris į socialinį konfliktą ir bendrus 
interesus, 1970-—1981/1982 m. 

2.3 pav. Tarybų narių požiūrio į konfliktus | 
tendencijos, 1970-1989 m. 

Duomenų surinkta su kaupu: pirmieji du regioninio ekspe- 
rimento dešimtmečiai liudijo dramatiškus politinio klimato ir 
kultūros pokyčius, posūkį nuo ideologinio konflikto link ben- 
dradarbiavimo, nuo ekstremizmo - link nuosaikumo, nuo dog- 
matizmo - link tolerancijos, nuo abstrakčios doktrinos - link 
politinio valdymo, nuo interesų artikuliacijos — link interesų 
agregavimo, nuo radikalios socialinės reformos - link „gero 
valdymo“. 

Kai kurie regionalistai apraudojo „idealistinės įtampos ato- 
slūgį“, ir mes simpatizuojame jų sielvartui. Idealizmo atsisa- 
kymo ir judėjimo link tikros „konkurencijos tendencija lai- 
kui bėgant galėtų atvesti prie sausos, bejausmės ir neatliepios 
technokratijos.“?* Tačiau mes tikime, kad mūsų aprašytos ten- 
dencijos Italijos kontekste žymi reikšmingą Italijos politikos 
transformacijos stadiją. Blogai tai ar gerai, idealistinė įtampa 
atslūgo, nes regionų lyderiai sprendė naujų institucijų steigi- 
mo uždavinį. 

Kodėl regionų elito politinė kultūra taip pastebimai pasi- 
keitė per šiuos du dešimtmečius? Šias sėkmingai veikiančių re- 
gionų tarybų tendencijas apibūdinti ne taip paprasta. Iš dau- 
gelio alternatyvų išsiskiria trys hipotezės:?? 


+ Narių pasikeitimas per rinkimus. Matyt, kovingiausi pirmųjų tarybų nariai 
nesugebėjo laimėti rinkimų ir buvo pakeisti nuosaikesniais, artimesniais 
rinkėjams arba partijų nominatoriams už regionų vyriausybės ribų. Jei taip, 
mąstysena nepakito, tačiau pakito tarybų sudėtis. Mes galime pacikrinti šią 
hipotezę lygindami 1975 ir 1980 metais naujai išrinktus tarybų narius su 
tais metais pasitraukusiais. 

+ Nacionalinė politika. Matyt, regionų tarybų narių požiūrių pokyčiai, ku- 
riuos mes atskleidėme, atspindėjo nacionalinės politikos depoliarizaciją. 
Turbūc Italijos politikai, ir ne tik tiesiogiai dalyvavusieji regionų valdy- 
mo procese, septintajame ir dešimtajame dešimtmečiuose tapo labiau 
orientuoti į centrą ir pragmatiškesni. Kaip jau minėjome, šią interpreta- 
ciją paskatino svarstyti duomenys, rodantys, kad tuo pačiu laikotarpiu 
partijų poliarizacija tarp eilinių italų išliko ir net tapo stipresnė. Mums 
nepakanka tiesioginių įrodymų nacionalinių politikų požiūrių pokyčiui 
palyginti, bet mes galime paremti šią hipotezę lygindami 1975 ir 1980 
metais naujai išrinktų tarybų narių ir buvusiųjų prieš penkerius metus 
požiūrius. Ar laimėję rinkimus politikai buvo nuosaikesni todėl, kad na- 

cionalinė kandidatų visuma, iš kurios jie buvo išrinkti, tapo nuosaikesnė? 

e Institucinė socializacija. Maryt, pats dalyvavimas regionų vyriausybėje savai- 
me paverčia protagonistus iš ideologinių dogmatikų linkusiais tartis prag- 
matikais. Iš trijų alternatyvų tik ši vienintelė numato, kad pati institucijų 
reforma turėjo įtakos regionų politikai sukūrusi vietą, kurioje politiniai ly- 
deriai galėtų susitarti vienas su kitu ir dėl praktinių regiono problemų. Įtai- 
giausius įrodymus, patvirtinančius šią hipotezę, gavome tiesiogiai lyginda- 
mi 1975 ir 1980 metų kadencijų tarybų narių požiūrius su j4 pačių 
ankstesnių metų vertinimais. 


Mūsų kartotinės (pane!) apklausos 1970 ir 1976 metais, vėl 
atliktos 1981-1982 metais, kuomet imdavome interviu daž- 
niausiai iš tų pačių Žmonių, patvirtino šiuos alternatyvius pa- 
aiškinimus, nors mes negalime visiškai išspręsti šio klausimo.?* 
Mūsų tyrimas, nors ir kruopščiai parengtas, nebuvo visiškai 
kontroliuojamas mokslinis eksperimentas. Nors mes galėjome 
kartą išrinktus tarybų narius palyginti „prieš ir po to“, tačiau 
neturėjome tiesiogiai kontroliuojamos politikų grupės už re- 
gionų institucijų ribų. Nežiūrint to, mūsų duomenys patvirti- 
na šias išvadas:?? 


+ Tarybų sudėties pasikeitimas per rinkimus faktiškai neturėjo įtakos regio- 
nų tarybų narių nuosaikumui. Naujai išrinkti tarybų nariai paprastai ne- 
būdavo nuosaikesni už tuos, kurių vietas užėmė; iš tikrųjų naujokai buvo 
mažiau nuosaikūs už savo pirmtakus. Pokyčiai per rinkimus dažniau stab- 
dė, o ne skatino nuosaikumą. Nuosaikumo nestiprino nei rinkėjai, nei ke- 
liantieji kandidacus. 

+ Nacionalinės tendencijos, kurias kartais sunku atskirti nuo specifinių ins- 
titucijų tendencijų, pasirodo, įnešė tik kuklų indėlį į šią istoriją. Laimėję 
naujokai buvo labiau centristai, nei jų pirmtakai buvo iš pat pradžių, bet 
mažiau centristai, nei jų pirmtakai :ap0 po :0. Nors nacionalinis poveikis 
nebuvo itin svarbus 1970 ir 1976 metais, mūsų duomenys perša mintį, 
kad depoliarizacija stiprėjo paskesnius penkerius metus ir ėmė daryti reikš- 
mingą įtaką regionų politikai. 

+ Institucinė socializacija, t. y. asmeninis pareigūnų pasikeitimas, buvo reikš- 
minga ir daug kuo paaiškina didesnį nuosaikumą. Šios institucijų įtakos 
stipriausios buvo ankstyvaisiais reformos metais, kai nauji regionų lyderiai 
tik susipažino vienas su kitu ir su jiems bendromis problemomis. Tie patys 
tarybų nariai, palaikę ideologinį ekstremizmą ir uolų partiškumą, kai buvo 
išrinkti pirmą kartą, po penkerių ar dešimties metų buvo gerokai nuosai- 
kesni. Steigiamosios kartos nariai, išbuvę iki trečiosios legislatūros kaden- 

cijos (apie vienas trečdalis iš pirmosios tarybų narių kohortos), buvo di- 
džiausi ekstremistai ir dogmatikai, kai pirmą kartą įžengė į tarybas, tačiau 
mūsų trečiojo interviu metu jie atsidūrė tarp santūriausių ir tolerantiš- 
kiausių. Iš pradžių užkietėję fanatikai taip pat buvo tie, kurie ilgiausiai 
išbuvo tarybose, ir kuo aktyviau jie įsitraukė į institucijų gyvenimą, tuo 
labiau pasidavė nuosaikumui. 


Labiausiai tinkanti išvada, išplaukianti iš šių kartais tra- 
pių duomenų, yra ta, kad naujos regionų institucijos su- 
stiprino savo narių tarpusavio toleranciją ir bendradarbia- 
vimu paremtą pragmatizmą. Septintajame ir dešimtajame 
dešimtmečiuose politiniai pokyčiai išryškėjo ir regionų ta- 
rybų viduje, ir už jų, bet spartesnė ir gilesnė kaita buvo vi- 
duje, ypač pirmaisiais metais. Tradiciškai Italijos politika 
buvo apibūdinama ideologiniu dogmatizmu ir uždaru par- 
tiškumu.?* Regionų vyriausybių darbas atsiraitojus ranko- 
ves, susidūrimas su politine realybe, su visais jos piktšašiais 
padėjo tai pakeisti. Metai, praleisti kartu įveikiant sunkius 
iššūkius, gulančius ant naujų organizacijų pečių, išmokė ta- 
rybų narius kantrybės meno, praktiškumo ir santūrumo. Kaip 
ir tikėjosi jų gynėjai, regionų reforma išugdė „naują politi- 
kos formavimo būdą“. 


Regionų autonomijos stiprinimas 


„Politinių institucijų autonomija matuojama laipsniu, kuriuo 
jos interesai ir vertybės skiriasi nuo visų kitų socialinių jėgų.'?? 
Ar Italijos regionų vyriausybės šiuo požiūriu yra institucionali- 
zuotos? Ar krypstama į autentišką regionų politinę sistemą, ku- 
rios identitetas skiriasi nuo vietos ir nacionalinių socialinių ir 
politinių jėgų. Ar pakeistos taisyklės pakeitė realią Italijos poli- 
tikos ir valdymo galios bei interesų pusiausvyrą? 

Klausimas yra savalaikis, nes regionai gimė įsprausti tarp 
galingų nacionalinių ir vietos jėgų. Kaip matėme, regionai 
iš dalies buvo nacionalinės partinės politikos subproduk- 
tas, ir regionų politikai ir vėliau turėjo įtakos šalies politi- 

nis klimatas. Kita vertus, pirmoji regionų tarybų narių kar- 
ca buvo tvirtai įsišaknijusi vietinėje politikoje. Šiais anks- 
tyvaisiais metais kandidatų į regionų tarybas iškėlimą dau- 
giausia kontroliavo vietinės partijų organizacijos, ir svarbiausi 
tarybų narių ryšiai buvo vietinio lygmens. Iš pradžių regio- 
nai iš esmės buvo nacionalinis kūrinys, kuriam vadovavo 
vietiniai politikai. Jei regionų vyriausybė taptų įkvepianti 
ir galinga institucija, o ne dar vienas formalus punktas mer- 
dinčių viešųjų tarnybų Italijos kataloge, ji praaugtų savo 
ištakas. Naujieji jos lyderiai įgytų daugiau nepriklausomy- 
bės nuo savo buvusių vietinių ir nacionalinių globėjų. 

Savo tyrime iškėlėme mintį, kad regionų institucijų auto- 
nomija ir identitetas ypač išsiskleidė po 1976 metų. Pavyz- 
džiui, kiekvienoje apklausoje mes prašėme tarybų narius ir 
lyderius ilgame buvusių veikėjų (nuo vietinių įžymybių iki 
šalies ministrų, nuo žemės ūkio iki profsąjungų, nuo verslo 
iki Bažnyčios, nuo regionų pirmininkų iki vietinių biurokra- 
tų), sąraše nustatyti įtakos reitingą. Viena tendencija yra aki- 
vaizdi: regionų vykdomosios valdžios kilimas. 1970-1989 me- 
tais regiono pirmininko, regiono kabineto narių, regiono partijų 
lyderių, regionų administratorių reitingai pakilo. Priešingai, 
beveik visos išorinės grupės nepriklausomai nuo jų politinio 
pobūdžio prarado įtaką: agrarinės, profsąjungos, verslo, spau- 
dos, Bažnyčia, šalies parlamentarai ir vietiniai partijų parei- 
gūnai. Šios viena po kitos sekusios apklausos byloja apie ryš- 
kų regionų pareigūnų iškilimo poslinkį, didėjančią autonomiją 
nuo (nors veikiamą) išorės jėgų, tikrąja Huntingtono pras- 
me. Naujų institucijų lyderiai vis labiau ir labiau, kiek leido 
atstovaujamosios demokratijos ribos, tapo savo likimo šei- 
mininkais.?* 

Galios santykio pasikeitimas partijų viduje patvirtina re- 
gioninės politikos institucionalizaciją. Mes nuolat klausėme 
tarybų narius apie nacionalinių, regioninių ir vietinių lyderių 
įtaką trims specifinėms sferoms: kandidatų į tarybų narius iš- 
kėlimui, deryboms dėl regionų kabinetų sudarymo ir spren- 
dimui del įstatymo priėmimo prieš jį pateikiant tarybai. Kiek- 

Įraka keliant kandidatus į regionų tarybas 


Atitinkamo lygio tarybų nariai, proc. 


1970 1976 1981-1982 1989 


NL: Nacional. lyderiai 
RL: Regionų lyderiai 
VL: Vietos lyderiai 


Įtaka formuojant regiono kabinetą 


Atitinkamo lygio tarybų nariai, proc. 


NL: Nacional. lyderiai 

RL: Regionų lyderiai 

VL: Vietos lyderiai 
„Kas daro didžiausią įtaką (kiekvienoje iš trijų sferų): nacionaliniai partijų lyde- 
riai, regionų partijų lyderiai, vietos partijų lyderiai ar (regiono legislatūros atveju) 
patys regionų tarybų nariai?“ | 


2.4 pav. Partijų lyderių įtaka trims sritims, 1970-1989 m. 


vienoje šių sričių ir beveik visuose regionuose nuo 1970 iki 
1989 metų regionų lyderių galia didėjo, nacionalinių lyde- 
rių — smuko (žr. 2.4 pav.). 

Įtaka regionų įstatymų priėmimui 

NL: Nacional. lyderiai VL: Vietos lyderiai 
RL: Regionų lyderiai" RTN:Regionų tarybų nariai 


2.4 pav. Partijų lyderių įtaka trims sritims, 
1970-1989 m. (tęsinys) 


Kai nepajudinama vietinių partijų bosų monopolija kelti kan- 
didatus į tarybas kartą susvyravo, pradėjo augti regionų parti- 
jų pareigūnų galia nominuoti kandidatus, nors net 1989 me- 
tais vietos pareigūnai išlaikė svarią įtaką. Nacionaliniai lyderiai 
retai kišdavosi keliant kandidatus, tačiau jie dažnai siekė turė- 
ti įtakos sudarant koalicijas. Pavyzdžiui, Sardinijoje naciona- 
linė DC ilgus mėnesius sulaikė kabineto formavimą bijoda- 
ma, kad sąjunga su PCI (palanki regionų krikščionims 
demokratams) gali pakeisti nacionalinę partijos strategiją. 

2.4 paveikslo duomenimis, per pastaruosius du dešimtme- 
čius regionų autonomija šioje srityje taip pat didėjo. Labiau- 
siai pažymėtinas pokytis buvo pačių tarybų narių auganti ne- 
priklausomybė nuo regiono partijų lyderių. Ši tendencija 
patvirtino mūsų pagrindinę mintį apie regionų institucijų 
autonomijos didėjimą. 

Kartu su regionų galios ir savarankiškumo plėtra regionų 
politikai tapo priešiškesni bendrai pagrindinei nacionalinei 
partijos linijai, kai ji nesutapdavo su regionų poreikiais. Mūsų 
paramos nacionalinei partinei disciplinai indeksas, apibendrintas 

Regionų tarybų nariai, proc. 


1981-1982 


SS Rėmėjai E Kritikai 
Paramos nacionalinei partinei disciplinai indeksas 
1. Regionų politinė kova turėtų būti suprantama pirmiausia kaip nacionalines 
politinės kovos dalis. (Sutinku) 
2. Nebūtina, kad partijos strategija būtų vienoda visuose regionuose. (Nesutinku) 
3. Žmogus, įstojęs į partiją, turi iš dalies apriboti savo nepriklausomybę. (Sutinku) 
4. Gerai pagalvojus, lojalumas savo piliečiams yra svarbesnis už ištikimybę savo 
partijai. (Nesutinku) 


Respondentai buvo klausiami, ar jie „Visiškai sutinka“, „Iš dalies sutinka“, „Iš 
dalies nesutinka“, „Visiškai nesutinka“. Indeksas apima visus klausimus. 


2.5 pav. Paramos nacionalinei partinei disciplinai 
mažėjimas, 1970-1989 m. 


2.5 paveiksle, rodo, kaip, ypač po 1976 metų, nuomonių svir- 
telė ryškai pakrypo paramos mažesnei priklausomybei nuo 
partijų diktato pusėn. Septintojo dešimtmečio pradžioje na- 
cionalinės partijos disciplinos šalininkai viršijo kritikus dau- 
giau kaip du prieš vieną, tačiau iki 1989 metų kritikai pra- 
lenkė šalininkus daugiau kaip keturi prieš vieną. Šios 
besikeičiančios nuostatos taip pat atsispindėjo elgsenoje. Mar- 
cello Fedele pažymėjo, kad visų regionų valdančiųjų koalici- 
jų, kurios pasikeitė nacionalinio kabineto krizės išvakarėse, 
dalis gerokai sumažėjo1970-1990 metais. Viena priežasčių 
yra ta, kad regionų vyriausybių valdymo trukmės vidurkis iš- 
augo nuo 525 dienų 1970-1975 metais iki 700 dienų 1985- 
1990 metais, palyginti tik su 250 dienų nacionalinio kabine- 

Tarybų narių kontaktų su vietos ir regionų 
administratoriais dažnumas 


Regionų tarybų nariai, proc. 


1970 1976 1981-1982 1989 
SN Vietos dažnesni E Regioniniai dažnesni 


Tarybų narių kontaktų su vietos ir regionų 
interesų grupėmis dažnumas 


50 T m EVws ss as Vrvsrrv. Sr" 


Regionų tarybų nariai, proc. 


1970 197 1981-1982 
S Vietos dažnesni E Regioniniai dažnesni 


2.6 pav. Regionų tarybų narių vietiniai ir regioniniai 
kontaktai, 1970-1989 m. 


to vidurkiu šiuo laikotarpiu.3? Šioje srityje regionų autono- 
mija taip pat didėjo. 

Autonomiškos regionų politinės sistemos atsiradimą rodo 
regionų tarybų narių darbiniai ryšiai. Pirmiausia, jei vietinis 
politikas eidavo regionines pareigas, kaip tarybos narys iš tik- 

rųjų jis tapdavo regiono figūra, nors kaip kiekvienas išrinktas 
politikas, išlaikydavo vietinį pamatą. 2.6 paveikslo duomeni- 
mis, vidutinis tarybos narys dažniau susitikdavo su vietinių 
grupių atstovais nei su regiono grupių nariais ir dažniau — su 
vietos, o ne su regiono administratoriais. Nuo aštuntojo de- 
šimtmečio šis santykis pasikeitė, ypač ryškiai kontaktų su ad- 
ministracijos pareigūnais požiūriu.*? 2.6 paveikslo diagramose 
pažymėtinas autonominės regionų politinės sistemos formavi- 
masis su tikru suinteresuotumu priimti sprendimus (kaip ro- 
do tarybų narių kontaktai su regionų administratoriais) ir iš 
tikrųjų stengtis turėti įtakos šiems sprendimams (kaip rodo 
tarybų narių ir interesų grupių kontaktai). 

Didėjančią autonomiją rodo tarybų narių pasisakymai apie 
rinkiminio elgesio veiksnių kaitą. Buvo manoma, kad 1970 
metų regionų rinkimuose įtakos turėjo partijų ryšiai ir na- 
cionalinės partijų programos, o patys regionų kandidatai bu- 
vo laikomi antraeiliu veiksniu. Tačiau vėliau kandidatų įta- 
ka pastebimai išaugo, o partinio identiteto ir nacionalinių 
programų reikšmė sumažėjo. 1970-1989 metais dalis tarybų 
narių, kurie pagrindinę įtaką turinčiu veiksniu rinkėjo pasi- 
rinkimui laikė partinę identifikaciją, nukrito nuo 72 iki 
48 proc., o pabrėžiančių nacionalinių programų reikšmę su- 
mažėjo nuo 55 iki 24 proc. Atskirą kandidatą laikiusių pa- 
grindiniu veiksniu dalis pašoko nuo 38 iki 57 proc. ir viršijo 
kitus rodiklius.*! Žinoma, mes neturime tiesioginių duome- 
nų apie rinkėjų motyvus, bet praktinės politikos pasaulyje 
suvokimas yra ne mažiau svarbus. Tarybų nariai vis rečiau ir 
rečiau regionų rinkimus vertino kaip parengiamąjį referen- 
dumą prieš nacionalinius rinkimus. Jie vis labiau tikėjo, kad 
jų politinis likimas yra jų rankose. 

Vien tik tarpvyriausybinės politikos srityje aštuntajame de- 
šimtmetyje regionų ir centrinės valdžios santykiai žymiai pa- 
gerėjo. 616 dekretų, pradėjusių veikti 1977 metais, kaip ma- 
tėme anksčiau šiame skyriuje, yra valstybės santykių su regionais 
gairės. Aršios regionų pripažinimo krizės laikotarpio kovos li- 
ko praeityje. Didysis septintojo dešimtmečio žygis už tinka- 

Tarybų nariai, proc. 


1970 1976 1981-1982 1989 
S Aršūs centro šalininkai ES Nuosaikieji = ZZ Aršūs regionalistai 


Pasipriešinimo centrinės vyriausybės kontrolei indeksas 


1. Prefekto institucija turi būti panaikinta. 
2. Centrinė vyriausybė turi griežtai taikyti savo teisę kontroliuoti regionų veiklą. 


Respondentai buvo prašomi atsakyti, ar jie „Visiškai sutinka“, „Iš dalies sutin- 
ka“, „Iš dalies nesutinka“ arba „Visiškai nesutinka“ su kiekvienu teiginiu. In- 
deksas apima abu teiginius. 


2.7 pav. Regionų tarybų narių požiūriai į centrinę 
vyriausybę, 1970-1989 m. 


mos ribos tarp centrinės ir regiono vyraiusybių nustatymą tę- 
sėsi aštuntajame dešimtmetyje, bet be smarkesnių susidūrimų. 
Kai kovos tarp centralizacijos šalininkų ir regionalistų apri- 
mo, poreikis įtvirtinti regionų autonomiją nebuvo toks neati- 
dėliotinas. Ir tarybų nariai, ir bendruomenių lyderiai aštunta- 
jame dešimtmetyje kalbėjo apie švelnesnius santykius su centrine 
valdžia nei jų pirmtakai septintajame dešimtmetyje. Priešin- 
gai, regionų protagonistai geriau pamatė regionų trūkumus; 
tai smulkiai išnagrinėsime vėliau. Pradėjus veikti 616 dekre- 
tų, regionų pareigūnai nebegalėjo daugiau visas savo nesėk- 
mes primesti per didelei centro kontrolei. | 
Viena iš šių pokyčių išdavų buvo ta, kad mažėjo tarybų narių 
ir bendruomenių lyderių, priešiškai nusistačiusių centrinės val- 
džios atžvilgiu. Pavyzdžiui, 1976-1989 metais dalis tarybų narių, 
sutinkančių, kad centrinė vyriausybė privalo griežtai taikyti 
savo teisę kontroliuoti regionų veiklą, nuo 39 proc. išaugo iki 

58 proc., o dalis bendruomenių lyderių, karštai tvirtinančių, 
kad „prefekto institucija gali ir privalo būti panaikinta ', suma- 
žėjo nuo 60 iki 32 proc. Šios dvi nuostatos, sujungtos į vieną 
„anticentrinės vyriausybės“ skalę, nustatė įspūdingą tarybos na- 
rių nuostatų tendenciją, kuri pateikta 2.7 paveiksle. Prisieku- 
sių centrinės vyriausybės šalininkų liko nedidelė mažuma (kon- 
centruojasi apačioje), karštų centrinės vyriausybės oponentų 
sumažėjo daugiau kaip du kartus, o nuosaikiųjų regionalistų 
dalis (viduryje) padaugėjo. Regionų vyriausybių gimimo su- 
kelta įtampa pamažu nuslūgo, ir dabar regionų elitas ne taip 
jautriai reagavo į regionų autonomiją, kaip prieš du dešimt- 
mečius. 

Būkite tikri, ir centre, ir periferijoje vis dar dažnai skun- 
džiamasi dėl kai kurių nacionalinės vyriausybės ir regionų pa- 
reigūnų nusižengimų tam tikrose srityse. čio kaltinimai rodo 
įprastus bet kurios decentralizuoto valdymo sistemos priešta- 
ravimus. Šalies pareigūnai, susirūpinę augančiu biudžeto defi- 
citu, kurį priskiria neatsakingam regionų aplaidumui — „at- 
stovavimui be mokesčių“, - reikalauja iš esmės apkarpyti regionų 
fondus. Regionų pareigūnai atsikerta, kad iš nacionalinės vy- 
riausybės gaunamų fondų liūto dalis yra per daug susieta su 
konkrečiomis programomis taip, jog tiksliai nurodomos že- 
mės ūkio produktų rūšys, kurias leidžiamam subsidijuoti. Pa- 
sak jų, šalies ministrai per dažnai į regionus žiūri vien kaip į 
savo poskyrius.*? 

Amerikiečiams, pripratusiems prie valdomųjų nusiskundi- 
mų dėl federalinės finansinės pagalbos ir federalinės kontro- 
lės, šie Italijos pareigūnų verkšlenimai labai pažįstami. Kaip 
žinoma, lygiai taip pat Italijos parlamento nariai į regionų pa- 
reigūnus žiūri kaip į varžovus dėl globos kontrolės, kuri daug 
kur Italijoje yra svarbus politinis resursas. Net kairieji tarybų 
nariai, ideologiškai ištikimi decentralizacijai, dirba už parla- 
mento sienų, kaip teigiama, kad apribotų regionų vyriausybių 
veiksmų laisvę. š konkurencinė kova tarp federalinių parla- 
mentarų, valstybės ir vietos pareigūnų, suprantama, būdinga 
tarpvyriausybinei politikai nuo Čikagos iki Bavarijos. 

Tuo metu, kai regionai pradėjo taikyti savo naujai įgytas 
galias vietos valdžios priežiūrai, vietos ir regiono valdžios ki- 
virčai įgavo tradiciniam centro ir periferijos konfliktui būdin- 
gus bruožus. Tarpvyriausybinio centrinės, regionų ir vietos val- 
džios pareigūnų trikampio viduje pradėjo formuotis nauji 
pasiskirstymai ir sudėtingos trišalės strategijos.*? Kai kurių Italijos 
teisininkų pasibaisėjimui, Italijos sistema pradėjo artėti prie 
marmurinio pyrago modelio, o ne tapo tvarkingu sluoksniuo- 
to pyrago prototipu.“ 

Vietoj įprastų varžytinių dėl centro ir regiono jurisdikcijos 
dauguma problemų dabar sukėlė daugialypę kovą, apėmusią 
vietos valdžią, įvairaus lygio partijų pareigūnus ir net priva- 
čias įstaigas.*? Vietoje aiškaus atsakomybės padalijimo, nusta- 
tyto tik vienu vieninteliu lygmeniu, daug programų tokiose 
srityse, kaip žemės ūkis, būstas, sveikatos apsauga, iš tikrųjų 
buvo paskirstytos nacionaliniu, regiono ir vietos lygiais. Visų 
trijų lygių politikai ir administratoriai neformaliai konsulta- 
vosi ir derėjosi vieni su kitais, dažnai piktai, net jei vienas iš 
lygių turėjo formalią galią priimti sprendimus. Aštuntojo de- 
šimtmečio pradžioje buvo įsteigta šimtas jungtinių komitetų 
atskirų regionų sričių ir nacionalinei politikai koordinuoti. 

Priešingai, regionai stengėsi padidinti savo įtaką Romoje spren- 
džiant klausimus, formaliai nepriklausiusius jų jurisdikcijai, — 
nacionalinėje ekonominėje politikoje ir net tarptautinėje pre- 
kyboje. Kiekvienas regionas įsteigė savo skyrių Romoje atsto- 
vauti jų interesams ir daryti spaudimą šalies vyriausybei. 1981 m. 
visų regionų vadovai įkūrė nuolatinę Pirmininkų konferenci- 
ją, kad turėtų forumą, kuris pareikštų jų nuomonę vyriausy- 
bei. Iki 1983 metų ši grupė užmezgė ryšius su šalies Ministrų 
taryba siekdama geresnio aukščiausiojo lygio koordinavimo tarp 
centrinės ir regionų valdžios. Kai 1992 metrais Europos Ben- 
drija pasuko link didesnės integracijos, regionai taip pat siekė 
turėti didesnę įtaką Briuselio sprendimams. 

Būtų per anksti skelbti „palankių jausmų erą“ tarp regionų 
ir nacionalinės vyriausybės, nes, kaip pabrėžė James Madison 
savo šalies žmonėms kuriant Amerikos federacinę sistemą, pa- 

dalytos galios reiškia nuolatinius prieštaravimus. Italijos val- 
dymo sistema netampa visiškai federacine, nes pagal konstitu- 
cinį ir politinį statusą Italijos regionai turi mažiau autonomi- 
jos nei, pavyzdžiui, Amerikos valstijos arba Vokietijos Lžnder. 
Centralizuotos ir federacinės sistemų skirtumas yra tolydi įvai- 
rovė, o ne dichotomija.*“ Per du dešimtmečius Italija pasistū- 
mėjo link decentralizacijos ne tik formaliai, bet ir praktinės 
politikos ir politikos formavimo požiūriu. 

Regionų lyderiai turėjo daugiau nepriklausomos įtakos šio lai- 
kotarpio pabaigoje nei jų pirmtakai iš pradžių. Nors nė vienu 
atveju naujos struktūros nenustatė neformalių valdžios santy- 
kių, formalių struktūrų pokyčiai palaipsniui pertvarkė nefor- 
malius santykius. Decentralizacijos logika virto save palaikan- 
čia. Per pastaruosius du dešimtmečius regionas tapo autentiška, 
autonomiška ir vis labiau savita Italijos politikos sfera. 


Šaknis beleidžiant: regionas ir jo žmonės 


„Dabar visi protesto maršai žygiuoja prie regionų būstinių, o 
ne prie prefektūrų“, - privačiai guodėsi vienas iš Pietų prefek- 
tų. Bazilikatoje, viename iš labiausiai atsilikusių Italijos regio- 
nų, tą pačią 1980 metų lapkričio dieną, tik dvi dienos prieš 
tai, kai regiono vyriausybė turėjo susidoroti su žemės drebėji- 
mo padariniais, spauda rengė reportažus apie regionų turizmo 
plėtrą Jonijos jūroje, neįgaliųjų protestą dėl regiono neveiklu- 
mo, kaltinimus dėl regionų pagalbos investuotojams į bankru- 
tuojančios pramonės plėtrą, reikalavimus padėti darbuotojams, 
atleistiems iš plieno gamyklos ir vietinio prekybos centro, re- 
giono lėšomis atidarytus naujus senelių namus ir kritikavo re- 
giono vaidmenį siūlomame naftos chemijos projekte. Tai, kad 
protesto maršai pakeitė kryptį, simbolizuoja didėjančią regio- 
no vyriausybės reikšmę Italijos valdymo procese. 

Jau 1976 metais bendruomenių lyderiai visoje Italijoje - me- 
rai, profsąjungų vadovai, bankininkai, pramoninkai, prekybi- 
ninkai, žemės ūkio atstovai — ir žurnalistai aktyviai bendravo su 

nauja valdžia. Beveik pusė mūsų kalbintų bendruomenių lyde- 
rių nuolat susitikdavo su regionų kabinetų nariais, tarybų na- 
riais ir administratoriais. Šios bendruomenės ir organizacijų ly- 
deriai daug dažniau susitikdavo su regionų pareigūnais nei su 
vietos valdžios ar centrinės vyriausybės atitinkamų sričių parei- 
gūnais. (Viena iš regionalizacijos išdavų buvo atitinkamas dau- 
gelio nacionalinių organizacijų, tokių kaip profsąjungų federa- 
cijos, verslo ir žemės ūkio organizacijos bei politinės partijos, 
pertvarkymas pagal pastarųjų metų regionų struktūrą.) Iki aš- 
tuntojo dešimtmečio dauguma apklaustų bendruomenių lyde- 
rių (apie 60 proc.) manė, kad regionų vyriausybės padarė „dide- 
lę“ arba „iš dalies“ reikšmingą įtaką, o vienas iš dešimties teigė, 
kad jos šiai sričiai apskritai neturėjo jokios įtakos. Nors (kaip 
mes trumpai nagrinėsime) šie bendruomenių lyderiai dažnai kri- 
tiškai vertino naujas institucijas, beveik du trečdaliai jų tvirti- 
no, kad regionų įtaka buvo iš esmės teigiama. Mažiau nei po 
dešimtmečio naujosios vyriausybės pradėjo leisti šaknis. 

Iki šiol aprašydami regioninį eksperimentą, pabrėžėme ten- 
dencijas, sutampančias su eksperimento pradininkų viltimis. 
Tačiau beveik visos regioninių debatų šalys sutinka, jog realus 
daugelio naujų vyriausybių administracinis veiksmingumas yra 
problematiškas. Viešasis valdymas daugelyje regionų išreiškė 
konfliktišką letargo ir chaoso kombinaciją. 

Septintojo dešimtmečio pabaigoje - aštuntajame dešimtmetyje 
neišsipildžiusių vilčių, nerealizuotų planų, prarastų galimybių, 
veltui sugaištų valandų jausmas persmelkdavo daugelį regionų 
pareigūnų, ypač Pietuose, nors ir ne tik čia. Emė didėti 
pesimizmas dėl atotrūkio tarp aukštų regionalistų aspiracijų ir 
menkų praktinių pasiekimų. Iki 1976 metų 42 proc. tarybų 
narių ir 67 proc. bendruomenių lyderių teigiamai vertino šios 
politikos įgyvendinimą. Nors regionų planavimas buvo dau- 
gelio regionų vyriausybių prioritetas, du trečdaliai tarybų na- 
rių 1976 metais patys savo regionų pastangas pripažino kaip 
nesėkmingas ir pusė - kaip „labai“ nesėkmingas. Dažniausiai bu- 
vo priekaištaujama dėl nepakankamo daug žadančio regioninio 
valdymo idealo netinkamo administracinio įgyvendinimo. 

2.5 lentelė. Bendruomenių lyderių požiūris į regionų 
administraciją, 1982 m. 
Regionų vyriausybės veiklos aspektai" Lyderių atsakymai 


„Iš dalies patenkintas“ ir 
„Labai patenkintas“, proc. 


Jūsų organizacijos atvirumas konsultacijoms 55 
Programinės alternatyvos 41 
Personalo kvalifikacija ir požiūris į darbą 32 
Santykis su vietos valdžia 28 
Regioninių projektų įgyvendinimas 23 
Laikas, reikalingas išspręsti problemą 15 
(Apytikslis skaičius) (302) 


*Apklausos dalyviai buvo klausiami: „Ar jūs patenkintas regiono 
vyriausybės veikla šešiose išvardytose srityse?“ 


Bendruomenių lyderiai išplėtojo šią kritiką, daugiausia jos 
skirdami regionų valdymo administracinėms nesėkmėms. Aš- 
tuntajame dešimtmetyje daugiau kaip pusė apklaustų bendruo- 
menių lyderių (55 proc. 1982 metais ir 60 proc. 1989 metais) 
sutiko, kad „šio regiono administracija yra visiškai neefekty- 
vi.“*7 Sveikatos sistemos, didžiausio sektoriaus, perduoto re- 
gionų jurisdikcijai reformų septintojo dešimtmečio viduryje, 
regionalizaciją dauguma laikė visiškai žlugusia. Tik trečdalis 
apklaustų bendruomenių lyderių ir eilinių piliečių sutiko, kad 
„sveikatos apsaugos regionalizacija davė teigiamų rezultatų“ ir 
tik 5—10 proc. šį vertinimą priėmė besąlygiškai. 

2.5 lentelėje išvardyti bendruomenių lyderių nusiskundimai.** 
Biurokratinės procedūros (per dažnai nustatomos remiantis cen- 
trinės vyriausybės praktika) yra nesuvokiamai lėtos ir neefekty- 
vios, supančiotos kontrolės, siekiant užtikrinti procedūrų tai- 
syklingumą, o ne realų jų efektyvumą. Regionų administratoriai 
dažnai yra nemotyvuoti, neprofesionalūs, nemokšos ir nekvali- 
fikuoti. Regionų vyriausybės veikia visiškoje nežinomybėje, 
nederina savo veiksmų tarpusavyje ir su kitais valdymo lygiais. 
Regionų valdininkų siūlomi projektai per dažnai atrodo nepraktiški 
ir neįgyvendinami. Verslo ir profsąjungų lyderiai vieningai su- 
taria, kad niekas iš regionų vyriausybių nesugeba išmaningai aptarti 
regionų plėtros planų. Blogiausia, kad niekada negaunama jo- 

kio atsakymo iš regiono. Kaip tvirtina regionų lyderiai, regionų 
pareigūnai pajėgūs pateikti pasiūlymus, ir pagrindinės politikos 
kryptys paprastai yra sektinos. Tačiau, kaip paaiškėjo, per daug 
regiono tarnybų nesugeba įgyvendinti šių bendrųjų tikslų.“? Kaip 
bebūtų, šie bendruomenių lyderiai teigia: regionų valdžia sanno 
ascoltare, ma non sanno fare - „žino, kaip klausyti, bet nežino, 
kaip veikti.“ 

Daugelis regionų administracinių sunkumų kyla dėl perso- 
nalo problemų. Aštuntajame dešimtmetyje beveik du trečdaliai 
mūsų kalbintų bendruomenių lyderių nepritarė teiginiui, kad 
„valstybės tarnautojai yra gerai parengti ir sąžiningi.“ Bijoda- 
mas biurokratijos išsikerojimo (ir, matyt, regionų stiprėjimo), 
šalies parlamentas išsiderėjo, kad regionų vyriausybes pirmiau- 
sia sudarytų biurokratai, pervesti iš nacionalinių ministerijų ir 
pusiau valstybinių įstaigų, todėl apribojo regionų vyriausybių 
galimybes pačioms rinktis savo darbuotojus. Dar blogiau, kad 
perkėlimų sistema neskatino nacionalinių tarnybų regionus ap- 
rūpinti kvalifikuočiausiais darbuotojais, tikinčiais regioninės re- 
formos sėkme. Iš tikrųjų ši sistema garantavo aprūpinimą per- 
sonalu, visai netinkančiu administruoti „radikalų socialinį ir 
politinį atnaujinimą“, apie kurį svajojo regionalistai. 

Ne visai aišku, ar regionai būtų galėję naudotis didesne 
pasirinkimo laisve išmintingai. Klientelizmas ir partinė pri- 
klausomybė, o ne kompetencija ir patyrimas buvo pagrindi- 
niai valdininkų rekrutavimo kriterijai, jei spręsti buvo palie- 
kama regionų valdžiai. Regionų politikai buvo pasirengę 
reikalauti autonomijos, bet nepasirengę administruoti šią au- 
tonomiją, kai ji buvo suteikta. Daugelio regionų partijos nau- 
jose vyriausybėse matė naują pelningą pinigų ir darbo vietų 
šaltinį. Ypač nualintuose Pietuose veiksmingas administravi- 
mas yra ne toks produktyvus rinkimine prasme kaip seno su- 
kirpimo patronatas. Per daug pinigų buvo išleista durininkams, 
vairuotojams ir įvairaus pobūdžio šešeliniams darbams. Nei 
nacionalinė pervedimų sistema, nei regioninė rekrutavimo sis- 
tema nesugebėjo atrinkti valdininkų kadrų, norinčių ir galin- 
čių įgyvendinti inovacinę regionų politiką. 

Regionų vykdomosios valdžios vadovai dažnai pripažinda- 
vo, kad ši kritika teisinga. Iš tikrųjų 88 proc. aukščiausiųjų 
regionų administratorių, apklaustų 1981-1982 metais, nuro- 
dė regionų personalo kokybę ir parengimą kaip svarbią efekty- 
vaus jų regiono administravimo kliūtį ir 81 proc. išreiškė to- 
kią pat nuomonę apie regiono departamentų koordinaciją. Kaip 
sakoma, „daugeliu atžvilgių mes atgaminome Romos mentali- 
teto defektus“. 

Turint galvoje šią kritiką, įdomu, kad (2.5 lentelės duome- 
nys) bendruomenių lyderiai dažnai yra pamaloninti regionų 
administracijos prieinamumo - bruožo, kuris ryškiai skiria re- 
gionus nuo centrinės administracijos. Regionų ir vietos orga- 
nizacijos galėjo išsakyti savo nusiskundimus ir pasiūlymus re- 
gionų vyriausybių pareigūnams. Keturiuose interviu su 
bendruomenių lyderiais etapuose trys lyderiai iš keturių visiš- 
kai sutiko, kad „ryšiai su nacionaline administracija yra labiau 
nuviliantys nei su regionų administracija. Nežiūrint jų nusi- 
skundimų regionu, Roma yra daug blogesnė.'?9 

Viena pagrindinių regionų administratorių prieinamumo 
priežasčių, žinoma, yra atstumas: regiono centrą pasiekti gero- 
kai paprasčiau nei Romą. Tačiau administracinė kultūra yra 
ne mažiau svarbi kaip geografija, nes regionų biurokratai pasi- 
rodė esą demokratiškesnių pažiūrų nei nacionaliniai jų antri- 
ninkai. 1971 metais nacionalinis biurokratijos elito tyrimas 
atskleidė, kad „tipiškas Italijos administracijos elito narys yra 
klasikinis biurokratas — legalistas, neliberalus, elitistas, priešiš- 
kas pliuralistinei politikai ir praktikai, visiškai nedemokratiš- 
kas.“?! Tačiau tarp regionų administratorių, apklaustų vos po 
penkerių metų, radome gerokai daugiau atvirumo demokrati- 
nei politikai. 2.6 lentelės duomenimis, aukščiausi regionų ad- 
ministratoriai, atrodo, labiau patenkinti demokratiniu valdymu, 
nei buvo nacionalinė biurokratija, iš kurios daugelis jų atėjo. 

Apibendrinant, „įeigos“ požiūriu, regioninis valdymas iš es- 
mės pagerėjo, palyginti su centrine valdžia, bet „išeigos“ po- 
žiūriu, regionų administracijai dar labai daug ko trūksta. „Re- 
gionų lyderiai turi išmokti „naujai formuoti politiką“, bet 

2.6 lentelė. Centro ir regionų administratorių 
demokratinės nuostatos, 1971-1976 m. 


Teiginys, su kuriuo Sutikusiųjų procentas 
sutiko administratoriai 
centro regiono 

administratoriai administratoriai 

Nedaugelis Žmonių žino, 

kokie yra jų ilgalaikiai interesai 75 39 

Tokiame sudėtingame moderniajame 

pasaulyje kaip mūsų beprasmiška 

kalbėti, kad didės eilinių piliečių 

vyriausybės veiklos kontrolė 63 23 

Politinės propagandos laisvė nėra 

absoliuti, ir valstybė turi ją 

rūpestingai reguliuoti 57 14 


dauguma jų pirmiausia turi atrasti sau priimtiną „naują valdy- 
mo būdą“. Įdomu, kad patys regionų pareigūnai yra tiek pat 
kritiški regionų trūkumų atžvilgiu kaip ir bendruomenių ly- 
deriai, nedirbantys vyriausybėje. 

Italijos rinkėjų nuomonė apie regionų reformą skendi neži- 
nomybėje. Visuomenės išmanymas apie naujas institucijas au- 
go lėtai. 1972 metais, kai regionai vis dar egzistavo tik popie- 
riuje, visoje šalyje atlikta apklausa parodė, kad du trečdaliai rinkėjų 
šiek tiek arba nieko negirdėjo apie savo regiono vyriausybę, o 
43 proc. apskritai nieko nežinojo. Naujosios institucijos akira- 
tin pateko septintojo dešimtmečio viduryje, kai didieji debatai 
iškilo šalies darbotvarkėje, ir informacija apie juos pasiekė ma- 
žiau politiškai sąmoningus piliečius. Po to visuomenė ėmė šį tą 
suvokti, nors domėjimasis regionais Pietuose atsiliko, kur (kaip 
matysime vėliau) naujos institucijos lėčiau įgijo pripažinimą.?* 
Aštuntojo dešimtmečio pabaigoje du trečdaliai Pietų ir trys ket- 
virtadaliai Šiaurės rinkėjų buvo nors kai ką girdėję apie savo 
regiono vyriausybę. Regionų vyriausybėms trūko tiesioginio są- 
lyčio su kasdieniniu piliečių gyvenimu, kas būdinga vietos vy- 
riausybei, ir joms nepakako žiniasklaidos dėmesio, nukreipto į 
nacionalinius reikalus. Kaip ir Amerikos valstijos, regionai, ma- 
tyt, yra pasmerkti likti mažiau matomi visuomenės nei aukštes- 
nis ir žemesnis valdymo lygiai.?? 

Bendrai paėmus, italai toli gražu nėra patenkinti regionų 
vyriausybių veiksmingumu. Aštuntojo dešimtmečio pradžioje 
tik vienas trečdalis italų motyvuotai entuziastingai palaikė re- 
gionus ir teigė, kad jie yra „labai“ arba „iš dalies“ patenkinti 
regiono vyriausybės veikla; pusė buvo suirzę ir save apibūdino 
kaip „šiek tiek“ patenkintus ir vienas iš šešių buvo pasipikti- 
nęs, t. y. „visiškai nepatenkintas. Šie skaičiai faktiškai sutapo 
su bendruomenių lyderių ir eilinių rinkėjų rodikliais. Daugu- 
ma pritarė merui, kuris 1976 metais mums pasakė: „Bendriausi 
regiono bruožai yra geri, bet tikrovėje - ne“. 

Ir rinkėjai, ir lyderiai yra mažiau kritiški regiono vyriausybės 
atžvilgiu, kai svarsto centralizuoto valdymo alternatyvą. Jau daugelį 
metų italai beveik nepasitiki valstybinėmis institucijomis. Sis 
susvetimėjimas padidėjo vos pradėjus steigti naujas institucijas 
septintajame dešimtmetyje. Iš tikrųjų pats italų atotrūkis nuo 
centrinės administracijos savaime galėjo išpūsti lūkesčius dėl naujos 
regionų valdžios. Nors regionų reformos rezultatai sukėlė nepa- 
sitenkinimą, tačiau ir rinkėjai, ir bendruomenių lyderiai ne taip 
kritiškai vertino naujų regionų vyriausybių veiksmingumą kaip 
nacionalinę vyriausybę. Pavyzdžiui, 1981-1982 metais regionų 
valdymu „iš dalies“ buvo patenkinti 34 proc. italų, o centrinės 
vyriausybės — 15 proc.; atitinkami bendruomenių lyderių ro- 
dikliai buvo 29 proc. regionų valdžios ir 8 proc. nacionalinės 
vyriausybės atžvilgiu. Palyginus skaičius, regionų vyriausybių 
šalininkai pralenkė labiau rėmusius nacionalinę vyriausybę (aš- 
tuoni prieš vieną). Bendruomenių lyderių, linkusių dirbti su re- 
gionų pareigūnais, buvo daugiau už linkusius dirbti su naciona- 
liniais administratoriais (trys arba keturi prieš vieną). Bendro 
nusivylimo valstybinėmis institucijomis atmosferoje regionų vy- 
riausybės, nors gyvavusios vos dešimt metų, jau buvo labiau ger- 
biamos nei nacionalinė vyriausybė. 

Nors italai energingai kritikavo savo regionų vyriausybes, 
jie norėjo platesnės regionų jurisdikcijos ir autonomijos vietoj 
centrinės valdžios. 2.7 lentelėje pateikti mūsų apklausų 1982 me- 
tais duomenys.?* Daug italų nori išlaikyti teisėtvarką centrinės 
valdžios rankose, bet beveik pusė suteiktų didesnes galias re- 

2.7 lentelė. Rinkėjų ir bendruomenių lyderių požiūris 
į regionų autonomiją, 1982 m. 


Politikos sektorius Norinčiųjų suteikti daugiau 
galių regionui, proc.“ 
rinkėjai bendruomenių 
lyderiai 
Aplinkosauga 72 85 
Žemės ūkis 70 84 
Sveikatos apsauga 63 70 
Pramonės plėtra 50 69 
Švietimas 47 46 
Policija 24 13 
(Apytikriai) (1585) (295) 
Politikos Norinčiųjų, kad regionai turėtų 
sektorius didesnę finansinę autonomiją, proc. 
rinkėjai bendruomenių 
lyderiai 
Finansai 78 81 
(Skaičius) (1376) (305) 


*Apklausos dalyvių buvo klausta: „Čia pateikiamas sąrašas sri- 
čių, kuriomis gali rūpintis ir valstybė, ir regionas. Kuriame iš 
šių sektorių daugiau galių galėtų turėti valstybė, o kuriame 
regionas?“ 


gionams tokiuose sektoriuose, kur dominuoja valstybė, - švie- 
timas ir pramonės plėtra, — ir beveik du trečdaliai norėtų, kad 
regionai vyrautų sveikatos apsaugos, žemės ūkio ir aplinko- 
saugos srityse. Keturi iš penkių italų remia regionų pareigūnų 
didesnio finansinio savarankiškumo reikalavimus. Tarp ben- 
druomenių lyderių regionus palaikančių yra dar daugiau. Nors 
italai kritiškai nusistatę regioninio valdymo atžvilgiu, jie nori 
stipresnių, o ne silpnesnių regionų.?? 

2.8 lentelės duomenimis, rinkėjų pasitenkinimas regionų vy- 
riausybių veikla aštuntajame dešimtmetyje augo lėtai, bet nuolat. 
1977-1988 metais „iš dalies“ patenkintų italų padaugėjo nuo 
33 iki 45 proc. Šie nacionaliniai vidurkiai paslepia svarbius 
regionų skirtumus. Iš 2.8 paveikslo matyti, kad regioniniu val- 
dymu buvo visiškai patenkinti 57 proc. Šiaurės rinkėjų, o Pie- 
tų — tik 29 proc.?“ Aštuntojo dešimtmečio pabaigoje daugelis 

2.8 lentelė. Rinkėjų pasitenkinimas regionų 
vyriausybėmis, 1977-1988 m. 


Pasitenkinimo laipsnis" Procentai 
1977 1981 1982 1987 1988 
Labai patenkintas 3 2 2 2 3 
Iš dalies patenkintas 30 33 32 38 42 
Iš dalies nepatenkintas 43 44 42 42 39 
Visiškai nepatenkintas 24 22 23 17 17 
100 100 100 100 100 
(Skaičius) (1497) (1936) (1845) (1923) (1899) 


*Apklausos dalyvių buvo klausta: „Ar jūs patenkintas šio regiono vyriausybės veikla?“ 


piliečių buvo patenkinti beveik visomis šiaurinių regionų vy- 
riausybėmis (9 iš 10), tačiau nė vienas pietinių regionų šio 
lygio nepasiekė.?? 

Iš 2.9 paveikslo, kuriame lygintas pasitenkinimas nacionali- 
ne vyriausybe ir regiono bei vietos vyriausybėmis, matyti, kad, 
daugumos italų nuomone, trys valdymo lygiai atitinka didėjan- 
čio efektyvumo laiptelius, kurie išsidėstę nuo labiausiai nutolu- 
sio nuo visuomenės lygio, kuriuo mažiausiai pasitikima (nacio- 
nalinė vyriausybė), iki artimiausio žmonėms lygio, kuriuo 
pasitikima labiausiai (vietos vyriausybė). Nors Šiaurės rinkėjai 
visiškai skiria centrinę vyriausybę, kuria visa širdimi nepatenkinti, 
nuo regiono ir vietos vyriausybių, kuriomis jie beveik patenkin- 
ti. Priešingai, pietiečiai nepatenkinti visais valdymo lygiais ir 
tik šiek tiek mažiau kritikuoja regiono ir vietos vyriausybes.?* 

Šiaurės ir Pierų skirtumus paaiškina klausimai apie admi- 
nistracinį nepasirengimą ir neetektyvumą. Visą aštuntąjį de- 
šimtmetį beveik 60 proc. pietiečių sutikdavo, kad „šio regiono 
administracija yra visiškai neefektyvi“, ir taip teigė tik 35 proc. 
šiauriečių. Kita vertus, beveik 60 proc. šiauriečių sutiko, kad 
„apskritai taryba šiame regione iki šiol veikė pakenčiamai“, pa- 
lyginti tik su 35 proc. pietiečių. 

Kokie bebūtų naujojo regionų administravimo trūkumai, Šiau- 
rės italai pirmenybę teikė vyriausybei arčiau namų. Daugu- 
mos pietiečių nuomone, priešingai, būti valdomiems Bario ar- 

„Labai“ arba „iš dalies“ patenkintų 
rinkėjų proc. 


— NB N 


Šiauriečiai 


2.8 pav. Visuomenės pasitenkinimas Šiaurės ir Pietų regionų 


vyriausybėmis, 1977-1988 m. 

„Labai“ arba „iš dalies“ patenkintų 
rinkėjų proc. (1988 m.) 

2.9 pav. Šiauriečių ir pietiečių pasitenkinimas centrine, regiono ir 
vietos vyriausybėmis, 1988 m. 


ba Kalabrijos vyriausybės nė kiek ne geriau, kaip būti valdo- 
miems Romos, ir, anot daugelio, regionas turėjo dar vieną — 
nežinomybės - trūkumą. „Geriau žinomas blogis nei nauja ne- 
žinoma blogybė“, - tai nuomonė, vis dar kartais girdima Pie- 
tuose, bet ne Šiaurėje. 

Šis ryškus visuomenės pasitenkinimo skirtumas tarp Šiau- 
rės ir Pietų sutampa su kitais įvairiais regionų vyriausybių veiks- 

1970 1976 1981-1982 1987-1989 
SN Rinkėjai ESS Bendruomenių lyderiai ŽŽ Regionų tarybų nariai 


Optimizmo regionų vyriausybių atžvilgiu indeksas 

1. Kaip bebūtų, taryba šiame regione dabar veikia patenkinamai. (Sutinku) 

2. Tiesą sakant, šiame regione sunku tikėtis geresnio konkretaus regiono valdymo. 
(Nesutinku) 


Respondentų buvo klausta, ar jie „Visiškai sutinka“, „Iš dalies sutinka“, „Iš dalies 
nesutinka“ arba „Visiškai nesutinka“ su kiekvienu teiginiu. Indeksas yra sudėtinis 
abiems teiginiams. 


Nuosaikieji ir didžiausi optimistai, proc. 


+ 
o 


2.10 pav. Regionų tarybų narių, bendruomenių 
lyderių ir rinkėjų optimizmas regionų vyriausybių 
atžvilgiu, 1970-1989 m. 


mingumo rodikliais. Kita vertus, iš 2.8 paveikslo matyti, kad 
1988 metų pabaigoje regionų vyriausybių padėtis ir Pietuose, 
ir Šiaurėje, jų pavaldinių akimis, buvo vertinama geriau nei 
kada nors anksčiau. 

Mes galime apibendrinti daugelį regionų valdymo dinami- 
kos per pastaruosius du dešimtmečius bruožų, tiesiogiai ly- 
gindami kintančius regionų tarybų narių ir jų pavaldinių - ir 
bendruomenių lyderių, ir eilinių piliečių - požiūrius (žr. 2.10 
pav.). Ankstyvaisiais reformų metais tarybų nariai, kaip pa- 
grindiniai naujųjų institucijų protagonistai, buvo nepalaužia- 
mi ir karštakošiai. Tačiau 1970-1989 metais šią audringą eu- 
foriją dėl rizikingo institucijų kūrimo visiškai išstūmė 
negailestingas realistiškas praktinių iššūkių siekiant, kad nau- 
ja vyriausybė veiktų, vertinimas. Ir bendruomenių lyderiai, ir 

rinkėjai iš pradžių buvo skeptiškesni, bet palaipsniui jų abejo- 
nes pakeitė saikingas optimizmas.?? Aštuntojo dešimtmečio pa- 
baigoje, kaip rodo minėtas paveikslas, visi regionų politinio 
gyvenimo sluoksniai artėjo link nuosaikaus, bet vis dar viltin- 
go optimizmo. 

Iš tikrųjų po dviejų dešimtmečių patyrimo vidutinis italas 
mato dviejų klausimų skirtumą: 
1. Ar jo/jos regiono vyriausybė veikia patenkinamai? 
2. Ar pageidautinas regionų reformos principas? 


Daugelis italų, ypač Pietuose, neigiamai atsakė į pirmąjį 
klausimą, bet teigiamai — į antrąjį. Čia prasme mes galime 
juos pavadinti „simpatizuojančiais kritikais“. Šis skirtumas 
yra reikšmingas politine prasme, nes, jei jų kritika atkreipia 
dėmesį į svarbiausią poreikį — tobulinti regionų vyriausybes — 
jų stipri simpatija regionalizmui rodo, kad būtina įtvirtinti 
šių vyriausybių autoritetą. Nepasitenkinimas praktiniu regionų 
valdžios veiksmingumu nesugriovė visuomenės paramos stip- 
rioms ir autonomiškoms regionų institucijoms. Ši parodok- 
sali aštrios praktinės kritikos ir stiprios fundamentalios pa- 
ramos jungtis netgi būdingesnė jaunesnei rinkėjų ir 
bendruomenių lyderių kartai.“? Didžioji dauguma (ypač jau- 
nesniosios kartos) norėjo tobulinti regionų instituciją, o ne 
panaikinti arba ją pakeisti. 

Italai nori efektyvesnio, o ne apriboto regioninio valdymo. 
Neabejotinai svarbu yra tai, kad dauguma jų dar skeptiškiau 
vertina centrinės valdžios nei regiono veiksmingumą. Tačiau, 
antra vertus, dauguma piliečių vis dar nori padėti atsikratyti 
abejonių dėl naujos regioninės institucijos. Nuolat didėjantis 
italų pasitenkinimas regionų vyriausybėmis ir didesnis regio- 
no, o ne centrinės vyriausybės pripažinimas atitinka realius jų 
veiksmingumo skirtumus. Prisiminkime, kad regionų vyriau- 
sybės, pavyzdžiui, yra du kartus stabilesnės už centrinę vyriau- 
sybę ir kad regionų vyriausybės nuolat darosi stabilesnės.“! 

2.9 lentelės kai kurie papildomi duomenys sintezuoja šią 
išvadą. Pagrindinis čia apibendrinamas klausimas buvo už- 

2.9 lentelė. Regioninės reformos vertinimas, 


1960-1987/89 m. 


Visuomenė" Procentai 
1960 1963 1976 1979 1981 1982 1987 
Daugiau naudos nei žalos 19 31 38 31 31 31 41 
Nei naudos, nei žalos 6 11 16 29 30 28 30 
Ir naudos, ir žalos 4 6 7 8 13 11 7 
Daugiau žalos nei naudos 20 22 21 14 189 21 17 
Nežinau 51 30 18 18 8 9 5 
100 100 100 100 100 100 100 
Paramos-kritikos indeksas** -1 9 17 17 13 10 24 
Bendruomenių lyderiai" Procentai 


1981 1982 1989 


Daugiau naudos nei žalos 65 59 62 
Nei naudos, nei žalos 22 6 13 
Ir naudos, ir žalos 6 18 17 
Daugiau žalos nei naudos 7 17 8 
Nežinau 100 100 100 
Paramos-kritikos indeksas** 58 42 54 


*Respondentų buvo klausta: „Kaip jūs manote, ar naujų regionų sukūrimas atnešė 
(1960 ir 1963 m. - „būtų atnešęs“) daugiau naudos, ar padarė daugiau žalos?“ 
**Paramos-kritikos indeksas = (Daugiau naudos nei žalos - daugiau žalos nei nau- 


dos). 


duodamas beveik trisdešimt metų, dar gerokai prieš regionų 
vyriausybių atsiradimą.“? Todėl nenuostabu, kad ankstyvai- 
siais metais didžioji visuomenės dalis paprasčiausiai nežino- 
jo ko tikėtis, o daugelis kitų bijojo blogiausio. Vėliau santy- 
kis tarp palankių ir nepalankių vertinimų nuolat augo taip, 
kad iki 1987 metų (paskutinieji metai, kuriems turime paly- 
ginamuosius rezultatus) apie du su puse karto daugiau italų 
rinkėjų regionų reformą vertino palankiai (41 proc.) nei ne- 
palankiai (17 proc). Bendruomenių lyderiai, nors ir griežtai 
kritikuoja regionų vyriausybių veiklą, dar palankesni regio- 
nų reformai. Aštuntajame dešimtmetyje regionalizmo šali- 
ninkų tarp bendruomenių lyderių buvo šešis kartus daugiau 
nei kritikų.“? Turint galvoje pietiečių nusiskundimus prak- 
tine regionų vyriausybių veikla, svarbu pabrėžti, kad pie- 


Keičiant taisykles: du institucijų plėtros dešimtmečiai 85 


5 T— TIT 


m 
6 


O 


Paramos-kritikos indeksas: grynasis 
procentas 


Metai po įkūrimo 


GE: Vokietija 
IT: Ialija 
Vokietija: „Ką jūs pasakytumėte, jei žemių vyriausybės būtų panaikintos ir liktų 
tik federalinė vyriausybė Bonoje? Ką jūs manote apie šį pasiūlymą?“ 
Paramos - kritikos indeksas: palankumo žemėms grynasis procentas. 
Italija: „Kaip jūs manote, ar regionų sukūrimas atnešė daugiau gero nei blogo, 


ar daugiau blogo nei gero?“ 
Paramos - kritikos indeksas: palankumo regionams grynasis procentas. 


2.11 pav. Parama subnacionalinei vyriausybei: 
Vokietija (1952-1978) ir Italija (1970-1989) 


tiečių pasiskirstymas (pagal šį rodiklį) yra regionų reformos 
naudai.“* 

Naujų institucijų kūrimas niekada nebuvo nei greitas, nei 
paprastas. Galų gale jų sėkmė turi būti matuojama ne me- 
tais, bet dešimtmečiais. Pamokantis yra trumpas palyginimas 
su vokiečių požiūriu į žemių vyriausybes (Lžnder), įkurtas 
1949 metais. Paklausus, ar panaikinti Zžnder būtų protinga, 
49 proc. atsakė - ne, 0 21 proc. - taip (1952 m.). 1960 metų 
apklausos parodė, kad pirmą kartą nedidelė dauguma (42 proc. 
prieš 24 proc.) prieštarauja naujų institucijų panaikinimui, 
ir tokia pati parama liko ilgiau kaip dešimtį metų. Trečiaja- 
me dešimtmetyje po Lžnder įkūrimo parama nuolat didėjo, 

ir 1978 metais šalininkų buvo gerokai daugiau nei kritikų 
(70 proc. ir 10 proc.).“? 

2.11 paveiksle pateiktas laipsniškas paramos stipriai subna- 
cionalinei vyriausybei Vokietijoje augimas palyginti su tokio- 
mis pat tendencijomis Italijos regionų gyvavimo metais. Iš pa- 
veikslo matyti, kad regionai įgijo įvairių savo pavaldinių paramą 
dar anksčiau nei Vokietijos Lžnder ir kad po to visuomenės 
parama augo santykinai lėtai. 

Suprantama, niekas nėra tikras, kad visuomenės parama vė- 
lesniais metais didės pagal Vokietijos Lžnder pavyzdį arba kad 
Italijos regionai taps tokie pat ilgalaikiai ir efektyvūs kaip jų 
pirmtakai Vokietijoje. Vis dėlto duomenys apie Vokietijos eks- 
perimentą kuriant subnacionalines institucijas primena mums, 
kad naujų institucijų, kaip sėkmingai jos beveiktų, visuome- 
ninis legitimumas didėja lėtai. Šis pavyzdys suteikia mums re- 
alistinį ir blaivų matą vertinant visuomenės požiūrių į Italijos 
regionų vyriausybes ir naujas demokratines institucijas, dabar 
jau įkurtas visame pasaulyje, kaitą. 


Išvados 


Sunku nubrėžti bet kurios visuomeninės institucijos raidą 
tyrinėjant ją savaitė po savaitės, mėnuo po mėnesio, o kartais — 
metai po metų. Institucijos kinta lėtai. Kartais turi pasikeisti 
keletas kartų, kad išaiškėtų naujų institucijų ypatinga įtaka kul- 
tūrai ir elgsenai. Praeinantis individualių dalyvių susižavėji- 
mas ir užgaidos užgožia gilesnes tendencijas. Kartais anksty- 
vaisiais regionų tyrimo metais, kai mums atrodydavo, kad 
apčiuopėme kažkokius svarbaus vystymosi požymius, mūsų lū- 
kesčius sugriaudavo nauji duomenys, gauti kito apsilankymo 
metu. Visiems, kuriantiems naujas institucijas, ir visiems, jas 
vertinantiems, reikia kantrybės, - tai viena svarbiausių Italijos 
regioninio eksperimento pamokų. Tačiau tendencijos, aptar- 
tos šiame skyriuje, išsilaikė keliolika Italijos politinio sąmyšio 
dešimtmečių. Tyrimo metodai leidžia mums lyginti duomenis 

apie šiandienos ir dešimties ar dvidešimties metų senumo po- 
žiūrius ir elgesį neperpasakojant išblukusių prisiminimų. Mes 
galime lyderio nuomonę apie partinę drausmę, kapitalizmą arba 
regionų efektyvumą šiandien palyginti su tuo, ką jis (ar jo pirm- 
takas) sakė prieš daugelį metų, o ne tik su tuo, ką žmonės da- 
bar perpasakoja apie tada turėtas nuostatas. 

Remiantis šiais standartiniais reikalavimais, regionų reforma 
gerokai paveikė apačių politiką Italijoje. Šios institucijų kai- 
tos rezultatas buvo tai, kad Italijos politikai kitaip daro kar- 
jerą, laikosi kitokių idealų, kitaip įvardija socialines negero- 
ves, kovoja su kitais varžovais ir bendradarbiauja su kitais 
partneriais. Italijos piliečiai ir bendruomenių lyderiai priklauso 
nuo kitų vyriausybės tarnybų. Dažniau jiems teikiamos ge- 
resnės paslaugos, ir, jei tai būna ne visada, jie kreipiasi su 
skundais į kitus pareigūnus. Regioninės reformos dėka pasi- 
keitė daug svarbių dalykų. 

Po dvidešimties šio eksperimento metų regionų vyriausybių 
vaidmuo tapo gerokai svarbesnis sprendžiant pagrindinius vie- 
šosios politikos klausimus devintajame dešimtmetyje, nei tai 
buvo septintajame. Naujos institucijos suleido šaknis, tapo au- 
tonomiškos ir įgijo (lėtai) - valdinių paramą. Jos pritraukė iš- 
kilusius ir kylančius profesionalių politikų kadrus. Ši institu- 
cijų reforma turėjo reikšmingą įtaką Italijos politikai ir 
vyriausybės darbui. Tačiau kokia šių naujų institucijų padėtis 
politikos ir vyriausybės kokybės požiūriu? 

Pozityviai vertinant, naujos institucijos, kaip ir jų šali- 
ninkai manė turėtų būti, yra arčiau žmonių. Regionų vy- 
riausybės geriau pažįsta regionų realijas ir jas greičiau pasie- 
kia regionų reikalavimai nei jų pakeistos tolimos Romos 
ministerijos. Jos tapo politikos inovacijų laboratorijomis (tai 
smulkiau nagrinėsime trečiame skyriuje). Jos padėjo išug- 
dyti nuosaikų, pragmatišką, tolerantišką politikos formavi- 
mo ir konfliktų įveikimo stilių - „naują būdą formuoti poli- 
tiką“. Jos rėmėsi regionų socialinių grupių ir bendruomenių 
lyderių interesais ir palaipsniui įgijo užtarnautą savo paval- 
dinių palankumą. 

Šalia šių laimėjimų paminėtini du neigiami įrašai didžiojo- 
je apskaitos knygoje. Pirma, nebuvo pasiektas administracijos 
efektyvumas, kurio tikėjosi kai kurie regionalistai. Priešingai, 
bet kuri teisinga komisija gali daugelį regionų apkaltinti ad- 
ministracijos disfunkcionalumu. Antra, ir, matyt, gerokai svar- 
biau Italijos politikos ateičiai, regioninė reforma dar labiau 
pagilino, o ne sušvelnino istorinius Šiaurės ir Pietų Italijos skir- 
tumus. Reforma, išlaisvinusi labiau išsivysčiusius regionus nuo 
smaugiančio Romos glėbio, dar labiau paakino atsilikusių re- 
gionų problemas. 

Tačiau, vertindami šiuos du kaltinimus, mes privalome pa- 
klausti apie realias alternatyvas, o ne apie nepasiektus idealus. 
Po valandos trukusios mero iš Pietų aistringos ir detalios savo 
regiono kritikos mes paklausėme, kas buvo geriau tvarkoma 
centralizuoto režimo sąlygomis. Pritrenktas mūsų klausimo nai- 
vumo, jis sušuko: „Vardan Dievo, ne!“ 

Prasidedant trečiajam regionų dešimtmečiui, atrodė, kad pra- 
sideda naujasis atgimusio regionalizmo etapas. Nežiūrint pla- 
čiai paplitusio nepasitenkinimo, kad regionų vyriausybės ne- 
atitinka pradinių vilčių, atgijęs susirūpinimas dėl centrinės 
vyriausybės neefektyvumo paskatino plačias diskusijas apie to- 
lesnį Italijos valstybės „regionalizavimą“. Klestinčiuose šiauri- 
niuose regionuose pradėjusios veikti regionalistų „lygos“, to- 
kios, kaip Lega Lombarda ir Lega Veneta, 1990 ir 1991 metais 
laimėjo daugiausia vietų regionų ir vietos rinkimuose, o 1992- 
aisiais — ir nacionaliniuose rinkimuose. Lygoms iškilti įtakos 
turėjo karštas tikėjimas regionais, pasipiktinimas Romos bejė- 
giškumu, protestai prieš „išmaldas“ ir užslėptą rasizmą. Lega 
Lombarda, kvietusi „išlaisvinti“ Lombardijos naciją, gavo 
20 proc. rinkėjų balsų turtingiausiame tankiausiai apgyvendin- 
tame šalies regione. Daugelis regionų vyriausybių reikalavo na- 
cionalinio referendumo dėl svarbių papildomų galių perdavi- 
mo regionams. 

1991 metais Deputatų rūmų Konstitucijos reikalų komi- 
tetas beveik vienbalsiai patvirtino konstitucinę pataisą, turė- 
jusią visiškai panaikinti keletą pagrindinių šalies ministerijų 

(carp jų - Susisiekimo, Sveikatos, Žemės ūkio, Socialinių rei- 
kalų ir Urbanistikos) ir jų įgaliojimus perduoti regionams ir 
daugiau kaip dvigubai — beveik iki 70 proc. - padidinti re- 
gionams skirtą dalį bendrajame nacionaliniame biudžete.““ 
Kai kuriais atžvilgiais ambicijos priminė regionų gimimo nuo- 
taiką septintajame dešimtmetyje, nors ji buvo niūresnė ir re- 
alistiškesnė nei ankstesniu optimistiškesniu laikotarpiu. Val- 
dymo reformos istorija Italijoje verčia atsargiau interpretuoti 
šią situaciją, nes centrinė valdžia stipriai priešinosi bet ko- 
kiam tolesniam valdžių padalijimui, nors regionalistų spaudimas 
didėjo, ypač Šiaurėje. Kitas epizodas sugrąžins į pasakojimą 
apie Italijos regioninį valdymą. 

Ką beatneštų naujas skyrius, mes jau pamatėme, kad bet kokios 
vieningos išvados apie regioninį eksperimentą tuo tarpu yra 
klaidingos, atsižvelgiant į regionų heterogeniškumą ir jų veiks- 
mingumą. Laikas įvertinti patį institucijų veiksmingumą ir at- 
skleisti šiuos skirtumus. 


3 


Matuojant institucijų 


veiksmingumą 


„Kas valdo?“ ir „Kaip valdo?“ - tai du svarbiausi politikos mokslo 
klausimai. Pirmasis iškelia paskirstymo ir perskirstymo 
problemas: „Kas ką, kada ir kaip gauna?“. Šios problemos pas- 
taraisiais dešimtmečiais tapo vyraujančia šios disciplinos dis- 
kusijų tema. Griežtas institucijų veiksmingumo įvertinimas, 
priešingai, pasitaiko retai, nors kadaise „geras valdymas“ buvo 
pagrindinis mūsų darbotvarkės klausimas. Akivaizdi normaty- 
vinio vertinimo priemaiša, būdinga bet kokiam veiksmingu- 
mo ir efektyvumo tyrimui, per pastaruosius keturiasdešimt metų 
atgrasė daugelį mokslininkų nuo tokių klausimų: de gustibus 
non disputantum est bent jau nevertybiniuose, „objektyviuose“ 
socialiniuose moksluose. Nors politologai, kaip paprasti pilie- 
čiai, dažnai yra linkę vertinti valdžios veiklą, pati disciplina 
pernelyg lengvai išsižadėjo šios svarbios nuo seno paveldėtos 
politikos mokslo srities — šio „antikos laikus siekiančio mūsų 
amato įsipareigojimo“! — ir atidavė ją politikos filosofams ir 
publicistams. 

Mes siekiame įvairiapusio visų dvidešimties Italijos regionų 
valdžios įvertinimo kaip įžangos mūsų tyrimui, ieškančiam ins- 
titucijų sekmės ir nesėkmės priežasčių. Bet nuo ko turėtume 
pradėti? Kokius kriterijus turi atitikti griežtas, nešališkas, įti- 
kinantis institucijų sėkmės įvertinimas? Iš tiesų, iš kur mes ga- 
lime žinoti, kad kai kurios vyriausybės yra sistemingai efekty- 
vesnės nei kitos, kad būtų prasminga apibendrintai kalbėti apie 
„Institucijų sėkmę“? 

Institucija, kurią norime įvertinti, yra atstovaujamoji vyriau- 
sybė. Todėl mums reikia įvertinti ir jos atliepumą savo rinkė- 
jams, ir jos pasirengimą tvarkyti viešuosius reikalus.* Demok- 
ratijos teoretikai nuo Johno Stiuarto Mill'io iki Roberto Dahl'io 
tvirtino, kad „esminė demokratijos savybė yra nuolatinė vy- 
riausybės reakcija į savo piliečių preferencijas.“? Demokratija 
suteikia piliečiams teisę kreiptis į vyriausybę su prašymais ti- 
kintis pasiekti asmeninius ar visuomeninius tikslus ir reika- 
lauja teisingai interpretuoti įvairius viešuosius interesus. Vis 
dėlto gera valdžia yra daugiau nei konkuruojančių požiūrių 
forumas ar skundų svarstymo taryba; ji iš tikrųjų tvarko reika- 
lus. Gera demokratinė vyriausybė ne tik atsižvelgia į savo pi- 
liečių reikalavimus (yra atliepi), bet ir produktyviai pagal juos 
veikia (yra efektyvi). 

Norėdami ištirti institucijų veiksmingumą, turime jį įver- 
tinti atidžiai ir įtikinamai. Prieš tirdami griežtu moksliniu bū- 
du, kodėl nauja regiono vyriausybė Emilijoje-Romanijoje vei- 
kia sekmingai, o Apulijoje patyrė nesėkmę, pirmiausia turime 
parodyti, kad šie vertinimai nėra paprasčiausiai įnoringi ar pa- 
grįsti įspūdžiais. Bet koks rimtas vyriausybės veiksmingumo 
matavimas privalo atitikti keturis griežtus kriterijus: 

1. Būti visapusiškas. Vyriausybių veikla įvairiapusė: jos priima įstatymus, lei- 
džia pinigus, teikia paslaugas ir organizuoja vidaus veiklą. Kartais vyriau- 
sybės nutolsta nuo rutinos, siekdamos įgyvendinti inovacines reformas — 
arba kairiąsias, kaip Lyndon Johnson, arba dešiniąsias, kaip Margaret That- 
cher. Mūsų vertinimas turi apimti visą šią veiklą — ir įprastą, ir inovacinę. 
Be to, vyriausybės yra atsakingos už daugelį politikos sričių — sveikatos 
apsaugą, žemės ūkį, viešuosius darbus, švietimą, socialines paslaugas, eko- 
nominę plėtrą ir t. t. Kad vertinimas būtų visapusiškas, būtina išanalizuoti 
visas šias sritis. Mes negalime tikėtis išmatuoti visko, ką per du dešimtme- 
čius nuveikė dvidešimt regionų vyriausybių, tačiau norėdami nustatyti jų 
veiksmingumą, turime „užmesti savo tinklą“ kuo plačiau ir surinkti kuo 
daugiau pavyzdžių. 

2. Išlaikyti vidinę dermę. Kaip tik todėl, kad vyriausybių veikla tokia įvairia- 
pusė, jos neturi universalaus kriterijaus, tokio kaip pelnas kapitalistinėje 
įmonėje. Taigi gali būti taip, kad skirtingos vyriausybės paprasčiausiai yra. | 
geros skirtingose srityse — vienos pranašesnės sveikatos apsaugos, kitos — 
kelių tiesimo srityje, kai kurios - kūrybiškos įstatymų leidyboje, kitos — 

efektyvesnės vadybininkės ir t. t. Todėl būtina žiūrėti, kad įvairūs institu- 
cijų veiksmingumo matai derėtų tarpusavyje, ir būti budriems „daugiama- 
tiškumo“ požymių atžvilgiu. Tada, ir tik tada, jei skirtingi mūsų indikato- 
riai empiriškai išrikiuos regionus apytikriai taip pat, mūsų apibendrinimai 
apie institucijų sėkmes ir nesėkmes pasiteisins. 

3. Būti patikimas. Institucijų veiksmingumas, kad apie jį būtų galima kalbėti api- 
bendrintai, turi būti ilgalaikis, o ne besikeičiantis. Kai kurių pokyčių galima 
tikėtis laikui bėgant, ypač pirmaisiais naujų institucijų metais. Viena vyriausy- 
bė gali suklupti, o kita sustiprėti. Vis dėlto, jei regionų įvertinimas kasmet 
kaleidoskopiškai keistųsi, pagrindinė mūsų institucijų veiksmingumo koncep- 
cija turėtų būti peržiūrėta. Tačiau, jeigu tie patys regionai yra gerai valdomi 
keletą metų, vadinasi, veiksmingumą lemia kažkas daugiau, nei tuometinis 
politinių jėgų išsidėstymas ar konkretaus vadovo įgūdžiai (ar sėkmė). 

4. Atitikti pagrindinių institucijų protagonistų ir rinkėjų tikslus bei vertinimus. 
Juk demokratinės vyriausybės yra atsakingos įvairių regionų rinkėjams. Mes 
negalime primesti standartų, kurie būtų svetimi šiems rinkėjams. Turime 
rūpestingai lyginti savo „objektyvius“ veiksmingumo matus su kiekvieno 
regiono rinkėjų ir bendruomenės lyderių požiūriais. Iš ankstesnio skyriaus 
jau žinome, kad pasitenkinimas valdžia įvairiuose regionuose yra labai skir- 
tingas. Prieš darydami išvadas apie valdymo kokybę įvairiuose regionuose, 
turime palyginti savo duomenis su žmonių vertinimais Bolonijoje, Baryje, 
Sevese ir Pietrapertosoje. 


Šis skyrius ir sudarytas taip, kad atliktų minėtus keturis už- 
davinius.* Mes pradedame nuo kiekvieno iš tuzino skirtingų 
tyrimų, atskleidžiančių valdymo efektyvumą dvidešimtyje re- 
gionų, nagrinėjimo. Po to tiriame koreliacijas tarp šių dvyli- 
kos matų ir žiūrime, ar gautasis veiksmingumo vertinimas iš- 
lieka toks pat bėgant laikui. Galiausiai savo vertinimus lyginame 
su kiekvieno Italijos regiono rinkėjų ir bendruomenių lyderių 
nuomone. Šis griežtai apibrėžtas procesas — pirmasis svarbus žings- 
nis siekiant suprasti institucijų laimėjimus ir nesėkmes. 


Dvylika institucijų veiksmingumo indikatorių 


Mes siekiame įvertinti kiekvieno regiono vyriausybių: 1) po- 
litikos procesą; 2) sprendimų politiką; 3) politikos įgyvendi- 
nimą. 

Institucijos efektyvumas pirmiausia priklauso nuo to, kaip 
ji tvarko svarbiausius savo regiono vidaus reikalus. Taigi mes 
galime matuoti, pavyzdžiui, institucijos sprendimų priėmimo 
aparato stabilumą arba jos biudžeto proceso produktyvumą, ar- 
ba jos valdymo informacijos sistemų efektyvumą? (1-3 indikato- 
riai, p. 95-96). Iš esmės ši matų grupė kelia tokį klausimą: 
nepaisant to, ką dar atlieka ši institucija, ar savo svarbiausias 
vidaus operacijas ji tvarko sklandžiai ir greitai? 

Tačiau tirti valdžios veiksmingumą taip pat reiškia, kad 
tiriama politika ir programos. Ar vyriausybės greitai nustato 
socialines reikmes ir siūlo naujus sprendimus? Ar leidžiami 
įstatymai atspindi vyriausybės gebėjimą išsamiai, nuosekliai 
ir kūrybiškai reaguoti į aktualias problemas? (4-5 indikato- 
riai, p. 96-99). 

Galiausiai mūsų vertinimas nuo žodžių turi pereiti prie dar- 
bų. Mes turime nustatyti, ar šios vyriausybės sugeba spręsti 
problemas ir teikti paslaugas. Ar regionų vyriausybės sėkmin- 
gai naudoja turimus išteklius, kad patenkintų greitai besikei- 
čiančios visuomenės poreikius? Ar joms pavyko įgyvendinti skelb- 
tus politikos tikslus — įkurti medicinos klinikas, pastatyti 
lopšelius-darželius ir t. t. Ar jos efektyviai atsiliepia į atskirų 
piliečių reikalavimus? (6-12 indikatoriai, p. 99-103). 

Nors, vertindami vyriausybę privalome matuoti veiksmus, o 
ne tik žodžius, turime būti atsargūs, kad nepervertintume (ar 
neapkaltintume) vyriausybių dėl dalykų, kurių jos iš tiesų ne- 
gali kontroliuoti.* Kalbant politikos analizės kalba, mes turime 
matuoti išeigas, o ne padarinius: sveikatos apsaugą, o ne mirtin- 
gumą, gamtos apsaugos politiką, o ne oro kokybę, ekonominės 
plėtros programas, o ne verslo pelningumą. Sveikatingumas, oro 
kokybė ir pelningumas, be abejo, yra svarbūs, bet jie neturėtų 
būti įtraukti į vyriausybių veiksmingumo vertinimą dėl papras- 
tos priežasties: socialiniams padariniams įtakos turi ne tik 
vyriausybė, bet ir daug kitų dalykų. Sveikatingumas priklauso 
nuo tokių faktorių, kaip mityba ir gyvenimo būdas, kurių tie- 
siogiai negali kontroliuoti jokia demokratinė vyriausybė. Oro 
kokybei įtakos turi ne tik vyriausybės politika, bet ir meteoro- 

loginės, demografinės sąlygos bei pramonė. Pelnas priklauso nuo 
verslininkų įgūdžių, darbuotojų stropumo, pasaulinių ekono- 
minių sąlygų ir t. t. Socialines pasekmes įtraukti į vyriausybės 
veiklos vertinimą reikštų padaryti „Masačiūsetso stebuklo klai- 
dą“: tik nedidelę pagyrimų dalį dėl 9-ojo dešimtmečio Naujo- 
sios Anglijos pakilimo (ir atitinkamai mažai kaltinimų dėl po to 
sekusio nuosmukio) iš tiesų buvo galima priskirti valstijos vy- 
riausybei, nors 1988 metų prezidento rinkimų kampanijos me- 
tu buvo teigiama priešingai. 

Atlikti lyginamąją ir kokybinę rezultatų analizę, be abejo, 
yra sudėtingas, turintis vertybinio krūvio uždavinys. Kiek- 
vienas politikos veiksmingumo kriterijus (kad būtų įtikinan- 
tis) turėtų būti kuo mažiau paveiktas pagrindinių prioritetų 
skirtumų. Nelengva palyginti, tarkime, studijų finansavimo 
programos ir irigacinės programos novatoriškumą, efektyvu- 
mą ir socialinę reikšmę. Apskritai kalbant, visuose regionuo- 
se mūsų interviu su politikais ir bendruomenių lyderiais bu- 
vo akcentuojamos tos pačios temos. Nors kai kurių uždavinių 
sprendimo būtinybė skirtinguose regionuose buvo nevieno- 
da, tačiau veiklos pradžioje visos regionų vyriausybės susidū- 
rė su panašiomis problemomis (sveikatos apsauga, profesinis 
lavinimas ir viešieji darbai). Tačiau ne visos jos ėmėsi šių pro- 
blemų vienodai greitai, išsamiai, efektyviai ir kūrybiškai ir 
ne visų jų rezultatai vienodai patenkino politikus bei jų rin- 
kėjus. Kaip pastebėjo Ecksteinas, „absurdiška tikėtis, kad vi- 
suomenės pasiektų tikslus, kurių jos nenori pasiekti, tačiau 
galima pagrįstai tikėtis, kad jos siektų tų tikslų, kuriuos lai- 
ko svarbiausiais.“/ 

Deralus mūsų institucijų sėkmės įvertinimas remiasi dvylika 
skirtingų indikatorių, apimančių vidinius procesus, spren- 
dimų politiką ir politikos įgyvendinimą įvairiuose sektoriuose. 
Šie kriterijai daugiausia paimti iš 1978-1985 metų laiko- 
tarpio, t. y. po to, kai 1976 metų 382 reformos įstatymas ir 
1977 metų 616 dekretų suteikė nemažas galias ir finansavi- 
mą visiems regionams. Šis periodas apima didžiąją dalį ant- 
ros ir visą trečią naujų institucijų legislatūrų kadenciją. Kai 

kurie mūsų indikatoriai kiekybiškai tikslūs, nors jų ryšiai 
su svarbiausiomis išdavomis yra netiesioginiai. Kitų indi- 
katorių tiesioginis sąryšis su institucijų veiksmingumu yra 
aiškiai apibrėžtas, tačiau jų kiekybinis įvertinimas ne toks 
tikslus. Nė vieno indikatoriaus, paimto atskirai, nepakanka 
norint teisingai įvertinti regionus. Tačiau visi kartu jie pa- 
grįstai ir įvairiapusiškai parodo institucijų laimėjimus ir ne- 
sėkmes. 

Mes pradedame nuo trijų politinio proceso ir vidinių ope- 
racijų rodiklių: kabineto stabilumo, biudžeto priėmimo laiko 
ir statistikos bei informacijos paslaugų. 


1. Kabineto stabilumas 


Kiekvienai regiono vyriausybei, taip pat kaip ir nacionalinei 
Italijos vyriausybei, vadovauja kabinetas, turintis užsitikrinti 
daugumos paramą legislatūroje. Kai kurie regionai turėjo la- 
bai stabilius kabinetus, todėl iš principo galėjo laikytis nuo- 
seklios politikos krypties. Kitiems regionams, priešingai, sun- 
kiai sekėsi suformuoti koalicijas ir dar sunkiau jas išlaikyti. 
Mūsų rodiklis šiuo atveju yra kabinetų skaičius kiekviename 
regione 1975-1980 metų ir 1980-1985 merų legislatūros lai- 
kotarpiu. Pagal šį rodiklį regionų reitingai svyruoja nuo dvie- 
jų kabinetų per dešimt metų Trentine-Alto Adidžėje ir Umb- 
rijoje iki devynių kabinetų per dešimt metų Sicilijoje, Sardinijoje 
ir Kampanijoje.š Šis rodiklis, nors pats paprasčiausias iš visų 
minėtų, pasirodė esąs vienas įtikinamiausių. 


2. Biudžeto priėmimo laikas 


Nuo 1972 metų visi regionai turi baigti formuoti savo biudže- 
tą iki sausio 1 d., t. y. iki finansinių metų pradžios. Tiesą sa- 
kant, nė vienas regionas neįvykdė šios užduoties, o 9-ojo de- 
šimtmečio pirmoje pusėje visiems regionams įtakos turėjo nuo 

jų nepriklausantys nacionalinio biudžeto ciklo velavimai. Ta- 
čiau vėlavimo vidurkis įvairiuose regionuose gerokai skyrėsi. 
Mūsų indikatorius buvo paprastas: kada vidutiniškai per 1979-— 
1980 metų laikotarpį regiono taryba faktiškai patvirtindavo 
biudžetą. Geriausias rezultatas buvo vidutiniškai sausio 27 d. 
(keletu savaičių vėliau) Eriulyje-Venecijoje-Džūlijoje, blogiau- 
sias — rugpjūčio 7 d. (kai beveik du trečdaliai finansinių metų 
jau būdavo praėję) Kalabrijoje.? 


3. Statistikos ir informacijos paslaugos 


Kai sąlygos vienodos, ta vyriausybė, kuri geriau informuota 
apie savo rinkėjus ir jų problemas, gali efektyviau į jas reaguo- 
ti. Todėl visi dvidešimt regionų įvertinti pagal jų statistikos ir 
informacijos paslaugų apimtį. Blogiausiai buvo įvertinti šeši 
regionai, kurie iš viso neteikė tokių paslaugų — Abrucis, Ka- 
labrija, Kampanija, Markė, Molizė, Apulija ir Sicilija. Geriau- 
siai įvertinti penki regionai - Emilija-Romanija, Friulis-Ve- 
necija-Džūlija, Lacijus, Lombardija ir Toskana - turintys gerą 
informacijos įrangą, įskaitant vietines duomenų rinkimo sto- 
tis ir pirminių duomenų kaupimo, statistinio apdorojimo bei 
kompiuterinės analizės įrangą.!“ 

Toliau tyrimas nuo „proceso“ matavimo perėjo prie politi- 
kos sprendimų turinio nagrinėjimo. Kita rodiklių pora remia- 
s1 Išsamiu regionų įstatymų tyrimu. 


4. Reformų įstatymai 


Mes tyrėme visus 1978-1984 metų laikotarpiu kiekviename 
regione priimtus trijų skirtingų sričių (ekonominės plėtros, te- 
ritorinio ir aplinkos apsaugos planavimo bei socialinių paslaugų) 
įstatymus. Toks platus įstatymų spektras apėmė įvairius dalykus: 
nuo miestų ir rajonų planavimo ir inkstų dializės iki sociali- 
nių darbuotojų kvalifikacijos kėlimo ir regionų pramonės ty- 

rimų ir rinkodaros centrų. Savo analizėje taikėme tris vertini- 

mo kriterijus: 

+ Įstatymų visapusiškumu, tai yra kokį socialinių reikmių spektrą apima šiuo 
laikotarpiu priimti regionų įstatymai. 

+ Įstatymų koberentiškumu, tai yra ar įvairios legislatūros iniciatyvos buvo 
suderintos tarpusavyje ir nuoseklios; pavyzdžiui, paramos smulkiam ver- 
slui programa, suderinta su kvalifikacijos kėlimo ir infrastruktūros projek- 
tais, buvo įvertinta geriau, nei „žarstanti“ (kaip sako italai) dotacijas visa- 
me regione be jokios atrankos. 

e Įstatymų kūrybiškumu, tai yra kaip nustatomi nauji poreikiai, eksperimen- 
tuojama su naujomis paslaugomis arba kaip skatinamos naujos privačios 
iniciatyvos formos. 


Kiekvienas regionas buvo vertinamas nuo 1 iki 5 balų. Ben- 
dra balų suma svyravo nuo 3 balų Kalabrijoje ir Molizėje, ro- 
dančių prastą visų trijų sričių veiklą, iki 15 Emilijoje-Roma- 
nijoje, puikiai pasirodžiusioje visuose trijuose sektoriuose. Nors 
šie įstatymų vertinimai šiek tiek labiau pagrįsti įspūdžiais ir ne 
tokie tikslūs nei ankstesni kriterijai, jie rodo kruopštų regio- 
ninės politikos turinio vertinimą ir ( kaip pamatysime vėliau) 
yra labai artimi kiekvieno regiono gyventojų vertinimams. Mūsų 
reformų įstatymų vertinimo kriterijai praktiškai nelabai sky- 
rėsi nuo Italijos rinkėjų taikomų kriterijų.!! 


5. Įstatymų leidybos naujovės 


Italijoje, kaip ir Jungtinėse Amerikos Valstijose, daugelis įsta- 
tymų leidybos idėjų paprastai paplinta tarp subnacionalinių 
vyriausybių, nes patraukli naujovė, pasiūlyta santykinai pažan- 
gesnėje taryboje, greitai „pasigaunama“ ir priimama mažiau 
pažangiame regione.'* Mes tyrėme dvylika sričių, kuriose pa- 
našūs įstatymai pasirodė daugelyje regionų: oro ir vandens už- 
terštumą, paramą žuvininkystei, vartotojų apsaugą, medicini- 
nės profilaktikos klinikas, karjerų eksploatavimo taisykles, 
viešbučių klasifikaciją, laukinių gyvūnų apsaugą ir t. t. Nepai- 
sant vietinių poreikių ir prioritetų skirtumų, tam tikri regio- 

3.1 lentelė. Įstatymų leidybos naujovių 


įvertinimas 

Pavyzdinių įstatymų rinkinys Faktoriaus 

krūvis 
Karjerų eksploatavimo taisyklės 0,812 
Parama žuvininkystei 0,806 
Oro ir vandens užterštumo kontrolė 0,776 
Viešbučių klasifikacija 0,756 
Medicininės profilaktikos klinikos 0,718 
Laukinių gyvūnų apsauga 0,638 
Prekybos racionalizacija 0,624 
Vartotojų apsauga 0,501 
Darbo rinkos stebėjimas 0,432 
Savanorių paslaugų skatinimas 0,392 
Regionų ombudsmenai 0,222 
Psichinės sveikatos apsauga -0,026 


nai buvo nuolatiniai lyderiai, o kiti, išskyrus tris ar keturis, 
nuolat atsilikdavo beveik visose srityse. (Pirmaujantys ir atsi- 
liekantys psichinės sveikatos apsaugos, regionų „ombudsme- 
nų“ ir savanoriškumo principo skatinimo srityse neatitiko ben- 
drojo modelio. Visas pavyzdinių įstatymų rinkinys pateiktas 
3.1 lentelėje.)'? Rodiklis šiuo atveju toks: kada vidutiniškai po 
pirmojo pavyzdinių įstatymų rinkinio pasirodymo jis priimtas ' 
konkrečiame regione. Regionas, inicijavęs įstatymą, gavo 100 
balų, o regionai, jo iš viso nepriėmę — O balų.'* Balų vidurkis 
svyravo nuo 4 Kalabrijoje iki 74 Emilijoje-Romanijoje. Iš tik- 
rųjų Kalabrijoje buvo priimtas tik vienas iš dvylikos pavyzdi- 
nių įstatymų, o Emilija-Romanija priėmė visus dvylika ir bu- 
vo penkių iniciatorė. 

Po to nuo sprendimų politikos perėjome prie politikos įgy- 
vendinimo. Kiti šeši indikatoriai rodo regiono sugebėjimą įgy- 
vendinti politiką iš esmės visuose pagrindiniuose regioninės 
vyriausybės veiklos sektoriuose, įskaitant sveikatos apsaugą, so- 
cialinį aprūpinimą, pramonės ir žemės ūkio plėtrą, būsto politi- 
ką ir miestų politiką. Pirmieji du indikatoriai rodo tiesioginį 
paslaugų teikimą, trečiasis — kiekvieno regiono politikos prie- 
monių visumą, o likusieji trys - regionų efektyvumą, panaudojant 
šalies vyriausybės suteiktus fondus („fondų panaudojimas“). 

Fondų panaudojimas ne visais atvejais gali būti tinkamas ins- 
titucijų veiksmingumo indikatorius. Tačiau šiais trim atvejais 
(žemės ūkio, sveikatos apsaugos ir aprūpinimo būstu) papildo- 
mų investicijų poreikis buvo plačiai pripažintas ir visas sąnau- 
das padengiantis centrinės valdžios finansavimas buvo lengvai 
prieinamas kiekvienam regionui. Nepaisant to, kai kuriuose re- 
gionuose susikaupė didžiuliai nepanaudoti asignavimai [residui 
passivi), nes vyriausybė nesugebėjo (pritrūko organizacinių pa- 
jėgumų ir valdymo infrastruktūros) savo augančius išteklius pa- 
versti darbais. Kita vertus, veiksmingiau dirbantys regionai su- 
gebėjo išleisti tai, ką tikėjosi išleisti ir tuo metu, kada planavo. 


6. Lopšeliai-darželiai 


Viena ankstyviausių ir sėkmingiausių naujųjų regionų vyriau- 
sybių iniciatyvų buvo visuomeninių lopšelių-darželių kūrimas. 
1977 metais šalies vyriausybė šiam tikslui skyrė nemažai lėšų, 
prieinamų kiekvienam regionui, todėl „alternatyviosios są- 
naudos“ pačiam regionui dėl šios programos buvo nedide- 
lės. 1983-aisiais, po šešerių metų, dalyje regionų jau buvo 
įsteigta daug lopšelių-darželių, o kiti praktiškai nepasistū- 
mėjo į priekį. Mūsų rodiklis yra regionų remiamų veikian- 
čių lopšelių-darželių skaičius iki 1983 metų gruodžio mėn. 
skaičiuojant pagal vaikų iki ketverių metų amžiaus skaičių.!? 
Šis rodiklis yra labai paprastas indikatorius, rodantis regio- 
no gebėjimą įgyvendinti politiką vietoje, kai yra užtikrintas 
finansavimas iš centro. Rezultatai svyravo nuo vieno lopše- 
lio-darželio 400 vaikų Emilijoje-Romanijoje iki vieno dar- 
želio 12560 vaikų Kampanijoje. 


7. Šeimos klinikos 


Sveikatos apsaugos sektoriuje svarbus eksperimentas, įteisintas 1974 
metais nacionaliniu įstatymu, buvo šeimos klinikos (consultorio 

familiare). Naudingas rodiklis, atskleidžiantis regiono sugebėji- 
mą įgyvendinti reformas, yra šeimos klinikų, pradėjusių veikti iki 
1978 metų gegužės mėn., skaičius, tenkatis regiono gyventojų 
skaičiui. Tuo metu Umbrijoje (įvertintoje geriausiai) vienai šei- 
mos klinikai teko 15 000 gyventojų; Apulijoje - 3 850 000 gyventojų; 
o Trentino-Alto Adidžės, Molizės ir Aosto slėnio regionuose tokios 
klinikos apskritai neįsteigtos.!“ 


8. Pramones politikos priemonės 


Kaip pastebėta antrame skyriuje, 1970 metais plačiai paplitusi 
nuomonė, kad nauja regionų vyriausybė gali paspartinti eko- 
nominę plėtrą, buvo svarbi institucijų reformos motyvacija. 
Kai finansavimas po kiek laiko tapo prieinamas, kai kuriuose 
regionuose protekcionizmo forma buvo paprasčiausiai išrašo- 
mi čekiai individualioms firmoms paremti. Tačiau kiti, pa- 
žangesni, regionai teikė infrastruktūrinę paramą, gerino viešą- 
sias paslaugas bei skatino viešųjų ir privačiųjų institucijų 
bendradarbiavimą.!/ Kiekvieno regiono pažanga pramonės po- 
litikos srityje apytiksliai gali būti nustatyta pagal realiai pa- 
naudotas potencialias pramonės politikos priemones: 


+ regiono ekonomkos plėtros planą, 

+ regiono žemės naudojimo planą, 

+ pramonės zonas, 

+ regiono plėtros finansavimo agentūras, 

+ pramonės plėtros ir vadybos konsorciumus, kvalifikacijos kėlimo programas. 


Keletas regionų (Friulis-Venecija-Džūlija) iki 1984 metų pa- 
naudojo visas šešias priemones, Kalabrija, labiausiai atsilikusi, 
išbandė tik dvi.!8 


9, Žemės ūkio fondų panaudojimas 


1977 metais šalies vyriausybė kiekvienam regionui nemažai skyrė 
(iš viso apie 400 mln. dolerių) žemės ūkio investicijoms, įskai- 

tant irigaciją, miškų atželdinimą, gyvulininkystę, sodininkys- 
tę ir vynuogininkystę. Pavyzdžiui, Lacijus savo nacionalinio 
fondo dalį panaudojo Fransati vynų gamybai gerinti. Tačiau 
kai kurie regionai dėl politinio nesusikalbėjimo ir administra- 
cinio neveiklumo iš viso nepanaudojo skirtų pinigų, nors tai 
kaip tik tie regionai, kuriuose žemės ūkis sudaro svarbiausią 
ekonomikos dalį. Regiono sugebėjimas vykdyti politines ini- 
ciatyvas šiame svarbiame ekonomikos sektoriuje gali būti ma- 
tuojamas pagal tai, kokią dalį regionui skirtų finansų šis re- 
gionas realiai panaudojo, kaip buvo planuota per trejus metus 
(1978-1980). Tai sudarė nuo 0 proc. Kalabrijoje ir Molizėje 
iki 97 proc. Aostos slėnyje.!? 


10. Vietinio sveikatos apsaugos 
vieneto išlaidos 


Finansiniu požiūriu didžiausia atsakomybės sritis, decentra- 
lizuota ir perduota regionams po 1977 metų, buvo naciona- 
linės sveikatos apsaugos paslaugos įskaitant ligonines, klini- 
kas ir sveikatos draudimą. Pagal 1978 metų įstatymą svarbiausia 
organizacinė naujovė, skirta šiems naujiems įsipareigojimams 
įgyvendinti, turėjo būti Vietinis sveikatos apsaugos vienetas 
(Unita Sanitaria Locale, arba USL). Regiono pasirengimo įgy- 
vendinti savo įsipareigojimus šioje srityje rodiklis gali būti 
USL išlaidos vienam žmogui 1983 metais, t. y. penktais metais 
po nacionalinio įstatymo įsigaliojimo. (Ir vėl visas išlaidas 
sveikatos apsaugos paslaugoms suteikė šalies valdžia. Kadan- 
gi tarp USL išlaidų ir sergamumo bei vaikų mirtingumo yra 
atvirkštinis ryšys, nepasiteisina nuomonė, jog mažai išleidžian- 
čių regionų sveikatos apsaugos paslaugų poreikiai gali būti 
mažesni.) Šie rodikliai svyravo nuo 34 proc. daugiau nei na- 
cionalinis vidurkis (Toskanoje) iki 25 proc. (Sicilijoje ir Ba- 
zilikatoje kartu paėmus).?? 

11. Būstas ir miestų plėtra 


Mūsų tyrimai parodė, kad aprūpinimas būstu buvo svarbus 
ir vis didėjantis prioritetas regionų valdininkams visoje Ita- 
lijoje, ypač 9-ajame dešimtmetyje. Nuo 1971 metų, ir ypač 
po 1978-ųjų, šalies vyriausybė kiekvienam regionui suteikė 
gausų finansavimą subsidijuojamų namų (ir viešųjų, ir pri- 
vačių) statybai, rekonstrukcijai ir žemės įsigijimui miesto plėt- 
rai. Iš regionų vyriausybių buvo reikalaujama sudaryti ket- 
verių metų būsto programas ir nustatyti finansų paskirstymo 
kriterijus. Mes surinkome 1979, 1981, 1985 ir 1987 metų 
duomenis apie regionų sugebėjimą panaudoti šiuos pinigus, 
matuodami tai pagal šalies vyriausybės suteiktų finansų dalį, 
kurią regionai realiai suvartojo. Šiuo atveju gebėjimas pa- 
naudoti fondus teigiamai koreliuoja su seniau vertintos ap- 
rūpinimo būstu būklės rodikliais, todėl atmestinos galimos 
interpretacijos, kad lėtas lėšų įsisavinimas rodo mažus porei- 
kius.) Gauti visų ketverių metų rezultatai vidutiniškai svy- 
ruoja nuo 32 proc. Sicilijoje ir Kampanijoje iki 67 proc. Emi- 
lijoje-Romanijoje.?! 

Visi mūsų minėti rodikliai veiksmingumą vertino iš politi- 
kų, priimančių sprendimus, perspektyvos: ar efektyvus biudžeto 
formavimo procesas, ar novatoriški įstatymai, kiek įsteigta lop- 
šelių-darželių, šeimos klinikų ar išdalyta paskolų žemės ūkiui. 
Mūsų analizei iki šiol trūko piliečio, turinčio įvairių proble- 
mų regionų vyriausybių darbo vertinimo. 


12. Biurokratų atliepumas 


Norėdami įvertinti vyriausybių atliepumą „Žmogui iš gatvės“, 
mes sugalvojome šiek tiek apgaulingą, bet nekenksmingą ir la- 
bai informatyvų eksperimentą.** 1983 metų sausio mėn. kole- 
gos italai kreipėsi į kiekvieno regiono biurokratus pašydami 
suteikti informaciją apie tris konkrečias (bet išgalvotas) pro- 
blemas: 

+ Sveikatos apsaugos departamento buvo klausiama apie gydymo išlaidų, tu- 
rėtų atostogaujant užsienyje, padengimo procedūrą. 

+ Profesinio lavinimo departamento buvo klausiama apie profesinio moky- 
mosi galimybes „broliui“, ką tik baigusiam vidurinę mokyklą. 

+ Žemės ūkio departamento „draugo fermerio“ vardu buvo prašoma infor- 
macijos apie paskolas ir subsidijas eksperimentiniams pasėliams. 


Iš pradžių klausimai buvo pasiųsti paštu, o atsakymai įver- 
tinti pagal skubumą, aiškumą ir išsamumą. Laiku negavus 
atsakymo, buvo skambinama telefonu ir (jei buvo būtina) or- 
ganizuojami asmeniniai susitikimai. Abiem atvejais vertinta 
atsakymo kokybė ir paslaugumas. Šis eksperimentas leido mums 
sukurti sudėtinį trijų tarnybų atliepumo indeksą, kurį gali- 
ma palyginti visuose dvidešimtyje regionų.*? Produktyviausiuose 
regionuose (Emilijoje-Romanijoje ir Aostos slėnyje) į du iš 
trijų klausimų nuodugniai atsakyta per savaitę, trečiam pri- 
reikė vieno telefono skambučio. Mažiau produktyviuose re- 
gionuose (Kalabrijoje, Kampanijoje ir Sardinijoje) atsakymo 
negauta nė į vieną paštu išsiųstą klausimą, o dviems iš trijų 
prašymų patenkinti prireikė keleto savaičių, kelių telefono 
skambučių bei asmeninio vizito. 


Institucijų veiksmingumo indekso 
koherentiškumas ir patikimumas 


Dvylika išvardytų indikatorių siekiama parodyti šiuolaikinės 
vyriausybės atliekamų darbų savo piliečiams įvairovę. Šių in- 
dikatorių atskleidžiami veiksmingumo lygio skirtumai pakan- 
kamai ryškūs: viename regione kabinetai penkis kartus patva- 
resni nei kitame, viename regione biudžetai vėluoja tris savaites, 
kitame — septynis mėnesius, lopšeliai-darželiai, šeimos klini- 
kos, žemės ūkio paskolos, subsidijos būstui viename regione 
daug kartų labiau paplitusios nei kitame (nepaisant vienodų 
finansavimo galimybių), į piliečių klausimus vienuose regio- 
nuose atsakoma greitai, kituose iš viso neatsakoma. 

Vis dėlto savo tyrimą pradėjome mažai tikėdamiesi, kad šie 
nepriklausomi institucijų veiksmingumo indikatoriai bus glau- 

džiai susiję tarpusavyje dėl matavimo trūkumų, regionų pri- 
oritetų skirtumų bei įvairialypės įtakos kiekvienai institucijos 
veiklos sričiai. Pavyzdžiui, paprastai regiono kabineto žlugi- 
mas rodo institucijų nestabilumą, bet jis taip pat gali būti su- 
sijęs su netikėta vadovaujančiojo asmens mirtimi. Įstatymų kū- 
rybiškumas, mūsų nuomone, gali būti visai nesusijęs su jų 
administraciniu įgyvendinimu. Arba gal vieni regionai dau- 
giau dėmesio skiria būsto programai, o kiti - žemės ūkiui. Galbūt 
tai, kad regione nepastatyta lopšelių-darželių ar šeimos klini- 
kų, rodo ideologinį pasirinkimą, o ne administracijos nesuge- 
bėjimą. Nė vienas indikatorius negali išreikšti visų institucijų 
laimėjimų skirtumų labai tiksliai, ir galbūt sėkmė vienoje sri- 
tyje gali būti visai nesusijusi su sėkme kitose srityse. 

Po tokių abejonių mus maloniai nustebino (žr. C priedą) 
stebėtinai didelis visų dvylikos skirtingų institucijų veiksmin- 
gumo indikatorių atitikimas.*?* Regionai, kurių kabinetai stabilūs, 
kurie laiku patvirtina biudžetą, išleidžia asignavimus kaip pla- 
nuota, inicijuoja naujus įstatymus, dažniausiai yra tie patys, 
kurie steigia lopšelius-darželius ir šeimos klinikas, parengia iš- 
samų miestų planavimą, skiria paskolas ūkininkams ir laiku 
atsako į laiškus. Remdamiesi šiais dvylika indikatorių, mes su- 
darėme sudėtinį institucijų veiksmingumo indeksą. 3.2 lentelėje pa- 
teikiamas indikatorių sąrašas ir kiekvieno iš jų koreliacijos su 
sudėtiniu indeksu. 

Šių institucijų veiksmingumo rodiklių tarpusavio koreliaci- 
ja toli gražu nėra tobula. Daugelio regionų veikla yra sėkmin- 
gesnė vienose srityse negu kitose. Tiriant institucijų pasieki- 
mus, būtina kruopščiai ištirti kelias sritis. Tačiau apskritai šių 
skirtingų indikatorių sujungimo į vieną indeksą metodas ma- 
žina specifinį kiekvieno atskiro rodiklio poveikį. Svarbiau yra 
tai (ką taip pat patvirtina ir mūsų duomenys), kad kai kurie 
regionai praktiškai gerai įvertinami pagal kiekvieną kriterijų, 
o kitų veikla prasta visose srityse. Mūsų sudėtinis rodiklis pa- 
sižymi ir visapusiškumu, ir nuoseklumu. 

Ar šis vertinimas pastovus ir patikimas laiko atžvilgiu? Ar 
institucijų veiksmingumas, kaip jį išmatavome, yra patvari re- 

3.2 lentelė. /nstitucijų veiksmingumo indeksas, 


1978-1985 m. 

Veiksmingumo indikatorius Faktoriaus 

krūvis 
Reformų įstatymai, 1978-1984 0,874 
Lopšeliai-darželiai, 1983 0,851 
Būsto politika ir miestų plėtra, 1979-1987 0,807 
Statistikos ir informacijos paslaugos, 1981 0,797 
Įstatymų inovacijos, 1978-1984 0,779 
Kabineto stabilumas*, 1975-1985 0,681 
Šeimos klinikos, 1978 0,640 
Biurokratijos atliepumas, 1983 0,625 
Pramonės politikos priemonės, 1984 0,580 
Biudžeto formavimo laikas*, 1979-1985 0,577 
Vietinio sveikatos vieneto išlaidos, 1983 0,545 
Fondų žemės ūkiui panaudojimas, 1978-1980 0,468 


*Kabineto stabilumo ir biudžeto formavimo laiko vertinimai, 
palyginti su aprašytais tekste, buvo sukeisti taip, kad didžiausi 
absoliutiniai balai atitiktų didžiausią veiksmingumą. 


gionų vyriausybių savybė, ar regionų rodikliai kiekvienais me- 
tais keičiasi be jokios tvarkos? 

Pirmaisiais Italijos regioninio eksperimento metais, iškart po 
pirmosios legislatūros kadencijos pabaigos, mes preliminariai įver- 
tinome kiekvieno „paprastojo“ regiono veiklos sėkmę. Šis verti- 
nimas rėmėsi veiksmingumo indikatoriais, iš esmės panašiais į 
aprašytus šiame skyriuje, bet duomenys buvo paimti iš 1970— 
1976 metų laikotarpio, todėl nesutampa su čia aptartais duome- 
nimis. Be to, ankstesnysis vertinimas ne toks išsamus, kaip išdės- 
tytasis šiame skyriuje. Ypač nebuvo įmanoma įvertinti politikos 
įgyvendinimo, kadangi regionai buvo ką tik pradėję darbą. 

3.1 paveikslo, kuriame lyginami šių dviejų tyrimų rezulta- 
tai, duomenimis, santykinė regionų sėkmė nepaprastai pasto- 
vi. Dažniausiai regionai, gerai įvertinti ankstesnio tyrimo me- 
tu, taip pat gerai pasirodė ir pagal išsamesnį institucijų 
veiksmingumo indeksą, o atsiliekantys pagal pirmąjį tyrimą, 
tokie pat atrodė ir pagal antrąjį. Yra ir išimčių. Pavyzdžiui, 
Lombardija, anksčiau buvusi viena iš geriausių, vėliau nukrito 
šiek tiek žemiau, o Pjemontas pastebimai pažengė į priekį. Vis 

Veiksmingumas, 1970-1976 


Institucijų veiklos indeksas, 1978-1985 m. 
Koreliacija: r = 0,78 


3.1 pav. Institucijų veiksmingumas, 1970-1976 ir 1978-1985 m. 
Regionų pavadinimų santrupas, vartojamas visuose šios 


knygos paveiksluose, žr. D priede. 


dėlto bendras stabilumas labai įspūdingas. Nors šis pastovu- 
mas gali nuliūdinti ir atimti ryžtą blogiau pasirodžiusioms vy- 
riausybėms, tačiau teoriškai jis yra svarbus ir metodologiškai 
patikimas. Taip įvertinti institucijų veiksmingumo skirtumai 
yra gana pastovūs ir todėl verti paaiškinti. 


Institucijų veiksmingumas ir rinkėjų vertinimai 


Šis sudėtinis indeksas rodo svarbius tarpusavyje susijusius ins- 
titucijų veiksmingumo skirtumus. Bet ar jie atitinka šių ins- 
titucijų pagrindinių veikėjų ir rinkėjų vertinimus? Ar „ob- 
jektyvūs“ institucijų veiklos kriterijai neprieštarauja italų 
požiūriui į jų regionų vyriausybes? O gal jų vertinimo stan- 
dartai yra tokie saviti ir persmelkti kultūrinio reliatyvizmo, 
kad mūsų ir Italijos rinkėjų bei bendruomenių lyderių spren- 


dimai nėra susiję??“ 

Veiksmingumas 


Piliečių pasitenkinimas 
Koreliacija: r = 0,84 


3.2 pav. Institucijų veiksmingumas (1978-1985 m.) ir piliečių 
pasitenkinimas (1977-1988 m.) 


Tai patikrinti ne taip paprasta, nes stebėtojai viename 
regione negali detaliai palyginti jo su kitų regionų vyriau- 
sybėmis, be to, nėra garantijos, kad skirtingų regionų gy- 
ventojai pripažįsta panašius pasitenkinimo vyriausybe stan- 
dartus ar ribas. Kita vertus, mūsų interviu parodė, kad 
verslininkai, merai, profsąjungų lyderiai, žurnalistai ir kiti 
bendruomenės lyderiai bei gana daug paprastų piliečių ge- 
rai išmano savo regiono vyriausybės stipriąsias ir silpnąsias 
puses. Be to, kadangi šios vyriausybės yra atstovaujamosios 
institucijos, tai nustatant jų veiklą, rinkėjų požiūris ypač 
vertingas. 

Iš tikrųjų institucijų veiklos indeksas nepaprastai gerai 
atitinka ir regionų elito, ir viso elektorato vertinimus. Pra- 
dėkime nuo to, kaip paprasti italai vertina savų regionų vy- 
riausybes. 

Šešis kartus tarp 1977 metų gruodžio ir 1988 metų gruo- 
džio mėn., arba maždaug kartą per dvejus metus, mes klausė- 

me italų: „Ar jūs patenkinti savo regiono vyriausybe?“ Nors 
mažesniuose regionuose vienos apklausos buvo per maža sie- 
kiant patikimai įvertinti nuomonę, regionų rezultatai kiekvie- 
nais metais iš esmės buvo pastovūs, todėl šešis tyrimus galima 
sujungti, kad būtų gautas vienas patikimas kiekvieno regiono 
piliečių pasitenkinimo įvertinimas.*ė 

Taigi mes turime galimybę palyginti savo „objektyvų“ re- 
gionų vyriausybių veiksmingumo vertinimą su jų rinkėjų nuo- 
mone. Iš 3.2 paveikslo matyti, kad šie du rodikliai puikiai ati- 
tinka. Išskyrus vieną mažą anomaliją - „specialųjį Trentino-Alto 
Adidžės regioną — Italijos regionų piliečių nuomonė visiškai 
sutampa su mūsų šių vyriausybių vertinimais.*? Paaiškėjo, kad 
efektyvumas ir atliepumas — du pamatiniai demokratinės 
vyriausybės kriterijai — (bent jau šiuo atveju) yra glaudžiai su- 
siję. Regionų vyriausybės, priimančios novatoriškus įstatymus, 
pagal planą įgyvendinčios biudžetą, statančios lopšelius-dar- 
želius, atsakančios į laiškus ir t. t., yra populiaresnės tarp savo 
rinkėjų nei viso to neatliekančios.?? 

Institucijų veiksmingumas, kaip mes jį įvertinome, tiesą sa- 
kant, yra vienintelis pastovus faktorius, leidžiantis nuspėti, kas 
yra patenkinti regiono vyriausybe, o kas ne. Šešiose nacionali- 
nėse apklausose pritarimas regionų vyriausybių veiklai neko- 
reliuoja 26 su viena standartine sociologine kategorija. Išsila- 
vinę nesiskiria nuo neišsilavinusių, turtingi — nuo vargšų, 
miestiečiai —- nuo kaimiečių, ūkininkai ir namų šeimininkės — 
nuo verslininkų ar darbininkų, moterys — nuo vyrų, jaunimas — 
nuo pagyvenusių.?! Kitaip tariant, regionuose, kuriuose pagal 
mūsų „objektyvius“ rodiklius tvarkomasi santykinai sėkmin- 
gai, įvairių sluoksnių žmonės yra santykinai patenkinti valdžia, 
o blogai besitvarkančiuose dauguma žmonių nepatenkinti. Šios 
vyriausybės, atrodo, mažiau skiriasi pagal tai, kieno konkre- 
tiems interesams tarnauja, negu pagal tai, ar gerai tarnauja ben- 
drajam interesui. 

Regioną valdančios partijos šalininkai, be abejo, labiau pa- 
tenkinti valdžios veikla negu opozicijos šalininkai. Tačiau partinis 
lojalumas ne toks svarbus pasitenkinimą lemiantis faktorius 

DC+PCI rinkėjai, labai patenkinti arba 
patenkinti 


Aukštas 
Regionų vyriausybių veiksmingumas 


Opozicijos šalininkai E Vyriausybės šalininkai 


3.3 pav. Pasitenkinimas regionų vyriausybėmis pagal jų 
veiksmingumą ir partinį lojalumą 


kaip „objektyvus“ vyriausybių veiksmingumas. Šešiose mūsų 
apklausose, atliktose 1977-1988 metais, 6/oga/ veikiančiuose 
regionuose valdančiosios partijos šalininkai buvo mažiau pa- 
tenkinti regiono vyriausybės veikla negu opozicinės partijos 
šalininkai gerai veikiančiuose regionuose. 3.3 paveikslo duo- 
menimis, vidutiniškai 42 proc. oponentų gerai veikiančiuose 
regionuose buvo pakankamai patenkinti vyriausybės veiksmin- 
gumu ir tik 33 proc. vyriausybei /ojaliy rinkėjų buvo paten- 
kinti ja blogai veikiančiuose regionuose.?? Kontroliuojant veiks- 
mingumą, partinis lojalumas pasitenkinimą padidina maždaug 
14 procentinių punktų, o kontroliuojant partinį lojalumą, veiks- 
mingumas sudaro 24 procentinių punktų skirtumą. Kitaip ta- 
riant, apskaičiuojant Italijos rinkėjų pasitenkinimą savo regionų 
vyriausybėmis, objektyvūs skirtumai yra beveik dvigubai svar- 
besni nei partinis lojalumas. 

Regionų vyriausybių veiklą kitu aspektu atskleidžia 1982 me- 
tais visoje šalyje atlikta bendruomenių lyderių, t. y. provin- 
cijos pirmininkų, didelių ir mažų miestų merų, bankininkų, 
profsąjungų lyderių, žurnalistų ir pramonės, prekybos, ama- 
tininkų, žemės ūkio ir kooperatyvų judėjimo atstovų, apklausa. 

3.3 lentelė. Bendruomenių lyderių regionų 
vyriausybių vertinimas, 1982 m. 


Regionų vyriausybių Faktoriaus 
veiklos aspektai“ krūvis 
Regionų projektų įgyvendinimas 0,735 
Laikas, reikalingas problemai išspręsti 0,714 
Santykis su vietos valdžia 0,700 
Personalo kvalifikacija ir požiūris į darbą 0,697 
Programinės alternatyvos 0,676 
Atvirumas konsultacijoms su jūsų organizacija 0,657 


* Sudėtinis indeksas sudarytas pagal atsakymus į tokį klausi- 
mą: „Ar jūs patenkintas regiono vyriausybės veikla šešiais iš- 
vardytais aspektais šiame regione?“ 


Daugiau kaip pusė jų teigė nuolat bendraujantys su regionų 
pareigūnais, 59 proc. sakė, kad regiono vyriausybė daro „la- 
bai svarbų“ arba „pakankamai svarbų“ poveikį jų atstovauja- 
mų organizacijų interesams. Taigi dauguma šių žmonių apie 
savo regionų vyriausybių veiklą sprendžia pagal tiesioginę as- 
meninę patirtį. 


Šių bendruomenių lyderiai nuolat turi reikalų su savo regio- 
nų vyriausybėmis. Merai stengiasi, kad būtų patvirtinti įsakai 
dėl miesto rajonų planavimo. Ūkininkų lyderiai teiraujasi apie 
irigacijos projektus. Verslininkai su pareigūnais aptaria regio- 
no ekonominę būklę ir planavimą. Profsąjungų lyderiai kon- 
sultuojasi dėl kvalifikacijos kėlimo programų. Taigi šie žmo- 
nės mums pateikė detalų regionų institucijų veiklos vertinimą. 
Kaip aprašyta antrame skyriuje, mes klausinėjome apie regio- 
no pareigūnų prieinamumą, regionų politikos programų kryptis, 
konkrečių regionų projektų realumą, regionų biurokratijos ope- 
ratyvumą sprendžiant konkrečias problemas, regiono vyriau- 
sybės ir vietos vyriausybės tarpusavio santykius bei regiono ad- 
ministracijos kvalifikaciją ir sąžiningumą. Dauguma 
bendruomenių lyderių buvo labai kriciški dėl regiono valdžios 
nesugebėjimo įgyvendinti politiką, nors kur kas geriau atsilie- 
pė apie naujosios valdžios prieinamumą ir programines 
alternatyvas.*? 

Veikla 


Bendruomenių lyderių pasitenkinimas 
Koreliacija: r = 0,66 


Tik paprastieji regionai: r = 0,77 
Tik specialieji regionai: r = 0,84 
Specialieji regionai pažymėti kursyvu. 
3.4 pav. Institucijų veiksmingumas (1978-1985 m.) 
ir bendruomenių lyderių pasitenkinimas (1982 m.) 


Šių kelių skirtingų institucijų veiksmingumo aspektų verti- 
nimai pasirodė gana glaudžiai susiję ta prasme, kad kiekvieno 
regiono vyriausybė dažniausiai buvo vertinama arba nuolat tei- 
giamai, arba nuolat neigiamai pagal visus šešis veiksmingumo 
aspektus. Regionai, įvertinti kaip kūrybiškiausi programų sri- 
tyje, taip pat pripažinti kaip greičiau atliekantys darbus ir la- 
biausiai išklausantys žmones. Asmeninius vertinimus mes su- 
jungėme į vieną bendrą bendruomenių lyderių vertinimo indeksą 
(žr. 3.3 lentelę). Šie atsakymai pateikia dar vieną regionų vy- 
riausybių efektyvumo ir produktyvumo rodiklį. 

Iš kiekvieno regiono šiam tyrimui buvo paimta vidutiniškai tik 
po penkiolika lyderių, todėl kiekvieno konkretaus regiono rezulta- 
tai gali būti ydingi dėl imties paklaidos.?* Vis dėlto šių vertinimų 
palyginimas (kiekvieno regiono) su mūsų institucijų veiksmingu- 

mo indeksu suteikia nemažai informacijos. 3.4 paveikslo duome- 
nimis, šie du rodikliai gana gerai koreliuoja tarpusavyje, ypač tu- 
rint omenyje redukuojantį mažų imčių poveikį. Mūsų institucijų 
veiklos vertinimas iš esmės sutampa su vertinimais žmonių, turin- 
čių reikalų su šiomis vyriausybėmis kiekvieną dieną.?? 

Mūsų beasmenio, „objektyvaus“ vyriausybių vertinimo ir 
rinkėjų vertinimo glaudus ryšys džiugina ne tik metodologi- 
niu požiūriu. Jis taip pat išryškina perdėto kultūrinio reliaty- 
vizmo riziką ir pavojus vadinamojo „atskleistos pirmenybės“ 
požiūrio į vyriausybių veiklos išdavas - įsitikinimo, kad žmonės 
gauna tokią valdžią, kokios nori. Kartais sakoma, kad valdžia 
kai kuriose Italijos dalyse ir daugelyje kitų pasaulio šalių šiuo 
atžvilgiu yra apatiška, neefektyvi ir korumpuota, nes „žmo- 
nėms gerai taip, kaip yra“. 3.2 ir 3.4 paveikslų duomenys 
pateikia rimtus įrodymus, kad yra priešingai. Bent jau Itali- 
joje Žmonės atskiria gerą valdymą nuo blogo, iš esmės nau- 
dodami tuos pačius pagrindinius efektyvumo, kūrybiškumo, 
nuoseklumo, atliepumo ir praktinių pasiekimų standartus. 
Jiems patinka geras valdymas ir nepatinka blogas. Žinoma, 
tai nereiškia, kad visi sutaria dėl to, kokių politikos priorite- 
tų turi būti siekiama arba kaip ši politika turi būti įgyvendi- 
nama, kad visi sutinka, jog yra „vienas geriausias būdas“ val- 
dyti arba kad valdymas gali būti redukuotas į techninius 
dalykus. Tai reiškia, kad dauguma visuotinai pripažįsta skir- 
tumą tarp geresnio ir blogesnio. 


Išvados 


Ką mes sužinojome iš šio skyriaus? Kai kurios regionų vy- 
riausybės nuolat dirbo sėkmingiau nei kitos: geriau tvarkėsi 
viduje, kūrybiškiau ėmėsi politikos iniciatyvų ir efektyviau 
jas įgyvendino. Šie veiksmingumo skirtumai buvo pastovūs 
daugiau nei dešimtmetį. Jie plačiai pripažįstami regionų 
vyriausybių rinkėjų — ir paprastų piliečių, ir bendruomenių 
lyderių. 

Kai kurios vietovės geriau valdomos nei kitos netgi tada, 
kai jų vyriausybių struktūra identiška ir turi vienodus teisi- 
nius bei finansinius išteklius.?? Be to, vienas regionas nuosek- 
liai skiriasi nuo kito pagal bendrąją institucijų veiklą, o ne pa- 
prasčiausiai pagal tai, ar viena vyriausybė šiais metais turi geresnę 
vaikų priežiūros programą ar kvalifikuotesnį biudžeto planuo- 
toją. 

Jei taip, tai politologai ir suinteresuoti piliečiai neatidėlio- 
dami turėtų išsiaiškinti - kodel. Be abejo, kai kuriuos intere- 
sus patenkina veikla, kurią apibūdinome kaip prastą veiksmin- 
gumą. Pavyzdžiui, nepakankamai griežtas miesto zonų 
planavimas gali būti parankus statybos firmoms ar žemės su- 
pirkėjams. Vis dėlto geresnę vyriausybę, dažniausiai tarnau- 
jančią daugumos žmonių interesams, įmanoma identifikuoti. 
Kai kurios iš šių naujų institucijų dirba gerai, o kitos — blogai. 
Kas paaiškina šiuos institucijų veiksmingumo skirtumus? Tai 
klausimas, prie kurio dabar pereiname. 


4 


Aiškinant institucijų 


veiksmingumą 


Geriausia tyrimo kelionę pradėti nuo žemėlapio. 4.1 paveiksle 
pateiktas visų dvidešimties Italijos regionų institucijų veiks- 
mingumo lygis. Labiausiai žemėlapyje į akis krinta ryškus 
Šiaurės ir Pietų kontrastas. Nors ryšys tarp geografinės pla- 
tumos ir institucijų veiksmingumo nėra tobulas, šiaurinių 
regionų vyriausybėms, kartu paėmus, sekėsi geriau nei pie- 
tinių regionų. Žinoma, šis atradimas nėra netikėtas. Tūks- 
tančiai kelionių aprašymų byloja, kad „Pietūs yra kitokie“. 
Mes dar sugrįšime prie šio ryškaus Šiaurės ir Pietų kon- 
trasto penktame ir šeštame skyriuose. Tačiau, jei mūsų tiks- 
las yra ne paprasčiausiai aprašyti, bet suprasti, šis pastebėji- 
mas tik performuluoja mūsų užduotį. Kas skiria sėkmingai 
veikiančius šiaurinius regionus nuo nesėkmingai veikiančių 
pietinių ir sėkmingiau dirbančius nuo ne taip sėkmingai dir- 
bančių kiekvienoje iš šių grupių? Kaip trumpai nurodyta pir- 
mame skyriuje, čia susitelksime ties dviem plačiomis galimy- 
bėmis: 
+ Socialiniu-ekonominiu modernumu, t. y. industrinės revoliucijos rezulta- 
ta1s; 
+ „Pilietine bendruomene“, t. y. pilietinio angažuotumo ir socialinio solida- 
rumo dėsningumais. 


Skyriaus pabaigoje taip pat trumpai panagrinėsime ir kitus 
galimus paaiškinimus, kurie pasirodė ne tokie įtaigūs. 

Didžiausias 
veiksmingumas 


Vidutinis 
veiksmingumas 


Mažiausias 
veiksmingumas 


4.1 pav. Jralijos regionų institucijų veiksmingumas, 1978-1985 m. 


Socialinis-sekonominis modernumas 


Kelių pastarųjų šimtmečių svarbiausiu Vakarų visuomenės so- 
cialiniu-ekonominiu įvykiu tapo pramonės revoliucija ir jos pa- 
sekmės — tas milžiniškas lūžis žmonijos istorijoje, daugiau nei 
šimtą metų vienodai žavėjęs socialinių mokslų teoretikus — ir 
marksistus, ir nemarksistus. Daugybė žmonių žemę iškeitė į fab- 
rikus. Neįtikėtinai pakilo gyvenimo standartai. Pasikeitė klasi- 
nė struktūra. Padidėjo ir fizinio, ir žmogiškojo kapitalo ištek-- 
liai. Išaugo išsilavinimo lygis ir sveikatos standartai. Keletą kartų 
padidėjo ekonomikos ir technologijų pajėgumai. 

Politikos sociologai seniai įrodinėja, kad nuo šios socia- 
linės-ekonominės transformacijos priklauso demokratinio val- 
dymo stabilumo perspektyvos. Empiriniu požiūriu labai ne- 
daug mokslinių apibendrinimų yra įsitvirtinusių nei tas, kad 
efektyvi demokratija yra susijusi su socialine-ekonomine mo- 
dernizacija.!' Apžvelgdami sėkmingą demokratijų paplitimą 
pasaulyje, Kenneth Bollen ir Robert Jackman, pavyzdžiui, 
pastebi, kad „ekonominio išsivystymo lygis turi aiškiai ma- 
tomą įtaką politinei demokratijai, net ištyrus neekonomi- 
nius faktorius... BNP yra pagrindinis aiškinimo kintama- 
sis.“ Gerovė lengvina tiek visuomeninę, tiek asmeninę naštą 
ir socialinio kompromiso sudarymą. Išsilavinimas didina gerai 
parengtų specialistų skaičių ir piliečių išprusimą. Ekono- 
mikos augimas išplečia viduriniąją klasę, seniai laikomą 
stabilios ir veiksmingos demokratijos atrama. Ištyrę urbani- 
zuotų visuomenių vyriausybių visame pasaulyje laimėjimus 
ir nesėkmes, Robertas C. Fried'as ir Francisine Rabinovitz 
priėjo prie išvados, kad „iš visų teorijų, aiškinančių veiks- 
mingumo skirtumus, įtaigiausia yra modernizacijos teori- 
ja.? 

Italijoje šie pokyčiai labiausiai pastebimi dabartinės kar- 
tos gyvenime, nors prasidėjo praėjusio amžiaus pabaigoje. Jie 
palietė visas pusiasalio dalis, tačiau, kaip primena mūsų ke- 
lionė iš „postindustrinio“ Seveso į „ikiindustrinę“ Pietraper- 
tosą, Šiaurė dalis gerokai pažengusi nei Pietūs. Sunku pati- 
kėti, kad toks akivaizdus turtingumo ir ekonominio 
modernumo kontrastas nebūtų tam tikras ar net vienintelis 
mūsų atrastų regionų vyriausybių veiksmingumo skirtumų 
paaiškinimas. 

4.2 paveikslas, pateikiantis Italijos regionų išsidėstymą pa- 
gal ekonominį modernumą ir institucinį veiksmingumą, rodo 
tokio mūsų galvosūkio aiškinimo ir galią, ir ribotumą.* 

Turtingesni ir modernesni regionai Šiaurėje (susispietę vir- 
šutiniame dešiniajame 4.2 pav. kvadrante) nuo pat pradžių 
buvo pranašesni materialiniais ir žmogiškaisiais ištekliais nei 
skurdesnieji. Tai simbolizuoja ir atitinkamų regionų vyriausy- 

Veiksmingumas 


Ekonominis modernumas 
Koreliacija r = 0,77 


4.2 pav. Ekonominis modernumas ir institucijų veiksmingumas 


bių centrinės būstinės. Užtenka palyginti kelių pietinių re- 
gionų blankius pastatus dulkėtose turgaus aikštėse ir tris- 
dešimties aukštų dangoraižį Milano centre, kuris buvo sta- 
tytas transnacionalinei Pirelli korporacijai ir kuriame dabar 
įsikūrusi Lombardijos vyriausybė. Sveikatos apsaugos pa- 
reigūnai ar viešųjų darbų organizatoriai šiauriniuose regio- 
nuose gali apeliuoti į gausius vieno iš pažangiausių pasau- 
lio ūkių išteklius. O jų kolegos Pietuose susiduria su 
slegiančiomis atsilikimo problemomis ir negauna beveik jokios 
vietinės pagalbos. Imkime vienintelį, bet iškalbingą pavyz- 
dį: 8 dešimtmetyje Milane buvo šimtai duomenų apdorojimo 
įstaigų, o Potencoje vargu ar bent viena. Regiono administ- 
ratoriai, kuriems reikalinga pagalba vertinant problemas ar va- 
dovaujant personalui, Lombardijoje ją gali gauti daug leng- 
viau nei Bazilikatoje.? 

Žinoma, vien tik regionų vyriausybėms prieinami finan- 
siniai resursai negali paaiškinti Šiaurės ir Pietų regionų 
veiksmingumo skirtumų. Regionų vyriausybes finansuoja 

centrinė vyriausybė pagal perskirstomąją formulę, kuri pa- 
lankesnė skurdiems regionams. Iš tiesų mūsų institucijų 
veiksmingumo tyrimas parodė, kad daugelis labiausiai atsi- 
likusių regionų gali gauti daugiau lėšų, nei sugeba išleisti. 
Tačiau 4.2 paveikslo duomenys verčia manyti, kad fiskali- 
nis perskirstymas, matyt, negali kompensuoti didžiulių so- 
cialinės-ekonominės ir technologinės infrastruktūros skir- 
tumų. 

Vis dėlto kuo atidžiau tyrinėjamas 4.2 paveikslo duomenų 
atskleidžiamas modelis, tuo akivaizdesni šios interpretacijos 
trūkumai. Regionai pasidaliję į du kvadrantus - „turinčių“ ir 
„neturinčių“, kurių (pastarųjų) vyriausybės nuolat mažiau veiks- 
mingos. Tačiau akivaizdūs veiksmingumo skirtumai šių kvad- 
rantų viduje visiškai nepaaiškinami ekonominio išsivystymo 
požiūriu.“ Kampanija - regionas, supantis Neapolį, - yra eko- 
nomiškai labiau pažengusi nei Molizė ir Bazilikata, esančios 
žemiausiame išsivystymo hierarchijos lygmenyje, tačiau pas- 
tarųjų regionų vyriausybės akivaizdžiai efektyvesnės nei Kam- 
panijos. Lombardija, Pjemontas ir Ligūrija — trys garsiojo Šiau- 
rės industrinio trikampio kampai - yra turtingesni nei 
Emilija-Romanija ir Umbrija (ar bent jau buvo 8 dešimtme- 
čio pradžioje), bet pastarųjų dviejų vyriausybės dirbo ypač 
sėkmingai. Turtas ir ekonominis išsivystymas negali visko pa- 
aiškinti. 

Aišku viena, kad ekonominis modernumas vis dėlto kaž- 
kaip susijęs su gera viešųjų institucijų veikla. Tačiau pa- 
prasta mūsų analizė iki šiol negali atskleisti, ar modernu- 
mas yra veiksmingumo priežastis (matyt, viena iš daugelio), 
ar galbūt veiksmingumas yra vienokia ar kitokia modernu- 
mo priežastis, ar jiems abiems įtakos turi kažkoks trečiasis 
faktorius (vadinasi, sąryšis tarp šių dviejų yra tam tikra pras- 
me apgaulingas), ar ryšys tarp modernumo ir veiksmingu- 
mo yra dar sudėtingesnis. Prie šių sudėtingesnių ir dar įdo- 
mesnių klausimų grįšime vėliau šiame bei kituose dviejuose 
skyriuose. 

Pilietinė bendruomenė: keletas 
teorinių samprotavimų 


Šešioliktojo amžiaus Florencijoje Nicolo Machiavelli ir kele- 
tas kitų jo amžininkų, mąstydami apie nestabilią respublikos 
institucijų istoriją ir antikos, ir Renesanso laikų Italijoje, pa- 
darė išvadą, kad laisvų institucijų sėkmės ar nesėkmės priklau- 
sė nuo piliečių būdo arba jų „pilietinės dorybės'./ Anot seno- 
sios anglų ir amerikiečių politinės minties interpretacijos, šią 
„respublikoniškąją“ pilietinių humanistų mokyklą vėliau nu- 
galėjo Hobbes, Lock ir jų pasekėjai liberalai. Respublikonai 
pabrėžė bendruomenės ir pilietinių pareigų svarbą, o liberalai 
akcentavo individualizmą ir asmens teises.ė Anaiptol nesitikint 
dorovingų, kupinų visuomeninės dvasios piliečių, kaip buvo 
sakoma, JAV konstitucija su savo „stabdžių ir atsvarų“ sistema 
Madisono ir bendražygių liberalų buvo suprojektuota būtent 
taip, kad demokratija išliktų ir be visuomeniškosios dorybės. 
Pilietiniai respublikonai, kaip pagrindinis moderniosios de- 
mokratijos supratimo orientyras, jau liko praeityje. 

Tačiau pastaraisiais metais anglų-amerikiečių politinę filoso- 
fiją perliejo revizionizmo banga. „Dramatiškiausias [politinės 
minties istorijos] peržiūrėjimas per pastaruosius maždaug 25 metus", 
kaip ne be kritikos teigia Don Herzog, yra „pilietinio humaniz- 
mo atradimas ir išaukštinimas.“? Revizionistai įrodinėja, kad svarbi 
respublikoniškoji ar komunitarinė tradicija, iš graikų ir Machia- 
vell'io ėjusi per septynioliktojo amžiaus Angliją, persidavė ir Ame- 
rikos konstitucijos kūrėjams.!? Anaiptol neaukštinantys indivi- 
dualizmo naujieji respublikonai prisimena išraiškingą 
komunitarišką Johno Winthrop'o patarimą savo „ant kalvos įkurto 
miesto“ piliečiams: „Mes privalom džiaugtis vienas kitu, rūpin- 
tis kitais kaip savimi, linksmintis kartu, liūdėti kartu, dirbti ir 
kentėti kartu, visuomet prieš akis turėdami savo bendruomenę 
kaip vienos komandos nariai.“!! 

Naujieji respublikonai teoretikai neišvengė kritikos. Klasi- 
kinio liberaliojo individualizmo gynėjai įrodinėja, kad ben= 
druomenės sąvoka, šlovinama naujųjų respublikonų, yra „pa- 

vojingas ir anachronistinis idealas.“!'* Stebėtina, kad ši plačiai 
vykstanti filosofinė diskusija iki šiol neparemta beveik jokiais 
sistemingais empiriniais tyrimais nei anglų-amerikiečių pasaulyje, 
nei kur kitur. Vis dėlto joje glūdi teorijos apie veiksmingą de- 
mokratinį valdymą užuomazgos: „Reikšmingai didėjant pilie- 
tinės dorybės neturinčių piliečių skaičiui, liberalių visuome- 
nių galimybės sėkmingai funkcionuoti palaipsniui mažės.“ 
Mes norime empiriškai ištirti, ar demokratinio valdymo sėk- 
mė priklauso nuo to, kiek jos aplinka priartėja prie „pilietinės 
bendruomenės“ idealo.!“ 

Ką ši „pilietinė bendruomenė“ galėtų reikšti praktiniu po- 
žiūriu? Apmąstydami respublikoniškosios teorijos kūrėjų dar- 
bus, galime pradėti atrinkti kai kurias pagrindines šios filoso- 
finės diskusijos temas. 


Pilietinis angažuotumas 


Priklausyti pilietinei bendruomenei visų pirma reiškia akty- 
viai dalyvauti viešuosiuose reikaluose. „Domėjimasis viešosio- 
mis problemomis ir pasišventimas viešiesiems tikslams yra 
pagrindiniai pilietinės dorybės ženklai“, mano Michael W'al- 
zer.'* Žinoma, ne kiekviena politinė veikla nusipelno „pilieti- 
nės dorybės“ pavadinimo ar prisideda prie visuotinės gerovės. 
„Tvirtas bendrojo gėrio pripažinimas ir siekis visų tik indivi- 
dualių ir privačių tikslų sąskaita“, atrodo, priartėja prie pilie- 
tinės dorybės sąvokos esmės.!? 

Savanaudiškumo ir altruizmo dichotomija gali būti perne- 
lyg lengvai sureikšminama, nes jokia mirtingųjų ir jokia kles- 
tinti visuomenė negali atsižadėti galingos savanaudiškumo mo- 
tyvacijos. Pilietinės bendruomenės piliečiai neprivalo būti 
altruistai. Tačiau pilietinės bendruomenės nariai vadovaujasi 
tuo, ką Tocgueville pavadino „teisingai suprastu savanaudiš- 
kumu“, tai yra savanaudiškumu, apibrėžtu platesniame viešų- 
jų poreikių kontekste, „išmintingu“, o ne „trumparegišku“ sa- 
vanaudiškumu, suprantančiu kitų interesus.! 

Pilietinės dorybės nebuvimo pavyzdys yra „amoralus šei- 
myniškumas“, kuris, kaip nurodo Edward Banfield, yra vy- 
raujantis etosas Montegrane, mažame miestelyje netoli mūsų 
Pietrapertosos: „Maksimizuoti trumpalaikę materialinę nau- 
dą savo šeimai; manyti, kad visi kiti elgsis taip pat.“'* Daly- 
vavimas pilietinėje bendruomenėje yra labiau persmelktas vi- 
suomeniškumo dvasios, labiau orientuotas į bendrąją naudą. 
Pilietinės bendruomenės nariai, nors nebūdami pasiaukojantys 
šventieji, viešąją sferą mato ne vien tik kaip asmeninių inte- 
resų kovos lauką. 


Politinė lygybė 


Pilietiškumas pilietinėje bendruomenėje reiškia visų lygias tei- 
ses ir pareigas. Tokia bendruomenė yra susieta horizontalių sa- 
vitarpiškumo ir bendradarbiavimo santykių, o ne vertikalių val- 
džios ir priklausomybės ryšių. Piliečiai bendrauja kaip lygūs, o 
ne kaip patronai ir klientai ar kaip valdantieji ir prašantieji. Ži- 
noma, ne visi klasikiniai respublikonai teoretikai buvo demok- 
ratai. Kaip ir dabartinė pilietinė bendruomenė negali apsieiti be 
darbo pasidalijimo teikiamos naudos ir politinio vadovavimo 
poreikio. Tačiau tokios bendruomenės lyderiai privalo būti ir 
privalo suvokti save esant atsakingus savo bendrapiliečiams. Ir 
absoliuti valdžia, ir valdžios nebuvimas gali gadinti, nes abiem 
atvejais diegiamas neatsakingumo jausmas.!? Kuo labiau tokia 
politika priartėja prie politinės lygybės tarp piliečių, besivado- 
vaujančių savitarpiškumo normomis ir dalyvaujančių savivaldoje, 
idealo, tuo pilietiškesne galima laikyti tokią bendruomenę. 


Solidarumas, pasitikėjimas ir tolerancija 
Pilietinės bendruomenės nariai daugeliu atžvilgių yra daugiau 


nei tiesiog aktyvūs, visuomeniški ir lygūs. Pilietine dorybe pa- 
sižymintys piliečiai yra paslaugūs, gerbiantys vienas kitą ir pa- 

sitikintys vienas kitu, net jei jų požiūriai į esminius dalykus 
skiriasi. Pilietinė bendruomenė neturėtų būti abejingai nekon- 
fliktiška, nes jos piliečiai turi tvirtas nuostatas viešųjų proble- 
mų atžvilgiu, bet jie yra tolerantiški savo oponentams. „Tai, 
ko gero, yra artimiausia tai „draugystei“, kuri, Aristotelio ma- 
nymu, turėtų būti būdinga vienos politinės bendruomenės narių 
tarpusavio santykiams“, mano Michael Walzer.*? Kaip Giaf- 
ranco Poggli pastebėjo iš Tocgueville'io demokratinio valdy- 
mo teorijos, „tarpasmeninis pasitikėjimas turbūt yra ta mora- 
linė orientacija, kurios paplitimas tarp žmonių labiausiai 
reikalingas respublikoniškajai visuomenei išlaikyti.“*! 

Kaip išsamiau matysime šeštame skyriuje, net iš pažiūros 
„savanaudiški“ sandėriai įgauna skirtingą pobūdį, kai yra įsi- 
tvirtinę socialiniuose tinkluose, skatinančiuose tarpusavio pa- 
sitikėjimą. Pasitikėjimo struktūros leidžia pilietinei visuome- 
nei lengviau įveikti ekonomistų vadinamą „oportunizmą“, 
kuriame bendri interesai lieka neįgyvendinti, nes kiekvienas 
individas, nepatikliai veikdamas atskirai nuo kitų, skatinamas 
išsisukti nuo kolektyvinio veiksmo.*? Bendruomenės raidos Lo- 
tynų Amerikoje apžvalga išryškina iš liaudies kilusių bendra- 
darbiavimo iniciatyvų ir politinės mobilizacijos epizodų so- 
cialinę svarbą, net jei jie buvo nesėkmingi, nes nedavė 
apčiuopiamos naudos būtent dėl jų netiesioginio „izoliacijos 
ir tarpusavio nepasitikėjimo išsklaidymo“ efekto.*? 


Asociacijos: socialinės bendradarbiavimo 
struktūros 


Pilietinės bendruomenės normos ir vertybės yra įkūnytos savi- 
tose socialinėse struktūrose bei savitoje socialinėje praktikoje 
ir jų stiprinamos. Reikšmingiausias socialinių mokslų teoreti- 
kas čia tebėra Alexis de Tocgueville. Apmąstydamas socialines 
sąlygas, kurios palaikė „Demokratiją Amerikoje“, Tocgueville 
didelę reikšmę suteikė Amerikos polinkiui kurti pilietines ir 
politines organizacijas: 

Bet kokio amžiaus, bet kokios padėties, bet kokio mąstymo amerikiečiai 
nuolat buriasi į sąjungas. Jie turi ne tik prekybinių ir pramoninių sąjun- 
gų, kurių veikloje aktyviai dalyvauja, bet ir tūkstančius kitų: religinių, 
dorovinių, rimtų, lėkštų, visiems prieinamų ir uždarų, milžiniškų ir visai 
negausių. (...) Tad demokratiškiausia pasaulio šalis mūsų laikais yra 
toji, kur žmonės labiausiai ištobulino gebėjimą bendromis jėgomis siek- 
ti bendro tikslo ir tą naują metodą pritaikė daugybei dalykų.“ (Vertė 
V. Petrauskas. A. de Togueville. Apie demokratiją Amerikoje, V., 1996. P. 
567-568.) 


Pilietinės asociacijos, kaip teigiama, prisideda prie demok- 
ratinio valdymo stabilumo ir efektyvumo ir dėl savo „vidinio“ 
poveikio atskiriems nariams, ir dėl „išorinio“ poveikio plates- 
nei politinei visuomenei. 

Iš vidaus asociacijos išugdo savo narių bendradarbiavi- 
mo įpročius, solidarumą ir visuomeniškumo dvasią. Toc- 
gueville pastebėjo, kad „tik žmonėms bendraujant, jų jaus- 
mai ir mintys pagyvėja, širdis darosi tauresnė, 0 protas 
skvarbesnis.“5 (Vert. V. Petrauskas. P. 569.) Šią mintį pa- 
grindžia piliečių apklausų penkiose šalyse, įskaitant Italiją, 
duomenys Pilietinėje kultūroje, rodantys, kad asociacijų na- 
riams labiau būdingas politinis išprusimas, socialinis pasi- 
tikėjimas, politinis dalyvavimas ir „subjektyvi politinė kom- 
petencija.“?* Dalyvavimas pilietinėse organizacijose įdiegia 
bendradarbiavimo įgūdžius ir bendros atsakomybės už ko- 
lektyvines pastangas jausmą. Be to, kai individai priklauso 
„kryžminėms“ grupėms su skirtingais tikslais ir nariais, jų 
nuostatos dėl grupių tarpusavio sąveikos ir kryžminio po- 
veikio tampa nuosaikesnės.* Verta pastebėti, kad šis povei- 
kis nebūtinai kyla iš grupių, deklaruojančių politinius tiks- 
lus. Dalyvavimas chore ar paukščių stebėjimo klube gali 
išmokyti savidisciplinos ir vertinti pasitenkinimą sėkmingu 
bendradarbiavimu.*ė 

Iš išorės tankus antrinių asociacijų tinklas skatina tai, ką 
dvidešimtojo amžiaus politologai pavadino „interesų artiku- 
liacija“ ir „interesų agregacija“. Tocgueville'io žodžiais: 

Sąjungos vardu išreikšta nuomonė turi būti suformuluota aiškiai ir tiksliai. 

Sąjunga buria šalininkus ir įtraukia juos į savo veiklą. Šalininkai patys mo- 

kosi pažinti vienas kitą, ir, gausėjant jų gretoms, didėja jų entuaziazmas. 
Sąjunga suvienija skirtingų protų galias ir energingai nukreipia jas į aiškiai 
nubrėžtą tikslą.?? (Vert. V. Petrauskas. P. 206.) 


Pagal šią tezę tankus antrinių asociacijų tinklas ir įkūnija 
veiksmingą socialinį bendradarbiavimą ir jį stiprina. Taigi, nors 
tokie mąstytojai kaip Jean Jacgues Rousseau bijojo visuome- 
nės skaidymosi į frakcijas, iš tiesų pilietinėje bendruomenėje 
lygiateisių vienminčių asociacijos prisideda prie efektyvaus de- 
mokratinio valdymo.?? 

Daug naujesnis nepriklausomas tyrimas sustiprino požiūrį, 
kad asociacijos yra būtina veiksmingos savivaldos sąlyga. Mil- 
ton Esman ir Norman Uphoff, sumuodami atvejo studijų apie 
Trečiojo pasaulio vystymąsi rezultatus, priėjo prie išvados, kad 
vietinės asociacijos yra pagrindinė sėkmingos kaimo plėtros 
strategijos sudėtinė dalis: 


Tokiomis sąlygomis, kurios, atrodo, vyraus daugumoje besivystančių šalių 
numatomoje ateityje, stiprus naryste besiremiančių organizacijų tinklas yra 
kiekvieno bandymo įveikti masinį skurdą pagrindas... Nors kiti kompo- 
nentai - investicijos į infrastruktūrą, palanki viešoji politika, tinkamos tech- 
nologijos, biurokratijos ir rinkos institucijos — yra būtini, bet negalime 
įsivaizduoti jokios kaimo plėtros strategijos, jungiančios produktyvumo 
augimą ir platų gėrybių paskirstymą, kur vietinės visuomeninės organiza- 
cijos nebūtų reikšmingos.?! 


Nelaimei, žiūrint iš socialinės inžinerijos perspektyvos, Es- 
man ir Uphoff nustatė, kad iš išorės „persodintos“ vietinės or- 
ganizacijos dažnai žlunga. Labiausiai klestinčios vietinės orga- 
nizacijos paprastai kyla iš vietinių dalyvavimo iniciatyvų 
santykinai vientisose bendruomenėse.?? 

Nors Esman ir Uphoff to aiškiai nepasako, tačiau jų išvados 
iš esmės atitinka Banfield'o aiškinimą apie gyvenimą Monteg- 
rane, „kurio didžiulį skurdą ir atsilikimą geriausiai (nors ir ne- 
visiškai) galima paaiškinti gyventojų nesugebėjimu veikti kar- 
tu bendram labui arba vardan bet kokio tikslo, peržengiančio 
tiesioginius materialius artimiausių šeimos narių interesus. '?? 
Banfield'o kritikai prieštarauja nuomonei, kad tokį elgesį pa- 
aiškina tam tikras „etosas“, tačiau sutinka su jo pastebėjimu 

dėl bendradarbiavimo Montegrane stokos, stulbinančio „ap- 
galvotų sutartinių veiksmų“, galinčių pagerinti bendruome- 
nės sąlygas, trūkumo.“ 

Ir pilietinio respublikonizmo gynėjai, ir kritikai iškėlė intri- 
guojančių filosofinių pastebėjimų. Mes norime imtis klausimo, 
kuris iki šiol tebėra empiriškai nenagrinėtas: ar yra koks nors ry- 
šys tarp bendruomenės „pilietiškumo“ ir jos valdymo kokybės? 


Pilietinė bendruomenė: tikrinant teoriją 


Kaip mes galime įvertinti, kiek kiekvieno regiono socialinis ir po- 
litinis gyvenimas priartėja prie pilietinės bendruomenės idealo, 
neturėdami tikslių etnografinių duomenų apie šimtus ltalijos re- 
gionų bendruomenių? Kokių sisteminių duomenų galima gauti 
apie socialinio solidarumo ir pilietinio dalyvavimo modelius? 
Čia pateiksime duomenis apie keturis regioninio gyvenimo 
„pilietiškumo“ indikatorius — du iš jų tiesiogiai atitinka plačią 
Tocgueville'io koncepciją to, ką mes pavadinome pilietine ben- 
druomene, o kiti du tiesiogiai susiję su politiniu elgesiu. 

Vienas kertinių pilietinio visuomeniškumo indikatorių turi 
būti asociacijų gyvenimo aktyvumas. Mūsų laimei, visų Ltali- 
jos visuomeninių sąjungų, ir vietinių, ir nacionalinių, surašy- 
mas leidžia mums tiksliai nustatyti neprofesionalių futbolo klubų, 
chorų draugijų, keliautojų klubų, paukščių stebėjimo grupių, 
literatūrinių būrelių, medžiotojų sąjungų, elito klubų ir kitų 
panašių asociacijų skaičių kiekvienoje Italijos bendruomenėje 
ir regione.?? Pagrindinės šių laisvalaikio ir kultūrinių asociaci- 
jų veiklos sritys pateiktos 4.1 lentelėje. 

Kol kas paliekant nuošalyje profsąjungas, matyti, kad labiausiai 
paplitusi italų antrinių asociacijų rūšis yra sporto klubai, bet 
taip pat populiari ir kita kultūros bei laisvalaikio veikla. Paly- 
ginti su gyventojų skaičiumi, šie duomenys rodo, kad pagal 
asociacijų gausą kai kurie Italijos regionai nenusileidžia Toc- 
gueville'io iš prigimties „organizacijų narių“ Amerikai, o kitų 
regionų gyventojus tiksliai charakterizuoja izoliuoto ir įtaraus 

4,1 lentelė. Vietinės asociacijos Italijoje: veiklos sritys 


Veiklos sritis Asociacijų 
dalis, proc. 
Sporto klubai 73 
Kitos asociacijos 27 
iš jų: 
laisvalaikio 42 
kultūrinės ir mokslinės veiklos 21 
muzikos ir teatro 19 
technikos ir ekonomikos 4 
sveikatos apsaugos ir socialinių paslaugų 4 
kita veikla 10 


Šaltinis: Le Associazioni Italiane, ed. Alberto Mortara (Mi- 
lan: Franco Angeli, 1985). P. 57 


Banfield'o Montegrano „amoralaus šeimyniškumo“ pavyzdys. 
Dvidešimtyje Italijos regionų sporto klubų tankumas svyruoja 
nuo vieno klubo 377 Aostos slėnio ir 549 Trentino-Alto Adi- 
džės gyventojams iki vieno klubo 1847 Apulijos gyventojams. 
Kitose srityse asociacijų tankumas svyruoja nuo 1050 gyvento- 
jų vienai grupei Trentine-Alto Adidžėje ir 2117 Ligūrijoje iki 
13 000 gyventojų vienai grupei Sardinijoje. Tai buvo pirmasis 
raktas, padėjęs nustatyti labiausiai priartėjusius prie pilietinės 
bendruomenės idealo regionus.?“ 
Tocgueville taip pat pabrėžė ryšį tarp pilietinio gyvybingu- 
mo, sąjungų ir vietinių laikraščių moderniose visuomenėse: 
Kai žmonių nesieja nuolatiniai tvirti ryšiai, daugelį jų suburti bendrai veiklai 
įmanoma tik kiekvieną, kurio pagalba reikalinga, įtikinus, kad savanoriš- 
kai prisidėti prie kitų triūso jį skatina asmeniniai interesai. Paprasčiausia ir 
patogiausia tai padaryti pasitelkus laikraštį. Tik laikraštis gali tūkstančiams 
protų tuo pačiu metu įteigti tą pačią mintį. (...) Todėl beveik nė viena 


demokratinė sąjunga negali išsiversti be laikraščio.?? (Vert. V. Petrauskas. 


P. 571-572.) 


Šiuolaikiniame pasaulyje kitos žiniasklaidos priemonės taip 
pat gali veikti kaip miesto ruporai, tačiau būtent šiandieninė- 
je Italijoje laikraščiai iki šiol išlieka plačiausiai bendruomeni- 
nius reikalus nušviečianti priemonė. Laikraščių skaitytojai yra 
geriau informuoti nei neskaitantys ir todėl geriau pasiruošę 

dalyvauti pilietinėse diskusijose. Taip par laikraščių skaitymas 

yra piliečių domėjimosi bendruomenės reikalais ženklas. 

Laikraščių skaitomumas labai skiriasi įvairiuose Italijos re- 
gionuose.?* 1975 metais šeimų, kuriose bent vienas narys skai- 
to dienraštį, dalis svyravo nuo 35 proc. Molizėje iki 80 proc. 
Ligūrijoje. Taigi tai yra mūsų vertinimo, kiek politinis ir so- 
cialinis Italijos regionų gyvenimas priartėja prie pilietinės ben- 
druomenės, antrasis elementas. 

Vienas tipiškas politinio dalyvavimo rodiklių yra rinkimi- 
nis aktyvumas. Tačiau jis Italijos nacionaliniuose rinkimuose 
nėra tinkamas pilietinio įsitraukimo indikatorius dėl kelių prie- 
žasčių: 

+ Iki šiol Iralijos įstatymas reikalavo, kad visi piliečiai dalyvautų nacionali- 
niuose rinkimuose, ir, nors šis įstatymas ne visada buvo stropiai vykdomas, 
tikėtina, kad jis paskatino ateiti balsuoti daugelį žmonių, kurių motyvacija 
vargu ar buvo „pilietiška“. 

+ Partinės organizacijos turi aiškias paskatas paveikti rinkimus, todėl rinkėjų 
aktyvumas, matyt, kinta kartu su šių organizacijų stiprumu ir aktyvumu 
nepriklausomai nuo pačių rinkėjų pilietinio angažuotumo. 

+ Daugelyje pusiasalio dalių, kur klesti patrono-kliento ryšių tinklai, balsavimas 
rinkimuose reiškia tiesioginį guid pro guo už konkrečią asmeninę patronato 
naudą, o ne „pilietinį“ aktyvumą. 


Tačiau nuo 1974 metų įvairioms ginčytinoms problemoms 
spręsti kelis kartus buvo panaudota iki tol netaikyta konstituci- 
nė nuostata dėl nacionalinio referendumo. Kai kurie šių viešųjų 
svarstymų, pavyzdžiui, 1974 metais balsavimas dėl skyrybų le- 
galizavimo, sukėlė gilius religinius jausmus. Kiti, tokie kaip 
1985 metų referendumas dėl paslankaus darbo užmokesčio iš- 
lygos nacionaliniuose susitarimuose, turėjo įtakos daugelio rin- 
kėjų piniginėms ir sužadino dėmesį klasinėms takoskyroms. Dar 
kiti, tokie kaip 1981 metų balsavimas dėl antiterorizmo įstaty- 
mo arba 1987 metų balsavimas dėl branduolinės energijos, pa- 
skatino kryžminį politinį skaidymąsi „naujosios politikos“ at- 
žvilgiu. Kiekvienas referendumas skatino piliečius išreikšti savo 
požiūrį į svarbią viešosios politikos problemą. 


*Paslauga už paslaugą (/ot.). - Vert. past. 

4.2 lentelė. Dalyvavimo referendumuose aktyvumo 


indeksas, 1974-1987 m. 


Metai Problema Faktoriaus 

krūvis 
1974 Skyrybų legalizavimas 0,990 
1978 Valstybinis partijų finansavimas 0,988 
1981 Visuomenės saugumas ir antiterorizmas 0,996 
1985 Paslankaus darbo užmokesčio išlyga 0,991 
1987 Atominė energija 0,976 


Aktyvumas šiuose referendumuose buvo daug mažesnis nei 
nacionaliniuose rinkimuose neabejotinai dėl to, kad nebuvo 
anksčiau išvardytų „nepilietiškų“ motyvų. Pastaraisiais dešimt- 
mečiais rinkiminis aktyvumas vidutiniškai buvo didesnis nei 
90 proc., o keliuose vienas po kito vykusiuose referendumuose jis 
nuolat krito nuo 86 proc. pirmajame 1974 metais iki 64 proc. 
paskutiniajame 1987 metais. Anot žymiausių Italijos reteren- 
dumų tyrinėtojų, „tie, kurie supranta balsavimą kaip progą „mai- 
nams“, yra menkai motyvuoti eiti balsuoti, kai balsavimas (kaip 
referendumų atveju) nesuteikia galimybės gauti tiesioginės as- 
meninės naudos.“?? Pagrindinis referendume dalyvaujančiųjų 
motyvas yra rūpinimasis viešaisiais reikalais, galbūt padidin- 
tas stipresnio nei vidutiniško pilietinės pareigos jausmo, taigi 
dalyvavimo referendume aktyvumas yra santykinai „švarus“ pi- 
lietinio įtrrauktumo rodiklis. 

Dalyvavimo referendumuose aktyvumo skirtumai tarp re- 
gionų buvo dideli ir pastovūs net mažėjant nacionaliniam vi- 
durkiui. Penkiuose svarbiausiuose referendumuose 1974- 
1987 metais, kurių rezultatai prieinami pagal regionus, vidutinis 
aktyvumas Emilijoje-Romanijoje siekė 89 proc., o Kalabrijo- 
je —- tik 60 proc. Be to, regionų išsidėstymas pagal aktyvumą 
buvo praktiškai identiškas visų problemų atžvilgiu: skyrybų 
legalizavimo (1974), valstybinio partijų finansavimo (1978), 
antiterorizmo ir visuomenės saugumo (1981), paslankaus darbo 
užmokesčio išlygos (1985) ir atominės energijos (1987). Trum- 
pai tariant, kai kuriose Italijos dalyse piliečiai pasirinko akty- 
vų dalyvavimą viešai svarstant įvairias problemas, o kitose jie 

4.3 lentelė. Preferencinio balsavi- 


mo indeksas, 1953-1979 m. 


Rinkimų Faktoriaus 


metai krūvis 
Pref. bals.1953 0,971 
Pref. bals.1958 0,982 
Pref. bals.1963 0,984 
Pref. bals.1972 0,982 
Pref. bals.1976 0,970 


Pref. bals.1979 0,978 


liko nuošalyje. Taigi kaip trečiąjį pilietinio įsitraukimo ro- 
diklį mes sudarėme dalyvavimo penkiuose referendumuose su- 
vestinį aktyvumo indikatorių (žr. 4.2 lentelę).“ 

Nors rinkėjų aktyvumas nacionaliniuose rinkimuose pats sa- 
vaime nėra geras piliečių motyvacijos rodiklis, viena ypatinga 
Italijos rinkimų savybė suteikia svarbios informacijos apie re- 
gionų politinę praktiką. Visi rinkėjai, dalyvaujantys nacionali- 
niuose rinkimuose, privalo pasirinkti vienos partijos sąrašą, o 
parlamento vietos partijoms padalijamos pagal proporcinį at- 
stovavimą. Tačiau papildomai rinkėjai gali, jei nori, iš pasirink- 
to sąrašo nurodyti tam tikro kandidato pirmenybę. Nacionali- 
niu lygiu tik nedidelė dalis pasinaudoja šiuo „preferenciniu balsu“, 
tačiau tose vietose, kur partinės etiketės yra tik patrono-kliento 
santykių priedanga, besivaržančios frakcijos energingai siekia šių 
preferencinių balsų. Šiose vietovėse preferencinis balsavimas tampa 
patrono-kliento mainų santykių pagrindu. 

Preferencinis balsavimas Italijos politikos tyrinėtojų seniai pri- 
pažįstamas kaip patikimas personalizmo, frakcionalizmo bei pa- 
trono-kliento politikos indikatorius, ir mes trumpai pateiksime 
papildomų šios interpretacijos įrodymų.*! Preferencinį balsavi- 
mą šia prasme galima traktuoti kaip pilietinės bendruomenės 
nebuvimo indikatorių. Regioniniai preferencinių balsų naudo- 
jimo skirtumai buvo labai pastovūs kelis dešimtmečius ir svyra- 
vo nuo 17 proc. Emilijoje-Romanijoje ir Lombardijoje iki 
50 proc. Kampanijoje ir Kalabrijoje. 4.3 lentelėje pateiktas šešių 
nacionalinių rinkimų nuo 1953 iki 1979 m. preferencinio bal- 

Dalyvavimo referendumuose aktyvumas 


Preferencinis balsavimas 
Koreliacija: r = -0, 91 


4.3 pav. Dalyvavimo referendumuose aktyvumas 
ir preferencinis balsavimas 


savimo indeksas, kuris yra ketvirtasis mūsų Italijos regionų „pi- 
lietiškumo“ vertinimo elementas.“ 

Jei mūsų samprotavimai apie motyvus ir politinę realybę, 
darančią poveikį dalyvavimo referendumuose aktyvumui ir pre- 
ferenciniam balsavimui, yra teisingi, tuomet jie abu turėtų ne- 
gatyviai koreliuoti — vienas, atspindintis kertinių problemų po- 
litiką, antrasis — patronato politiką. 4.3 paveikslo duomenys 
rodo, kad taip iš tiesų ir yra. Kai kurių regionų piliečiai akty- 
viai deklaruoja savo požiūrį į įvairius viešuosius klausimus, bet 
atsisako naudoti personalizuotus preferencinius balsus .nacio- 
naliniuose rinkimuose. Kitur piliečiai yra įpainioti į patrono- 
kliento tinklą. Jie dažniausiai nepasinaudoja proga išreikšti savo 
nuomonę apie viešąsias problemas, nes jiems balsas iš esmės 
yra tarsi talonas, keičiamas į prekes tiesioginiuose, labai per- 
sonalizuotuose priklausomybės santykiuose. 

Abi grupės tam tikra prasme „dalyvauja politikoje“. Tai, 
kas jas skiria, yra ne tiek dalyvavimo kiekybė, bet kokybe. 

4.4 lentelė. Pilietinės bendruomenės indeksas 


Sudedamasis rodiklis Faktoriaus krūvis 
Preferencinis balsavimas, 1953-1979 -0,947 
Dalyvavimo referendumuose aktyvumas, 1974-1987 0,944 
Laikraščių skaitomumas, 1975 0,893 


Sporto ir kultūrinių asociacijų nepakankamumas, 1981 -0,891* 


*Kaip nurodyta tekste, kintamasis skaičiuotas taip, kad didesnis skaičius atitinka 
mažesnį asociacijų tankį. 


Pilietinės bendruomenės indekso 
komponentų tarpusavio koreliacijos (r) 


Prefer. Refer. Laikr. Asoc. 

bals. 
Prefer. bals. 1,00 -0,91 -0,77 0,82 
Refer. -0,91 1,00 0,79 -0,76 
Laikr. -0,77 0,79 1,00 -0,73 


Asoc. 0,82 -0,76 -0,73 1,00 


Pastaba: visos koreliacijos yra statistiškai reikšmingos 0,001 lygiu arba geriau. 


Dalyvavimo pobūdis skiriasi, nes gana skirtinga šių dviejų 
sričių politikos esmė. Vienuose regionuose politinis elgesys 
remiasi prielaida, kad politika reiškia kolektyvinį viešųjų pro- 
blemų svarstymą. Kituose, visai skirtingai, politika organi- 
zuota hierarchiškai ir labiau sutelkta ties asmenine nauda. 
Kodėl egzistuoja šie skirtumai ir kokios jų pasekmės regionų 
valdymui — klausimai, į kuriuos dabar bandysime trumpai 
atsakyti. 

Kaip numato mūsų pilietinės bendruomenės vizija, visi ke- 
turi indikatoriai iš tiesų labai glaudžiai tarpusavyje susiję ta 
prasme, kad regionai, kurių rinkėjai buvo aktyviausi referen- 
dumuose ir kuriuose preferenciniai balsai buvo retai naudoja- 
mi, yra iš esmės tie patys, kuriuose labiausiai skaitomi laikraš- 
čiai ir tankus pilietinių asociacijų audinys. Todėl lengvai galime 
sujungti juos į vieną pilietinės bendruomenės indeksą, kaip 
nurodyta 4.4 lentelėje. Kiekvienas atskirai paimtas pilietišku- 
mo indikatorius, žinoma, gali klaidinti, bet šis sudėtinis in- 
deksas atspindi svarbų ir vientisą sindromą. 

Pilietiškiausia 

4.4 pav. Pilietinė bendruomenė Italijos regionuose 


4.4 paveikslo duomenys rodo dvidešimties Italijos regionų pi- 
lietiškumo lygį. Pilietiškiausiuose regionuose, tokiuose kaip Emilija- 
Romanija, piliečiai aktyviai dalyvauja įvairiose vietinėse asociaci- 
jose - literatūros draugijose, muzikos grupėse, medžiotojų klubuose, 
kooperatyvuose ir t. t. Jie godžiai seka pilietinius reikalus vietinė- 
je spaudoje ir dalyvauja politikoje dėl programinių įsitikinimų. 
Mažiausiai pilietiškuose regionuose, tokiuose kaip Kalabrija, vi- 
sai priešingai, rinkėjus balsuoti traukia ne problemos, bet hierar- 
chiniai patrono-kliento tinklai. Pilietinių asociacijų ir vietinės 
spaudos šiuose regionuose stoka rodo, kad piliečiai retai įtraukia- 
mi į bendruomenės reikalus. 

Bendruomenės pilietiškumas 
Koreliacija: r = 0,92 


4.5 pav. Pilietinė bendruomenė ir institucijų veiksmingumas 


Šių dviejų rūšių bendruomenių viešasis gyvenimas labai 
skiriasi. Kai du piliečiai susitinka gatvėje pilietiškame re- 
gione, abu jie greičiausiai tą dieną namuose peržiūrėjo laik- 
raštį; kai susitinka du žmonės mažiau pilietiškame regione, 
turbūt 22 vienas iš jy laikraščio neskaitė. Daugiau nė pusė 
pilietiškiausių regionų gyventojų 2/ekada gyvenime nepasi- 
naudojo preferenciniu balsu, o daugiau kaip pusė rinkėjų iš 
mažiausiai pilietiškų regionų prisipažįsta visuomet jį naudo- 
jantys.*? Narystė sporto klubuose, kultūros ir laisvalaikio gru- 
pėse, bendruomenės ir socialinės veiklos organizacijose, švie- 
timo ir jaunimo grupėse ir t. t. maždaug dvigubai labiau 
paplitusi pilietiškiausiuose regionuose nei mažiausiai pilie- 
tiškuose.“* 

Netgi paviršutiniškas 4.1 ir 4.4 paveikslų duomenų paly- 
ginimas rodo glaudų ryšį tarp regionų vyriausybių veiks- 
mingumo ir laipsnio, kuriuo to regiono socialinis bei poli- 
tinis gyvenimas priartėja prie pilietinės bendruomenės idealo. 
Šio ryšio stiprumas labai aiškiai pateiktas 4.5 paveiksle. Pi- 

lietiškumas ne tik atskiria labai veiksmingus regionus vir- 
šutiniame dešiniajame kvadrante nuo atsiliekančiųjų žemes- 
niame kairiajame kvadrante, bet netgi subtilesni veiksmin- 
gumo skirtumai kiekvieno kvadranto viduje yra glaudžiai 
susiję su mūsų bendruomenės gyvenimo rodikliu.*> Šiuo at- 
žvilgiu pilietinės bendruomenės faktoriaus nuspėjamoji ga- 
lia yra didesnė nei ekonominio išsivystymo galia, pateikta 
4.2 paveiksle. Kuo pilietiškesnis regionas, tuo veiksmingesnė 
jo vyriausybė. 

Šis santykis toks stiprus, kad atsižvelgiant į regiono pilietiš- 
kumą, anksčiau stebėtas ryšys tarp ekonominio išsivystymo ir 
institucijų veiksmingumo visiškai išnyksta.““ Kitaip tariant, eko- 
nomiškai stipresnių regionų vyriausybės geriau veikia papras- 
čiausiai todėl, kad taip nutiko, jog jie buvo pilietiškesni. Ži- 
noma, ryšys tarp bendruomenės pilietiškumo ir ekonominio 
išsivystymo yra pats savaime įdomus ir svarbus, ir mes jam skir- 
sime daug dėmesio penktame ir šeštame skyriuose. Kol kas pa- 
kanka pripažinti, kad regionų vyriausybių veiksmingumas yra 
kažkokiu būdu labai glaudžiai susijęs su pilietiniu socialinio ir 
politinio gyvenimo pobūdžiu kiekviename regione. Regionuo- 
se, kuriuose daug pilietinių asociacijų, daug laikraščių skaityto- 
jų, daug į problemas besiorientuojančių rinkėjų, mažai patro- 
no-kliento tinklų, sudaromos geresnės sąlygos efektyvesniam 
valdymui. Kuo šios bendruomenės ypatingos? 


Socialinis-politinis gyvenimas 
pilietinėje bendruomenėje 


Gyvenimas pilietinėje bendruomenėje daugeliu atžvilgiu yra 
ypatingas. Savo supratimą apie socialinę ir politinę pilietiš- 
kumo reikšmę galime pagilinti remdamiesi regionų politi- 
kų, bendruomenės lyderių ir visuomenės apklausomis. 

Iš pradžių aptarkime kai kuriuos nepriklausomus įrody- 
mus, paremiančius mūsų tvirtinimą, kad politinis įsitrau- 
kimas mažiau pilietiškuose regionuose yra skatinamas ir 

Klientelizmas 


Bendruomenės pilietiškumas 
Koreliacija: r = -0,71 


4.6 pav. „Klientelizmas“ ir pilietinė bendruomenė 


varžomas personalizuotų patrono-kliento tinklų, o ne pro- 
graminių įsitikinimų. 1982 metais iš visos šalies atrinktų 
bendruomenių lyderių buvo klausiama, ar jie apibūdintų 
savo regiono politinį gyvenimą kaip santykinai „progra- 
minį“, ar kaip santykinai „klientelistinį“. Respondentų da- 
lis, apibūdinusių savo regiono politiką kaip klientelistinę, 
svyravo nuo 14 proc. Friulyje-Venecijoje-Džūlijoje iki 
85 proc. Molizėje. 4.6 paveikslo duomenimis, šie savo re- 
giono politikos apibūdinimai gana glaudžiai koreliuoja su 
mūsų pilietinės bendruomenės indeksu (ypač turint ome- 
nyje labai mažas imtis ir su tuo susijusias imties paklai- 
das). Regionai, kuriuose piliečiai naudoja preferencinius 
balsus, bet nebalsuoja referendumuose, nesijungia į pilie- 
tines asociacijas, neskaito laikraščių, yra tie patys, kurių 
lyderiai apibūdina savo regiono politiką kaip klientelisti- 
nę, 0 ne programinę. 

Ir politikų, ir piliečių apklausų duomenys padeda aptikti per- 
sonalizuotos patronato politikos paplitimą. Mažiau pilietiškų 

4.7 pav. „Partikuliaristiniai susitarimai“ ir 
pilietinė bendruomenė 


regionų piliečiai teigia gerokai dažniau turį asmeninių kontak- 
tų su savo atstovais nei pilietiškoje šiaurėje.“ Be to, šie ryšiai 
liečia daugiausia asmeninius reikalus ir nesusiję su platesnėmis 
viešosiomis problemomis. 1988 metų mūsų apklausoje 20 proc. 
rinkėjų iš mažiausiai pilietiškų regionų pripažino, kad jie kar- 
tais „iš politikų siekia asmeninės pagalbos dėl licencijų, darbo ir 
t. t.“, o pilietiškiausiuose regionuose tokių buvo tik 5 proc. Šie 
„partikuliaristiniai susitarimai“ 2674 nuspėjami pagal demogra- 
fines charakteristikas, paprastai siejamas su politiniu dalyvavi- 
mu, tokias kaip išsilavinimas, socialinė klasė, pajamos, domėji- 
masis politika, partiškumas ar amžius, bet yra daug labiau paplitę 
tarp visų socialinių kategorijų mažiau pilietiškuose regionuose. 
Dalyvavimo forma, atrodo, mažiau priklauso nuo to, kas tu esi, 
nei nuo to, kur tu esi.4* 

Duomenys iš mūsų regionų tarybų narių apklausų visiškai 
atitinka šį vaizdą. Mes klausėme kiekvieną tarybos narį, kiek 
piliečių kreipėsi į jį praėjusią savaitę ir dėl ko. Visų keturių 
interviu srautų rezultatai iš esmės buvo vienodi. Emilijos-Ro- 
manijos, pilietiškiausio iš visų regionų, tarybos nariai atsakė 
vidutiniškai per savaitę matantys mažiau nei dvidešimt rinkė- 
jų, o mažiausiai pilietiškuose regionuose tarybos nariui tenka 


Aiškinant institucijų veiksmingumą 137 


nuo penkiasdešimt penkių iki šešiasdešimt susitikimų per sa- 
vaitę (4.7 pav. pateikti visų šešių regionų rezultatai). 

Mažiausiai pilietiškuose regionuose šie susitikimai dažniau- 
siai susiję su darbu ar protekcijomis, o emiliečiai dažniau ben- 
drauja dėl politikos ar įstatymų. Vidutinis tarybos narys Apu- 
lijoje ar Bazilikatoje apytiksliai gauna nuo aštuonių iki dešimties 
prašymų kiekvieną dieną dėl darbo ir kitokių malonių, o Emi- 
lijoje-Romanijoje tokių prašymų pasitaiko maždaug vienas per 
dieną. Kita vertus, Emilijos tarybos narys taip pat gauna maž- 
daug vieną piliečio kreipimąsi per dieną dėl kokios nors viešo- 
sios problemos, o tokie klausimai Apulijoje ar Bazilikatoje prak- 
tiškai niekada nekeliami. Trumpai tariant, pilietiškuose 
regionuose gyventojai kreipiasi į savo atstovus daug rečiau, o 
ir kreipdamiesi jie dažniausiai kalba apie politiką, o ne apie 
protekcijas. 

Mūsų tyrimas, nagrinėjantis pilietiškų ir mažiau pilietiškų ben- 
druomenių išskirtines savybes, iki šiol rėmėsi paprastų piliečių 
elgesiu, tačiau politinio elito bruožai šiuose regionuose taip pat 
labai skiriasi. Mažiau pilietiškuose regionuose, kaip matėme, po- 
litika pasižymi vertikaliais valdžios ir priklausomybės santykiais, 
įsitvirtinusiais patrono-kliento tinkluose. Šiuose regionuose po- 
litika, žiūrint iš esmės, yra labiau elitistinė. Valdžios santykiai po- 
litinėje sferoje gana tiksliai atspindi valdžios santykius platesnia- 
me socialiniame darinyje.*? 

Taigi nestebina atradimas, kad politiniai lyderiai mažiau pilie- 
tiškuose regionuose kilę iš siauresnio socialinės hierarchijos sluoks- 
nio. Eilinių piliečių išsilavinimo lygis mažiau pilietiškuose Pietuose 
yra šiek tiek žemesnis nei Šiaurėje; 1971 metais tik 2,6 proc. pietiečių 
buvo baigę universitetą, o šiauriečių - 2,9 proc. Tačiau regionų 
politinio elito išsilavinimo lygis Pietuose gerokai aukštesnis. Iš- 
skyrus 13 proc., kitų Apulijos ir Bazilikatos tarybos narių išsilavi- 
nimas — universitetinis, palyginti su 33-40 proc. šiauriniuose pi- 
lietiškesniuose regionuose. Kitaip tariant, mažiau pilietiškuose 
regionuose beveik visas politinis elitas kilęs iš labiausiai privilegi- 
juotos gyventojų dalies, o pilietiškesniuose regionuose nemažai 
politinių lyderių yra iš žemesniųjų sluoksnių.?? 

Pilietiškuose regionuose politiniai lyderiai entuziastingiau 
remia politinę lygybę nei jų kolegos iš mažiau pilietiškų regio- 
nų. Nuo pirmų mūsų susitikimų 1970 metais naujai išrinkti 
tarybų nariai pilietiškesniuose regionuose, tokiuose kaip Emi- 
lija-Romanija ir Lombardija, visą laiką pritarė masių dalyvavi- 
mo regiono reikaluose idėjai, o mažiau pilietiškų regionų ly- 
deriai buvo skeptiškesni.?! 

Pirmaisiais metais pilietiškesnių regionų politiniai lyderiai 
gyrė regionų reformas kaip progą išplėsti „apačių“ demokrati- 
ją Italijoje, o mažiau pilietiškų regionų lyderiai buvo suglu- 
minti šios populistinės „valdžią - liaudžiai“ retorikos. Aštun- 
tąjį dešimtmetį subrendus naujosioms institucijoms ir išblėsus 
pradinei euforijai, regionų lyderiai visoje Italijoje, kadaise reiškę 
tiesioginės demokratijos siekius, tapo atsargesni. Pastangos ska- 
tinti žmones dalyvauti regiono valdymo procese išseko, ir dė- 
mesys visur nukrypo į administracijos sugebėjimą ir efektyvumą. 
Vis dėlto aiškūs simpatijų politinei lygybei skirtumai tarp įvairių 
regionų lyderių neišnyko. 

Duomenys apie šiuos pažiūrų skirtumus buvo gauti iš ketu- 
rių „sutinku-nesutinku“ tipo klausimų, kuriuos pateikėme re- 
gionų tarybų nariams visose keturiose mūsų apklausose, atlik- 
tose 1970-1988 metais ir kurių rezultatus sujungėme į vieną 
paramos politinei lygybei indeksą. Tarybų nariai, gavę aukštus 
šio indekso balus, yra akivaizdūs egalitarai. Gavusieji žemus pa- 
ramos politinei lygybei indekso balus, priešingai, išreiškia skep- 
tišką požiūrį į paprastų piliečių išmintį ir kartais net turi abe- 
jonių dėl visuotinės rinkimų teisės. Jie pabrėžia, kad pageidautinas 
tvirtas, ypač tradicinio elito atstovų vadovavimas. 

4.8 paveiksle pateikti didžiuliai elito paramos politinei lygy- 
bei skirtumai šešiuose regionuose, kurie beveik tobulai atspindi 
regiono bendruomenės pilietiškumą. Ten, kur klesti asociaci- 
jos, kur piliečiai dalyvauja bendruomenės reikaluose ir balsuoja 
dėl viešųjų problemų, o ne už globėjus, ten taip pat lyderiai tiki 
demokratija, o ne socialine-politine hierarchija. 

Šie regionų valdžios modelių skirtumai turi stiprų ir ilgalai- 
kį poveikį žmonių požiūriui į pačią Italijos valdymo struktū- 

1. Žmonėms turi būti leidžiama balsuoti, net jei jie nesugeba to padaryti protingai. 
2. *Nedaug žmonių tikrai žino, kas jiems naudinga ilgesnėje laiko perspektyvoje. 
3. *Kai kurie žmonės yra labiau pasirengę valdyti šią šalį dėl savo tradicijų ir kilmės. 
4. *Visada bus reikalingi keli stiprūs, pajėgūs asmenys, gebantys imtis atsakomybės. 


*Šių punktų atsakymų reikšmės koduojamos atvirkštine tvarka. 


4.8 pav. Lyderių parama politinei lygybei ir 
pilietinė bendruomenė 


rą. Du ryškiai šį faktą iliustruojantys pavyzdžiai, kuriuos ski- 
ria beveik pusė šimtmečio, yra 1946 metų balsavimas dėl Ita- 
lijos monarchijos likimo ir 1991 m. referendumas dėl rinkimų 
sistemos reformos - viso paketo toli siekiančių pasiūlymų, skirtų 
sukliudyti „balsų pirkimui“ ir kitoms patrono-kliento politi- 
kos formoms. Kaip matyti iš 4.9 ir 4.10 paveikslų, kuo pilie- 
tiškesnis regiono socialinis-politinis gyvenimas aštuntajame de- 
šimtmetyje, tuo labiau jo gyventojai buvo linkę balsuoti už 
respubliką, o ne už monarchiją prieš trisdešimt metų ir tuo 
labiau rėmė egalitarinę rinkimų sistemos reformą daugiau nei 
po dešimties metų. Pilietiškesniuose regionuose piliečiams, kaip 
ir jų lyderiams, būdinga visur persismelkianti antipatija hie- 
rarchiniam valdžios modeliui. 

Trumpai tariant, pilietiškumas susijęs ir su lygybe, ir su pi- 
lietiniu angažuotumu. Neįmanoma atrinkti sudėtingų priežas- 

*Rinkėjų, 1946 m. balsavusių prieš monarchiją, procentas 


4.9 pav. Pilietinė bendruomenė ir 
respublikonizmas, 1946 m. 


tinių ryšių, slypinčių už šių elito ir masių sąsajų struktūrų. 
Nėra prasmės klausti, kas atsirado anksčiau: ar egalitarinių nuo- 
statų lyderiai, ar į bendruomenės reikalus linkę įsitraukti pi- 
liečiai. Negalime pasakyti, kiek lyderiai tiesiog reaguoja į savo 
rinkėjų kompetenciją ir pilietinį entuziazmą (ar jo trūkumą) 
ir kiek gyventojų pilietinis įsitraukimas yra paveiktas elito pa- 
sirengimo (ar nenoro) toleruoti lygybę ir skatinti dalyvavimą. 
Elito ir masių nuostatos iš tiesų yra dvi vienos monetos pusės, 
susijusios abipusiškai stiprinančia pusiausvyrą. 

Penktame skyriuje pateiksime įrodymų, kad šie išskirtiniai eli- 
to ir masių ryšiai susiformavo per ilgą laiką. Taigi būtų keista, jei 
elito ir masių požiūriai nesutaptų. Tokia situacija, kai elitas yra 
autoritarinis, o masės — ryžtingai ginančios savo teises, negali bū- 
ti stabili, o pagarbiai nusiteikusių lyderių ir nuolankių pasekėjų 
variantas taip pat vargu ar ilgiau išsilaikytų. Tvirtesnės elito ir 
masių ryšių sąraizgos, kurias iš tikrųjų aptikome, sustiprina mūsų 


Aiškinant institucijų veiksmingumą 14] 


70 


Ma Lo 
AoUmLiToTr 
La Pi 


O 
O 


Ap 


o 
O 


KmSiBa 


Rinkėjų reformizmas* 


Mo 


40 


Pilietinė bendruomenė 
Koreliacija: r = 0,92 


*Rinkėjų, 1991 m. balsavusių už rinkimųreformas, procentas 


4.10 pav. Pilietinė bendruomenė ir rinkimų 
reformizmas, 1991 m. 


supratimą apie politikos dinamiką pilietiškuose ir mažiau pilie- 
tiškuose regionuose. Regiono valdymo veiksmingumas glaudžiai 
susijęs su tuo, kiek horizontali arba kiek hierarchiška yra valdžios 
ir socialinių sąveikų organizacija regiono gyvenime. Lygybė yra 
esminė pilietiškos bendruomenės savybė.?? 

Pilietiškų regionų politiniai lyderiai taip pat labiau linkę į 
kompromisus nei jų kolegos iš mažiau pilietiškų regionų. Trum- 
pai tariant, nėra jokių įrodymų, kad pilietiškuose regionuose 
politika mažiau linkusi į konfliktus ir ginčus, tačiau šių regio- 
nų lyderiai yra labiau nusiteikę spręsti tarpusavio konfliktus. 
Pilietiški regionai pasižymi ne partiškumo nebuvimu, bet par- 
tiškumo atvirumu. Šis svarbus pilietiškesnių ir mažiau pilie- 
tiškų regionų kontrastas pateiktas 4.11 paveiksle, kuriame pri- 
statomi keturių mūsų apklausų (atliktų per du dešimtmečius) 
tarybų narių požiūriai į tokį teiginį: „Eiti į kompromisą su 
savo politiniais oponentais pavojinga, nes tai paprastai veda 

4.11 pav. Lyderių kompromisų baimė ir 
pilietinė bendruomenė 


prie bendražygių išdavystės.“ Pilietiškiausiuose regionuose tik 
19 proc. politinių lyderių sutiko su šiuo teiginiu, t. y. beveik 
dvigubai mažiau nei mažiausiai pilietiškuose regionuose. Pi- 
lietiškiausių regionų politikai neneigia konfliktuojančių inte- 
resų realybės, bet jie nebijo produktyvių kompromisų.?? Tai 
taip pat yra pilietinės bendruomenės audinio dalis, kuri pade- 
da paaiškinti, kodėl vyriausybė ten dirba geriau. 

Vienas iš operacionalizuotos pilietinės bendruomenės bruožų 
yra vietinių kultūrinių ir laisvalaikio asociacijų gausa. Tačiau 
šiam apibrėžimui nepriklauso trys daugeliui italų svarbios or- 
ganizacijos — profsąjungos, Bažnyčia ir politinės partijos. Pi- 
lietiškumo kontekstas, pasirodo, daro išskirtinį poveikį narys- 
tei šiose trijose skirtingose organizacijose. 


Profsąjungos 


Daugelyje šalių (ypač tose, kur galioja nuostata, kad į įmones 
priimami tik profsąjungų nariai) narystė profsąjungoje iš es- 
mės yra priverstinė ir todėl nėra reikšminga pilietiškumo at- 
žvilgiu. Tačiau Italijoje narystė profsąjungose yra savanoriška 

ir reiškia daugiau, nei turėti tam tikrą darbą.?* Italijos darbi- 
ninkų judėjimo ideologinė fragmentacija suteikia platų politi- 
nės priklausomybės pasirinkimą: komunistų, katalikų, neofa- 
šistų, socialistų ir kt. Tarnautojų ir žemės ūkio profsąjungos 
Italijoje yra svarbesnės nei kitose šalyse, ir tai dar labiau išple- 
čia narystės galimybes. Salvatore Coi daro išvadą, kad „politi- 
nė motyvacija ir ideologinė tradicija“ turi didesnę įtaką narys- 
tei profsąjungose Italijoje nei ekonominė struktūra.?? Todėl 
narystė profsąjungose Italijoje turi didesnę reikšmę pilietišku- 
mui, nei galėtų turėti kitur. 

Profsąjungų narių gerokai daugiau pilietiškesniuose regio- 
nuose. Iš tikrųjų šių narių yra maždaug du kartus daugiau pi- 
lietiškiausiuose regionuose kontroliuojant respondentų profe- 
siją: tarp darbininkų, :a7p ūkininkų, tarp specialistų, tarp 
verslininkų ir t. t. profsąjungos narių yra nuosekliai daugiau 
pilietiškesniuose regionuose. Ši narystė, priešingai, nėra susi- 
jusi su išsilavinimu, amžiumi ir urbanizacija, o skirtumai pa- 
gal socialinę klasę yra mažesni, nei būtų galima tikėtis. Pilie- 
tiškesniuose regionuose profsąjungų narių tarp specialistų ir 
vadovų yra beveik tiek pat, kiek tarp nekvalifikuotų darbinin- 
kų mažiau pilietiškuose regionuose.?? Aiškinant profsąjungų 
narystę Italijoje, pilietinis kontekstas yra beveik tiek pat svar- 
bus kaip socialinis-ekonominis statusas. Pilietiškesniuose re- 
gionuose solidarumas darbo vietoje yra platesnio socialinio so- 
lidarumo sindromo dalis.?? 


Bažnyčia ir religingumas 


Religinė organizacija bent jau katalikiškoje Italijoje yra pilie- 
tinės bendruomenės alternatyva, o ne jos dalis. Per visą Itali- 
jos istoriją Popiežiaus valdžia Romoje turėjo didelę įtaką Itali- 
jos Bažnyčiai ir jos santykiams su pilietiniu gyvenimu. Daugiau 
nei trisdešimt metų po suvienijimo popiežius 202 expedit draudė 
visiems katalikams dalyvauti šalies politiniame gyvenime, nors 
po Antrojo pasaulinio karo Bažnyčia tapo Krikščionių demok- 

ratų partijos vyresniuoju partneriu. Nepaisant Antrojo Vati- 
kano susirinkimo reformų ir daugelio skirtingų ideologinių 
krypčių tarp tikinčiųjų klestėjimo, Italijos Bažnyčia išlaiko 
daug kontrreformacijos paveldo, įskaitant bažnytinės hierar- 
chijos ir tokių tradicinių vertybių, kaip paklusnumas bei su- 
sitaikymas su savo padėtimi gyvenime, sureikšminimą.** Ita- 
lijos Bažnyčiai būdingesni vertikalūs valdžios saitai nei 
horizontalūs bičiulystės ryšiai. 

Regionų lygmeniu visi religingumo ir klerikalizmo požy- 
miai - dalyvavimas mišiose, bažnytinė (priešingai civilinei) san- 
tuoka, priešinimasis skyryboms, religingumo pripažinimas ap- 
klausose —- negatyviai koreliuoja su pilietiniu angažuotumu (ši 
tendencija pateikta 4.12 pav.) Individualiu lygmeniu religi- 
niai jausmai ir pilietinis angažuotumas taip pat, pasirodo, tar- 
pusavyje nesuderinami. 52 proc. italų, kurie dalyvauja mišiose 
dažniau nei kartą per savaitę, teigia retai skaitą laikraščius ir 
51 proc. prisipažįsta niekada nediskutuoją apie politiką, o tarp 
atvirai nereligingų jų antrininkų atitinkami skaičiai yra 13 ir 
17 proc.?? Lankantys bažnyčią labiau patenkinti gyvenimu ir eg- 
zistuojančiu politiniu režimu nei kiti italai. Jie, atrodo, labiau 
domisi Dievo pasauliu nei žmonių. 

Pirmaisiais dešimtmečiais po Antrojo pasaulinio karo daug 
italų įsitraukė į Katalikų akciją - pasaulietinių katalikų aso- 
ciacijų federaciją, skatinamą Bažnyčios, siekusios prisitai- 
kyti prie naujos demokratiškos Italijos. Katalikų akcija, di- 
džiausia to meto masinė organizacija Italijoje, pakilimo metais 
į savo kultūrinės, laisvalaikio ir švietimo veiklos tinklą bu- 
vo įtraukusi beveik dešimtadalį Italijos vyrų, moterų ir vai- 
kų. Regioninis pasiskirstymas pagal narystę šioje organiza- 
cijoje yra beveik arvirkštinis pasiskirstymui pagal klerikalizmą, 
pateiktam 4.12 paveiksle. Katalikų akcija buvo du ar tris 
kartus stipresnė šiauriniuose, pilietiškesniuose, į sąjungas 
linkusiuose regionuose Šiaurėje, nei mažiau pilietiškose Mez- 
zogiorno srityse. Šia geografine prasme Katalikų akcija at- 
spindėjo „pilietišką“ Italijos katalikybės veidą. Tačiau sep- 
tintajame dešimtmetyje kartu su greita Italijos visuomenės 

Pilietinė bendruomenė 
Koreliacija: r = -0,76 

Pastaba: klerikalizmas yra sudėtinis faktorinis indeksas, besiremiantis šiais aštuo- 


niais indikatoriais: 


Indekso komponentas Krūvis 
Bažnytinių santuokų skaičius, 1976 0,952 
Skyrybų skaičius, 1986 -0,915 
Bažnytinių santuokų skaičius, 1986 0,862 
Referendumas prieš skyrybas, 1974 0,842 
Skyrybų skaičius, 1973 -0,796 
Apklausa: „Ar jūs tikintis žmogus?“ 0,792 
Apklausa: „Ar dažnai einate į bažnyčią?“ 0,783 
Apklausa: „Ar religija jums svarbi?“ 0,767 


4.12 pav. Klerikalizmas ir pilietinė bendruomenė 


sekuliarizacija ir sąmyšiu, kilusiu pačioje Bažnyčioje po Ant- 
rojo Vatikano susirinkimo, Katalikų akcija katastrofiškai žlu- 
g0, vos per penkerius metus praradusi du trečdalius savo 
narių ir mūsų tyrimo metu jos pėdsakų praktiškai nebebu- 
vo likę.“? Šiandieninėje Italijoje, kaip ir Machiavelli'o pi- 
lietinių humanistų Italijoje, pilietinė bendruomenė yra pa- 


saulietinė bendruomenė. 

Partijos 


Italijos politinės partijos sumaniai prisitaikė prie kontras- 
tingo konteksto - ir pilietiško, ir nepilietiško, kuriame jos 
veikia. Todėl mažiau pilietiškų regionų gyventojai yra tiek 
pat įsitraukę į partinę politiką ir tiek pat domisi politika 
kaip ir pilietiškesnių regionų gyventojai.“! Partijų narių ne- 
mažai yra ir mažiau pilietiškuose, ir pilietiškiausiuose re- 
gionuose. Mažiau pilietiškų regionų rinkėjai tiek par linkę 
prijausti kokiai nors partijai, kaip ir pilietiškesniuose. Jie 
kalbasi apie politiką taip pat dažnai kaip ir pilietiškesnių 
regionų piliečiai ir, kaip matėme, jie iš tikrųjų daug daž- 
niau asmeniškai susitinka su politiniais lyderiais. Mažiau 
pilietiškų regionų piliečiai yra ne mažiau partiniai ar „poli- 
tiniai'.€2 

Vis dėlto narystė partijoje ir politinis įsitraukimas ma- 
žiau pilietiškuose regionuose turi savitą prasmę. Kaip tik 
visų pirma pietuose „PNF“, išspausdinta ant partinių bilie- 
tų fašizmo laikais, sakoma, reiškė ne Partito Nazionale Fas- 
cista (Nacionalinė fašistų partija), bet per necessita familiare 
(„būtina vardan šeimos“). Mažiau pilietiškuose regionuose 
vis dar svarbu laimėti galingojo palankumą. „Ryšiai“ čia yra 
būtini, kad išgyventum, o geriausiai veikiantys yra vertika- 
lūs priklausomybės ir dominavimo, o ne horizontalūs ben- 
dradarbiavimo ir solidarumo ryšiai. Kaip Sidney Tarrow ap- 
rašo nuskurdusį nepilietišką Mezzogiorno: „Pietų Italijoje 
politiniai gebėjimai yra /abai išlavinti. (...) Individas vienu 
metu yra ir labai politizuotas, ir nusistatęs prieš horizonta- 
lias antrines asociacijas. Šia prasme visi jo socialiniai santy- 
kiai yra „politiški“.*? Politinės partijos net mažiau pilietiš- 
kuose regionuose yra reikšmingos organizaciniu požiūriu, 
nepaisant antrinių asociacijų stokos, nes šiame kontekste visos 
partijos linkusios tapti patrono-kliento politikos tarpinin- 
ku. Kaip pastebėta anksčiau, pilietiškesnius ir mažiau pilie- 
tiškus regionus skiria ne politinio dalyvavimo laipsnis, bet 


jo pobūdis. 

Bejėgiškumo indeksas („didelio 
bejėgiškumo“ proc.) 


0 ALL STT Ci LL TT Ss" 
Aukštas Vidutiniškai Vidutiniškai Žemas 
aukštas žemas 
Pilietinės bendruomenės indeksas 


Labiau išsilavinę ES Mažiau išsilavinę 
Bejėgiškumo indeksas 


(„Didelis bejėgiškumas“ = sutinkama su visais išvardytais teiginiais) 
J€E y 8 


1, Dauguma žmonių valdžioje stengiasi jus išnaudoti. 

2. Jūs jaučiatės palikti nuošalyje nuo visko, kas vyksta aplink. 
3. Jūsų nuomonė nedaug tereiškia, 

4. Žmonėms, valdantiems šalį, nerūpi tai, kas jums atsitinka. 


4.13 pav. Piliečių bejėgiškumo jausmas, išsilavinimas ir 
pilietinė bendruomenė 


Pilietinės nuostatos 


Nepaisant politikavimo, mažiau pilietiškų regionų gyventojai 
jaučiasi išnaudojami, atstumti, bejėgiai. 4.13 pav. rodo, kad 
(palyginti su bendruoju gana dideliu visų italų susvetimėji- 
mu) ir žemas išsilavinimo lygis, ir nepilietiška aplinka paryš- 
kina išnaudojimo ir bejėgiškumo jausmą. Kiekvienoje bendruo- 
menėje labiau išsilavinę piliečiai jaučiasi paveikesni, nes 
išsilavinimas reiškia socialinį statusą, asmeninius įgūdžius ir 
ryšius. Vis dėlto netgi šie privalumai negali visiškai kompen- 
suoti cinizmo ir susvetimėjimo, paplitusio mažiau pilietiškuo- 
se Italijos regionuose. Išsilavinę gyventojai mažiausiai pilietiš- 
kuose regionuose jaučiasi beveik tokie pat bejėgiai kaip mažiau 

išsilavinę gyventojai labiausiai pilietiškuose regionuose. Iš 4.13 pa- 
veikslo taip pat matyti, kad bendruomenės kontekstas turi dar 
didesnę įtaką paveikumui tarp mažiau išsilavinusių nei tarp 
labiau išsilavinusių žmonių. Mažiau pilietiškuose regionuose 
bejėgiškumo skirtumai tarp skirtingų klasių yra stipresni.“* Mums 
nereikia kurti iškraipančių psichodinaminių šio nepasitenki- 
nimo interpretacijų. Skirtingai nei labiau egalitarinėje, ben- 
dradarbiaujančioje pilietinėje bendruomenėje gyvenimas ver- 
tikaliai struktūruotoje, horizontaliai suskaldytoje bendruomenėje 
kasdien suteikia pagrindą išnaudojimo, priklausomybės ir be- 
viltiškumo jausmui ne tik tarp žemiausių, bet tarp aukštesnių- 
jų socialinių sluoksnių. 

Sąžiningumas, pasitikėjimas ir įstatymų laikymasis būdingi 
daugumai filosofinių pilietinės dorybės apibūdinimų. Kaip tei- 
giama, pilietiškesnėje bendruomenėje piliečiai sąžiningai el- 
giasi vienas su kitu ir kartu tikisi sąžiningo elgesio iš kitų. Jie 
tikisi iš valdžios, kad ši laikysis aukštų standartų, ir noriai pa- 
klūsta taisyklėms, kurias patys prisiėmė. Tokioje bendruome- 
nėje, rašo Benjamin Barber, „piliečiai nelieka ir negali likti 
nuošalyje, nes jie supranta, kad jų laisvė yra jų dalyvavimo pri- 
imant ir įgyvendinant bendrus sprendimus rezultatas.“*? Ma- 
žiau pilietiškoje bendruomenėje, priešingai, gyvenimas yra ri- 
zikingesnis, piliečiai yra atsargesni, o įstatymai, sukurti 
aukštesniųjų, kuriami tam, kad būtų laužomi. 

Šis pilietinės bendruomenės apibūdinimas galbūt skamba 
kilniai, bet kartu nerealiai ir netgi sentimentaliai, lyg iš ko- 
kio seniai pamiršto aukštosios mokyklos pilietinio ugdymo 
vadovėlio. Stebėtina, bet įrodymai iš Italijos regionų, kaip 
matyti, atitinka šią viziją. Mažiausiai pilietiškuose regionuo- 
se labiausiai klesti senas politinės korupcijos maras. Šie re- 
gionai yra mafijos ir jos regioninių variantų gimtinė.““ Nors 
„objektyviai“ išmatuoti politinį sąžiningumą ne taip papras- 
ta, iš visos šalies atrinktų bendruomenių lyderių prašėme įvertin- 
ti, ar politika atitinkamuose regionuose yra labiau korupcinė, 
ar labiau sąžininga nei vidutiniškai. Mažiau pilietiškų regionų 
lyderiai daug dažniau nei jų kolegos iš pilietiškesnių regionų 

apibūdino savo regiono politiką kaip korupcinę. 4.5 lente- 
lės duomenimis, analogiškas kontrastas visame pusiasalyje iš- 
ryškėjo iš mūsų 1987 ir 1988 metų visos visuomenės tyrimo. 
Pilietiškesnių regionų gyventojai reiškė didesnį socialinį pa- 
sitikėjimą ir didesnį įsitikinimą, kad kiti piliečiai laikosi įstaty- 
mų, nei mažiau pilietiškų regionų gyventojai.“ Kita vertus, 
mažiau pilietiškų regionų gyventojai daug dažniau tvirtino, 
kad valdžia jų bendruomenėse turi įvesti griežtesnę teisėt- 
varką.“* 

Šie be galo pastovūs skirtumai pasiekia pačią pilietiškų ir 
nepilietiškų bendruomenių perskyros esmę. Pilietiškuose re- 
gionuose kolektyvinį gyvenimą lengvina tikėjimas, kad kiti tik- 
riausiai laikysis taisyklių. Žinodamas, kad kiti laikysis, x ir 
pats greičiau taip elgsiesi, ir išpildysi jy lūkesčius. Mažiau pi- 
lietiškuose regionuose praktiškai kiekvienas mano, kad kiti su- 
laužys taisykles. Atrodo kvaila laikytis eismo taisyklių, mokes- 
čių įstatymų ar socialinės apsaugos normų, jei tu manai, kad 
visi kiti apgaudinėja. (Tokį naivų elgesį itališkai apibūdina ter- 
minas fesso, kuris taip pat reiškia „apgautas žmonos“.) Taigi tu 
irgi apgaudinėji, ir galų gale skausmingi ir ciniški visų lūkes- 
čiai pasitvirtina. 

Kadangi mažiau pilietiškų regionų gyventojams trūksta pi- 
lietiškesniems regionams būdingos patikimos savidisciplinos, 
jiems tenka remtis tuo, ką italai vadina „tvarkos palaikymo 
pajėgomis“, t. y. policija. Dėl priežasčių, kurias mes detaliau 
nagrinėsime šeštame skyriuje, mažiau pilietiškų regionų pilie- 
čiai neturi kito būdo spręsti esminei Hobbes'o viešosios tvar- 
kos dilemai, nes jiems trūksta horizontalių kolektyvinio savi- 
tarpiškumo saitų, efektyviau veikiančių pilietiškuose regionuose. 
Kai nėra solidarumo ir savidisciplinos, hierarchija ir jėga lieka 
vienintelė alternatyva anarchijai. 

Pastarųjų metų komunitarų ir liberalų filosofiniuose de- 
batuose bendruomenė ir laisve dažnai laikomos viena kitai 
prieštaraujančiomis. Be abejo, tai kartais yra tiesa, kaip tai 
buvo Saleme, Masačiūsetse. Tačiau Italijos atvejis rodo, kad 
dėl to, jog pilietiškesnių regionų gyventojai gauna bendruo- 

4.5 lentelė. Sąžiningumas, pasitikėjimas, įstatymų laikymasis ir 
pilietinė bendruomenė 


Pilietinės bendruomenės indeksas 


aukštas vidutiniškai vidutiniškai Žemas 
aukštas žemas 
Kaip šiame regione geriau apibūdinti politiką: 
kaip „sąžiningą“, ar kaip „korumpuotą“? 
Lyderių, atsakiusių „sąžiningą“, procentai 89 76 67 44 


Anot kai kurių respondentų, paprastai 

žmonėmis galima pasitikėti. Kiti sako, kad 

bendraujant su Žmonėmis reikia būti 

atsargiam. Koks jūsų požiūris? 

Procentas Žmonių, atsakiusių „pasitikėti“. 33 32 28 17 


Šiame mieste žmonės griežtai laikosi 
įstatymų, netgi eismo taisyklių. 
Procentai Žmonių, sutikusių su šiuo teiginiu 60 47 39 25 


Parama griežtesnei teisėtvarkai 
Procentai Žmonių, sutikusių su visais 
keturiais teiginiais“ 37 46 49 60 


*Sudėtinis paramos griežtesnei teisėtvarkai indeksas: 

1. Policija turėtų turėti didesnes galias ginti įstatymus. 

2. Vyriausybės veikla nepakankama, kad užtikrintų viešąją tvarką. 
3. Šiais laikais nepakanka pagarbos valdžiai. 

4. Policija Italijoje turi per daug galių. (Visiškai nesutinka) 


menės teikiamų privalumų, jie geba būti liberalesni. Iro- 
niška, bet kaip tik amoralūs individualistai mažiau pilietiš- 
kuose regionuose reikalauja griežčiau priversti laikytis įsta- 
tymų. 

Vis dėlto užburtas ratas dar labiau užsidaro: mažiau pilietiš- 
kuose regionuose netgi griežta valdžia — įstatymų prižiūrėto- 
ja - pati yra silpnesnė dėl nepilietiško socialinio konteksto. 
Pats bendruomenės pobūdis, verčiantis piliečius reikalauti stip- 
resnės valdžios, mažina galimybę valdžiai būti stipriai, bent 
jau jeigu ji išlieka demokratinė. (Tai pagrįstai paaiškina, pa- 
vyzdžiui, nesėkmingas Italijos valstybės pastangas kovoti prieš 
mafiją Sicilijoje per pastarąjį pusę amžiaus.) Pilietiškesniuose 
regionuose, priešingai, švelni valdžia be jokių pastangų yra stip- 
resnė, nes ji gali pasikliauti savo piliečių noru bendradarbiauti 
ir laikytis įstatymų. 

Patenkintųjų, proc. 

Pilietinė bendruomenė 
Koreliacija: r = 0,87 


4.14 pav. Pasitenkinimas gyvenimu ir 
p 44 
pilietinė bendruomenė 


Peržiūrėti duomenys aiškiai rodo, kad viešieji reikalai daug 
sėkmingiau tvarkomi pilietiškesniuose regionuose. Todėl ne- 
nuostabu, kad šių regionų gyventojai apskritai labiau paten- 
kinti gyvenimu nei jų bendrapiliečiai mažiau pilietiškuose re- 
gionuose. Visoje šalyje atliktų tyrimų (1975-1989 m.) metu 
apie 25 tūkst. žmonių buvo klausiama: „Ar jūs labai patenkin- 
tas, patenkintas, nepatenkintas, labai nepatenkintas savo gy- 
venimu?“ 4.14 paveikslo duomenys rodo, kad pilietiškesnių 
regionų žmonės daug labiau patenkinti gyvenimu. Laimė yra 
gyventi pilietinėje bendruomenėje. 

Pasitenkinimą gyvenimu individualiu lygmeniu geriausiai 
galima prognozuoti pagal šeimos pajamas ir religingumą, ta- 
čiau koreliacija su bendruomenės pilietiškumu yra iš esmės tokia 
pat stipri kaip ir su šiais asmeniniais atributais.“? Bendruome- 
nės pilietiškumas taip glaudžiai susijęs ir su institucijų veiks- 
mingumu, ir su regiono turtingumu, kad statistiškai sunku juos 
išskirti, tačiau iš visų trijų pilietiškumas vis dėlto geriausiai 

leidžia nuspėti pasitenkinimą gyvenimu. Bet kuriuo atveju, kaip 
detaliau aptarsime kituose skyriuose, šios trys bendruomenės 
gyvenimo savybės suformavo glaudžiai susipynusį sindromą. 
Iš 4.14 paveikslo matyti, kad šia prasme Žmogaus asmeninei 
laimei bendruomenės pobūdis yra tokia pat svarbi sąlyga kaip 
ir asmeninė padėtis. 

Kontrastas tarp pilietiškesnių ir mažiau pilietiškų bendruo- 
menių, išryškėjęs susumavus duomenis, daugeliu atžvilgių pa- 
kankamai gerai atitinka politinių filosofų apmąstymus. Tačiau 
vienu svarbiu aspektu mūsų tyrimas prieštarauja daugeliui kla- 
sikinių vertinimų. Daugelis teoretikų pilietinę bendruomenę 
siejo su mažomis, glaudžiomis, ikimoderniomis visuomenėmis, 
gana nepanašiomis į mūsų modernųjį pasaulį - pilietinė ben- 
druomenė kaip prarastas pasaulis.79 

Šiuolaikinė socialinė mintis iš XIX a. vokiečių sociologo Fer- 
dinando Tėnnies'o perėmė perskyrą tarp Gemeinchaft ir Ge- 
sellshbaft, t. y. tarp tradicinės, mažos, tiesioginių asmeninių kon- 
taktų bendruomenės, pagrįstos universaliu solidarumo jausmu, 
ir modernios, racionalistinės, beasmenės visuomenės, pagrįstos 
savanaudiškumu. Šis požiūris lengvai veda prie minties, kad 
pilietinė bendruomenė yra atavizmas, pasmerktas išnykti. Jos 
vietoje iškyla didžiuliai modernūs aglomeratai, technologiškai 
išsivystę, bet nužmoginantys, skatinantys pilietinį pasyvumą 
ir savanaudišką individualizmą. Modernumas yra pilietišku- 
mo priešas. 

Mūsų tyrimas rodo ką kita. Mažiausiai pilietiškos Italijos 
dalys yra kaip tik tradiciniai pietiniai kaimai. Tradicinių ben- 
druomenių pilietinio etoso nereikėtų idealizuoti. Šiandien di- 
džiojoje tradicinės Italijos dalyje gyvenimas grindžiamas hie- 
rarchija ir išnaudojimu, o ne dalijimusi po lygiai. James Watson, 
kruopštus Kalabrijos - Italijos bato smaigalio ir mažiausiai pi- 
lietiško regiono iš visų dvidešimties — tyrinėtojas, akcentuoja 
pilietinio pasitikėjimo ir asociacijų trūkumą: 

Pirma savybė, sukrečianti Kalabrijos tyrinėtoją, yra nepasitikėjimas, ne- 


pasitikėjimas ne tik pašaliečiu, bet ir bendruomenės nariu netgi ma- 
žuose kaimeliuose. Pasitikėjimas nėra didelės pasiūlos prekė... Praeity- 

je pilietinėje visuomenėje praktiškai nebuvo asociacijų, išskyrus vieną 
kitą kaimo ar miestelio socialinį klubą (Circolo della Caccia, dei Nobili 
ir kt.).!! 


Pilietiškumo skalės viršuje esanti Emilija-Romanija, prie- 
šingai, yra nutolusi nuo tradicinės „bendruomenės“ klasikine 
prasme — mūsų liaudies atmintyje idealizuojamo intymaus kaimo, 
Priešingai, Emilija-Romanija yra viena iš moderniausių, tur- 
tingiausių, gyviausių, technologiškai pažangiausių visuomenių 
visame pasaulyje. Tačiau tai yra neįprastos koncentracijos per- 
sidengiančių socialinio solidarumo tinklų vieta, pilna piliečių 
su ypač gerai išplėtota visuomenine dvasia — pilietinių ben- 
druomenių voratinklis. Emilijoje-Romanijoje gyvena ne an- 
gelai, bet jos (ir kaimyninių šiaurės vidurio Italijos regionų) 
teritorijoje įvairiarūšę kolektyvinę veiklą, įskaitant ir valdymą, 
skatina pilietinio angažuotumo normos ir tinklai. Kaip maty- 
sime penktame skyriuje, gyvybingos šių normų ir tinklų šak- 
nys glūdi senose regiono tradicijose, bet Emiliją-Romaniją pri- 
skirti „tradicinei“ visuomenei būtų nesąmonė. Pilietiškiausiems 
Italijos regionams - bendruomenėms, kur piliečiai jaučiasi galį 
dalyvauti svarstant viešuosius pasirinkimus ir kur tie pasirin- 
kimai geriausiai paverčiami veiksminga viešąja politika, - pri- 
klauso kai kurie moderniausi pusiasalio miestai ir didmiesčiai. 
Modernizacija nebūtinai turi reikšti pilietinės bendruomenės 
išnykimą. 

Šio skyriaus atradimus galime reziumuoti gana paprastai. Kai 
kuriuose Italijos regionuose yra daug choro draugijų, futbolo ko- 
mandų, paukščių stebėtojų ir Rotary klubų. Šiuose regionuose 
dauguma gyventojų apie bendruomenės reikalus noriai skaito dien- 
raščiuose. Jie užsiėmę viešosiomis problemomis, o ne personalis- 
tine ar patrono-kliento politika. Gyventojai tiki vieni kitais, kad 
visi elgsis sąžiningai ir paklus įstatymams. Šių regionų lyderiai 
yra santykinai sąžiningi. Jie tiki piliečių valdymu ir yra pasirengę 
eiti į kompromisus su savo politiniais priešininkais. Ir piliečiams, 
ir lyderiams čia priimtina lygybė. Socialinių-politinių ryšių siste- 
ma organizuota horizontaliai, o ne hierarchiškai. Šios bendruo- 
menės vertina solidarumą, pilietinį angažuotumą, bendradarbia- 

vimą ir sąžiningumą. Vyriausybė veikia.'* Nieko nuostabaus, kad 
žmonės šiuose regionuose yra patenkinti! 

Kitame poliuje yra „nepilietiški“ regionai, vykusiai apibū- 
dinti prancūzišku terminu incivisme."? Viešasis gyvenimas šiuose 
regionuose organizuotas labiau hierarchiškai nei horizontaliai. 
Pati „piliečio“ sąvoka čia yra skurdi. Individualaus gyventojo 
požiūriu, viešasis gyvenimas yra kažkieno kito - i notabi/i, „bo- 
sų“, „politikų“ — bet ne mano reikalas. Nedaug žmonių siekia 
dalyvauti svarstymuose apie visuotinę gerovę, ir tokių progų 
pasitaiko retai. Politinį dalyvavimą skatina ne kolektyviniai tiks- 
lai, bet asmeninė priklausomybė arba privatus godumas. So- 
cialinių ir kultūrinių asociacijų yra labai nedaug. Viešuosius 
tikslus atstoja asmeninis dievobaimingumas. Korupcija dau- 
gelio žmonių vertinama kaip norma, net ir pačių politikų, ku- 
rie ciniškai žiūri į demokratinius principus. „Kompromisas“ 
turi tik neigiamą potekstę. Įstatymai (beveik visi sutinka) pri- 
imami tam, kad būtų laužomi, bet bijodami kitų antiįstaty- 
miško elgesio Žmonės reikalauja griežtesnės drausmės. Pakliu- 
VĘ į šiuos persipynusius uždarus ratus, beveik visi jaučiasi bejėgiai, 
išnaudojami ir nelaimingi. Viską apsvarsčius nelabai stebina, 
kad atstovaujamoji valdžia čia yra ne tokia efektyvi kaip pilie- 
tiškesnėse bendruomenėse. 

Toks atradimas iškelia du naujus svarbius klausimus: Kaip 
šie pilietiniai regionai tokiais tapo? ir Kaip pilietinio angažuotu- 
mo normos ir tinklai pagrindžia gerą valdymą? Šių klausimų 
imsimės kituose dviejuose skyriuose, bet pirmiausia aptarsime 
kitus potencialius regionų vyriausybių sėkmingos veiklos pa- 
aiškinimus. 


Kiti sėkmingos institucijų veiklos paaiškinimai? 


Dažnai manoma, kad socialinė disharmonija ir politinis kon- 
fliktas yra nepalankus veiksmingam valdymui. Konsensusas lai- 
komas būtina stabilios demokratijos sąlyga. Šis požiūris turi 
garbingas ištakas. Ciceronas rašė: „Taigi valstybė yra tautos 

reikalas, o tauta ne kiekvienas bet kaip susidaręs žmonių sam- 
būris, bet daugybės žmonių susivienijimas, grindžiamas suta- 
rimu dėl teisės normų ir naudos bendrumu.“"* (Vertė G. H. Stroc- 
kis. Sabine, Th. L. Thorson. Politinių teorijų istorija, V., 1995.) 
Edmund Burke, sukrėstas socialinio konflikto šmėklos revo- 
liucinėje Prancūzijoje, teigė, kad gerai sutvarkyta visuomenė 
turi būti laikoma partneryste - „partneryste visuose moksluo- 
se, partneryste visuose menuose, partneryste kiekvienoje do- 
rybėje ir kiekvienoje tobulybėje.“7? 

Šis požiūris taip pat sulaukė daug žymių šalininkų tarp dvi- 
dešimtojo amžiaus socialinių mokslų tyrinėtojų. Gabriel Al- 
mond garbino anglų-amerikiečių politinių sistemų „homo- 
genišką“ politinę kultūrą, o fragmentuotą „kontinentinio“ tipo 
politinę sistemą apibūdino kaip „susijusią su sąstingiu“ ir to- 
kią, kuriai nuolat gresia „cezariškas perversmas“./* Giovanni 
Sartori teigė, kad ideologinė poliarizacija ir fragmentacija bū- 
dinga neefektyvioms, linkusioms žlugti demokratijoms.?" Kuo 
gilesnės takoskyros visuomenėje ir politinėje sistemoje, tuo 
sunkiau suformuoti stabilią vyriausybę, besiremiančią valdo- 
mųjų pritarimu. Kuo labiau nesutariama dėl esminių proble- 
mų, tuo mažesnė tikimybė bus vykdyti kokią nors nuoseklią 
programą: „jei kiekvienas turėtų tokias pat politines prefe- 
rencijas, politikos formavimo uždavinys būtų daug lengves- 
nis.“78 

Apie šį numanomą socialinio sutelktumo, politinės harmo- 
nijos ir gero valdymo ryšį kalbama (dažnai netiesiogiai) dau- 
gelyje pilietinės bendruomenės teorijų: 


Rousseau ir klasikinių respublikonų manymu, [patriotiniai jausmai ir po- 
litinis dalyvavimas] rėmėsi ir gali remtis tik socialiniu, religiniu bei kultū- 
riniu vieningumu. Tai buvo homogeniškos tautos politinė išraiška. Gali- 
ma sakyti, kad, jų nuomone, pilietybė buvo galima tik ten, kur ji buvo 
mažiausiai reikalinga, kur politika buvo ne daugiau kaip įprastinio gyveni- 
mo, prasidėjusio ir palaikomo už jos ribų, išplėtimas į viešąją sritį."? 


Toks požiūris mūsų tyrimui pasiūlė įvairių hipotezių apie 
tai, kaip socialinė vienybė ir politinis konsensusas gali būti 
susiję su institucijų veiksmingumu. Liūdna pripažinti, bet mūsų 

lūkesčiai visiškai nepasiteisino. Italijos regionų vyriausybių veik- 
los sekmės ar nesėkmės iš esmės buvo visiškai nesusijusios su 
jokiais politinės fragmentacijos, ideologinės poliarizacijos ir 
socialinio konflikto rodikliais: 


+ Mes tyrėme partinės sistemos ideologinę poliarizaciją ir pagal partijų stip- 
rumą, ir pagal regionų lyderių požiūrį tikėdamiesi, jog kuo didesnė praraja 
tarp kairiųjų ir dešiniųjų ir kuo stipresni radikalieji balsai, tuo sunkiau 
sudaryti efektyvią vyriausybę. 

+ Mes tyrėme, kaip rinkėjų nuostatos pasiskirstė pagrindinių socialinių-eko- 
nominių problemų atžvilgiu, manydami, kad esant silpnesniam konsensu- 
sui dėl svarbių politinių reikalų, vyriausybės lyderiams sunkiau suformuoti 
nuoseklią strategiją. 

+ Mes tyrėme regionų partinės sistemos fragmentaciją manydami, kad mažų 
susiskaldžiusių partijų įvairovė gali kliudyti vyriausybės stabilumui. 

+ Mes tyrėme duomenis apie ekonominius konfliktus, tokius kaip streikų 
dažnis, tikėdami, kad socialinė įtampa gali trukdyti vyriausybės veiksmin- 
gumui. 

+ Mes tyrėme ekonominio išsivystymo ir demografinės situacijos geografinį 
netolygumą kiekviename regione manydami, kad modernumo ir atsiliki- 
mo kraštutinumai arba įtampa tarp didmiesčio ir jį supančių kaimo vieto- 
vių gali apsunkinti valdymą. 

+ Mes prašėme bendruomenės lyderių įvertinti savo regionus skalėje nuo „kon- 
fliktinio“ iki „konsensinio“ ir, sulyginę jų atsakymus su mūsų institucijų 
veiksmingumo matmenimis, tikėjomės, kad ten, kur konfliktai ryškūs, ben- 
dradarbiauti vardan bendrų tikslų turėtų būti sunku ir dėl to turėtų nu- 
kentėti valdymas. 


Tačiau nė vienas iš šių tyrimų nesuteikė nė mažiausios atra- 
mos teorijai, kad socialiniai ir politiniai kivirčai yra nesuderi- 
nami su geru valdymu. Stebėjome gerai valdomus regionus, 
kuriuose mažai konfliktų, tokius kaip Venecija, bet taip pat 
radome klestinčių konfliktiškų regionų, tokių kaip Pjemon- 
tas. Stebėjome nesėkmingus konfliktiškus regionus, tokius kaip 
Kampanija, bet taip pat atradome konsensinių regionų, ku- 
riuose valdžia veikė blogiau nei nacionalinis vidurkis, kaip Ba- 
zilikatoje. 

Šios išvados taip pat rodo, kad mes neradome jokios kore- 
liacijos tarp konflikto ir pilietinės bendruomenės. Pilietinė ben- 
druomenė jokiu būdu nėra harmoninga ar visiškai be kivirčų. 

Benjamino Barber'io „stiprios demokratijos“ vizija gerai išreiškia 
pilietinės bendruomenės, kokia ji išryškėja iš mūsų Italijos ty- 
rimų, savybes: 


Stipri demokratija remiasi savivaldžios piliečių bendruomenės idėja, pilie- 
čių, kuriuos vienija ne tiek homogeniški interesai, kiek švietimas ir kuriuos, 
sugebančius siekti bendro tikslo ir bendrai veikti, suformavo ne jų altruiz- 
mas ir gera prigimtis, bet pilietinės nuostatos ir dalyvavimo institucijos. Stipri 
demokratija derinasi (iš tiesų yra nuo to priklausoma) su konflikto politika, 
pliuralizmo sociologija bei privačios ir viešosios veiklos sričių atskyrimu..*? 


Keleto kitų galimų institucijų veiksmingumo aiškinimų Ita- 
lijos regioninio eksperimento duomenys taip pat nepatvirtino: 


+ Socialinis stabilumas kartais siejamas su efektyviu valdymu. Teigiama, 
kad greiti socialiniai pokyčiai didina socialinę įtampą, tirpdo socialinį 
solidarumą ir griauna egzistuojančias normas bei organizacijas, palai- 
kančias vyriausybę. Mūsų preliminarios regionų veiksmingumo anali- 
zės 1976 metais pirminiais duomenimis, demografinis nestabilumas ir 
socialiniai pokyčiai trukdė sėkmingai veiklai,*' tačiau tolesnėje išsames- 
nėje mūsų veiksmingumo ir socialinių pokyčių analizėje šis ryšys išny- 
ko. 

+ Išsilavinimas yra vienas iš stipriausių politinio elgesio veiksnių visur, 
taip pat ir Italijoje. Tačiau šiuolaikinio išsilavinimo lygis Italijos regio- 
nuose nenulemia institucijų veiksmingumo skirtumų. Koreliacija tarp 
institucijų veiksmingumo ir regiono gyventojų, lankiusių mokyklą il- 
giau nei iki minimalaus mokyklos baigimo amžiaus (keturiolikos me- 
tų), skaičiaus yra nereikšminga. Emilija-Romanija, geriausiai veikian- 
tis ir pilietiškiausias regionas, ir Kalabrija, blogiausiai veikiantis ir 
mažiausiai pilietiškas regionas, pagal šį išsilavinimo lygio rodiklį įver- 
tintos praktiškai vienodai (46 proc. versus 45 proc.).*? Istoriškai išsila- 
vinimas galbūt vaidino svarbų vaidmenį stiprinant pilietinės bendruo- 
menės pamatus, bet šiandien jis, atrodo, neturi tiesioginio poveikio 
vyriausybės veiksmingumui. 

+ Urbanizacija gali būti laikoma vienaip ar kitaip susijusi su institucijų 
veiksmingumu. Viena šios hipotezės versija primena Marx'o epitetą apie 
kaimiško gyvenimo kvailybę ir siūlo minų, kad sėkminga institucijų 
veikla gali būti tiesiogiai susijusi su urbanizacija. Alternatyvi plačiai 
paplitusi teorija, apie kurią jau buvo užsiminta, pilietinę dorybę įžiūri 
tradiciniuose kaimuose, o ydas - miestuose. Ši teorija leidžia suprasti, 
kad institucijų veiksmingumas turėtų būti menkesnis labiau urbanizuo- 
tuose regionuose. Subtilesnė teorija susietų institucijų veiksmingumą 
(ir galbūt pilietinę bendruomenę) būtent su vidutinio dydžio miestais, 

išvengiančiais ir modernaus didmiesčio anonimiškumo, ir kaimo vieto- 
vių izoliacijos. Tačiau iš tikrųjų mes neradome jokio ryšio tarp miesto 
dydžio ar gyventojų tankumo ir sėkmingos regionų vyriausybių veik- 
los.*? 

+ Gerai veikiančiai institucijai, anot kai kurių institucionalizacijos teorijų, 
būdingas personalo pastovumas. Maža personalo kaita reiškia, kad jo nariai 
yra atsidavę institucijai ir jos sėkmei. Personalo stabilumas taip pat užtik- 
rina patyrusių politikų pasiūlą. Manoma, jog dažna personalo kaita, ypač 
ankstyvaisiais institucijos veiklos metais, sukelia nekontroliuojamus pasi- 
keitimus.** Vis dėlto išnagrinėję šešių pasirinktų regionų detalius duome- 
nis, teigiamos koreliacijos tarp institucijų sėkmės ir personalo pastovumo 
neradome nei regionų taryboje, nei regionų vykdomojoje valdžioje. Dvi 
regionų tarybos, kurių vidutinė valdymo trukmė buvo trumpiausia per vi- 
są 1970-1988 metų laikotarpį, buvo Emilija-Romanija ir Venecija, kurios 
buvo įvertintos kaip geriausiai veikiančios. „Šviežia“ valdžia gali būti tiek 
pat svarbi aiškinant institucijų sėkmingą veiklą, kaip ir „užsigrūdinusi“ 
valdžia. 

+ Del kai kurių regionų geros veiklos nuopelnai kartais priskiriami /talijos 
komunistų partijai (PCI). Iš tikrųjų deskriptyvine prasme mūsų duome- 
nys atitinka tarp įvairių Ltalijos partijų plačiai paplitusią nuomonę, kad 
komunistų regionai geriau valdomi nei daugelis kitų. Kartais tai aiškina- 
ma racionaliu PCI konkurentiškumo apskaičiavimu, kad ji gali geriausiai 
užsirekomenduoti kaip nacionalinė valdančioji partija, parodydama, kad 
sugeba gerai valdyti regioniniu ir vietiniu lygmenimis. Kartais aiškinama 
ciniškiau, jog PCI, pati to nesiekdama, išvengė gadinančio nacionalinės 
valdžios poveikio. Patys komunistai savo „verslininkišką“ sėkmę aiškina 
nuolatinėmis pastangomis pritraukti kompetentingus kadrus ar netgi aukš- 
ta morale. Visuose šiuose aiškinimuose yra tiesos grūdas, tačiau mums 
labiausiai priimtina pirmoji interpretacija. 

Pirminė mūsų analizė, apimanti 1970-1976 metus, piršo mintį, jog šį 
skirtumą visiškai paaiškina faktas, kad komunistai atėjo į valdžią nepa- 
prastai pilietiškuose regionuose. „Komunistų regionų vyriausybėms ge- 
riau sekėsi todel [mes teigėme), kad jie arė derlingesnę žemę, o ne meist- 
riškiau arė. Svarbu, ne kas jie buvo, bet kur jie buvo.“** Tačiau tolesnė 
mūsų analizė perša mintį, kad šis aiškinimas nepakankamas. 

Po 1975 metų komunistai įsitraukė į valdančiąsias koalicijas keliuose re- 
gionuose su silpnesnėmis pilietinėmis tradicijomis, ir institucijų veiks- 
mingumas čia iš tiesų pagerėjo. Mūsų vėlesnių išsamesnių tyrimų metu 
koreliacijos tarp PCI valdžios ir institucijų veiksmingumo jau nebuvo 
galima paaiškinti vien atitinkamais bendruomenės pilietiškumo lygio svy- 
ravimais.*“ Kita vertus, mūsų tyrimo laikotarpiu komunistai išliko opo- 
zicijoje praktiškai visuose tuose regionuose, daugiausia Pietuose, kur pi- 
lietinės ir ekonominės sąlygos buvo nepalankiausios efektyviai valdyti. 

Tik tada, kai PCI (dabar perkrikštyta į Demokratinę kairės partiją) gaus 
valdžią šiuose regionuose visai kitomis sąlygomis, bus galima galutinai 
tvirtinti, kad valdančioji partija lemia valdymo kokybę.*? 


Nė vienas iš šių papildomų aiškinimų, išskyrus galbūt iš da- 
lies PCI valdymą, niekuo nepapildo mūsų supratimo apie tai, 
kodėl vienos vyriausybės veikia, o kitos - ne. Šiame skyriuje 
apžvelgti duomenys yra vienareikšmiai: pilietinis kontekstas 
yra svarbus institucijų veiklos kokybei. Iki šiol svarbiausias fak- 
torius, nuo kurio priklauso geras valdymas, yra tai, kiek regio- 
no socialinis-politinis gyvenimas priartėja prie pilietinės ben- 
druomenės idealo. Pilietiškesni regionai yra išskirtiniai daugeliu 
atžvilgiu. Tolesnis klausimas: kodėl vieni regionai yra pilietiš- 
kesni už kitus? 


p 


Pilietinės bendruomenės 


šaknų beieškant 


Mūsų bandymas ištirti Italijos regionų vyriausybių veiksmin- 
gumą 8 ir 9 dešimtmečiuose kai kuriose regionuose aptiko uni- 
kalų pilietinio gyvenimo pobūdį. Ši gija dabar veda mus gilyn 
į kontrastingą Italijos regionų praeitį. Mūsų istorija prasideda 
nuo svarbaus pereinamojo momento Italijos pusiasalyje beveik 
prieš tūkstantį metų, kai italai vadavosi iš slogios epochos, pa- 
grįstai vadinamos Tamsiaisiais amžiais. Ankstyvųjų viduram- 
žių Italija, nuo kurios prasideda mūsų istorija, ne tik laiko po- 
žiūriu, bet ir gyvenimo būdu buvo artimesnė antikinei Romai 
nei mūsų laikams. Vis dėlto socialiniai modeliai, tiesiogiai at- 
sekami nuo ankstyvųjų viduramžių Italijos iki šių dienų, kaip 
pasirodė, yra lemiami aiškinant, kodėl dvidešimt pirmojo am- 
žiaus priešaušryje kai kurios bendruomenės geriau sugebėjo tvar- 
kyti kolektyvinį gyvenimą ir palaikyti efektyvias institucijas 
nei kitos.! 


Pilietinis viduramžių Italijos paveldas 


Nors regionų vyriausybės buvo įkurtos 1970 metais naciona- 
linės administracijos, itin centralizuotos šimtus metų, sąlygo- 
mis, pačių regionų istorinės šaknys daug gilesnės. Pusantro tūks- 
tančio metų nuo Romos žlugimo iki devynioliktojo amžiaus 
vidurio Italija buvo, atmestinais Austrijos valstybės veikėjo Met- 
ternich'o žodžiais, tiesiog „geografinis pavadinimas“ — aibė ma- 

žų miestų-valstybių ir pusiau kolonijinių užsienio imperijų do- 
minijų. Modernėjančių Europos tautinių valstybių pasaulyje 
ši fragmentacija pasmerkė italus ekonominiam atsilikimui ir 
politiniam provincialumui. 

Taip buvo ne visada. Viduramžiais italai sukūrė pažanges- 
nes politines struktūras nei bet kur krikščioniškajame pasau- 
lyje. Iš tiesų apie 1100 metus skirtingose pusiasalio dalyse iš- 
kilo du nepaprastai saviti politiniai režimai - abu novatoriški 
ir abu su giliomis socialinėmis, ekonominėmis ir politinėmis 
pasekmėmis: 

Vienuoliktajame amžiuje visame pusiasalyje ilgaamžė imperinė valdymo 
sistema — bizantiškoji Pietuose, germaniškoji Šiaurėje — perėjo įtampos ir 
nusilpimo laikotarpį, pasibaigusį faktišku žlugimu ir suteikusį iniciatyvą 
vietinėms jėgoms. Pietuose centrinės vyriausybės žlugimas buvo santyki- 
nai trumpalaikis, ir ant bizantiškųjų bei arabiškųjų pamatų iškilo galinga 
Normanų karalystė. Šiaurėje, kita vertus, visi bandymai atgaivinti imperi- 
nį valdymą baigėsi nesėkme, ir vietos partikuliarizmas ėmė beveik visiškai 
triumfuoti. Būtent šiame regione, besidriekiančiame nuo Romos iki Al- 
pių, tipiška viduramžių Italijos visuomenė galėjo nevaržomai visapusiškai 
plėtotis. Čia bendruomenės iš tikrųjų tapo miestais-valstybėmis, todėl šią 
sritį tinkamiausia apibūdinti kaip komuninę Italiją.* 


Naujasis režimas Pietuose, įkurtas Normanų samdinių iš Šiau- 
rės Europos, su centru Sicilijoje buvo savotiškai pažangus — ir 
administraciniu, ir ekonominiu požiūriais. „Didysis normanų 
valdovas Rodžeris II, 1130 metais suvienijęs Siciliją, Apuliją 
ir Kalabriją, išlaikė savo bizantiškųjų ir musulmoniškųjų pirm- 
takų institucijas, ypač efektyvią jų mokesčių sistemą.'“? Pasi- 
baigus neramumams, jo įpėdinis Frydrichas II atkūrė savo vieš- 
patavimą visoje Italijoje į pietus nuo iškylančios Popiežiaus 
srities ir sukūrė pažangų plačiai giriamą „graikų biurokratijos 
ir normanų feodalizmo derinį, bet labiau integruotą į vienin- 
gą valstybę, nei buvo jo pirmtakų laikais.“* 1231 metais Fryd- 
richas išleido naują konstituciją, kurioje pirmą kartą per sep- 
tynis amžius Europoje kodifikuota administracinė teisė ir 
numatyta daugelis centralizuotos autokratinės valstybės prin- 
cipų, vėliau paplitusių visame žemyne. Frydricho Constitutio- 
nes įtvirtino monarchijos teisingumo ir viešosios tvarkos už- 

tikrinimo monopolį ir aiškiai patvirtino feodalinės diduome- 
nės privilegijas. Hobsiškajame paplitusio smurto ir anarchi- 
jos, nuo kurių kentėjo visa ankstyvųjų viduramžių Europa, pa- 
saulyje socialinės tvarkos įvedimas buvo svarbiausia valdymo 
problema. 

Normanų karalystė, gana neįprastai tiems laikams, prakti- 
kavo religinę toleranciją ir suteikė tikėjimo laisvę musulmo- 
nams bei žydams. Normanų karaliai globojo ypač suklestėjusį 
vietinį graikiškąjį, arabiškąjį, žydiškąjį, lotyniškąjį ir itališkąjį 
menus, architektūrą ir jų mokymą, taip išgarsėjusį, kad nuo 
Rodžerio II iki Frydricho II karaliaus dvaras buvo kartais va- 
dinamas „eruditų respublika“. 1224 m. Frydrichas Neapolyje 
įkūrė pirmąjį Europoje valstybinį universitetą, kur buvo ren- 
giami kandidatai į valstybės tarnybą, jo ištobulintą remiantis 
praeitame amžiuje Rodžerio padėtais pamatais. „Savo zenite 
Normanų Sicilija turėjo labiausiai išvystytą biurokratiją viso- 
se vakarų karalystėse.““ 

Ekonominiu požiūriu karalystė didžiavosi keletu klestin- 
čių prekybinių miestų, įskaitant Palermą, Amaltį ir Neapo- 
lį, Mesiną, Barį ir Salerną. Frydrichas išplėtė jų uostus ir 
įkūrė karinį bei prekybinį jūrų laivynus, nors (būdamas iš- 
tikimas savo autokratinei misijai) primygtinai laikėsi vals- 
tybės monopolio didžiajai daliai karalystės prekybos - poli- 
tikos, kuri vėliau ne itin pasitarnavo karalystei. Drąsus karys, 
diplomatas, talentingas ornitologas, gabus poetas ir kūry- 
biškas valdovas Frydrichas savo amžininkų buvo laikomas 
stupor mundi - „pasaulio stebuklu“./ „Dvyliktojo amžiaus 
pabaigoje Sicilija, kontroliavusi Viduržemio jūros kelius, buvo 
turtingiausia, pažangiausia ir geriausiai organizuota valsty- 
bė Europoje.“* 

Vis dėlto socialinė ir politinė tvarka Pietuose buvo ir išli- 
ko griežtai autokratiška — valdžios forma, sustiprinta Eryd- 
richo reformų. Jo Constitutiones iš naujo patvirtino plačias 
feodalines baronų teises ir paskelbė „šventvagyste“ kvestio- 
nuoti valdovo sprendimus. „Savo išsamumu, detalumu ir, 
svarbiausia, karališkosios valdžios samprata Frydricho įsta- 

tymai rodo Sicilijos išskirtinumą Vakarų Europoje. Regnum“ 
imperatoriui buvo suteikta paties Dievo.“? Kaip ir jo žymia- 
jam pirmtakui Rodžeriui II, Erydrichui buvo būdinga mis- 
tiška, pusiau dieviška monarcho vaidmens samprata, o jo val- 
dymas rėmėsi pagarbia baime, derinama su teroru bei žiaurumo 
protrūkiais. Jo pradėta karinė kampanija prieš šiaurines ko- 
munas, jo žodžiais, buvo skirta pamokyti tuos, kurie „mie- 
liau rinkosi kažkokios neapibrėžtos laisvės prabangą nei sta- 
bilią taiką.“!? 

Pietiniai miestai rodė tam tikrus savivaldos troškimo požy- 
mius, tačiau jie greitai buvo inkorporuoti į Normanų karalys- 
tę ir pajungti tik karaliui atsakingų centrinių ir vietos valdi- 
ninkų tinklui. Nors baronai, kaip ir miestiečiai, buvo 
kontroliuojami karaliaus administracijos, baronai teikė karinę 
jėgą, kuri palaikė režimą. Istorikai ginčijasi, ar šią karalystę 
geriausia apibūdinti kaip „feodalinę“, „biurokratinę“ ar „ab- 
soliutinę“, bet teisingiausias vertinimas yra tas, kad ji turėjo 
ryškių visų jų trijų elementų. Kaip bebūtų, bet kokios komu- 
ninės autonomijos prošvaistės būdavo nuslopinamos vos tik 
pasirodžiusios. Pilietinis amatininkų ir pirklių gyvenimas bu- 
vo reguliuojamas iš centro ir iš viršaus, o ne iš vidaus (kaip 


Šiaurėje). Kaip teigia Denis Macks Smith, 


Sicilija vis dar buvo gana turtinga šalis, kur galima būtų tikėtis kunkuliuo- 
jančio miestų gyvenimo, bet iš tiesų ji niekada nepažino nieko panašaus į 
nepriklausomas komunas, egzistavusias šiaurinėje Italijoje; ir nors tai gali 
atspindėti paprasčiausią pilietinės iniciatyvos trūkumą, tai taip pat kilo iš 
fakto, kad Normanų monarchija buvo per daug autoritariška ir per daug 
stipri, kad jai reiktų remti miestus prieš baroniją... Frydrichas susiejo miestus 
su valstybe, net jeigu tai gali atrodyti ekonomikos aukojimas vardan poli- 
tikos. Sicilijos istorija išmokė jį, kad gerovė kilo iš stiprios karaliaus val- 
džios, ir tam tikra prasme jis buvo teisus: tik paskesni įvykiai parodė, kad 
ekonominis vystymasis Sicilijoje buvo sustabdytas kaip tik tada, kai laisvo- 
sios pajūrio komunos kitur Italijoje tapo verslios ir turtingos.!! 


Po Frydricho mirties karaliaus galios ėmė mažėti, ir pieti- 
niai baronai įgijo galią ir autonomiją, o pietiniai miestai - ne. 


*Valdžia (lot.). - Vert. past. 

Amžiams bėgant, laiptuotoje socialinėje hierarchijoje vis la- 
biau ėmė vyrauti žemvaldžių aristokratija, įgavusi feodalines 
galias, tuo tarpu apačioje valstiečių masės apgailėtinai kovojo 
dėl fizinio išlikimo. Tarp šių socialinių sluoksnių gūžėsi maža, 
beveik bejėgė vidurinioji administratorių ir profesionalų kla- 
sė. Nors per kitus septynis šimtmečius pietų Italijai buvo lem- 
ta būti daugelio aršių kovų tarp įvairių užsienio dinastijų (ypač 
Ispanijos ir Prancūzijos) objektu, ši hierarchinė struktūra iš 
esmės nepakito. Feodalinės monarchijos režimas išliko nepri- 
klausomai nuo jos valdovo išsilavinimo, o tarp Frydricho II 
įpėdinių išsilavinimas buvo daug retesnis nei gobšumas. 

Tuo pačiu metu šiaurinės ir centrinės Italijos miestuose — 
„feodalinio miško oazės vidury“!* - visiškai priešingai nei Pie- 
tuose, radosi precedento neturinti savivaldos forma. Šis ko- 
muninis respublikonizmas palaipsniui pradėjo sudaryti pa- 
grindinę alternatyvą dvaru besiremiančiam baudžiaviniam 
feodalizmui visoje likusioje viduramžių Europoje. Apie šią 
Italijos dalį žymus istorikas Frederic Lane rašė: „Nuo dvylik- 
tojo iki šešioliktojo amžiaus savybė, labiausiai skyrusi Itali- 
jos visuomenę nuo kitų Europos regionų visuomenių, buvo 
mastas, kuriuo žmonės galėjo paveikti, daugiausia įtikinėji- 
mo būdu, įstatymus ir sprendimus, reguliuojančius jų gyve- 
nimą.“!? 

Kaip ir Frydricho II autokratinis režimas, naujas respubli- 
koniškasis režimas buvo atsakas į smurtą ir anarchiją, būdingą 
viduramžių Europai, nes negailestinga aristokratų klanų ven- 
deta niokojo miestus ir kaimus ir Šiaurėje, 1r Pietuose. Tačiau 
Šiaurėje surasta išeitis buvo visai kitokia, labiau besiremianti 
horizontaliu bendradarbiavimu, o ne vertikalia hierarchija. Ko- 
munos atsirado iš savanoriškų asociacijų, suformuotų grupėms 
kaimynų asmeniškai pasižadėjus vienas kitam padėti, imtis ben- 
dros gynybos ir ekonominio bendradarbiavimo. „Nors būtų 
per drąsu ankstyvąsias komunas apibūdinti kaip privačias aso- 
ciacijas, nes jos, matyt, nuo pat pradžių buvo susijusios su vie- 
šąja tvarka, bet yra aišku, kad jos pirmiausia rūpinosi savo na- 
rių apsauga ir jų bendrais interesais ir neturėjo jokių organinių 

ryšių su senojo režimo viešosiomis institucijomis.“* Dvylik- 
tajame amžiuje komunos jau buvo įsteigtos Florencijoje, Ve- 
necijoje, Bolonijoje, Genujoje, Milane ir iš esmės visuose ki- 
tuose didžiausiuose šiaurinės ir centrinės Italijos miestuose, 
istoriškai besiremiančiuose šiais pirmapradžiais socialiniais kon- 
traktais. 

Atsirandančios komunos nebuvo demokratinės šiuolaikine 
prasme, nes tik gyventojų mažuma buvo visaverčiai jų nariai.!? 
Iš tikrųjų viena išskirtinė respublikoniškosios sintezės savybė 
buvo kaimiškosios diduomenės įsiliejimas į miestietiškąją aris- 
tokratiją, taip suformuojant naujo tipo socialinį elitą. Tačiau 
visuomenės dalyvavimo valdymo reikaluose mastas pranoko visus 
standartus: Daniel Waley aprašo komunas kaip „komitetų na- 
rių rojų“ ir teigia, kad Siena, miestas, turintis maždaug 5000 suau- 
gusių vyrų, turėjo 860 ne visos darbo dienos municipalinių 
postų, o didesniuose miestuose municipaliteto tarybos galėjo 
turėti keletą tūkstančių narių, daugelis kurių aktyviai dalyva- 
vo pasitarimuose.'“ Šiame kontekste „komuninio respubliko- 
nizmo sėkmė priklausė nuo lyderių pasirengimo dalytis val- 
džia su kitais kaip su lygiais.“'/ Vykdomoji komunos vadovybė 
buvo renkama pagal procedūras, kurios įvairiuose miestuose 
buvo vis kitokios.'š Komuninių respublikų valdytojai pripaži- 
no legitimias savo valdžios ribas. „Detalūs teisiniai kodeksai 
buvo skiriami apriboti galingųjų prievartą.“!? Šia prasme val- 
džios struktūra komuninėse respublikose iš esmės buvo libera- 
lesnė ir egalitariškesnė nei kitur Europoje, įskaitant, žinoma, 
ir pačios Italijos pietus. 

Plėtojantis komuniniam gyvenimui, amatininkai ir preky- 
bininkai kūrė gildijas bendrai veiklai ir tarpusavio pagalbai so- 
cialiniais ir vien profesiniais tikslais.*? „Seniausias yra Vero- 
nos gildijos statutas, datuojamas 1303 metais, bet neabejotinai 
nurašytas nuo kažkokio daug senesnio statuto. Tarp narių pa- 
reigų yra „broliška pagalba bet kokioje bėdoje“, „svetingumas 
per miestą keliaujantiems svetimšaliams“, ...ir „pareiga pasiū- 
lyti poilsį nusilpusiems.“?! „Į statutų laužymą buvo atsakoma 
boikotu ir socialiniu ostrakizmu.“?? 

Greitai šios grupės kartu su kitais miestiečiais ėmė reika- 
lauti platesnės politinės reformos, „tokios atstovavimo ir kon- 
trolės sistemos, kuri užtikrintų tvarką: „ramią ir taikią miesto 


būklę. “23 


Tryliktojo amžiaus pirmojoje pusėje gildijos tapo pagrindiniu ramsčiu ra- 
dikalių politinių judėjimų, siekusių platesnio nei anksčiau valdžios paskirs- 
tymo komunų viduje. ...[Jlie pasisavino seną popolo [„tauta“] vardą su jo 
galinga demokratiška potekste. Iki 1250 metų popolo užsitikrino vyraujan- 
čią padėtį pagrindinių komunų konstitucijose.* 


Taigi tuo pačiu metu, kai Pietuose Frydrichas II stiprino 
feodalinę valdžią, Šiaurėje politinė valdžia pradėjo sklisti ge- 
rokai už tradicinio elito ribų. Pavyzdžiui, „Modenos miesto 
taryba jau 1220 metais turėjo daug amatininkų ir krautuvi- 
ninkų, įskaitant žuvų pardavėjus ir drabužių taisytojus ar sku- 
durų prekiautojus... taip pat visuomet daug kalvių.“*? Pilieti- 
nio respublikonizmo praktinė veikla suteikė laisvę visuomenei 
įsitraukti į viešųjų sprendimų priėmimą, neprilygstančią nie- 
kam viduramžių pasaulyje. 

Šie politiniai pokyčiai buvo dalis „asociacijų gyvenimo su- 
žydėjimo, kai augo komunos, gildijos, verslo draugijos, ...naujos 
solidarumo formos, kurios reiškė stipresnį lygybės jausmą.“?6 
Be gildijų, vietiniuose reikaluose vyravo vietos organizacijos, 
tokios kaip vicinanze (kaimynų asociacijos), populus (parapi- 
jos organizacijos, kurios administravo vietinės bažnyčios turtą 
ir rinko jos kunigą), brolijos (religinės savitarpio pagalbos drau- 
gijos), politinės-religinės grupuotės, siejamos iškilmingų prie- 
saikų, ir consorterie (gynybos bendrijos), sukurtos rūpintis bendru 
saugumu. 

Tarpusavio pagalbos priesaikos, kurias duodavo šių asocia- 
cijų nariai visuose visuomenės sluoksniuose, skambėjo labai 
panašiai kaip anksčiau cituota Veronos gildijos priesaika. 1196 metais 
Bolonijos magnatų consorteria nariai prisiekė „padėti vienas 
kitam be apgaulės ir sąžiningai... su mūsų bokštu ir bendru 
namu ir prisiekiame, kad nė vienas iš mūsų neveiks prieš kitus 
tiesiogiai ar per trečią šalį.“ Spade [„Kardo“] compagnia (1285), 
vienos iš daugelio savanoriškų asociacijų Bolonijos apylinkė- 

se, statutai nurodė, kad jos nariai „turi remti ir ginti vienas 
kitą prieš visus žmones bendruomenės viduje ar už jos.“ Kiek- 
vienu atveju po šių bendro pobūdžio įsipareigojimų sekė deta- 
lūs bendravimo procedūrų aprašymai, įskaitant nariams tei- 
kiamą praktinę paramą, tokią kaip teisinė pagalba, ir procedūras 
sprendžiant nesutarimus tarp narių. „Neišvengiami konflik- 
tai, kildavę šių sudėtingesnių bendruomenių viduje arba tarp 
jų, reikalavo kvalifikuotų advokatų, arbitrų, patyrusių politi- 
kų ir netgi atnaujintos pilietinės moralės, kad nauja visuome- 
nė nesubyrėtų dėl vidinių vaidų.“? Šis turtingas asociacinio 
gyvenimo tinklas ir nauji respublikų papročiai suteikė vidu- 
ramžių Italijos komunai unikalius bruožus, tiksliai atitinkan- 
čius tai, ką (praeitame skyriuje) pavadinome „pilietine ben- 
druomene“. 

Viešasis administravimas komuninėse respublikose buvo pro- 
fesionalizuotas. Ekspertų korpusas municipalinėje vyriausybėje 
sukūrė stebėtinai pažangią viešojo finansavimo sistemą (įskai- 
tant ilgalaikių laisvai keičiamų viešųjų vertybinių popierių biržą), 
žemės dirbimą, komercinę teisę, apskaitą, miestų planavimą, 
viešąją higieną, ekonominę plėtrą, viešąjį švietimą, policiją, ko- 
lektyvinį valdymą, dažnai dalijantis idėjomis su kolegomis kai- 
myniniuose miestuose. Bolonija su savo garsia teisės mokykla 
atliko „komuninės Italijos sostinės, turinčios neformalų pra- 
našumą, besiremiantį ne jėga ar turtu, bet intelektualia lyde- 
ryste“, vaidmenį.?? Podest4 - važinėjantis po savo apskritį pro- 
fesionaliai pasirengęs juristas administratorius, renkamas 
nustatytam terminui, ėmė vaidinti pagrindinį vaidmenį ko- 
munos reikaluose.?! 

Sutartys ir kontraktai buvo ypač svarbūs visiems gyvenimo 
respublikose aspektams, o notarų, advokatų bei teisėjų daugė- 
jo, kad fiksuotų, aiškintų ir priverstų vykdyti šiuos susitari- 
mus. Skaičiuojama, kad Bolonijoje, mieste, turinčiame maž- 
daug 50000 gyventojų, buvo 2000 profesionalių notarų!3? Šiuos 
skaičius galima, žinoma, vertinti kaip respublikų konfliktiš- 
kumo rodiklį, bet, žiūrint atidžiau, jie rodo nepaprastą pasiti- 
kėjimą rašytiniais susitarimais, derybomis ir teise. Niekas aiš- 

kiau neparodo unikalaus komuninių respublikų indėlio, kaip 
tai, kad tuo metu, kai kitur Europoje jėga ir šeima buvo vie- 
nintelės kolektyvinio veiksmo dilemų sprendimo priemonės, 
Italijos miestų-valstybių piliečiai išrado naują būdą organizuoti 
kolektyvinį gyvenimą. 

Bažnytinė valdžia komuninėse respublikose buvo minimali 
ne todėl, kad religingumą būtų pakeitęs sekuliarizmas, bet to- 
dėl, kad Bažnyčios hierarchijos vietą užėmė pasaulietinės aso- 
ciacijos: 

Neprieštaraudami teorinei Popiežiaus viršenybei, miestiečiai Bažnyčią, kaip 

ir savo pasaulietines vyriausybes, laikė vietine institucija praktiniams 

tikslams... Jie žiūrėjo į kunigus ne kaip į viršesnius už kitus žmones, bet 
kaip į bendruomenių, kurių dvasinius poreikius jie privalo tenkinti, tar- 
nautojus... Tačiau to nereikėtų laikyti religinės aistros nuosmukio ženklu. 

Keturioliktasis ir dvyliktasis amžiai Italijos istorijoje iš tiesų buvo ypač 

dievobaimingas laikotarpis, bet italų pamaldumas dabar įgavo išskirtinį 

pobūdį. Jis ėmė reikštis per spontaniškas vietines pasauliečių brolijas, skir- 
tas drauge atlikti religines apeigas ir pamaldas.?? 


Vienas iš šio proceso rezultatų buvo įspūdingas, analogų ne- 
turintis pilietinio atsidavimo laipsnis: 

Išilgai Arno krantų ir netoli Po, Venecijoje ir Ligūrijoje piliečiai įgijo pir- 
minę ir karštą ištikimybę savo miestams, savo pačių politinio likimo vieti- 
nei formai, ir šis jausmas išliko iki pat Renesanso laikų... Nuo komunos 
atsiradimo pradžios žmonės rado tvarką ir apsaugą jungdamiesi kartu. Ko- 
munai išsiplėtus, miestiečių gyvenimas vis labiau sukosi apie vietos val- 
džios sprendimus ir gynybinius įtvirtinimus. Jausmas, kad žmonių žemiš- 
koji ir šeimyninė sėkmė yra tvirtai susieta su komunos sėkme, tapo toks, 
kuris sužadina stipriausią meilę ir neapykantą.?“ 


Su pilietinio respublikonizmo plėtra buvo glaudžiai susijęs 
spartus prekybos augimas. Įtvirtinus pilietinę tvarką, drąsūs ir 
ambicingi pirkliai plėtė savo prekybinius ryšius pirmiausia re- 
gionuose aplink kiekvieną miestą-valstybę, o po to palaipsniui 
į toliausius tuo metu žinomo pasaulio kraštus. Šie pirkliai, 
pasaulio prekybos meistrai, europietiškojo kapitalizmo įkūrė- 
jai, išplėtė savo prekybos imperiją nuo Kinijos iki Grenlandi- 
jos.“?? Lemiamas dalykas tokio sudėtingumo rinkoms plėtotis 
buvo glaudžiai integruotos pirklių bendruomenės, gebančios 

išlaikyti teisines ar pusiau teisines institucijas spręsti konflik- 
tams, keistis informacija ir dalytis rizika.?? Prekybos dėka pa- 
siekta gerovė savo ruožtu padėjo formuoti ir palaikyti pilieti- 
nes respublikų institucijas. „Iš dešimties „Pagrindinių amatų“ 
(arba gildijų), kurie daugiausia valdė Florenciją tryliktajame 
amžiuje, septyni priklausė eksporto prekybai.“?" 

Prekybos plėtra buvo gyvybiškai svarbi respublikų ekonomi- 
kai. Pagrindinės jos institucijos — rinka, pinigai ir teisė — reiškė 
atgimimą praktikos, santykinai gerai išvystytos klasikiniame pa- 
saulyje. Tačiau dar viena, ne mažiau svarbi ekonominė institu- 
cija buvo pakankamai nauja: viduramžių Italijos respublikose 
buvo išrastas kreditas.?* Tuo pačiu metu, kai Normanų kara- 
lystė Mezzogiorne suklestėjo remdamasi socialine ir politine 
hierarchija, pilietinis respublikonizmas šiauriniuose miestuo- 
se padėjo pamatus vienai iš didžiųjų ekonominių revoliucijų 
pasaulio istorijoje, prilyginamai (anot kai „kurių istorikų) tik 
nuolatinių gyventojų atsiradimui neolito laikotarpiu ir vėliau 
industrinei revoliucijai. 

„Šios transformacijos pagrindas buvo eksponentinis kre- 
ditų didėjimas.'*? Ankstesnės epochos, nesvarbu kokios di- 
dingos ar kokios menkos, turėjo tik pačias užuomazgas me- 
chanizmo, sujungiančio taupymą ir investicijas, todėl jų 
ekonominės plėtros perspektyvos buvo ribotos. Nesant kre- 
dito, atskiros šeimos gali sukaupti didelius turtus arba vals- 
tybė per mokesčius gali priversti taupyti ir investuoti į masi- 
nius viešuosius darbus, tokius kaip piramidės ar Partenonas, 
tačiau kol nebuvo išrastas efektyvus tarpininkavimas tarp at- 
skirų taupančiųjų ir nepriklausomų investitorių, didžiulė pri- 
vataus kapitalo akumuliavimo galia negalėjo būti pajungta 
ekonomikos augimui. Šio svarbaus socialinio išradimo sėk- 
mę iš esmės nulėmė unikalus kontekstas, suformuotas komu- 
ninių respublikų. 

Skirtingai nei Sicilijos karalystėje, kur gerovė rėmėsi žeme, 
šiaurinių Italijos miestų-valstybių klestėjimas buvo pagrįstas 
finansais ir prekyba.“? Bankininkystė ir tarptautinė prekyba 
priklausė nuo kreditavimo, o kad kreditai būtų efektyviai tei- 

kiami, reikėjo tarpusavio pasitikėjimo ir įsitikinimo, kad kon- 
traktai bei juos reguliuojantys įstatymai bus nešališkai įgyven- 
dinami. (Etimologiškai „kreditas“ kilęs iš credere, „tikėti '.) Dėl 
tam tikrų priežasčių, kurias išsamiau nagrinėsime kitame sky- 
riuje, pilietinio respublikonizmo institucijos, asociacijų tin- 
klai ir solidarumo plėtra už giminystės ryšių ribų, būdingos 
šiaurinėms komunoms, buvo esminė sąlyga tokiam pasitikėji- 
mui suklestėti. 

Šioje turtingoje pilietinėje dirvoje išaugo daug verslo prak- 
tikos inovacijų, padėjusių sukurti privačią ir visuomeninę Re- 
nesanso Florencijos bei jos kaimynų gerovę: 


Kredito išplitimas ir gausėjantys kontraktai buvo svarbios šiaurinės ir cen- 
trinės Italijos miestų vienuoliktajame ir dvyliktajame amžiuose pakilimo 
savybės. Genujoje, Pizoje, Venecijoje ir šiek tiek vėliau Florencijoje popu- 
liarios tapo naujos kapitalo pritraukimo ir partnerystės kūrimo strategijos. 
Nenuostabu, kad partnerystės ryšiai buvo sujungti su šeimyniniais saitais... 
Tačiau dvyliktajame amžiuje buvo pradėti sudarinėti daug lankstesni kon- 
traktiniai susitarimai ir priimami partneriai iš šalies. Šiuos pokyčius rodė 
atsirandantys compagnia, commenda (tarptautinės laivybos įmonės), depo- 
zitinė bankininkystė, nepadengti pinigai ir kredito raštai. Naujoje verslo 
veiklos praktikoje ir sąrangoje rizika buvo minimali, o bendradarbiavimo 
ir pelno galimybės didesnės... Šio išplėsto pasitikėjimo mastą rodo palūka- 
nų normos mažėjimas ir depozitinės bei transferinės bankininkystės augi- 
mas. Bendradarbiavimo nuostata tarp skolininko ir skolintojo ėmė plačiai 
plisti šiaurinės ir centrinės Italijos miestuose.*! 


Per šiuos ir kitus mechanizmus netgi smulkūs indėlininkai 
galėjo investuoti į stambesnį verslą: 


Svarbiausias Europos ekonomikos istorijos įvykis, pradedant vienuoliktuoju 
amžiumi, buvo santaupų panaudojimas naudingiems tikslams tokiu mas- 
tu, kuris ankstesniais amžiais būtų buvęs neįsivaizduojamas. ...Būtent pla- 
čiai paplitęs sąžiningumo pojūtis, stiprinamas priklausomybės integruotai 
bendruomenei jausmo, neskaitant apibrėžtų teisinių įsipareigojimų, suda- 
rė galimybes įvairiems žmonėms su savo santaupomis dalyvauti našiame 
procese.“ 


Taigi milžiniškai viduramžių šiaurės Italijos komuninių res- 
publikų ekonominio gyvenimo ir valdžios veiksmingumo pa- 
žangai galimybes sudarė pilietinio angažuotumo normos ir tin- 

klai. Revoliuciniai pagrindinių politinių ir ekonominių insti- 
tucijų pokyčiai kilo iš šio unikalaus socialinio konteksto su jo 
horizontaliais bendradarbiavimo ir pilietinio solidarumo ry- 
šiais, o ši politinė ir ekonominė pažanga savo ruožtu stiprino 
pilietinę bendruomenę. 

Nereikėtų pervertinti komunų egalitarizmo ir jų sugebėji- 
mo spręsti socialinį konfliktą bei kontroliuoti smurtą. Turbūt 
ne mažiau kaip pusė žmonių buvo vargingi landynių gyvento- 
jai.“? Per visą šį laikotarpį diduomenė išliko svarbi visuomenės 
dalis, nors ji buvo vis labiau integruojama į respublikų gyve- 
nimą ir tapo jam pavaldi. Oligarchų šeimos atliko pagrindinį 
vaidmenį tokių respublikų, kaip Venecija ir Florencija, gyve- 
nime, nors jų galia buvo labiau varžoma nei Pietuose. Diduo- 
menė aplink save išlaikė palydas klientų. Susiskaldymas buvo 
įprastas reiškinys. Klanų kraujo kerštas ir smurtas (įskaitant 
kažką panašaus į nedidelio masto partizanines kovas) niekada 
neišnyko iš viešojo gyvenimo. Gynybos bokštai ir tvirtovės, 
iki šiol puošiančios Boloniją ir Florenciją, primena ir sociali- 
nę nelygybę, ir nuolatinį pavojų, grėsusius net ir sėkmingiau- 
sioms komunoms. 

Vis dėlto socialinis mobilumas respublikose tuo metu buvo 
didesnis nei bet kur kitur Europoje. Be to, kolektyvinio soli- 
darumo vaidmuo palaikant pilietinę tvarką išskyrė šiaurinius 
miestus kaip su generis. Pavyzdžiui, 1291 metais vienas 
nežinomas metraštininkas lakoniškai konstatavo: „Parmoje buvo 
šiokių tokių neramumų, todėl keturių profesijų amatininkai, 
tai yra mėsininkai, kalviai, batsiuviai ir kailiadirbiai, kartu su 
teisėjais ir notarais bei kitais miesto amatininkais priėmė prie- 
saiką bendrai savimi rūpintis ir, priėmus tam tikras nuostatas, 
visi neramumai iškart baigėsi.““* 

Taigi keturioliktojo amžiaus pradžioje Italijoje atsirado ne 
vienas, bet du naujoviški valdymo modeliai kartu su atitinka- 
mais socialiniais ir kultūriniais bruožais: garsi Normanų feoda- 
linė autokratija Pietuose ir vaisingas komuninis respublikoniz- 
mas Šiaurėje. „Valdymo meno srityje italai pirmavo, ir italų 
valstybės, apskritai imant, išvystė didesnę biurokratinę galią kištis 

į savo piliečių gyvenimus gerąja ar blogąja prasme, nei galima 
buvo aptikti kitose to meto šalyse.“*? Ekonominiame ir sociali- 
niame gyvenime, kaip ir politikoje, tiek monarchija, tiek res- 
publika įveikė kolektyvinio veiksmo dilemas ir kolektyvinio gy- 
venimo problemas, kurios vis dar stabdė pažangą kitur Europoje. 
Vadovaujantis Italijos vaidmuo Europoje gali būti vertinamas 
ne tik politiniu, ekonominiu, meniniu, bet ir demografiniu po- 
žiūriais: Palermas Pietuose ir Venecija bei Florencija Šiaurėje, 
kiekvienas, turintis 100 000 gyventojų, buvo trys didžiausi Eu- 
ropos miestai.*“ 

Tačiau sistemos, išrastos Šiaurėje ir Pietuose, pakankamai 
skyrėsi ir savo struktūra, ir padariniais. „Čia susidūrė dvi skir- 
tingos visuomenės ir gyvenimo būdai,“ daro išvadą istorikas 
John Larner.*" Šiaurėje feodaliniai asmeninės priklausomybės 
ryšiai susilpnėjo, o Pietuose sustiprėjo. Šiaurėje žmonės buvo 
piliečiai, Pietuose — pavaldiniai. Legitimi valdžia Šiaurėje bu- 
vo „tik [bendruomenės] deleguota pareigūnams, kurie likdavo 
atsakingi tiems, kurių reikalai jiems buvo patikėti.“** Pietuose 
legitimi valdžia buvo monopolizuota karaliaus, kuris (nors ga- 
lėjo deleguoti administracines užduotis pareigūnams ir patvir- 
tinti didikams privilegijas) buvo atsakingas tik prieš Dievą. 
Šiaurėje, nors religiniai jausmai išliko gilūs, Bažnyčia buvo tik 
viena iš daugelio pilietinių institucijų, o Pietuose Bažnyčia buvo 
galinga ir turtinga feodalinės sistemos savininkė.*? Šiaurėje svar- 
biausi socialiniai, politiniai ir net religiniai lojalumo ryšiai ir 
susiskirstymai buvo horizontalūs, o Pietuose - vertikalūs. Ben- 
dradarbiavimas, tarpusavio pagalba, pilietinis įsipareigojimas 
ir net pasitikėjimas, žinoma, ne universalus, bet peržengiantis 
giminės ribas daug toliau nei kitur Europoje tuo metu, buvo 
skiriamieji Šiaurės bruožai. Svarbiausia Pietų savybė, priešin- 
gai, buvo hierarchijos ir tvarkos įvedimas latentinės anarchi- 
jos sąlygomis. 

Išskirtinė viduramžių socialinė problema, bet kokios pažangos 
sine gua non*, buvo viešoji tvarka. Vagystės ir plėšikavimas 


"Būtina sąlyga (lot.). - Vert. past. 

buvo įprastas dalykas. Apsaugą ir prieglobstį galėjo suteikti, 
kaip Normanų karalystėje, autokratinis suverenas arba stip- 
riausias vietinis baronas. Arba saugumas galėjo būti pasiektas 
per susipynusius tarpusavio pagalbos susitarimus tarp iš esmės 
lygių piliečių —- sudėtingesnę strategiją, vykdytą komuninėse 
respublikose. Palyginti su likusiu krikščioniškuoju pasauliu, 
abu režimai sudarė sąlygas klestėti ir efektyviai valdyti, bet jau 
iki tryliktojo amžiaus išryškėjo pietinio hierarchiškojo kolek- 
tyvinio veiksmo dilemų sprendimo ribotumas. Nors dar prieš 
šimtą metų Pietūs dažniausiai buvo laikomi ne mažiau pažan- 
gūs nei Šiaurė, dabar komuninės respublikos jau sparčiai juos 
lenkė, ir Šiaurė pirmavo keletą paskesnių amžių. Palaipsniui 
ėmė ryškėti visos pasekmės, kylančios iš bendruomenės gyve- 
nimo ir socialinės struktūros skirtumų feodalinėje ir respubli- 
koniškojoje Italijoje. 
Feodaliniame pasaulyje paprastai vyravo vertikali sąranga, kur santykius 
tarp Žmonių diktavo leno ir prievolės, titulo suteikimo ir priesaikos davi- 
mo, lordo, vasalo ir baudžiauninko sąvokos. Miestuose susiformavo hori- 
zontali sąranga, kuriai būdingas bendradarbiavimas tarp lygiųjų. Gildija, 
brolija, universitetas, o virš jų visų - gildijų gildija, sąjunga, kuriai prisiekia 
visi miestiečiai, - komuna, buvo institucijos, sukurtos naujo požiūrio ir 
atspindinčios naujus idealus.?? 


Keturioliktajame amžiuje susiskaldymas ir badas, maras ir 
Šimtametis karas ėmė griauti pilietinės bendruomenės dvasią 
ir respublikinės valdžios stabilumą. Juodosios mirties atnešti 
nuostoliai buvo didžiuliai: daugiau nei trečdalis visų Italijos 
gyventojų ir turbūt daugiau nei pusė miestų gyventojų mirė 
žiaurią 1348 metų vasarą, o po to sekė pasikartojančios epide- 
mijos, daugiau nei šimtmečiui smarkiai nusmukdžiusios eko- 
nominę veiklą. Nebuvo apsaugota nė komuninių respublikų 
politinė valdžia: iš Septynių tarybos, išrinktos Orvjete 1348 metų 
birželio pabaigoje, rugpjūčio mėnesį šeši buvo mirę - įprasta 
netektis. Sienos katedra, tik pusiau baigta tuo metu, kai prasi- 
dėjo epidemija, tokia ir liko — nebylus įrodymas, kaip smar- 
kiai juodasis maras išsekino pilietinę energiją ir suardė pilieti- 
nį gyvenimą.?! 

Be to, susirėmimų tarp stambesnių religinių ir karinių jėgų 
triukšmas už miesto sienų vis stipriau ataidėdavo pačiose res- 
publikose. „Komunų istorija vargu ar galėjo nebūti audringa, 
nes jos bandė praktikuoti bendro susitarimo principais paremtą 
valdymą visuomenėje, kuri išliko griežtai hierarchiška.“?? Be- 
veik visur gvelfai, gibelinai ir šimtas kitų klanų kovojo nuola- 
tinėse intrigose ir dažnai kruvinuose vaiduose. Remdamiesi sam- 
dyta armija, atskiri despotai (s/gn0r:) ir jų šeimos tapo politiškai 
pranašesni. Šios naujos tironijos „labai ilgai gyvavo, viduram- 
žių signoria nepastebimai evoliucionuojant į renesansiškąjį prin- 
cipatą.“?? 

Keturioliktojo amžiaus pradžioje, praėjus daugiau nei dviems 
šimtams metų po įkūrimo, respublikoniškosios komunų vy- 
riausybės pradėjo pasiduoti sinjorų viešpatavimui, nors des- 
potai dažnai toliau reiškė pagarbą respublikoniškojo valdymo 
formoms ir idealams.?* Reikšmingą išimtį šio nuosmukio fone 
vis dėlto sudarė miestų juosta, besitęsianti skersai šiaurės vi- 
durio Italiją nuo Venecijos prie Adrijos jūros per Emiliją ir 
Toskaną iki Genujos prie Tirėnų jūros, kur respublikoniško- 
sios tradicijos pasirodė tvirtesnės nei kitur labiau į šiaurę.?? 

Lygiai taip, kaip Minervos išminties pelėda išskrenda tik tems- 
tant, politikos filosofai pradėjo kalbėti apie esmines komuni- 
nių respublikų vita civile [pilietinio gyvenimo] dorybes tik joms 
žlungant. Komunų likimas inspiravo Renesanso politinius te- 
oretikus, pirmiausia Machiavell'į, apmąstyti būtinas stabilaus 
respublikoniškojo valdymo sąlygas ypač sutelkiant dėmesį į pi- 
liečių savybes, jų virta civile. 

Machiavelli savo knygos epizode, nepaprastai tinkančiame 
mūsų pačių užduočiai suprasti institucijų sekmes ir nesėkmes, 
teigė, kad respublikoniškasis valdymas (nors labiausiai pagei- 
dautina valdymo forma, kur ją buvo galima įdiegti) buvo pa- 
smerktas žlugti ten, kur nebuvo tinkamų socialinių sąlygų. 
Ypač ten, kur žmonėms trūksta pilietinės dorybės ir kur so- 
cialinis bei ekonominis gyvenimas sutvarkytas feodaliniu bū- 
du, „niekada neiškilo jokia respublika ir joks politinis gyveni- 
mas, nes tokiomis sąlygomis gimę žmonės yra visiškai priešiškai 

nusistatę bet kuriai pilietinio valdymo formai. Taip sutvarky- 
tose provincijose [jis pridėjo, kaip Neapolis] joks bandymas 
įkurti respubliką negali pasisekti.“ Jo gimtojoje Toskanoje, 
priešingai, socialinės sąlygos buvo tokios palankios, „kad iš- 
mintingas Žmogus, susipažinęs su antikinėmis pilietinio val- 
dymo formomis, turėtų lengvai sugebėti ten įdiegti pilietinę 
santvarką.“ Machiavellio skyriaus pavadinimas vykusiai api- 
bendrina tai, ką mes galėtume įvardyti kaip „geležinį pilieti- 
nės bendruomenės dėsnį : „Kaip lengva valdyti miestą, kurio 
liaudis nesugadinta; ten, kur yra lygybė, neįmanoma patval- 
dystė, o ten, kur jos nėra, neįmanoma respublika.“ (Vertė 
P. Račius. N. Makiavelis. Rinktiniai raštai, V., 1992.)79 

Machiavelli'o, Guicciardini'o ir kitų darbai „reiškia jaus- 
mus šiai konkrečiai politinei bendruomenei kaip realiai ir be- 
sitęsiančiai esybei, kuri yra nepriklausoma nuo žmonių ir vy- 
riausybių, valdančių tam tikru apibrėžtu laikotarpiu, ir verta 
žmogaus meilės, lojalumo ir paramos.“?7 Šios vita civile ideo- 
logijos šerdis buvo „pavyzdinio piliečio, tvarkančio savo pa- 
ties reikalus mieste ir šalyje bei pareigingai dalyvaujančio vals- 
tybės reikaluose, idealas.“?* 

Tuo pat metu iki tryliktojo amžiaus Popiežiaus valdžia įgijo 
teisę laikinai kontroliuoti teritorijas tarp Sicilijos karalystės Pie- 
tuose ir komuninių respublikų valdų Šiaurėje, Popiežius valdė 
šias žemes kaip feodalinis monarchas, skirdamas lenų valdo- 
vus mainais į ištikimybę, bet jo kontrolė buvo ne tokia centra- 
lizuota ir efektyvi kaip Normanų režimas Pietuose.?? Dėl tam 
tikro laikinos Popiežiaus valdžios, dar labiau nusilpusios Avin- 
jono popiežių laikotarpiu 1305-1377 metais, neapibrėžtumo 
Popiežiaus sritis pasižymėjo plačia socialinės struktūros ir po- 
litinės praktikos įvairove. Vienuose miestuose vietiniai tironai 
priešinosi Popiežiaus kišimuisi, o kitur „diduomenė kovojo tar- 
pusavyje, terorizavo kaimą, elgėsi, kaip norėjo, o plėšikai visą 
regioną padarė nesaugų.““? Šiaurėje, kita vertus, į Popiežiaus 
teritoriją formaliai įėjo keletas miestų su stipriomis komuni- 
nėmis tradicijomis, tokie kaip Ferara, Ravena, Riminis ir, svar- 
biausia, Bolonija. 

5.1 paveiksle pateikti įvairūs Italijos režimai keturioliktojo 
amžiaus pradžioje.“! Žemėlapis aiškiai atskleidžia per pusiasalį 
einančias keturias juostas, atitinkančias skirtingą respubliko- 
nizmo ir autokrarijos lygį. Iš pietų į šiaurę jos yra tokios: 


+ Normanų įkurta feodalinė monarchija Mezzogiorne; 

+ Popiežiaus sritis su savo įvairiaspalviu feodalizmo, tironijos ir respubliko- 
nizmo mišiniu; 

+ Respublikonizmo šerdis - komunos, išlaikiusios respublikoniškąsias insti- 
tucijas iki pat keturioliktojo amžiaus; 

+ Buvusių respublikų sritys toliau į šiaurę, kurios iki to laiko jau buvo 
pajungtos senjorų viešpatavimui. 


Šio išsidėstymo ir 4.4 paveiksle pateikto pilietinių normų 
bei ryšių pasiskirstymo dvidešimtojo amžiaus aštuntajame de- 
šimtmetyje paralelė yra įspūdinga. Pietinę teritoriją, kadaise 
valdytą Normanų karalių, sudaro būtent tie septyni mažiau- 
siai pilietiški aštuntajame dešimtmetyje regionai. Beveik taip 
pat tiksliai Popiežiaus sritys (atėmus komunines respublikas 
Popiežiaus valdų šiaurinėje dalyje) sudaro kitus tris ar keturis 
regionus, aštuntajame dešimtmetyje laikomais pilietiškesniais. 
Kitame skalės gale keturioliktojo amžiaus respublikonizmo cen- 
tras neįtikėtinai atitinka pilietiškiausius dabarties regionus. Nuo 
jų nelabai atsilieka dar toliau į šiaurę nusidriekusios sritys, kur 
viduramžių respublikoniškosios tradicijos, nors ir egzistavo, 
bet pasirodė šiek tiek silpnesnės. Norėdami nustatyti, ar ši in- 
triguojanti sąsaja yra tikras istorinis tęstinumas, ar paprasčiausiai 
įdomus sutapimas, turėsime ištirti Italijos socialinio-politinio 
gyvenimo raidą per tuos septynis amžius. 

Penkioliktajame ir šešioliktojo amžiaus pradžioje naujos 
nelaimės užgriuvo pusiasalį, kai Ispanija, Prancūzija ir kitos 
kylančios galingos Europos valstybės kovėsi savo kruvinose 
dinastinėse dvikovose Italijos žemėje. Demografinės ir eko- 
nominės šių užsienio invazijų pasekmės kartu su alinančio- 
mis maro epidemijomis bei prekybos sutrikimais ankstesnia- 
me šimtmetyje buvo ypač skaudus smūgis Šiaurės komunoms. 
Pavyzdžiui, Brešos ir Pavijos gyventojų skaičius šešioliktojo 
amžiaus pradžioje sumažėjo dviem trečdaliais dėl besikarto- 

5.1 pav. Respublikoniškosios ir autokratinės tradicijos: 
Jtalija apie 1300 m. 


jančių užpuolimų ir grobimų. Tik devynioliktajame amžiuje 
iaurės miestų gyventojų skaičius vėl pasiekė viduramžių ly- 
gį. Pietiečiams, priešingai, šios destrukcijos beveik pavyko 
išvengti. Neapolio gyventojų skaičius, pavyzdžiui, padvigu- 
bėjo penkioliktajame amžiuje ir dar daugiau nei dvigubai iš- 
augo pirmojoje šešioliktojo amžiaus pusėje, ir Neapolis tapo 


178 KAD DEMOKRATIJA VEIKTŲ 


antruoju (po Paryžiaus) pagal dydį Europos miestu. Priešin- 
gai dvidešimtojo amžiaus gyventojų srautams, daug Šiaurės 
gyventojų šešioliktajame amžiuje migravo į Pietus skatinami 
santykinės Pietų gerovės ir tragiško Šiaurės nuosmukio. Pir- 
mojoje septynioliktojo amžiaus pusėje, kai tik blykstelėjo eko- 
nomikos atsigavimo prošvaistė, visą Italiją perliejo naujos epi- 
demijos bangos. 1630-1631 m., po to 1656-1657 metais iki 
pusės Vidurio ir Šiaurės Italijos miestų gyventojų mirė nuo 
maro.“? 

Iki septynioliktojo amžiaus visi centrinės ir šiaurinės Itali- 
jos miestai buvo praradę respublikinę santvarką arba daugeliu 
atvejų netgi nepriklausomybę. Komuninio respublikonizmo žlu- 
gimas Italijos pusiasalį vedė prie kažko panašaus į „re-feodali- 
zaciją“. Prekybos ir finansų inovacijas pakeitė užsiėmimas že- 
mės nuosavybe ir parazituojančiu dykinėjimu. Vietiniai 
konfliktai, frakcijų kovos ir painūs sąmokslai rodė socialinio 
audinio suirimą kaip tik tuo metu, kai kitos Europos šalys ju- 
dėjo nacionalinio vienijimosi link.“? 

Visoje Italijoje - ir Šiaurėje, ir Pietuose - autokratinė poli- 
tika dabar buvo įkūnyta patrono-kliento tinkluose. Tačiau tarp 
šiauriečių - komuninių tradicijų paveldėtojų — patronai, nesvar- 
bu kokie autokraciški, vis dar pripažino pilietines pareigas - įprotis, 
ataidintis mūsų posakyje „menų globėjas“. Rūpestinga antro- 
pologinė šios epochos rekonstrukcija, atlikta tiriant centrinės 
Italijos aukštumų miesto gyvenimą, patvirtino, kad nors vieti- 
niai turtingieji monopolizavo politinę valdžią, jie taip pat sub- 
sidijavo pilietinį gyvenimą šelpdami ligonines ir kelius, vieti- 
nius chorus ir orkestrus ir net municipalines tarnybas bei 
apmokėdami miestų pareigūnų algas. Tarpusavio atsakomy- 
bės etika išliko Šiaurės kaimuose kaip, pavyzdžiui, 2iwtarella, 
tradicinėje kaimynų talkos praktikoje.“* Taigi, nepaisant to, 
kad plito nelygybė, išnaudojimas ir grupuočių konfliktai, šiau- 
rinis komuninio respublikonizmo paveldas, nors jau nebeįkū- 
nytas politinėse institucijose, buvo perduodamas pilietinio 
įsitraukimo, socialinio įsipareigojimo ir tarpusavio pagalbos 
tarp lygių socialinių partnerių etikos forma. 

Valdžios formos Šiaurėje jau taip ryškiai nebesiskyrė nuo 
Mezzogiorno feodalinės struktūros. Vis dėlto kažkas iš šlovin- 
gos komunų patirties ir intensyvios ekonominės veiklos, sukel- 
tos pilietinio angažuotumo, tebegyvavo Po slėnyje ir Toskano- 
je, todėl šie regionai buvo imlesni pirmiesiems atgijusios pažangos 
vėjams, pirmiausiai kultūriniams, o paskui ir ekonominiams, 
padvelkusiems visame pusiasalyje antrojoje aštuonioliktojo am- 
žiaus pusėje. Nepaisant socialinės ir ekonominės depresijos, su- 
keltos keleto šimtmečių svetimšalių grobstymų, epidemijų bei 
vidinių kovų, komuninių respublikų tradicijų regionuose vita 
civile idealas išsilaikė. 

Tuo pat metu viduramžiškas valdymo būdo paveldas Pie- 
tuose sąlygojo ilgam išliekant; kontrastą. Frydricho II suve- 
renas pasiūlė šiokį tokį sprendimą kolektyvinio veiksmo pro- 
blemoms, tačiau šis sprendimas greitai buvo pagadintas gerai 
žinomo absoliutinės valdžios poveikio: karalius ir baronai tapo 
grobuoniški autokratai. Valdžia liko feodalinė ir autokrati- 
nė, tramdoma tik epizodiškų trumpalaikių sukilimų. Verti- 
kalių socialinių saitų tradicija, įkūnijanti valdžios asimetri- 
jas, išnaudojimą ir priklausomybę, priešingai nei šiaurinė 
tradicija horizontalių asociacijų, siejančių iš esmės lygius pi- 
liečius tarpusavio solidarumo ryšiais, stiprino autoritarinės 
politines institucijas. Patrono-kliento politika Pietuose bu- 
vo labiau suasmeninta, labiau išnaudotojiška, labiau laikina, 
mažiau pilietiška. 

Aštuonioliktajame amžiuje „Neapolio karalystė iš dviejų da- 
lių — pirmosios kontinentinėje teritorijoje, antrosios — Sicilijo- 
je, turinti penkis milijonus gyventojų, buvo didžiausia valstybė 
Italijoje, bet ilgą laiką ji taip pat buvo, ko gero, blogiausiai ad- 
ministruojama, labiausiai sukaustyta rutinos ir aplaidumo.“*? Taip, 
kaip buvo ankstyviausių viduramžių laikotarpiu ir kaip tebėra 
dabar, priešingai nei dažnai manoma, didžiąją šio laikotarpio 
dalį Pietūs buvo ne mažiau urbanizuoti nei Šiaurė.““ 1791 metais 
Neapolio gyventojų skaičius buvo dukart didesnis nei Romos, 
triskart didesnis nei Milano, keturiskart didesnis nei Turino ir 
Florencijos, tačiau Neapolis buvo „pasibjaurėtinas parazitas, kurio 

dauguma gyventojų buvo karaliaus tarnautojai, kunigai, tarnai 
ir elgetos. Jis gyveno ant sprando beviltiškai persidirbusios, be- 
viltiškai nuskurdusios valstietijos, kuriai nebuvo suteikta jokių 
pilietinių teisių.““" Pietiniuose miestuose diduomenės galia išli- 
ko vyraujanti, „beveik be jokio didikų ir miestiečių susiliejimo, 
tokio būdingo visuomenei Šiaurėje.“ 

Šiaurėje aristokratų galia, dėl kurios seniai ginčytasi, jau buvo 
pradėjusi irti. Visai priešingai, „Pietuose pirmaisiais aštuonio- 
liktojo amžiaus dešimtmečiais baronų politinė jurisdikcinė ir 
ekonominė galia vis dar buvo nepaliesta. Ten feodalizmo nai- 
kinimo procesas vyko ypač lėtai: amžiaus pabaigoje baronų val- 
džia dar buvo labai stipri.““? Prarają tarp valdančiųjų ir valdo- 
mųjų Mezzogiorne gilino tai, kad praktiškai visą laiką pietus 
kontroliavo svetimšalių dinastijos. Nuo 1504 iki 1860 metų 
visą Italiją į pietus nuo popiežiaus sričių valdė Habsburgai ir 
Burbonai (kaip neseniai smulkiai aprašė Antony Pagden), sis- 
temingai skatinę tarpusavio nepasitikėjimą ir konfliktus tarp 
pavaldinių, griaudami horizontalius solidarumo saitus tam, kad 
palaikytų vertikalių priklausomybės ir išnaudojimo saitų vir- 
šenybę./“ 

Nepaisant komuninio respublikonizmo saulėlydžio Šiaurė- 
je po keturioliktojo amžiaus, demokratinėms revoliucijoms, už- 
griūsiančioms Europą devynioliktajame amžiuje, artinantis prie 
Italijos pusiasalio, įžvalgus stebėtojas galėjo aptikti tebesitę- 
siančius regioninius kultūros ir socialinės struktūros skirtu- 
mus, išryškėjusius viduramžių eroje prieš septynis šimtus me- 
tų. Kaip matysime, šie patvarūs skirtumai stipriai paveikė būdus, 
kuriais skirtingi regionai atsakė į naujus iššūkius ir galimybes, 
atsivėrusias po nacionalinio Italijos susivienijimo. 


Pilietinės tradicijos po susivienijimo 
Devynioliktasis amžius buvo neįprasto asociacinio gyvenimo 


sujudimo metas daugelyje Vakarų Europos šalių, ypač tarp va- 
dinamųjų „liaudies“ klasių, t. y. didžiosios gyventojų dalies. 

Senosios organizuoto visuomeniškumo formos, tokios kaip vi- 
duramžių gildijos ir religinės draugijos, ankstesniais amžiais 
palaipsniui prarado gyvybingumą ir liko paprasčiausia atgyve- 
na laikų, kai jos iš tiesų skatino visuomenės interesus ir aist- 
ras. Prancūzijos revoliucijos sukelti permainų vėjai dabar nu- 
šlavė didumą šio yrančio socialinio brūzgyno. Įkvėptos griežtos 
laissez fair doktrinos liberalios Prancūzijos, Italijos ir kitų ša- 
lių vyriausybės panaikino gildijas, paleido religines organiza- 
cijas ir trukdė bet kokiems panašiems socialiniams ar ekono- 
miniams „junginiams atgimti“. Įgyvendindami šią naują tvarką, 
Prancūzijos bei Italijos valdininkai akylai sekė (ir dažnai sten- 
gėsi nuslopinti) netgi tokius nepavojingus organizuoto socia- 
lumo ženklus kaip darbininkų gėrimo klubus. 

Šis bandymas išnaikinti asociacijas - tuometinis fonas, ku- 
riame, tarp kitko, Tocgueville parašė savo panegiriką asocia- 
cionizmui Amerikoje — kontinento kaimuose ir miestuose ne- 
buvo ramiai sutiktas. Greitai dėl pirmųjų industrinės revoliucijos 
apraiškų dar labiau reikėjo kurti naujas organizuoto socialinio- 
ekonominio solidarumo formas. Prie senųjų pavojų - ligų, ne- 
laimingų atsitikimų ir senatvės — prisidėjo neįprasta bedarbys- 
tės baimė ir nemalonus naujųjų industrinių centrų anonimiškumas. 
Nuo naujųjų ligų, kaip parodė žemdirbių panika antrojoje am- 
žiaus pusėje, nebuvo apsaugoti ir likę prie žemės. Neramumų 
ir nežinios laikais daugelis žmonių ieškojo pagalbos ir paguo- 
dos organizuotoje draugijoje. Kaip po gaisro atželiantis miš- 
kas ėmė augti naujos gyvybingesnės asociacijos, pakeitusios su- 
nykusias ar sunaikintas anksčiau tame šimtmetyje. 

Ši „didžioji liaudies visuomeniškumo banga“ (žymaus pran- 
cūzų socialinio istoriko Maurice'o Agulhon'o žodžiais) Pran- 
cūzijoje kilo pirmojoje devynioliktojo amžiaus pusėje./! Ji pa- 
sireiškė per masonų ložes ir cercles, liaudies gėrimo klubus 
(chambree) ir choro draugijas, religines brolijas ir valstiečių klu- 
bus, o labiausiai — per tarpusavio pagalbos draugijas, sukurtas 
teikti savišalpą ligos, nelaimės, senatvės ir laidotuvių atveju. 
Daugelis asociacijų turėjo labai smulkius rašytinius statutus, 
„nuostabius dėl to, kad rūpinosi finansiniu griežtumu, teisin- 

gu užduočių paskirstymu ir politinėmis bei moralinėmis ga- 
rantijomis, trumpai tariant, - efektyvumu, plačiausia šio žo- 
džio prasme.“74 

Nors daugelį šių asociacijų įkūrė daugiausia žemesniųjų klasių 
atstovai, narystė jose dažnai nesutapo su įprastinėmis sociali- 
nėmis ribomis vietinėje bendruomenėje. Vienas cerc/e, pavyz- 
džiui, „buvo sudarytas daugiausia iš darbininkų ir amatinin- 
kų, mūrininkų, spynininkų ir batsiuvių ir jų priekyje - nemažai 
buržua arba, tiksliau, smulkiųjų buržua, kurie taip pat buvo 
intelektualai.“'? Nors socialinė nelygybė kaime akivaizdžiai buvo 
vis dar svarbi, naujojo asociacionizmo skatinamą socialinę struk- 


tūrą sunku klasifikuoti, 


maždaug tarp senojo tipo patronato ir naujojo egalitarizmo... Atrodo, tar- 
tum tai buvo judėjimas iš dešinės į kairę, tai yra iš konservatyvios patrona- 
to sistemos į demokratinę egalitarinę sistemą ir perėjo per tarpinę demok- 
ratinio patronato fazę.“ 


Nors šios grupės nebuvo atvirai politinės, jos dažnai įgau- 
davo politinio bendrumo su viena ar kita prancūzų politinio 
gyvenimo tendences. Socialinė sąveika ir organizacinių įgū- 
džių panaudojimas plėtė dalyvių kultūrinį akiratį ir skatino 
jų politinį sąmoningumą bei (galiausiai) politinį įsitraukimą. 
„Tuo laikotarpiu Provanso žemesniosioms klasėms susiorga- 
nizuoti į chambree buvo taip pat svarbu ar net svarbiau, nei 
išmokti skaityti, kad jos taptų prieinamos viskam, kas nauja, 
pokyčiams ir nepriklausomybei.“7? Agulhon'o kruopščiai at- 
likta kelių pietinių Prancūzijos kaimų to meto gyvenimo re- 
konstrukcija parodė, kaip ši kultūrinė mobilizacija po 1830 me- 
tų tiesiogiai prisidėjo prie didžiųjų 1848 metų politinių 
mobilizacijų. 

Šio periodo italų socialinė istoriografija laukia savojo Agul- 
hon'o, taigi mes neturime jokio socialinį Italijos miesto gyve- 
nimą devynioliktojo amžiaus pradžioje panašiai atkuriančio 
portreto. Vis dėlto tikėtina, kad panašios tendencijos pasiro- 
dė per Risorgimento (arba „atgimimą“), kuris pakėlė italus po- 
litiniam veiksmui ir 1870 metais vedė prie politinio Italijos 

susivienijimo."“ Iš tiesų daugelis argumentų už susivienijimą 
buvo paremti „asociacijos principo“, kurį pabrėžė visi skir- 
tingi nacionaliniai judėjimai (madzinistai, neogvelfai, Cavou- 
ras'o nuosaikieji), reikalavimais. Moksliniai kongresai, profe- 
sinės asociacijos ir reformistų grupės (ypač Pjemonte, Toskanoje 
ir Lombardijoje) reikalavo rimtų socialinių, ekonominių ir po- 
litinių reformų. Naujai sukurtos asociacijos (taip pat ir gar- 
siosios „slaptos draugijos“) ir laikraščiai turėjo ypatingą reikšmę 
nepavykusioms 1848 metų revoliucijoms ir nacionalistinei agi- 
tacijai, privedusiai prie 1860 metų plebiscitų, ratifikavusių 
susivienijimą. Naujos pilietinės, labdaringos ir švietėjiškos aso- 
ciacijos buvo įkurtos daugumoje miestų ir miestelių.// 

Ypač svarbi šio „asociacijos principo“ išraiška susivieniju- 
sioje Italijoje buvo tarpusavio pagalbos draugijų, analogiškų 
tokioms pat prancūzų draugijoms ir Britanijos „bičiulių są- 
jungoms“, taip pat atsiradusioms šiuo laikotarpiu, kūrimas. 
Užgniaužus Italijos gildijas ir „religines draugijas“, ypač po 
1850 metų, šios tarpusavio pagalbos draugijos - „pirmasis aso- 
ciacinio proceso embrionas'7* - buvo kuriamos palengvinti mies- 
to amatininkų ir meistrų socialinius-ekonominius vargus. 

Tarpusavio pagalbos draugijų funkcijos - pašalpos seniems 
ir nedarbingiems nariams ir kitiems, negalintiems dirbti, pa- 
galba mirusių narių šeimoms, kompensacijos dėl nelaimingų 
atsitikimų darbe, išmokos bedarbiams, finansinė parama na- 
riams, vykstantiems ieškoti darbo, laidotuvių išlaidų padengi- 
mas, slauga ir motinystės globa, lavinimosi galimybių suteiki- 
mas nariams ir jų šeimoms, įskaitant naktines mokyklas, pradinį 
parengimą, amatus ir kilnojamąsias bibliotekas. Nors tarpusa- 
vio pagalbos draugijos ypač tenkino miestiečių darbininkų klasės 
reikmes, tačiau jų narystė ir patrauklumas gerokai peržengė įpras- 
tines klasės, ekonominio sektoriaus ir politikos ribas.'? Tiesą sa- 
kant, tarpusavio pagalbos draugijos vietose sukūrė organizuotą, 
menkai finansuojamą savigalbos versiją to, ką dvidešimtasis amžius 
pavadino gerovės valstybe. 

Šios savanoriškos organizacijos reiškė ne tiek idealistinį al- 
truizmą, kiek pragmatinį pasirengimą bendradarbiauti su ki- 

tais panašiais į save siekiant įveikti greitai besikeičiančios vi- 
suomenės grėsmes. Tarpusavio pagalbos draugijų esmė buvo 
praktinis savitarpiškumas: aš padėsiu tau, jei tu padėsi man; 
imkimės kartu tų problemų, kurių nė vienas iš mūsų negalime 
imtis atskirai. Šia prasme šios naujos visuomeniškumo formos 
tiesiogiai priminė prieš septynis šimtmečius susiformavusias 
viduramžių komunas su jų organizuoto kolektyvinio abipusiš- 
kai naudingos veiklos struktūra. Taip pat kaip ankstyviausios 
viduramžių savigalbos asociacijos išreiškė savanorišką bendra- 
darbiavimą kovoti su gaivališku to meto nesaugumu - fizinio 
smurto grėsme, tarpusavio pagalbos draugijos išreiškė kolek- 
tyvinį solidarumą moderniesiems laikams būdingo ekonomi- 
nio nesaugumo akivaizdoje. 

Maždaug tuo pačiu metu, dažnai tarpusavio pagalbos drau- 
gijų remiamos, kooperatinės organizacijos taip pat ėmė augti 
tarp gamintojų ir tarp vartotojų. „Kaip ir tarpusavio pagalbos 
draugijos, Italijos kooperatyvai išaugo iš konservatyvaus savi- 
galbos principo ir stengėsi pagerinti savo narių dalią nesiekda- 
mi drastiškų egzistuojančios ekonominės tvarkos pokyčių. “*" 
Naujosios organizacijos išplito visuose ekonomikos sektoriuose: 
buvo žemės ūkio kooperatyvų, darbininkų kooperatyvų, kre- 
dito kooperatyvų, kooperatinių žemės ūkio bankų, gamintojų 
kooperatyvų ir vartotojų kooperatyvų, kurie sudarė daugiau 
kaip pusę visų kooperatyvų iki 1889 metų. Iš tikrųjų, kaip 
apibendrina vienas kruopštus darbininkų klasės organizacijų 
tyrinėtojas, „dėl kooperatyvų įvairovės Italija tapo unikalia ko- 
operacijos pasaulio šalimi.“*! 

Nors kooperatyvai tuo laikotarpiu tapo įprasti daugelyje Euro- 
pos šalių, išskirtinė Italijos judėjimo savybė buvo jų paplitimas 
kaimuose tarp neraštingų valstiečių. Daug kooperatyvų įkurta šiau- 
rėje devynioliktojo amžiaus devintajame dešimtmetyje „atlikti 
viešiesiems darbams žiemos nedarbo laikotarpiu.“*2 Pavyzdžiui, 
1883 metais grupė bežemių 6raccianti Emilijoje-Romanijoje įkūrė 
kooperatyvą siūlyti sandėrius dėl žemės drenažo. 


Egzistavo kooperatinės pieninės ir vyno fabrikai, taip pat kooperatiniai 
žemės ūkio bankai, o labiausiai buvo reikalinga jungtinė greitai gendančių 

daržininkystės produktų realizavimo organizacija. Draugijos samdydavo 
žemės ūkio ekspertus ir siųsdavo juos po apylinkes pristatyti produkciją 
turgaus dienomis, mokyti genėti ir gaminti vyną bei taikyti daržovių sėjo- 
mainas.5? 


Šios organizuoto, bet savanoriško solidarumo formos spar- 
čiai plito paskutiniaisiais devynioliktojo amžiaus dešimtme- 
čiais. Narystė tarpusavio pagalbos draugijose išaugo daugiau 
nei keturis kartus per tris dešimtmečius nuo 1870 metų ir pa- 
siekė apogėjų amžių sandūroje. „Laikotarpį nuo 1860 iki 1890 
metų reikia apibūdinti kaip tarpusavio pagalbos draugijų auk- 
so amžių“, apibendrina vienas mokslininkas.** Panaši koope- 
ratyvų banga kilo maždaug po dešimtmečio. 

Šių organizuotų iniciatyvų kilmė iš ankstesnių organizuotų 
visuomeniškumo formų, ypač Šiaurės Italijoje, dažnai buvo pa- 
kankamai sąmoninga ir aiški. Pirmasis iš naujų kooperatyvų, 
pavyzdžiui, buvo Meno dirbinių iš stiklo draugija Altaro stik- 
lo gamybos centre Ligūrijoje: 


rinkti 84 šio senovinio amato meistrus. Jie tikėjosi pagerinti savo dalią, 
kuriai didžiulę grėsmę kėlė ekonominio nuosmukio ir choleros epidemijos 
padariniai, sukūrę kooperatinę asociaciją. Ritualas, sekęs šį tikslų deklara- 
vimą, rodė viduramžiškosios tradicijos atgimimą šiame Ligūrijos regione, 
kur apie 1000 metus iškilo žymioji Altaro gildija, gyvavusi iki 1823 metų 
birželio G d., kai buvo uždrausta karaliaus Carlo Felice'io.*? 


Nors atvirai reiškiami šių organizacijų tikslai buvo nepoli- 
tiniai, jos atliko svarbias latentines politines funkcijas. Itali- 
joje, kaip ir Prancūzijoje, tarpusavio pagalbos draugijos for- 
maliai buvo nepartinės, tačiau vienos savo dvasia buvo šiek 
tiek radikalios ir respublikoniškos, o kitos - liberalios, socia- 
listinės arba katalikiškos. Kooperatyvų judėjimas taip pat li- 
ko nepriklausomas nuo politinių partijų, nors bendradarbia- 
vo su tarpusavio pagalbos draugijomis ir gimstančiu 
profsąjungų judėjimu. Tačiau nepaisant nepartiškumo, da- 
lyvavimas šioje veikloje, matyt, turėjo „sąmonėjimo“ padari- 
nių, kaip tai buvo įvardyta vėlesnių kartų, nes daugelis nau- 
jai gimstančių profsąjungų ir politinių judėjimų lyderių atėjo 

iš tarpusavio pagalbos draugijų bei kooperatyvų. Profsąjun- 
gų veikla ir žemės ūkyje, ir pramonėje sparčiai plito pirmai- 
siais dvidešimtojo amžiaus dešimtmečiais. Didžiausia prof- 
sąjungų federacija buvo socialistinės orientacijos, bet taip pat 
egzistavo ir stipri katalikiška federacija bei keletas nepriklau- 
somų organizacijų. 

Tuo metu, nuo devynioliktojo amžiaus aštuntojo iki de- 
šimtojo dešimtmečio, Socialinės katalikybės judėjimas pa- 
gimdė daug pasaulietinių organizacijų, ypač itin katalikiš- 
kuose šiaurės rytuose. 1883-1884 metais įtakingiausia 
pasaulietinė organizacija Opera dei Congressi e dei Comitati 
Cattolici turėjo 993 parapijų komitetus šiaurėje, 263 - cen- 
trinėje Italijoje, bet tik 57 - pietuose, o „1897 metais „Ope- 
ra skelbėsi turinti 3 892 parapijų komitetus, 708 jaunimo 
skyrius, 17 universitetų ratelių, 688 darbininkų asociacijas, 
588 žemės ūkio bankus, 24 dienraščius, 105 žurnalus ir daug 
kitų organizacijų.“** Nors Pietūs buvo ne mažiau katalikiški 
nei Šiaurė, jie buvo gerokai mažiau atstovaujami pilietinėse 
Socialinės katalikybės asociacijose, o po Antrojo pasaulinio 
karo — Katalikų akcijoje.*? 

Analogiškų šioms katalikiškoms organizacijoms socialisti- 
nių organizacijų užuomazgos koncentravosi Darbo rūmuose: 


Rūmai arba jų padaliniai organizavo būsto kooperatyvus, kooperatines par- 
duotuves, švietimo asociacijas. Jie dažnai leido savo žurnalus ir išlaikė savo 
pačių pramogų įstaigas... Jie rodo, kaip tariamai modernus socialistinis 
judėjimas buvo persisunkęs senesnių madziniškų vietinių kooperatyvų ir 
savišalpos, pasaulietiškumo bei tarpusavio pagalbos idealų.** 


Nors visuotinė vyrų rinkimų teisė Italijoje nebuvo įvesta 
iki Pirmojo pasaulinio karo, keletas masinių politinių judė- 
jimų susiformavo maždaug amžių sandūroje. Didžiausias ir 
aktyviausias iš šių naujų partijų buvo Socialistinis judėji- 
mas, stiprėjantis ir pradinės industrializacijos srityse, ir kai 
kuriose kaimo vietovėse, kur jis rėmėsi vietinėmis valstiečių 
ir pusininkų kolektyvinio protesto tradicijomis. Nauja poli- 
tinė mobilizacija taip pat apėmė svarbų ir vis augantį pažan- 
gų Karalikų judėjimą, ypač šiaurės rytuose, kur per du pra- 

ėjusius dešimtmečius pasaulietinės Socialinės katalikybės aso- 
ciacijos buvo pačios aktyviausios. 1919 metais pirmųjų po- 
kario rinkimų išvakarėse Katalikų judėjimas buvo formaliai 
įteisintas kaip Partiro popolare, arba Liaudies partija. Šių dviejų 
partijų, socialistų ir popolar?, kartu atstovaujančių organi- 
zuotą masinę opoziciją tradiciniam režimui, rinkiminė galia 
pasiekė apogėjų iškart po Pirmojo pasaulinio karo, per kele- 
tą Metų nuo visuotinės vyrų rinkimų teisės įvedimo prieš 
fašizmo atsiradimą. 

Ir socialistai, ir popolari naudojosi tarpusavio pagalbos drau- 
gijų, kooperatyvų bei profsąjungų socialinės mobilizacijos pa- 
veldu, organizacine infrastruktūra ir energija. Pavyzdžiui, Ses- 
to San Džovanyje, industriniame Milano priemiestyje, vyravo 
du stiprūs ir konkuruojantys bendruomenių tinklai - vienas 
katalikiškas ir vienas socialistinis, abu turintys būsto ir varto- 
tojų kooperatyvus, švietimo ir sporto asociacijas, orkestrus ir 
chorus ir t. t.*? Abi partijos natūraliai konkuravo dėl Italijos 
masinio elektorato lojalumo, ir kiekvieną rėmė tam tikri re- 
gionai. Apskritai kalbant, Socialistų partija ir jos profsąjungų 
filialai klestėjo industrializuotose srityse aplink Milaną, Turi- 
ną ir Genują, o p0p0lari ir su jais susijusios profsąjungos buvo 
stipresnės žemdirbystės srityse. Šios varžybos po Antrojo pa- 
saulinio karo davė pagrindą įsigalėti Italijos politinės visuo- 
menės įvaizdžiui, kurio ašis buvo konfliktas tarp dviejų „insti- 
tucionalizuotų tradicijų“, arba „subkultūrų“ — raudonųjų 
(socialistų) ir baltųjų (karalikų).?“ 

Vis dėlto šis raudonųjų-baltųjų įvaizdis kai kuriais atžvil- 
giais klaidina, nes, nepaisant jų konkurencijos, šios dvi masi- 
nės partijos turėjo bendras sociologines šaknis, glūdinčias se- 
nose kolektyvinio solidarumo ir horizontalaus bendradarbiavimo 
tradicijose. Amžių sandūroje šios partijos taip pat kartu opo- 
navo tuometinei valdžiai. Abi buvo silpniausios ten, kur įsi- 
tvirtinęs konservatyvusis aljansas, pagrįstas klientelistiniais saitais 
su įsigalėjusiu socialiniu žemvaldžių ir valdininkų elitu, buvo 
stipriausias. Italijos politikos „apačiose“ pagrindinė alterna- 
tyva socialistams ir popola7ri buvo vertikalių kliento-patrono 

tinklų labirintas, daugiau nei pusę amžiaus sudaręs pagrindą 
transformismo sistemai, kurioje valstybinė globa buvo maino- 
ma (per vietinius magnatus) į rinkiminę paramą. Po Antrojo 
pasaulinio karo tie patys patrono-kliento tinklai, dabar gero- 
kai organizuotesni pačiose masinėse partijose, toliau išliko kaip 
pagrindinė valdžios struktūra mažiau pilietiškuose Italijos re- 
gionuose.?! 

Nors tarpusavio pagalbos draugijos, kooperatyvai ir kitos 
pilietinio solidarumo apraiškos atsirado visuose ekonomikos 
sektoriuose ir visose pusiasalio dalyse, jos nevisur vienodai pa- 
plito ar vienodai klestėjo. Šiaurės vidurio Italijoje, beveik tiksliai 
ten, kur prieš penkis šimtmečius ilgiausiai laikėsi komunų res- 
publikos (ir kur buvo aptikti pilietiškiausi regionai dvidešim- 
tojo amžiaus aštuntajame dešimtmetyje), viduramžių bendra- 
darbiavimo tradicijų laikėsi netgi vargingieji valstiečiai. 
„Reikšmingas socialinių ir ekonominių įsipareigojimų tinklas, 
ypač kaime, formuojamas per kaimynystės pripažinimą. Tarp 
vicini [kaimynų] nenutrūksta tarpusavio pagalba ir paslaugų 
mainai.'?? 

Pusininkų šeimos faktiškai išplėtojo turtingą mainų ir tarpusavio pagalbos 
tinklą: tipiškiausia iš jų — 2/urarella - buvo talka svarbių žemės ūkio darbų 
metu (pvz., kūlimo). Kultūriniame lygmenyje taip pat svarbi buvo veg/ia 
praktika. Ilgais žiemos vakarais šeimos rinkdavosi kartu arklidėse arba tro- 
bų virtuvėse lošti kortomis ir žaisti žaidimus, megzti ir adyti, klausytis ir 
pasakoti istorijas. Dalyvavimas veg/ia nebuvo izoliuotas šeimynose. Grei- 
čiau... jis vyko pagal rotacinio svetingumo principą ir sudėtingą apsilan- 
kymų sistemą.?? 


Visiškai priešingai, 1863 metų ataskaitoje teigiama, kad Ka- 
labrijoje, nykiame krašte, įstrigusiame pietinėse autoritarinio 
valdymo tradicijose (ir pasmerktame dvidešimtojo amžiaus aš- 
tuntajame dešimtmetyje būti įvertintam kaip nepilietiškiau- 
siam iš visų regionų), nebuvo „jokių asociacijų, jokios tarpu- 
savio pagalbos, viskas izoliuota. Visuomenė palaikoma tik 
prigimtinių pilietinių ir religinių saitų, bet nėra jokių ekono- 
minių ryšių, jokio solidarumo tarp šeimų ar tarp individų ar- 
ba tarp jų ir vyriausybės.“?“ 

Italijos dalyse, ilgą laiką pavaldžiose autokratiniam valdy- 


mui, nacionalinis suvienijimas nelabai padėjo įdiegti pilieti- 
nius įpročius: 


Bendruomeniškumo jausmo stoka visose klasėse buvo per despotiško val- 
dymo šimtmečius išmokto nepaklusnumo įpročio pasekmė. Netgi didikai 
įprato prie obstrukcijos ir manė, kad valdžią galima lengvai apgaudinėti 
nenusižengiant moralei, kol tik apgaulė yra sėkminga. ...Vietoj pripažini- 
mo, kad mokesčius reikia mokėti, požiūris buvo greičiau toks, kad, jei vie- 
na žmonių grupė rado, kaip pelningai vengti mokesčių, kitos grupės geriau 
turi žiūrėti savo interesų. Kiekviena provincija, kiekviena klasė, kiekviena 
pramonės šaka taip siekė išlošti bendruomenės sąskaita.?? 


Pietų žemės ūkį, nors komplikuotą dėl keistai suskirstytų 


žemės valdų kratinio, charakterizavo /arifondo"“, arba dideli žemės 
plotai, apdirbami nuskurdusių valstiečių: 


Valstiečiai nuolat konkuravo vienas su kitu dėl geriausių žemės rėžių iš 
latifondo ir kitų prieinamų menkų resursų. Vertikalūs santykiai tarp patro- 
no ir kliento ir pataikavimas žemvaldžiui buvo daug svarbesni nei horizon- 
talus solidarumas. Kaip Bevilacgua rašė apie 1880-1920 metų laikotarpį: 
„Valstiečių klasės labiau kariavo tarpusavyje nei su kitais kaimo visuome- 
nės sektoriais; karas, davęs peno praeinančių ir realių kontrastų — ir ekono- 
minių, psichologinių, ir kultūrinių - terpei.“ Tokių nuostatų įsigalėjimas 
gali būti suprastas tik visuomenės, kurioje vyravo nepasitikėjimas, kon- 
tekste... Praeities našta kartu su valdžios nesėkmėmis po 1860 metų ir pra- 
gaištingais valstiečių ir žemvaldžių santykiais... suformavo visuomenę, ku- 
rioje fede publica (pilietinis pasitikėjimas) minimaliai sumažėjo: „chi ara 
diritto, muore disperato“ (tam, kuris elgiasi sąžiningai, baigiasi liūdnai), 
sako garsus Kalabrijos priežodis.?? 


Pirmykštis nepasitikėjimas, draskantis socialinį audinį šiuose 


regionuose, iš tiesų užfiksuotas daugelyje priežodžių ir pa- 
tarlių: 


„Kiekvienas per daug jaučiasi „aš“ ir per mažai - „mes“. 


Pasmerktas tas, kuris pasitiki kitu. 

Neskolink, nedovanok, nedaryk gero, nes viskas apsisuks prieš tave. 
Kiekvienas galvoja apie savo gera ir apgaudinėja draugą. 

Kai matai degantį kaimyno namą, nešk vandenį į savąjį.?* 


Mezzogiorne pirmiausia, pastebėjo Pasguale Villari 1883 metais, 
99 

Skurdo ir tarpusavio nepasitikėjimo derinys neleido susi- 
formuoti horizontaliam solidarumui ir skatino tai, ką Ban- 
field pavadino „amoraliu šeimyniškumu“.!*? „Perpildytoje la- 
tifundijų ekonomikoje“, kaip primena Sidney Tarrow, 
„miestelio aikštė buvo įdarbinimo biuras, kur keli laimingie- 
ji gaudavo dienos darbą stebint pagiežingiems kaimynams.“ !*! 
„Vieni nuo kitų atsiskyrė ir vis labiau įsitraukė į nuožmią 
konkurencinę kovą dėl darbo arba dėl galimybės dirbti mažą 
žemės lopinėlį ir todėl mažiau dalyvavo klasiniame solidaru- 
me ir kolektyviniame gyvenime, domėdamiesi tik savo bei 
savo šeimos gerovės augimu.“'?* Pažiūrėkime, kaip skiriasi 
tie pilietiškos Emilijos-Romanijos bežemiai braccianti, ku- 
rie, susidūrę su panašia problema, sukūrė savanorišką koope- 
ratyvą ieškoti bendro darbo. 

Kaip pabrėžė Tarrow ir kiti mokslininkai, Pietūs nebuvo 
(ir nėra) apolitiški ar asocialūs.'*? Priešingai, politinės gud- 
rybės ir socialinės pažintys nuo seno buvo svarbiausia išgy- 
venimo šiame niūriame krašte prielaida. Tinkama perskyra 
yra ne tarp socialinių saitų buvimo ar nebuvimo, bet grei- 
čiau tarp horizontalių tarpusavio solidarumo saitų ir verti- 
kalių priklausomybės bei išnaudojimo saitų. Pietietis — ar 
tai būtų valstietis, ar miesto gyventojas, ar senoje šešiolikto- 
jo amžiaus Habsburgų karalystėje, naujoje Italijos karalys- 
tėje devynioliktajame amžiuje, ar (kaip matėme praeitame 
skyriuje) regioninėje politikoje dvidešimtojo amžiaus pabai- 
goje - ieškojo prieglobsčio vertikaliuose patronato ir klien- 
telizmo ryšiuose, naudojamuose tiek ekonominiams, tiek po- 
litiniams tikslams: 


Klientelizmas yra neorganiškos visuomenės produktas ir yra linkęs palaikyti 
socialinę fragmentaciją bei dezorganizaciją... Turiello (kruopštus devynio- 
liktojo amžiaus devintojo dešimtmečio Mezzogiorno tyrėjas] vėl ir vėl grįžta 
prie „pernelyg didelės izoliacijos (scio/tezza) individų, nejaučiančių jokių mo- 
ralinių saitų už šeimos ribų ir žiūrinčių į klientelizmo sistemą kaip į specifinį 
vaistą išsklidusiai visuomenei. Klientų struktūros, rašė jis, yra „vienintelės 
sąjungos, turinčios realios veiksmingos energijos pilietinėje visuomenėje, kuri 
per amžius buvo susiskaidžiusi“ ir kurioje žmonės vienijasi ne tarpusavio 
pasitikėjimo pagrindu, bet tik priversti būtinybės.'“* 

Naujosios suvienytos tautinės valstybės institucijos, užuot 
suvienodinusios tradicinį politikos pobūdį, neišvengiamai pa- 
čios buvo priverstos prisitaikyti prie šių skirtingų tradicijų taip 
pat, kaip regionų vyriausybės po 1970 metų buvo transfor- 
muotos tų pačių socialinių ir kultūrinių kontekstų: 


Galima sakyti, kad devynioliktojo amžiaus aštuntajame dešimtmetyje pa- 
žangiausios Italijos provincijos jau reiškė savo preferencijas per laisvas ins- 
titucijas ar asociacijas — žemės ūkio asociacijas, tarpusavio pagalbos drau- 
gijas, prekybos rūmus, taupomuosius bankus, o pietinės buvo labiau 
linkusios naudotis asmeniniais kontaktais ar parlamentiniais ir municipa- 
liniais klientelistiniais ryšiais.!0> 
Pietinė feodalinė diduomenė kartu su miesto profesionalių- 
jų sluoksnių elementais, įsigijusiais bendrų žemių ir bažnyčios 
nuosavybę, nusavintą naujos Italijos valstybės, panaudojo pri- 
vačią prievartą ir privilegijuotą priėjimą prie valstybės išteklių, 
kad sustiprintų vertikalius viešpatavimo ir asmeninės priklau- 
somybės ryšius ir susilpnintų horizontalų solidarumą.!““ Leo- 
poldo Franchetti, pilietiškai nusiteikęs Toskanos žemvaldys, 
1876 metais išleidęs puikią Sicilijos socialinių sąlygų analizę, 
padarė išvadą: 
Žemvaldžių klasės iš viršaus valdė klientelistinių struktūrų tinklą įvai- 
riuose lygmenyse ir palaikė sau naudingus ryšius su aukščiausiais atsto- 
vaujamaisiais šalies organais... Kiekvienas vietinis magnatas valdė tinklą 
pačių skirtingiausių socialinių sluoksnių individų, kurių ekonominis iš- 
gyvenimas ir socialinis prestižas priklausė nuo jo ir kurie jį legaliai rėmė 
rinkimų metu ir nelegaliai, kai jis, gindamas savo asmeninius interesus, 


griebėsi prievartos griežtai hierarchiniuose parafeodalinės priklausomy- 
bės santykiuose.!*? 


Nelaimingiems, lengvai pažeidžiamiems valstiečiams išsi- 
gelbėjimo ieškojimas patrono-kliento santykiuose buvo logiškas 
atsakas į visuomenės atomizaciją. Vienas dabartinis tyrimas, 
apibūdinantis gyvenimo iš /atifondo žemės Kalabrijoje „mo- 
ralinę ekonomiją“ pirmojoje devynioliktojo amžiaus pusėje, 
smulkiai išdėsto, kad valstiečiai iš tiesų bijodavo būti išstum- 
ti iš patrono-kliento sistemos, nes tik ji užtikrindavo jų fizi- 
nę egzistenciją ir būtiną tarpininkavimą tarp jų ir tolimos cen- 

trinės valdžios bei primityvią privačią socialinę apsaugą (pensijas 
našlėms ir našlaičiams bei progines „premijas“), kol valstietis 
klientas išlieka paklusnus, „ištikimas“ dvarui ir „prieinamas“, 
kai reikia atlikti „juodus“ darbus reikalaujant žemvaldžiui pa- 
tronui.'?š Kai nėra horizontalaus solidarumo, pavyzdžiui, tar- 
pusavio pagalbos draugijų, vertikali priklausomybė yra racionali 
išgyvenimo strategija, net jei tie, kurie yra priklausomi, pri- 
pažįsta jos trūkumus.!9? 

Nuosavybės teisių neturinti Pietų valstietija ne visada kentė 
savo dalią tylomis. Smurtiniai protesto judėjimai, įskaitant 
nesibaigiantį plėšikavimą, tvyksteldavo kaip žaibas visame 
Mezzogiorno krašte per visą devynioliktojo amžiaus antrąją 
pusę. Tačiau šie anarchiški epizodai (kitaip nei šiuolaikinės 
miesto ar kaimo streikų bangos šalies centre ar šiaurėje) ne- 
sukūrė nuolatinės organizacijos ir nepaliko beveik jokių ko- 
lektyvinio solidarumo likučių.!'? Pietūs išliko, kaip sielojosi 
didysis komunistų intelektualas Antonio Gramsci, „didžiu- 
lia socialine disagregacija“.!'! Nepaisant atsitiktinių smurti- 
nių sukilimų, „svarbiau yra pabrėžti dažnesnę pasyvią nuo- 
„lankaus paklusnumo reakciją. Nes kaip tik šis nuolankumas 
sudaro istorinį pamatą, paaiškinantį likusios žmonių dalies 
susitaikymą su individų, konkrečiai — m2af70si - įžūliu val- 
džios uzurpavimu.!!? 

Organizuotas nusikalstamumas įvairiose Mezzogiorno da- 
lyse vadinamas skirtingai — mafša Sicilijoje, camorra Kampa- 
nijoje, ndrangbeta Kalabrijoje ir t. t., tačiau apskritai šio fe- 
nomeno struktūra visur ta pati. Istorikai, antropologai 1 
kriminologai diskutuoja apie jo specifines istorines ištakas, 
bet dauguma sutaria, kad ji remiasi tradicine patrono-klien- 
to santykių sistema, suklestėjo dėl administracinių ir teisinių 
valstybės struktūrų silpnumo ir savo ruožtu toliau silpnina 
jų autoritetą. „Nuolatinis valstybės silpnumas skatino atsi- 
rasti savigalbos institucijoms, ir dėl išskirtinės neformalių gru- 
pių galios padėties valstybei buvo neįmanoma įgyti žmonių 
lojalumą, o iš to kylantis jos silpnumas vėl stiprino šeimos, 
klientų sistemos ir mafžosi padėtį.“ !!? 

Pirma sąlyga atsirasti mafijai buvo valstybės nesugebėjimas 
užtikrinti patikimą įstatymų ir sutarčių vykdymą, o antra, ne 
mažiau svarbi, - senoji nepasitikėjimo kultūra. Diego Gambet- 
ta pabrėžia šią būtiną 72a/70s0 galios sąlygą: „Nepasitikėjimas per- 
smelkia visus socialinius sluoksnius, o sankcijų nenuspėjamu- 
mas gimdo susitarimų netikrumą, prekybos ir pramonės stagnaciją 
bei bendrą nusistatymą prieš neasmenines ir plačias bendradar- 
biavimo formas.“'!* Kaip 1876 metais pastebėjo Franchetti, aris- 
tokratiškasis Sicilijos lankytojas iš Toskanos: 


Situacija savaime pasiekė ribą, kai savisaugos instinktas privertė kiekvieną 
užsitikrinti kieno nors stipresnio pagalbą; kadangi jokia legitimi valdžia iš 
esmės neegzistavo, klientelizmui teko būti jėga, rišančia visuomenę... Itin 
netolygus turto pasiskirstymas, visiškas lygybės prieš įstatymą supratimo 
nebuvimas, individualios galios viešpatavimas, išskirtinai personalinis visų 
socialinių santykių pobūdis - visa tai buvo lydima (tiesiog neišvengiamai) 
aršiausios neapykantos, keršto aistros, požiūrio, kad tam, kuris nepasirūpi- 
na savo teisingumu, nepakanka savigarbos.!"? 


Trūkstant visuotinio pasitikėjimo ir saugumo, kurio neuž- 
tikrina nei valstybė, nei pilietinės normos ir tinklai, mafiosi 
(bei jų atitikmenys kitur Pietuose) sukūrė kažką panašaus į 
privatizuotą Leviataną. „Mafija suteikė apsaugą nuo banditų, 
kaimo vagių, priešiškų miestų gyventojų ir svarbiausia — nuo 
pačios savęs.“!'? Mafijos „vykdytojai“ suteikė galimybę verslo 
atstovams derėtis dėl sutarčių iš dalies pasitikint, kad šių su- 
tarčių bus laikomasi. „Specifiškiausią 2a/70s: veiklą sudaro la- 
bai ypatingos prekės gamyba ir pardavimas - neapčiuopiamos, 
bet būtinai reikalingos daugumai ekonominių sandorių. Užuot 
gaminę automobilius, alų, konkrečius praktiškus dalykus arba 
knygas, jie gamina ir parduoda pasitikėjimą.“!!7 

Vienas mafžoso taip paaiškino savo vaidmenį: „Vienas žmo- 
gus ateis ir sakys: turiu problemų su Tizio, pažiūrėk, gal gali 
tai sutvarkyti. Aš pasikviečiu reikalingą žmogų pas save arba 
pats jį aplankau priklausomai nuo to, kokie mano santykiai su 
juo, ir sutaikau juos.“!!š (Mafžoso, žinoma, taip pat yra suinte- 
resuotas didinti savo paslaugų paklausą apgalvotomis nepasi- 
tikėjimo injekcijomis sistemai, kad sukliudytų savo klientams 

savarankiškai kurti tarpusavio pasitikėjimą.) Nepaisant viso- 
keriopų šios sistemos sąnaudų - socialinių, ekonominių, po- 
litinių, psichinių ir moralinių, - žiūrint iš bejėgio, išeities 
neturinčio individo apgailėtinoje Mezzogiorno anarchijoje po- 
zicijų, „pasirinkimas gauti mafiozo apsaugą vargu ar gali būti 
palaikytas irracionaliu.“!!? 

Vis dėlto tik romantiškas mafijos idealizavimas gali igno- 
ruoti jos iš esmės hierarchišką, išnaudotojišką prigimtį. De- 
vynioliktajame amžiuje mafiosi veikė kaip prievartinis tarpi- 
ninkas tarp savo dvare negyvenančių žemvaldžių ir jų klientų.!*? 
Kai senosios feodalizmo formos ėmė byrėti, „senieji feodalų 
bravi [smulkūs valdininkai] ėmėsi savarankiškos veiklos ir 
toliau naudojo prievartą asmeniniams tikslams... Taip šie pik- 
tadariai, atleisti nuo grynosios feodalinių santykių sistemos, 
tapo pagrindiniu jos vietą užėmusios klientelistinės sistemos 
veiksniu.“!?! Kaip ir jos antrininkas įprastinis klientelizmas, 
mafija greitai prisitaikė prie naujų Italijos valstybės institu- 
cijų ir negailestingai pertvarkė atstovaujamosios demokrati- 
jos veiklą pagal tradicinę išnaudojimo ir priklausomybės sis- 
temą. 

Pačios mafijos struktūra tradiciškai yra grįsta vertikaliais 
(dažnai nestabiliais) valdžios ir priklausomybės santykiais be- 
veik ar visai be jokio horizontalaus solidarumo tarp lygiųjų. 
Anot detalaus Hesso aprašymo, pagrindinis organizacinis ma- 
fijos vienetas cosca nėra grupė: 


Tarpusavio sąveikos ir „mes“ suvokimo, bendrai siektino tikslo įsisąmoni- 
nimo nėra arba jis labai mažas. Iš esmės tai yra daugybė dvipusių santykių, 
mafioso (dgs.) palaikomų su tarpusavyje nesusijusiais asmenimis (X -X.)... 
Nė vienas iš X asmenų nelaiko savęs organizacijos nariu taip, kaip banditas 
ar partizanas jaučiasi priklausąs gaujai ar pasipriešinimo grupei, t. y. gru- 
pei, galinčiai išgyventi net pašalinus lyderį.!?2 


Organizuotas nusikalstamumas yra organiškas horizon- 
talaus nepasitikėjimo ir vertikalaus išnaudojimo/priklau- 
somybės sistemos elementas, ši sistema pietietiškai kultū- 
rai ir socialinei struktūrai būdinga ne mažiau kaip tūkstantį 
metų.!2? 

Standartiniai istoriniai vertinimai vienareikšmiškai kontrastingai 
apibūdina Šiaurės ir Pietų pilietinį angažuotumą. Tačiau šis 
ryškus bendras kontrastas aptemdo svarbius ir patvarius šių 
dviejų stambių šalies dalių vidaus, regionų ir netgi provincijų 
skirtumus. Pavyzdžiui, Pino Arlacchi kruopštus gyvenimo tri- 
jose devynioliktojo amžiaus Kalabrijos srityse aprašymas su- 
gretina atvirą Crotone'o autoritarizmą bei Gioia Tauro klano 
smurtą su netikėtomis kooperatyvų ir tarpusavio pagalbos tra- 
dicijomis netoli Kozentino. Šiomis kontrastingomis tradicijo- 
mis Arlacchi aiškina ryškius šių trijų sričių pokario laikotar- 
pio socialinio stabilumo ir ekonominės pažangos skirtumus. !?* 
Įvairių Šiaurės regionų tam tikri pilietinių tradicijų tvirtumo 
skirtumai jau aptarti. Jei norime sistemingiau nustatyti subti- 
lius šių tradicijų ir pilietinės bendruomenės ryšius, atskleistus 
ketvirtame skyriuje, turime pereiti nuo kokybinių eskizų prie 
kiekybinių vertinimų. Savo pasakojimą būtina paremti kruopš- 
čiais apskaičiavimais. 

Statistiniai duomenys patvirtina ryškius regionų asociacio- 
nizmo ir kolektyvinio solidarumo skirtumus praėjusiame am- 
žiuje. Pavyzdžiui, 1904 metais Pjemonte buvo daugiau nei sep- 
tyniskart daugiau tarpusavio pagalbos asociacijų negu Apulijoje 
(skaičiuojant tai pačiai gyventojų daliai). 1915 metais koope- 
ratyvų narių skaičius vienam žmogui Emilijoje-Romanijoje buvo 
aštuoniolika kartų didesnis nei Molizėje. Šio regionų susitel- 
kimai priklausė nuo jau egzistavusių bendradarbiavimo ir vi- 
suomeniškumo tradicijų. Dažnai senovinė gildija aštuoniolik- 
tajame amžiuje atgimdavo „religinėje draugijoje“, kuri, 
išsirutuliojusi į tarpusavio pagalbos draugiją, inspiruodavo ko- 
operatyvus, o jie vėliau padėjo profsąjungų ir masinių politi- 
nių partijų pagrindus. 

Visos šios modernios socialinio solidarumo ir politinės mo- 
bilizacijos formos — tarpusavio pagalbos draugijos, kooperaty- 
vai ir masinės partijos, gyvavusios šešetą dešimtmečių 1860- 
1920 metais, buvo glaudžiai susijusios. Jos taip pat buvo 

susijusios su kitomis pilietinio įsitraukimo ir visuomenišku- 
mo apraiškomis įskaitant dalyvavimą rinkimuose ir kultūrines 
bei laisvalaikio asociacijas. Taigi kiekybiniai pilietinio anga- 
žuotumo devynioliktojo amžiaus pabaigoje indikatoriai, pri- 
einami visos šalies mastu, apima: 


+ Narystę tarpusavio pagalbos bendrijose;'?? 

+ Narystę kooperatyvuose;!? 

+ Masinių partijų stiprumą;!?? 

+ Rinkiminį aktyvumą keletoje santykinai atvirų rinkimų prieš fašistams Ita- 


lijoje įvedant autoritarinį valdymą;!?ė 


+ Vietinių asociacijų ilgaamžiškumą.!?? 


Įspūdingos šių kelių rodiklių tarpusavio koreliacijos (išsa- 
miai pateiktos F priede) rodo, kad devynioliktajame amžiuje 
ir dvidešimtojo amžiaus pradžioje tie patys Italijos regionai, 
kuriuose gyvavo kooperatyvai ir choro draugijos, taip pat dau- 
giausia palaikė tarpusavio pagalbos bendrijas ir masines parti- 
jas ir kad tuose pačiuose regionuose piliečiai labiausiai troško 
pasinaudoti ką tik įgyta rinkimų teise. Kitur, priešingai, apa- 
tija ir seni vertikalūs klientelistiniai ryšiai varžė pilietinį 
įsitraukimą ir slopino savanoriško, horizontaliai organizuoto 
socialinio solidarumo apraiškas. 

Siekdami ištirti šiuolaikinės Italijos istorines pilietiškumo 
prielaidas, šiuos penkis indikatorius sujungėme į vieną fakto- 
rinę reikšmę, rodančią devynioliktojo amžiaus pilietinio 
įsitraukimo tradicijas (5.1 lentelė).!?? 5.2 paveiksle grafiškai 
pavaizduota, kaip šios pilietinio įsitraukimo tradicijos skyrėsi 
regionuose, pusę šimtmečio sudariusiuose Italiją, maždaug 1860— 
1920 metais. 

Netgi paviršutiniškas 5.2 ir 4.4 paveikslų palyginimas liu- 
dija pritrenkiantį regionų pilietinio įtrauktumo tradicijų pa- 
tvarumą per daugiau nei šimtmetį galingų socialinių poky- 
čių. Sio tęstinumo duomenys, atskleidžiantys beveik tobulą 
koreliaciją tarp bendruomenės pilietiškumo indekso dvide- 
šimtojo amžiaus aštuntojo ir devintojo dešimtmečių ir pana- 
šaus mūsų pilietinio įtrauktumo rodiklio prieš šimtmetį, pa- 
teikti 5.3 paveiksle.!?! Nepaisant didelių migracijos bangų, 


Pilietinės bendruomenės šaknų beieškant 197 


5.1 lentelė. Pilietinio įsitraukimo tradicijos, 


1860-1920 m. 
Komponentas Krūvis 
Masinių partijų stiprumas, 1919-1921 0,97 
Kooperatyvų paplitimas, 1889-1915 0,93 
Tarpusavio pagalbos bendrijų narystė, 1873-1904 0,91 
Rinkiminis aktyvumas, 1919-1921 0,78 
Vietinės asociacijos, įsteigtos iki 1860 0,56 


ekonominių pokyčių ir socialinių neramumų, praūžusių per 
visą pusiasalį tuo laikotarpiu, dabartinės pilietinės normos ir 
praktika atkartoja regionų tradicijas, sukurtas prieš daugelį 
metų.!?? 

Ten, kur prieš šimtą metų italai labiausiai buvo įsitraukę į 
naujas socialinio solidarumo ir pilietinės mobilizacijos for- 
mas, būtent ten šiandien jie pilietiškiausi savo politiniame ir 
socialiniame gyvenime. Ir kaip tik tuose regionuose beveik 
prieš tūkstantį metų viešasis gyvenimas buvo ypač pilietiš- 
kas, bendruomenės gyvenimas taip pat klestėjo, įskaitant gy- 
nybines bendrijas, gildijas, kaimynų asociacijas ir kitas pilie- 
tinio angažuotumo formas. Adekvačių statistinių duomenų 
stoka neleidžia parodyti šio ilgalaikio tęstinumo taip tiksliai, 
kaip tai įmanoma padaryti vėlesniu laikotarpiu, tačiau 5.1, 
5.2 ir 4.4 paveikslai pateikia šiokį tokį šio tęstinumo vaizdą 
apie 1300, 1900 ir 1970 metus. Bet kuriuo atveju ritualai, 
atlikti Kalėdų išvakarėse įsteigiant pirmąjį kooperatyvą Alta- 
re 1865 metais, leidžia manyti, kad ši istorinė tąsa palietė ir 
pačius dalyvius. 

Kiek svarbios šios senos pilietinio gyvenimo tradicijos ins- 
titucijų veiksmingumui šiandien? 5.4 paveiksle pateikta kore- 
liacija tarp institucijų veiksmingumo dvidešimtojo amžiaus de- 
vintajame dešimtmetyje ir pilietinių tradicijų 1860-1920 metais. 
Rezultatas akivaizdus: Italijos regionų vyriausybių sėkmę arba 
nesėkmę dvidešimtojo amžiaus devintajame dešimtmetyje ne- 
paprastai tiksliai buvo galima nuspėti pagal pilietinio anga- 
žuotumo pobūdį beveik prieš šimtmetį.!?3 

Pilietiškiausia 


Vidutinė 


Mažiausiai 
pilietiška 


5.2 pav. Pilietinės tradicijos Italijos regionuose, 1860-1920 m. 


Ekonominė plėtra ir pilietinės tradicijos 


Kiekybiniuose socialiniuose moksluose iš tiesų retai pasitaiko 
rasti tokių įtaigių, beveik užburiančių rezultatų, kaip tie, ku- 
riuos mes ką tik išnagrinėjome. Tačiau nuovokūs skaitytojai 
jau bus pastebėję svarbų mūsų argumentacijoje praleistą daly- 
ką. Šiuolaikinėje Italijoje pilietinė bendruomenė glaudžiai su- 
sijusi su socialinio ir ekonominio išsivystymo lygiu. Apskritai 


kalbant, šiandien pilietiški regionai tai 


p pat yra klestintys, turtin- 


gi ir industriniai. Tai greičiausiai gali reikšti, pasakytų skeptikas, 

Mo BaSi 

Km 
KI 


Pilietinė bendruomenė XX a. 7 deš. 


Pilietinės tradicijos, 1860-1920 m. 
Koreliacija: r = 0,93 


5.3 pav. Pilietinės tradicijos ir pilietinė 
bendruomenė šiandien 


Veiksmingumas 


Pilietinės tradicijos 
Koreliacija: r = 0,86 


5.4 pav. Pilietinio įsitraukimo tradicijos, 1860-1920 m. 
ir institucijų veiksmingumas, 1978-1985 m. 

kad pilietinė bendruomenė tėra šalutinis reiškinys, kad tik eko- 
nominė gerovė gali palaikyti pilietinio įsitraukimo kultūrą. Ne- 
turtingiems, silpniems valstiečiams šiandien sunku būti pilie- 
tiškai aktyviems, taip pat turbūt buvo ir prieš šimtą metų. Ar 
šio tariamojo pilietinio gyvenimo tęstinumo negalėtų paaiš- 
kinti ekonominių ir socialinių struktūrų tęstinumas? Galbūt 
šios kerinčios koreliacijos yra atsitiktinės? Reikšminga yra eko- 
nomika, o ne pilietiškumas. 

Papasakota istorinė saga kelia abejonių dėl šio teiginio, nes 
ilgalaikio tęstinumo ir pokyčių pavyzdžiai nesiderina su jokiu 
paprastu ekonominiu determinizmu. Pirma, neatrodo, kad ko- 
munų respublikonizmas būtų nepaprastos gausos pasekmė. Eko- 
nominio išsivystymo lygis šiaurės Italijoje tuo laikotarpiu bu- 
vo gana primityvus, daug mažiau pažengęs nei Mezzogiorno 
šiandien ir turbūt netgi mažiau pažengęs nei Pietūs anuomet.“ 
Taigi komuninių respublikų klestėjimas neabejotinai buvo pi- 
lietinio angažuotumo normų bei tinklų ir pasekmė, ir prie- 
žastis. 9? 

Antra, pilietiškumo skirtumai tarp Šiaurės ir Pietų per šį 
tūkstantmetį pasirodė stabilesni nei ekonominiai skirtumai. Pa- 
našu, kad Šiaurės ir Pietų ekonominis atotrūkis tai augo, tai 
smuko ir keletą kartų net keitė kryptį, ypač reaguodamas į iš- 
orinę raidą. Dvyliktajame amžiuje Normanų karalystė buvo 
beveik tiek pat pažengusi kiek Šiaurė, bet atsiradus komuni- 
niam respublikonizmui, Šiaurė (ir ypač šiaurės vidurio mies- 
tai — pilietinio angažuotumo centras) keletą amžių augo spar- 
čiau. Tačiau nuo penkioliktojo amžiaus dėl maro, užsienio 
invazijų, pasaulinių prekybos santykių pokyčių ir kitų išori- 
nių sukrėtimų Šiaurės pranašumas tirpo ir iki šešioliktojo am- 
žiaus turbūt visai išnyko. Prisiminkime tuos šešioliktojo am- 
žiaus migrantus, bėgančius iš nusilpusios Šiaurės ieškoti geresnio 
gyvenimo į klestintį Neapolį. Nors kultūrinį skirtumą per šiuos 
amžius sunku tiksliai išmatuoti, mes neradome jokių palygi- 
namų įrodymų, kad kuriuo nors metu per šiuos dešimt šimt- 
mečių Pietūs savo normomis ir asociacijos formomis kada nors 
buvo tokie pat pilietiški kaip Šiaurė. 

5.2 lentelė. Pilietinės tradicijos ir socialinė- 
ekonominė plėtra 
Pilietinių tradicijų (1860-1920) ir socialinės- 


ekonominės plėtros rodiklių 
(1870-1980) koreliacija ( r ) 


Dešimtmetis dirbančiųjų dirbančių vaikų 

žemės ūkyje pramonėje mirtingumas 

dalis dalis 

1870-1879 -0,02 -0,15 -0,07 
1880-1889 -0,22 0,14 -0,22 
1890-1899 - - -0,26 
1900-1909 -0,43 0,52 -0,20 
1910-1919 -0,52 0,64 -0,44 
1920-1929 -0,56 0,66 -0,58 


1970-1979 0,84 0,84 -0,67 


Pilietiški regionai kūrėsi nebūdami turtingesni ir turtinges- 
ni buvo ne visada, bet, kiek mums žinoma, nuo vienuoliktojo 
amžiaus jie tvirtai išliko pilietiškesni. Šie faktai sunkiai sude- 
rinami su požiūriu, kad pilietinis angažuotumas paprasčiau- 
siai yra gerovės pasekmė. 

Siekdami įvertinti požiūrį, kad ekonominis išsivystymas yra pi- 
lietinių normų ir tinklų priežastis arba prielaida Italijos susivieni- 
jimo laikotarpiu, labiau galime remtis kiekybiniais duomenimis. 
Pirmoji statistinių duomenų, prieštaraujančių paprastam ekono- 
miniam determinizmui, grupė yra tokia: dabartinė stipri ekono- 
mikos ir pilietiškumo koreliacija prieš šimtą metų neegzistavo. 
Tai rodo ir industrializacijos indikatoriai (dirbančiųjų dalis že- 
mės ūkyje ir pramonėje), ir socialinės gerovės rodikliai (vaikų mir- 
tingumas), kurių patikimi duomenys apie Italijos regionus apima 
paskutinįjį šimtmetį (5.2 lentelės duomenys). 

Per šį laikotarpį ekonominė struktūra ir socialinė gerovė vis 
glaudžiau siejosi su praktiškai nesikeičiančiomis pilietinio da- 
lyvavimo formomis. Kaip galingas magnetinis laukas pilieti- 
nės sąlygos lėtai, bet nenumaldomai vedė prie socialinių-eko- 
nominių sąlygų atitikimo, todėl dvidešimtojo amžiaus 
aštuntajame dešimtmetyje socialinis-ekonominis modernumas 
jau labai glaudžiai koreliuoja su bendruomenės pilietiškumu..!'?“ 

Norėdami suprasti šį modelį, palyginkime du regionus, kurie 
amžių sandūroje daugeliu atžvilgiu atrodė panašūs savo eko- 
nomine struktūra ir socialine gerove. 1901 metais Emilija- 
Romanija pagal industrializacijos lygį šalyje užėmė kaip tik 
tarpinę padėtį, kurios dirbančiųjų žemės ūkyje buvo 65 proc. 
ir tik 20 proc. - pramonėje. Kalabrija buvo kiek labiau in- 
dustrinė nei Emilija-Romanija (63 proc. dirbančiųjų žemės 
ūkyje, 26 proc. - pramonėje). Tiesa, Kalabrijos ekonomika 
buvo „paleoindustrinė“, nes regiono pramonė buvo primity- 
vi ir jos gyventojai skurdesni bei menkiau išsilavinę, o Emi- 
lijos žemės ūkis santykinai klestėjo. Kita vertus, Emilijoje- 
Romanijoje vaikų mirtingumas šio amžiaus pirmajame 
dešimtmetyje buvo didesnis nei nacionalinis vidurkis, o Ka- 
labrijos rodiklis buvo šiek tiek geresnis nei nacionalinis vi- 
durkis, nors vis tiek gąsdinantis absoliutine išraiška.'?? Ne- 
paisant nedidelių socialinių-ekonominių skirtumų, abu regionai 
buvo atsilikę. 

Kita vertus, pagal politinį dalyvavimą ir socialinį solidaru- 
mą Emilija-Romanija amžiaus pradžioje (kaip dabar ir, atro- 
do, beveik prieš tūkstantį metų) buvo apdovanota praktiškai 
pačia pilietiškiausia kultūra visoje Italijoje. Kalabrija, priešin- 
gai, turbūt buvo (ir iki šiol tebėra) mažiausiai pilietiška iš visų 
Italijos regionų kultūrų: feodalinė, fragmentuota, susvetimė- 
jusi ir izoliuota. 

Per kitus aštuonis dešimtmečius tarp šių regionų atsivė- 
rė nepaprastai plati socialinė-ekonominė bedugnė. 1901- 
1977 metais Emilijos dirbančiųjų dalis pramonėje padvi- 
gubėjo (nuo 20 iki 39 proc.), o Kalabrijos - netgi sumažėjo 
(nuo 26 iki 25 proc.) - tai vienintelis toks regionas visoje 
Italijoje. Dėl medicinos ir sveikatos apsaugos pažangos vaikų 
mirtingumas visoje Italijoje ryškiai sumažėjo, bet Kalabri- 
ja gerokai atsiliko nuo Emilijos-Romanijos.'?* Devintaja- 
me dešimtmetyje Emilija-Romanija su vienu iš pačių dina- 
miškiausių ūkių pasaulyje jau buvo betampanti turtingiausiu 
Italijos regionu ir viena pažangiausių Europoje, o Kalabri- 
ja buvo skurdžiausias Italijos regionas ir vienas iš labiau- 

Pilietinis įsitraukimas Socialinė-ekonominė plėtra 
dvidešimtojo a. pirm. dešimt. dvidešimtojo a. pirm. dešimt. 


Pilietinis įsitraukimas Socialinė-ekonominė plėtra 
dvidešimtojo a. ašt. dešimt. dvidešimtojo a. ašt. dešimt. 


Institucijų veiksmingumas 
dvidešimtojo a. devint. dešimt. 


5.5 pav. Galima pilietinio įsitraukimo, socialinės- 
ekonominės plėtros ir institucijų veiksmingumo 


sąveika: Italija, 1900-1989 m. 


siai atsilikusių Europoje. Tarp aštuoniasdešimties Europos 
Bendrijos regionų, išrikiuotų pagal BVP vienam gyvento- 
jui, Emilija-Romanija 1970-1988 metais šoktelėjo iš 45 į 
17 vietą — tai didžiausias regiono įveiktas šuolis visoje Eu- 
ropoje, o Kalabrija per šį laikotarpį liko įkalinta paskuti- 
nėje vietoje.!?? 

Šios koreliacijos rodo intriguojančią tikimybę: galbūt regionų 
pilietinio įsitraukimo tradicijos praėjusiame amžiuje padeda 
paaiškinti dabartinius išsivystymo lygio skirtumus. Kitaip ta- 
riant, galbūt pilietiškumas padeda paaiškinti ekonomiką, o ne 
atvirkščiai. 

Nepaisant šių istorinių statistikos duomenų trapumo, mes 
galime panaudoti prieinamus duomenis, kad tiesiogiai labiau 
ištirtume šiuos tarpusavio priklausomybės ryšius tarp sociali- 
nės-ekonominės plėtros ir pilietinio įsitraukimo tradicijų.'*9 
Vienas iš paprastų empirinių tyrimų yra palyginti dvi grupes 
spėjimų, kiekvienu atveju naudojant tą patį nepriklausomų kin- 
tamųjų rinkinį: 

1. Numatant ekonominės plėtros lygį dvidešimtojo amžiaus aštuntajame de- 

šimtmetyje ir pilietinį įsitraukimą apie 1900 m. 

2. Numatant pilietinį įsitraukimą dvidešimtojo amžiaus aštuntajame dešimt- 
metyje pagal tuos pačius ankstesnius plėtros ir pilietinio įsitraukimo ro- 


diklius. 


Jei ekonominio determinizmo šalininkas būtų teisus, eko- 
nomika pirmuoju laikotarpiu turėtų lemti pilietiškumą ant- 
ruoju laikotarpiu. Jei, kita vertus, pilietinio įsitraukimo for- 
mos turi įtakos ekonomikai, tuomet pilietiškumas pirmuoju 
laikotarpiu turėtų padėti nuspėti ekonomiką antruoju laiko- 
tarpiu (Abiem atvejais mes turime kontroliuoti ankstesnį pri- 
klausomo kintamojo lygį, kadangi turbūt geriausiai tam tik- 
rą kintamąjį antruoju laikotarpiu leistų nuspėti tas pats 
kintamasis pirmuoju laikotarpiu - vadinamasis „autoregresi- 
nis“ poveikis.) Iš esmės, žinoma, ir viena, ir kita gali veikti 
vienu metu, t. y. galima tam tikra pilietiškumo ir ekonomi- 
kos savitarpio įtaka. 5.5 paveiksle pateikta keletas galimų prie- 
žastinių ryšių. 

Teorijos, teikiančios prioritetą socialinei-ekonominei struk- 
tūrai, daro prielaidą, kad rodyklės 4 ir 4 turėtų būti pakanka- 
mai stiprios (ypač 5), o teorija, teigianti, kad pilietiškumas tu- 
ri ekonominių pasekmių, išskiria rodykles a ir c (ypač <). Abi 
teorijos gali būti patikrintos daugianarių regresijų poromis, 
naudojant pilietines tradicijas ir tam tikrą socialinį-ekono- 
minį kintamąjį, išmatuotą apie 1900 metus siekiant numa- 
tyti pilietinio gyvenimo pobūdį ir tą patį socialinį-ekonominį 
kintamąjį, išmatuotą dvidešimtojo amžiaus aštuntajame dešimt- 
metyje.!*! 

Šių statistinių žirgų lenktynių rezultatai pasirodė akivaiz- 
dūs ir stulbinantys. Pirmiausia, pilietinės tradicijos (išmatuo- 
tos 1860-1920 m.) yra labai puikus dabartinės pilietinės ben- 
druomenės pranašas, o (kontroliuojant pilietines tradicijas) tokie 
socialinio-ekonominio išsivystymo indikatoriai kaip industria- 
lizacija ir visuomenės sveikatingumas neturi jokios įtakos pi- 
lietiškumui. Tai yra, rodyklė 2 yra labai stipri, o rodyklė 6 
vienodai neveikia. Kai amžiaus pradžioje pilietiškumas ir so- 
cialinė-ekonominė struktūra nesutapo (regionas buvo pilietiš- 
kas, bet santykinai neturtingas, agrarinis ir sunykęs arba nepi- 

Socialinė-ekonominė plėtra 


Pilietinis įsitraukimas 


dvidešimtojo a. pirm. dešimt. dvidešimtojo a. pirm. dešimt. 


/ Cc d 
Pilietinis įsitraukimas Socialinė-ekonominė plėtra 
dvidešimtojo a. ašt. dešimt. dvidešimtojo a. ašt. dešimt. 
d 
P4 
4 
e f 


Institucijų veiksmingumas 


dvidešimtojo a. devint. dešimt. 


5.6 pav. Reali pilietinio įsitraukimo, socialinės- 
ekonominės plėtros ir institucijų veiksmingumo tarpusavio 
sąveika: Italija, 1900-1989 m. 


lietiškas, bet santykinai turtingas, klestintis ir industrinis), ne- 
egzistavo paskesnė tendencija, kad pilietinės tradicijos būtų 
pakeistos taip, kad atitiktų „objektyvias sąlygas“.!*? 

Pilietinės tradicijos, priešingai, pasirodė esančios nekintan- 
tis galingas faktorius, leidžiantis nuspėti dabartinį socialinio- 
ekonominio išsivystymo lygį, net jei ankstesnį išsivystymo lygį 
laikome pastovų. Išnagrinėkime kiekvieną mūsų socialinį-eko- 
nominį kintamąjį paeiliui. 

Tiesioginiai socialinės struktūros ir ekonominio išsivystymo 
rodikliai yra užimtumas žemės ūkyje ir pramonėje. Šie duomenys 
aiškiai atspindi šiame amžiuje Italijoje praūžusią industrinę re- 
voliuciją. 1901-1977 metais darbo jėgos dalies pramonėje vi- 
durkis išaugo nuo 19 proc. iki 34 proc., o dirbančiųjų žemės 
ūkyje dalies vidurkis visuose dvidešimtyje regionų nukrito nuo 
66 proc. iki 19 proc. Per šį laikotarpį regionų skirtumai buvo 
gana ryškūs: 1977 m. dirbančiųjų žemės ūkyje dalis svyravo nuo 
5 proc. Lombardijoje iki 43 proc. Molizėje, o pramonėje - nuo 
22 proc. Molizėje iki 54 proc. Lombardijoje. 1901-1977 me- 
tais regionų išsidėstymas šiuo atžvilgiu buvo pakankami pasto- 
vus su apytiksle koreliacija 7= 0,4. Tradiciškai šis skaičius būtų 

aiškinamas kaip ekonominio (arba galbūt centro-periferijos) de- 
terminizmo rodiklis. 

Tačiau, kai mes taikome ir pilietines tradicijas, ir praeities 
socialinę-ekonominę plėtrą, numatydami dabartinį ekonomi- 
nį išsivystymą, nustatome, kad pilietiškumas iš tiesų leidžia 
daug geriau nuspėti socialinį ir ekonominį išsivystymą nei pa- 
ti ekonominė raida. Pavyzdžiui, daug lengviau nuspėti regio- 
no darbo jėgos dalį žemės ūkyje 1977 metais žinant regiono 
kultūrines sąlygas 1860-1920 metais, nei žinant dirbančiųjų 
žemės ūkyje dalį tame regione 1901-1911 metais. Iš tiesų de- 
vynioliktojo amžiaus pilietinės tradicijos taip gerai leidžia nu- 
spėti dvidešimtojo amžiaus industrializaciją, kad, kultūrines 
tradicijas laikant nekintančias, paprasčiausiai iš viso 1674 jokio 
ryšio tarp darbo jėgos pramonėje 1901-1911 ir 1977 metais. 
Kitaip tariant, rodyklė c yra pakankami stipri, o rodyklė 4 pa- 
kankamai silpna.!** 

Šiuo atveju viešosios gerovės atžvilgiu išvada tokia pati: pi- 
lietinės tradicijos 1860-1920 metais leidžia nuspėti vaikų mir- 
tingumą dvidešimtojo amžiaus aštuntojo dešimtmečio pabai- 
goje daug geriau nei vaikų mirtingumas 1901-1920 metais; 
tiesą sakant, pilietinę kultūrą laikant nekintančią, koreliaci- 
ja tarp vaikų mirtingumo per visus šiuos šešis dešimtmečius 
yra nereikšminga. Kitaip tariant, vaikų mirtingumo artžvil- 
giu rodyklė 4 yra nereikšminga, o rodyklė c - pakankamai 
stipri.!44 

Taigi ekonomika neleidžia nuspėti pilietiškumo, bet pilie- 
tiškumas leidžia nuspėti ekonomiką netgi geriau nei pati eko- 
nomika.!*> 5.6 paveiksle sujungiamos mūsų išvados. Rodyk- 
lė 5 (ekonomikos įtaka pilietiškumui) neegzistuoja, o rodyklė 
c (pilietiškumo įtaka ekonomikai) yra stipri — net stipresnė 
nei rodyklė 4. Be to, rodyklė 2 (pilietiškumo tęstinumas) yra 
labai stipri, o rodyklė 4 (socialinis-sekonominis tęstinumas), 
apskritai imant, yra silpna. Regiono šansai šiame amžiuje pa- 
siekti ekonominį išsivystymą priklausė ne tiek nuo jo pradi- 
nės ekonominės bazės, kiek nuo jo pilietinio paveldo. Tiek, 
kiek galime spręsti iš nesudėtingos analizės, dabartinė kore- 

liacija tarp pilietiškumo ir ekonomikos pirmiausia atspindi pi- 
lietiškumo poveikį ekonomikai, o ne atvirkščiai.!““ 

Pilietinės tradicijos stebėtinai patvarios. Be to, kaip parodė 
ketvirto skyriaus išvados, regionų vyriausybių veiksmingumą 
tiesiogiai veikia ne socialinė-ekonominė plėtra (rodyklė f), bet 
dabartinis pilietinis angažuotumas (rodyklė e). Tai papildo- 
mai įrodo, kad šis poveikis neatsitiktinis. Priešingai, kaip ro- 
do šie rezultatai, pilietinės tradicijos gali turėti reikšmingų pa- 
sekmių ekonominiam vystymuisi ir socialinei gerovei taip pat 
kaip ir institucijų veiksmingumui. 

Profsąjungų narystė, kaip pastebėjome ketvirtame skyriuje, 
vertintina kaip pilietinio angažuotumo palydovas, o ne vien 
kaip atsakas į ekonomines aplinkybes. Šį paaiškinimą sustipri- 
na regionų profsąjungų narių skaičiaus iš karto po Pirmojo 
pasaulinio karo analizė.!* Bendras profsąjungų narystės lygis 
1921 metais labai stipriai koreliuoja su ankstesnėmis pilieti- 
nėmis tradicijomis (7 = 0,84). Ši sąsaja tokia stipri, kad, kon- 
troliuojant pilietinių tradicijų poveikį, tarp industrializacijos 
ir profsąjungų narystės iš viso nėra jokio ryšio. Profsąjungų 
stiprumas priklausė nuo pilietinio solidarumo, o ne nuo eko- 
nominio vystymosi modelio.!*š 

Šios netikėtos pamatinės sąsajos tarp pilietiškumo ir eko- 
nomikos nauja šviesa nušviečia seną diskusiją apie Šiaurės ir 
Pietų išsivystymo atotrūkį ne tik Italijos viduje, bet ir globa- 
liniu mastu. Besiplečianti praraja tarp Šiaurės ir Pietų yra 
pati svarbiausia šiuolaikinės Italijos istorijos problema, to- 
dėl verta prisiminti akivaizdžius faktus, sukėlusius tokias moks- 
lininkų ir aktyvistų aistras. Susivienijimo metu industrinė re- 
voliucija dar nebuvo realiai palietusi nei Šiaurės, nei Pietų. 
Dar 1881 metais maždaug 60 proc. italų dirbo žemę (šiek 
tiek daugiau Šiaurėje) ir tik mažiau nei 15 proc. (šiek tiek 
daugiau Pietuose) dirbo pramonėje, įskaitant ir namudinin- 
kus. Tačiau šiauriniai ūkiai buvo produktyvesni, todėl paja- 
mos čia vienam žmogui susivienijimo metu buvo maždaug 
15-20 proc. didesnės nei pietinėje dalyje. Tačiau po 1896 metų 
industrializacija gerokai pastūmėjo Šiaurę į priekį, o Pietūs 


208 KAD DEMOKRATIJA VEIKTŲ 


1871-1911 metais iš tikrųjų liko mažiau urbanizuoti ir in- 
dustrializuoti. Taigi iki 1911 metų skirtumas tarp Šiaurės ir 
Pietų gerokai padidėjo: šiauriečių pajamos buvo maždaug 
50 proc. didesnės. !*? 

Visą dvidešimtąjį amžių šis atotrūkis nepaliaujamai augo, 
nepaisant radikalių pasaulio (karo ir taikos, Didžiosios krizės 
ir pokario bumo), esminių konstitucinių (monarchijos, fašiz- 
mo ir parlamentinės demokratijos) ir didelių ekonominės po- 
litikos pokyčių (fašizmo bandymo įvesti autarkiją, Europos in- 
tegracijos ir didžiulių valstybės investicijų į Mezzogiorno 
programos įgyvendinimą per pastaruosius keturiasdešimt me- 
tų). Nors Pietūs per pastaruosius dešimtmečius šiek tiek pasi- 
stūmėjo į priekį, bet Šiaurė tuo pačiu metu patyrė vieną iš 
pačių įspūdingiausių augimo proveržių Vakarų Europos eko- 
nomikos istorijoje ir vis labiau ir labiau atitrūko nuo Pietų. 
Iki dvidešimtojo amžiaus devintojo dešimtmečio vidurio šiau- 
riečių pajamos vienam gyventojui jau buvo maždaug 80 proc. 
didesnės.!?? 

Nedaug temų Italijos istoriografijoje sukėlė tiek diskusijų, 
kiek šis nuolat augantis dualizmas - vadinamasis „Pietų klau- 
simas“. Tradicinė ekonomikos teorija, tiesą sakant, numato laips- 
nišką regionų ekonominio vystymosi šalies viduje konvergen- 
ciją ir tik sustiprina Italijos dichotonijos galvosūkį.'?! Siūloma 
daug galimų atsakymų: 

+ Nepalankios Pietų fizinės sąlygos, įskaitant atstumą nuo rinkų, blogą žemę 
ir gamtinių išteklių stoką; 

+ Nevykusi vyriausybės politika, ypač devynioliktojo amžiaus pabaigoje, pir- 
miausia: 


1) prekybos politika (pirmiausia prekybos laisvė, sužlugdžiusi jauną Pietų pra- 
monę, o vėliau protekcionizmas, paskatinęs šiaurinę pramonę); 

2) fiskalinė politika (dideli mokesčiai Pietuose ir palankios išlaidos švietimui, 
karinei pramonei bei žemės dirbimui Šiaurėje, nors devynioliktojo am- 
žiaus pabaigoje bendra mokesčių naštos dalis nebuvo didesnė Pietuose,!'?? 
o nacionalinė vyriausybė ten jau buvo pradėjusi investuoti nemažas sumas 
į viešuosius darbus); 

3) pramonės politika (tarnavusi Šiaurės interesams ir skatinusi sunkiosios pra- 
monės ir stambių bankų aljansą). 

+ Rinkos išoriniai padariniai, „aglomeracijos ekonomika“ ir „mokymasis vei- 
kiant“, padidinę kuklų pradinį Šiaurės dalies pranašumą.!93 

+ „Moralinis skurdas“ ir žmogiškojo kapitalo trūkumas Mezzogiorne kartu 
su patrono-kliento kultūra.“ 


Ir atotrūkis tarp Šiaurės, ir Pietų Italijoje, ir teorijų, ban- 
dančių jį paaiškinti, įvairovė atspindi platesnę diskusiją apie 
Trečiojo pasaulio plėtrą. Kodėl tiek daug atsilikusių šalių? Dėl 
resursų trūkumo, valdžios klaidų, centro ir periferijos depen- 
dencia, rinkų žlugimo, „kultūros“? Būtent dėl šios priežasties 
Italijos atvejo studijos gali reikšmingai papildyti mūsų supra- 
timą, kodėl daugelis (bet ne visos) Trečiojo pasaulio šalių lie- 
ka beviltiškai įklimpusios skurde. 

Vis dėlto, kaip neseniai apie Italijos diskusiją pasakė Tonio- 
lo, „šis didžiulis idėjų ir interpretacijų vešėjimas nei tuomet, nei 
vėliau nesirėmeė adekvačia kiekybine analize... Nors [„pietų klau- 
simui“] dedikuoti darbai sudarytų visą biblioteką, daugelis eko- 
nomistų klausimų apie Italijos ekonominio dualizmo mastą ir 
priežastis ...lieka neatsakyti.“ "?? 

Tiek seni, tiek nauji istoriniai duomenys skatina mus (kaip 
ir kitus) manyti, kad socialiniai-kultūriniai faktoriai yra svar- 
bi paaiškinimo dalis.'** Žinoma, bet kuris vienu veiksniu besi- 
remiantis aiškinimas neabejotinai yra klaidingas. Vien pilieti- 
nės tradicijos nesukėlė (nei šia prasme „lėmė“) greitos ir ilgalaikės 
Šiaurės ekonominės pažangos praėjusiame amžiuje. Šį pakili- 
mą lėmė platesnės nacionalinės, tarptautinės ir technologinės 
aplinkos pokyčiai. Kita vertus, pilietinės tradicijos padeda pa- 
aiškinti, kodėl Šiaurė sugebėjo atsakyti į devynioliktojo ir dvi- 
dešimtojo amžiaus iššūkius ir suteiktas progas daug veiksmin- 
giau nei Pietūs. 

Kaip šis „makro“ ryšys tarp pilietiškumo ir ekonomikos ga- 
lėtų pasireikšti „mikro“ lygmenyje? Kokių mechanizmų dėka 
pilietinės bendruomenės normos ir tinklai galėtų padėti eko- 
nomikai klestėti? Šis esminis klausimas reikalingas daugiau darbo 
(ir mes grįšime prie jo šeštame skyriuje), tačiau keletą svarbių 
įžvalgų pateikia nepriklausomas tyrimas, neseniai atliktas Ita- 
lijos ir Amerikos politikos ekonomistų. Arnaldo Bagnasco pir- 

masis atkreipė dėmesį į tai, kad greta visiems žinomų „dviejų 
Iralijų“ — šiaurės industrinio trikampio ir atsilikusio Mezzo- 
giorno - egzistuoja „trečioji Italija“, besiremianti „išsklidusiu 
ūkiu“ — smulkiu, bet technologiškai pažangiu ir nepaprastai 
produktyviu.!?? Michael Piore ir Charles Sabel šią analizę pra- 
plėtė, šiaurės vidurio Italijoje nurodydami daugybę amatų ti- 
po „lanksčios specializacijos“ pavyzdžių - aukštosios mados 
tekstilės įmonės, išsidėsčiusios aplink Pratą, Brešos mažų ga- 
myklų plieno gamintojai, Bolonijos motociklų pramonė, Sas- 
suolo keraminių čerpių gamintojai ir t. t. Pasiskolinę vieno iš 
moderniosios ekonomikos pradininkų Alfredo Marchall'o ter- 
miną, mokslininkai šias sritis ėmė vadinti „industriniais rajo- 
nais“.!?š 

Viena iš išskirtinių šių decentralizuotų, bet integruotų in- 
dustrinių rajonų savybių yra atrodanti nesuderinama konku- 
rencijos ir bendradarbiavimo kombinacija. Firmos gyvai kon- 
kuruoja dėl stiliaus ir našumo inovacijų, tačiau bendradarbiauja 
administracinių paslaugų, žaliavų pirkimo, finansavimo ir ty- 
rimų srityse. Šie mažų firmų tinklai derina žemą vertikalią ir 
aukštą horizontalią integracijas, plačiai sudarydami sutartis su 
rangovais ir perleisdami papildomą veiklą laikinai darbo netu- 
rintiems konkurentams. Veiklios pramonės asociacijos teikia 
administracinę ir net finansinę pagalbą, o vietos valdžia akty- 
viai dalyvauja užtikrinant reikalingą socialinę infrastruktūrą 
ir paslaugas, tokias kaip profesinis lavinimas, informacija apie 
eksporto rinkas ir pasaulio madų tendencijas ir kt. Rezultatas 
yra technologiškai pažangi ir labai lanksti ekonominė struktū- 
ra, kuri pasirodė esanti kaip tik tas reikalingas receptas kon- 
kuruoti dinamiškame aštuntojo ir devintojo dešimtmečių eko- 
nomikos pasaulyje. Nenuostabu, kad šie lanksčios specializacijos 
regionai per šiuos du dešimtmečius pasiekė aukštesnius nei na- 
cionalinis vidurkis gerovės rodiklius.!?? 

Šios ypač produktyvios ekonominės struktūros šerdis yra ins- 
titucinių mechanizmų, suteikiančių galimybes konkurencijai 
egzistuoti kartu su bendradarbiavimu, užbėgant už akių opor- 
tunizmui, visuma. „Tankus privačių ekonominių asociacijų ir 

politinių organizacijų tinklas... sukūrė aplinką, kurioje rinkos 
klesti skartindamos kooperatinį elgesį ir patenkindamos smul- 
kių firmų infrastruktūros reikmes, kurių jos vienos neišgalėtų 
užsitikrinti.“!90 

Šiuose industriniuose regionuose socialinis mobilumas yra 
didelis, nes darbuotojai pereina iš samdomo darbo į privatų ir 
grįžta atgal. Nors profsąjungos gerai įsitvirtinusios ir streikai 
nėra reti, „socialinio kompromiso“ praktika skatina lankstumą 
ir inovacijas. Tarpusavio pagalba įprasta, ir techninės naujovės 
greitai plinta iš vienos firmos į kitą. Horizontalių kooperatinių 
tinklų tarp mažų firmų ir tarp darbuotojų savininkų reikšmė 
skiria jas nuo vertikalios valdžios ir komunikacijos kitose dide- 
lėse tradicinėse Italijos firmose. Trumpai tariant, palyginti su 
„vidine“ masto ekonomija, apibūdinama klasikinėse firmos te- 
orijose, Marschall'o industriniai rajonai labiausiai remiasi „iš- 
orine ekonomija“. „Siauri ekonominiai sumetimai derinami su 
ne taip tiksliai apskaičiuojamomis kolektyvinės naudos idėjo- 
mis sukurti profesinio solidarumo jausmą, kuris sudaro kon- 
kurencijos tarp firmų foną ir nustato jos ribas.“!*! 

Piore ir Sabel padarė išvadą, kad „pramonės sutelktumas pri- 
klauso nuo fundamentalesnio bendruomenės jausmo, o įvairios 
institucijų bendradarbiavimo formos greičiau yra jo priežastis 
nei pasekmė. ...Amatų gamybos atgimimas yra ironiškas, nes 
jos modernių technologijų plėtojimas priklauso nuo ryšių, susi- 
jusių su ikiindustrine praeitimi, atgaivinimo.“ !*2 

Paprastai pagrindiniu industrinių regionų sėkmės Italijoje 
ir kitur veiksniu laikoma savitarpiškumo normos ir pilietinio 
angažuotumo tinklai. Tinklai palengvina informacijos apie tech- 
nologijų pažangą, būsimųjų verslininkų kreditingumą ir at- 
skirų darbuotojų patikimumą ir t. t. perdavimą. Novatorišku- 
mas priklauso nuo „nuolatinio neformalaus bendravimo kavinėse, 
baruose ir gatvėje.“ Socialinės normos, užkertančios kelią opor- 
tunizmui, yra taip įsisavintos, kad oportunizmo klausimas ben- 
druomeninės pareigos sąskaita čia retesnis nei srityse, kurioms. 
būdingi vertikalūs klientelistiniai ryšiai. Anot daugelio stebė- 
tojų, svarbiausias šių smulkių firmų industrinių rajonų bruo- 

žas yra tarpusavio pasitikėjimas, socialinis bendradarbiavimas 
ir gerai išplėtotas pilietinės pareigos jausmas — trumpai ta- 
riant, skiriamieji pilietinės bendruomenės požymiai.!9? Taigi 
visiškai nėra netikėta, kad šių labai produktyvių smulkaus masto 
industrinių rajonų daugiausia yra kaip tik tuose šiaurės vidu- 
rio Italijos regionuose, kuriuos apibrėžėme kaip pilietinės tra- 
dicijos, šiuolaikinės pilietinės bendruomenės ir gerai veikian- 
čių regionų vyriausybių centrus. 

Į šiuos teiginius apie ekonominio išsivystymo kultūrines 
prielaidas labiau žiūrime kaip į provokuojančius nei negin- 
čijamus. Būtų juokinga manyti, kad pilietinės tradicijos, ap- 
rašytos šiame skyriuje, yra vienintelė ar net pati svarbiausia 
ekonominės gerovės determinantė. Tiesą sakant, kaip pažy- 
mėjo britų istorinės geografijos atstovai John Langton ir 
R. J. Morris, „Ar kultūrinis paveldas, ar ekonominis išsivys- 
tymas bus konstruojami kaip nepriklausomi elementai, labai 
priklausys nuo laiko tarpo, kuriame nagrinėjamas istorinis 
procesas. Akivaizdu, kad jie sąveikauja keisdami vienas kitą. 
Tai nebuvo priežastis ir pasekmė, o dialektinis abipusišku- 
mo procesas.“!“* Mūsų dviejų kintamųjų modelis (5.6 pav.) 
yra pernelyg paprastas, kad įvertintų visus faktorius, galin- 
čius paveikti regiono ekonominę pažangą, tokius kaip gam- 
tiniai resursai, priėjimas prie pagrindinių rinkų ir nacionali- 
nė ekonominė politika. Mūsų nusakytam plačiam istoriniam 
argumentui pagrįsti reikėtų daug detalesnių tyrimų (taip pat 
ir subregioninio lygmens studijų). 

Vis dėlto šio skyriaus pateikti įrodymai akivaizdžiai liudija 
apie istorinio tęstinumo galią daryti įtaką institucijų sėk- 
mei. Netgi mūsų paprasto tyrimo rezultatai rodo, kad tiek, 
kiek mes nepastebėjome „realios(ių)“ ekonominio išsivys- 
tymo priežasties(čių) (pavadinkime ją faktoriumi X), tiek 
faktorius X turi būti glaudžiau susijęs su pilietinėmis tradi- 
cijomis nei su ankstesniu išsivystymo lygiu. Sukurta gerovė 
gali stiprinti pilietiškumą, o skurdas tikriausiai trukdo jam 
atsirasti poroje tarpusavyje susijusių uždarų (ir gerąja, ir blo- 
g3ja prasme) ratų. Tačiau mūsų įrodymai sako, kad grandis 

„ekonomika — pilietiškumas“ šioje sąveikoje nėra pagrin- 
dinė. Pilietinės normos ir tinklai nėra tik ekonominės pa- 
žangos bangų purslai. 

Pastaraisiais dešimt amžių ir ypač kelis pastaruosius dešimt- 
mečius Italija išgyveno didelius ekonominius, socialinius, po- 
litinius ir demografinius pokyčius. Milijonai italų migravo iš 
vieno regiono į kitą, iš jų daugiau nei devyni milijonai (arba 
apytiksliai vienas penktadalis visų gyventojų) per penkiolika 
metų nuo 1955 m.!“> Per pirmąjį šimtmetį po susivienijimo 
regionų socialinis-ekonominis pranašumas dažnai keisdavo- 
si. Santykinai industrializuoti regionai 1970 metais nebūti- 
nai buvo industriniai prieš šimtmetį arba regionai, kurių gy- 
ventojai buvo sveikiausi 1970 metais, nebūtinai buvo sveikiausi 
1870 metais. 

Tačiau nepaisant šios pokyčių sumaišties, regionai, kuriems 
dvidešimtojo amžiaus pabaigoje buvo būdingas pilietinis 
įsitraukimas, yra apytiksliai tie patys, kuriuose devynioliktaja- 
me amžiuje kooperatyvai, kultūrinės asociacijos, tarpusavio pa- 
galbos draugijos buvo gausiausios ir kur kaimynų asociacijos, 
religinės brolijos bei gildijos dvyliktajame amžiuje prisidėjo 
prie komuninių respublikų klestėjimo. Ir nors šie pilietiški re- 
gionai prieš šimtmetį nepasižymėjo ypatinga ekonomine pa- 
žanga, palaipsniui jie aplenkė mažiau pilietiškus regionus ir 
ekonominiu veiksmingumu, ir (bent jau įkūrus regionų vy- 
riausybes) valdymo kokybe. Stulbinantis pilietinių tradicijų tvir- 
tumas byloja apie praeities galią. 

Tačiau kode! praeitis tokia įtakinga? Kokie sėkmingi uždari 
ratai Šiaurėje išsaugojo šias pilietinio angažuotumo tradicijas 
per radikalių socialinių, ekonominių ir politinių pokyčių šimt- 
mečius? Kokie ydingi uždari ratai Pietuose gimdo nuolatinį 
išnaudojimą ir priklausomybę? Norėdami atsakyti į šiuos klau- 
simus, turime mąstyti ne vien apie priežastis ir pasekmes, bet 
ir apie socialinę pusiausvyrą. Šios užduoties imsimės kitame 
skyriuje. 


6 


Socialinis kapitalas ir 


institucijų sekmė 


Kolektyvinio veiksmo dilemos 


Kolektyvinis gyvenimas mažiau pilietiškuose Italijos regio- 
nuose jau tūkstantį ir daugiau metų yra nykus. Kodėl? Vargu 
ar gyventojams patinka atsiskyrėliškai ir nuolankiai skursti.! 
Kadaise jų sunkią padėtį iš dalies galėjo paaiškinti išorinė 
priespauda, bet regioninis eksperimentas parodė, kad savi- 
valda nėra panacėja. Taip ir knieti neiškentus paklausti: ne- 
jaugi Žmonės šiuose varganuose regionuose nieko nepasimo- 
kė iš savo liūdnos patirties? Juk jie turėtų suvokti, kad visi 
gyventų geriau, jei tik kiekvienas imtųsi bendradarbiauti bendro 
gėrio labui.“ 

David Hume, aštuonioliktojo amžiaus škotų filosofas, pa- 
teikė paprastą alegoriją, kuri atskleidžia esminę dilemą, ardančią 
racionalų visuomeniškumą: 


Tavo javai pribrendę šiandien, maniškiai tokie bus rytoj. Mums abiems 
būtų naudinga, kad aš su tavim padirbėčiau šiandien, o tu man padėtum 
rytoj. Aš nejaučiu tau jokių simpatijų ir žinau, kad tu man taip pat. Todėl 
aš nesistengsiu tavo labui, o jei aš su tavimi dirbčiau savo labui tikėdama- 
sis, jog tu atsilyginsi, žinau, kad man teks nusivilti ir veltui tikiuosi tavo 
dėkingumo. Taigi aš palieku tave dirbti vieną; tu elgiesi su manim taip 
pat. Pjūties laikas baigiasi, ir mes abu prarandam savo derlių dėl tarpusa- 
vio pasitikėjimo ir garantijos stygiaus.? 


Nesugebėjimas bendradarbiauti bendros naudos labui ne- 
būtinai reiškia neišmanymą ar iracionalumą. Lošimų teorijos 

specialistai tyrinėjo šią fundamentalią, pasireiškiančią įvairio- 
mis formomis dilemą. 


+ Bendrųjų išteklių tragedijos atveju joks piemuo negali apriboti naudojimosi 
ganykla kieno nors kito bandai. Jei jis apriboja savo naudojimąsi bendra 
ganykla, jis pats vienas pralaimi. Tačiau neribotas ganymas sunaikina ben- 
drą resursą, nuo kurio priklauso visų pragyvenimas. 

+ Viešosiomis gėrybėmis, tokiomis kaip švarus oras arba saugios apylinkės, gali 
naudotis kiekvienas nepriklausomai nuo to, ar prisideda jas kuriant. Taigi 
įprastomis sąlygomis nėra akstino prisidėti prie apsirūpinimo viešosiomis 
gėrybėmis, todėl jų sukuriama per mažai ir visi dėl to nukenčia. 

+ Pagal slogią kolektyvinio veiksmo logiką kiekvienas darbininkas išloštų, jei 
visi streikuotų vienu metu, bet tas, kuris pradeda, rizikuoja būti išduotas 
gerą atlygį gavusio streiklaužio, todėl visi laukia tikėdamiesi išlošti iš kieno 
nors kito karštakošiškumo. 

+ Kalinio dilemos atveju pora bendrininkų yra kalinami vienutėse ir kiekvie- 
nam pasakyta, kad, jei tik jis vienas išduos savo partnerį, pats išneš sveiką 
kailį, bet jei jis tylės, o jo partneris prisipažins, jis bus nubaustas ypač griež- 
tai. Jei abu tylėtų, abu būtų paleisti be didelės bausmės, bet, negalėdami 
suderinti parodymų, kiekvienas verčiau išduoda nepriklausomai nuo to, kaip 
elgiasi kitas. 


Visose šiose situacijose, kaip ir paprastoje Hume'o istorijo- 
je, kiekviena šalis laimėtų daugiau, jei jos bendradarbiautų. 
Tačiau trūkstant patikimo tarpusavio įsipareigojimo, kiekvie- 
na atskirai linkusi išsisukti ir tapti „veltėde“. Kiekvienas ra- 
cionaliai mano, kad kitas išduos ir paliks jį „kvailio vietoje“. 
„Šie modeliai yra... labai naudingi norint paaiškinti, kaip to- 
bulai racionalūs individai tam tikromis aplinkybėmis gali pa- 
siekti rezultatą, kuris visų naudos požiūriu nėra „racionalus“.“ 

Ši kebli padėtis susidaro ne dėl piktos valios ar neapykantos 
žmonėms, nors liūdna jos atomazga gali skatinti šiuos jaus- 
mus. Net jei nė viena šalis nelinki blogo kitai ir net jei abi 
būtų linkusios bendradarbiauti su sąlyga „aš darysiu, jei tu da- 
rysi“, trūkstant patikrinamų, sankcijomis palaikomų įsiparei- 
gojimų, jos neturi garantijų, kad žodžio bus laikomasi. Dar 
blogiau, kad kiekvienas žino, jog kiti susiduria su tokia pat 
dilema. „Prieš veikiant bendrai, būtina ne tik pasitikėti kitais, 
bet ir tikėti, kad kiti pasitiki tavimi.“? Tokiomis aplinkybėmis 
bendradarbiavimas kiekvienam atrodo neracionalus ir galiau- 

siai visiems tenka rezultatas, kurio nė vienas nenori - nenuim- 
tas derlius, sunaikintos bendros ganyklos, aklavietėn pakliu- 
vusi vyriausybė. 

Esminė problema Hume'o ūkininkams yra patikimų sank- 
cijų prieš išsisukinėjimą stoka: kaip galima tikėtis, kad kitas 
laikysis žodžio, kai egzistuoja pagunda išsisukti? Sudėtingesni 
kontekstai, tokie kaip šiuolaikinė vyriausybė (arba šiuolaiki- 
nės rinkos), prideda papildomą kontrolės problemą: kaip įvai- 
riopos nežinomybės ir priešingų jėgų spaudimo akivaizdoje vienas 
veikėjas gali žinoti, ar kitas iš tiesų garbingai stengiasi laikytis 
žodžio? Sėkmingam bendradarbiavimui labai svarbu ir tiksli 
informacija, ir patikimų sankcijų įvedimas. 

Visų socialinių institucijų, (nuo tarptautinių kredito biržų 
iki regionų vyriausybių ir autobusų eilių), veiksmingumas pri- 
klauso nuo to, kaip šios problemos sprendžiamos. Galbūt šven- 
tųjų pasaulyje kolektyvinio veiksmo dilemų nekiltų, bet vi- 
suotinis altruizmas yra donkichotiška prielaida tiek socialiniam 
veiksmui, tiek socialinei teorijai. Jei veikėjai nesugeba vienas 
kitam patikimai įsipareigoti, jiems tenka atsisakyti daugybės 
progų gauti abipusę naudą — su širdgėla, bet racionaliai. 

Hobbes, vienas iš pirmųjų didžiųjų socialinių teoretikų, ėmęsis 
šios dilemos, pasiūlė klasikinį sprendimą - trečiosios šalies prie- 
žiūrą. Jei dvi šalys perleidžia Leviatanui galią užtikrinti jų tar- 
pusavio pagarbumą, atpildas už tai yra savitarpio pasitikėji- 
mas, būtinas pilietiniam gyvenimui. Valstybė sudaro galimybę 
savo pavaldiniams daryti tai, ko jie negali padaryti patys - pa- 
sitikėti vienas kitu. „Kiekvienas sau, o valstybė - visiems“, taip 
pagrindinį moderniosios visuomenės principą skeptiškai api- 
būdino rusų anarchistas Pietr Kropotkin.“ 

Deja, sprendimas per daug paprastas. North glaustai išdės- 
to problemą: | 


Iš principo trečiosios šalies priežiūra apimtų neutralią šalį, galinčią be jo- 
kių išlaidų įvertinti sutarties sąlygas ir be jokių išlaidų priversti vykdyti 
tokius susitarimus, kad nusižengusioji pusė nukentėjusiajai pusei visada 
turėtų atlyginti taip, kad laužyti sutartį brangiai kainuotų. Akivaizdu, kad 
tai yra griežtos sąlygos, kurios retai arba išvis niekada neįvykdomos realia- 
me pasaulyje.? 

Dalį problemos sudaro tai, kad ši prievartinė priežiūra yra 
brangi: „Visuomenės, kurios labai pasikliauja jėgos naudoji- 
mu, paprastai būna ne tokios veiksmingos, brangiau atsieinančios 
ir labiau atstumiančios nei tos, kuriose pasitikėjimas palaiko- 
mas kitokiomis priemonėmis.“* Tačiau svarbesnė problema yra 
ta, kad nešališka priežiūra pati yra viešoji gėrybė, kuriai galio- 
ja ta pati esminė dilema, kurią ji turėtų išspręsti. Kad trečio- 
sios šalies priežiūra veiktų, trečioji pusė pati turi būti patiki- 
ma, tačiau kokia galia galėtų užtikrinti, kad suverenas laikytųsi 
įsipareigojimų? „Paprastai tariant, jei valstybė turi prievartos 
jėgą, tai tie, kurie valdo valstybę, panaudos tą jėgą savo pačių 
labui likusios visuomenės sąskaita.“? 

Istorija parodė pietinės dalies iralams hobsiškojo kolektyvi- 
nio veiksmo dilemos sprendimo neįtikinamumą. „Klasikiniai 
institucijų kūrėjai - monarchai - kartais sukurdavo instituci- 
jas, kurios didindavo gerovę, tačiau jie taip pat sukurdavo ins- 
titucijas, kurios vesdavo į ekonomikos nuosmukį.“!? Lošimų 
teorijos kalba, nešališka trečiosios šalies priežiūra paprastai nėra 
„stabili pusiausvyra", t. y. tokia, kai nė vienas lošėjas neturi 
paskatų keisti savo elgesį. 

Klasikinės kalinio dilemos ir panašių kolektyvinio veiksmo 
dilemų atveju, priešingai, išsisukinėjimas yra visų šalių pasto- 
vios pusiausvyros strategija. „Išsisukti yra vienintelis geriau- 
sias atsakas ne tik į tokią pat, bet ir į visas strategijas —- grynas 
ar mišrias.“!! Nepaisant liūdnų visoms pusėms pasekmių, išsi- 
sukinėjimas išlieka racionalus bet kuriam individui. 

Vis dėlto, kaip pastebi kiti, šios teorijos išvados yra per griežtos, 
nes ji nepakankamai numato savanorišką bendradarbiavimą. 
Pavyzdžiui, tam pačiam Hume'o nebendradarbiaujančių kai- 
mynų ūkininkų pavyzdžiui turime priešpriešinti aiutarella, nuo 
seno praktikuojamą valstiečių pusininkų centrinėje Italijoje, 
arba kaimynų talkų statant naujus ūkinius pastatus praktiką 
Amerikos pasienyje, kuri yra dar mįslingesnė įtikinamos ko- 
lektyvinio veiksmo logikos šviesoje. „Turėtume klausti, kodėl 
nekooperatinis elgesys nėra toks dažnas, kaip numato lošimų 
teorija.“!? 

Pastaraisiais metais daug mokslininkų šiam klausimui skyrė 
pakankamai dėmesio. Lošimų teorijos specialistai paprastai 
sutinka, kad bendradarbiavimas galėtų būti paprastesnis, kai 
lošėjai dalyvauja neribotame kartotinių lošimų skaičiuje ir 
išsisukinėtojui gresia bausmė paskesniuose turuose. Šis prin- 
cipas yra esminis toliau plėtojant šios srities teoriją. (Jis pri- 
pažintas taip plačiai, kad viena jo versija žinoma kaip etninė 
teorema).!? Kitos pačiam lošimui būdingos sąlygos, palan- 
kios bendradarbiavimui, teoriškai kalbant, yra ribotas žaidė- 
jų skaičius, gausi informacija apie kiekvieno žaidėjo elgesį 
praeityje ir tai, kiek žaidėjai atsižvelgia į ateitį. Kiekvienas iš 
šių faktorių yra svarbus. Tačiau jie leidžia suprasti, kad beas- 
menis bendradarbiavimas turėtų būti retas reiškinys, tuo tar- 
pu daug kur šiuolaikiniame pasaulyje, atrodo, jis įprastas. Kodėl 
gi?“ 

Viena svarbi tyrimų kryptis, kurios pavyzdys - ekonomis- 
to Oliverio Williamson'o darbas — pabrėžė formalių institu- 
cijų vaidmenį mažinant „sandorių kaštus“ (t. y. susitarimų 
kontrolės ir įgyvendinimo išlaidos) ir taip sudarant galimy- 
bes veikėjams sėkmingiau įveikti oportunizmo ir išsisukinė- 
jimo problemas.!? Kaip pažymėjome pirmame skyriuje, Eli- 
nora Ostrom neseniai įrodė šio požiūrio vertę kruopščiai 
palyginusi kooperatinius bandymus tvarkyti bendrus resur- 
sus, tokius kaip ganyklas, vandens ir žuvų išteklius. Ji klau- 
sia, kodėl kai kurioms institucijoms pasisekė įveikti kolekty- 
vinio veiksmo logiką, o kitoms — ne. Tarp institucijų 
projektavimo principų, kylančių iš jos palyginimų, paminė- 
tini šie: aiškus institucijų ribų nustatymas, suinteresuotų ša- 
lių dalyvavimas nustatant taisykles, didėjančių sankcijų tai- 
kymas pažeidėjams, nebrangių mechanizmų konfliktams spręsti 
prieinamumas ir t. t.!? 

i „naujojo institucionalizmo“ versija vis dėlto palieka atvi- 
rą esminį klausimą: kaip ir kodėl iš tikrųjų atsiranda formalios 
institucijos, padedančios įveikti kolektyvinio veiksmo proble- 
mas? Atrodytų, kad patys dalyviai negali sukurti institucijos 
dėl tos pačios priežasties, dėl kurios jiems jos visų pirma rei- 

kia, o nešališkas „įstatymdavys“ yra toks pat problemiškas, kaip 
nešališkasis Hobbes'o suverenas:!' 


Mes negalime sudaryti sutarties (t. y. konstitucijos) laikytis savo konstitu- 
cijos nepatekdami į nesibaigiantį tokių susitarimų nuosmukį. Formalūs 
socialinės kontrolės mechanizmai archetipiškai turėtų būti linkę į „veltė- 
džiavimą“, nes valdančiosios klikos silpnina konstitucijos galias, šiaip jau 
geranoriški piliečiai palieka savo kaimynams šių uzurpatorių kontroliavi- 
mo išlaidų naštą, įstatymus ignoruojantys piliečiai nemoka mokesčių ir 
nepaiso šviesoforo ženklų.!* 


Žinoma, įstatymų pažeidėjai, išsisukinėtojai ir valdančio- 
sios klikos kamuoja daugelį visuomenių, tai gali paliudyti ir 
mažiau pilietiškų Italijos regionų piliečiai. Vis dėlto kitur, 
atrodo, kooperatinės institucijos veiksmingesnės. Kodel? Kad 
išspręstų šį galvosūkį, kai kurie praktiški teoretikai pastaruo- 
ju metu perėjo prie „švelnių“ sprendimų, kaip juos įvardija 
Robert Bates, tokių kaip bendruomenė ir pasitikėjimas: „Pa- 
saulyje, kuriame yra kalinio dilemų, kooperatinės bendruo- 
menės racionaliems individams suteiks pranašumą įveikiant 
kolektyvines dilemas.“!? 


Socialinis kapitalas, pasitikėjimas ir rotacinio 
kredito asociacijos 


Sėkmė bandant įveikti kolektyvinio veiksmo dilemas ir jų gim- 
domą savižudišką oportunizmą priklauso nuo platesnio sociali- 
nio konteksto, kuriame lošiamas bet kuris konkretus lošimas. 
Savanoriškai bendradarbiauti lengviau sekasi bendruomenėje, 
paveldėjusioje pakankamai daug socialinio kapitalo savitarpiš- 
kumo normų ir pilietinio angažuotumo tinklų forma.*" 

Socialinis kapitalas šiuo atveju reiškia socialinių organizaci- 
jų ypatybes (tokias kaip pasitikėjimas, normos ir tinklai), ku- 
rios gali padidinti visuomenės produktyvumą ir palengvinti 
koordinuotus veiksmus: 


Kaip ir kitos kapitalo formos, socialinis kapitalas yra produktyvus, leidžiantis 
pasiekti tam tikrų tikslų, kurie be jo nebūtų pasiekiami... Pavyzdžiui, gru- 

pė, kurios nariai aiškiai rodo savo patikimumą ir jaučia didelį pasitikėjimą 
vieni kitais, galės nuveikti daug daugiau nei grupė, kuriai tokio patikimu- 
mo ir pasitikėjimo trūksta... Žemdirbių bendruomenėje... kur vienam ūki- 
ninkui šieną suvežė kitas ir kur žemdirbystės įrankius įprasta skolinti, so- 
cialinis kapitalas leidžia kiekvienam ūkininkui atlikti savo darbus su 
mažesniu fiziniu kapitalu įrankių ir įrenginių forma.?! 


Socialinis kapitalas palengvina spontanišką bendradarbia- 
vimą. Informatyvus šio principo pavyzdys yra kiekviename že- 
myne aptinkama neformali taupymo institucija, vadinama 70- 
tacinio kredito asociacija. Ją sudaro grupė žmonių, „kurie 
susitaria reguliariai mokėti įnašus į fondą, kuris visas arba jo 
dalis suteikiama kiekvienam prisidėjusiajam rotacijos tvarka.'** 
Rotacinio kredito asociacijos egzistuoja visur: nuo Nigerijos 
iki Škotijos, nuo Peru iki Vietnamo, nuo Japonijos iki Egipto, 
nuo Vakarų Indijos imigrantų Jungtinių Valstijų rytuose iki 
meksikiečių kilmės amerikiečių vakaruose, nuo beraščių Kini- 
jos kaimiečių iki bankų vadybininkų ir ekonominių progno- 
zių sudarytojų Meksike. Daugelis JAV santaupų ir paskolų, 
kaip nurodoma, prasidėjo kaip rotacinio kredito asociacijos.?? 

Tipiškoje rotacinio kredito asociacijoje kiekvienas iš dvide- 
šimties narių galėtų įnešti mėnesio sumą, lygią vienam dole- 
riui, ir kiekvieną mėnesį vis kitas narys gautų to mėnesio dvi- 
dešimties dolerių „banką“, kurį galėtų panaudoti savo nuožiūra 
(apmokėti vestuves, pirkti dviratį, siuvimo mašiną ar naują in- 
ventorių mažai parduotuvei).** Tas narys negali pretenduoti į 
naujas išmokas, bet turi toliau mokėti įnašus, kol visiems na- 
riams prieis eilė gauti „banką“. Rotacinio kredito asociacijų 
dydis, socialinė sandara, organizacija ir išmokų nustatymo pro- 
cedūros labai skiriasi. Tačiau visos jungia visuomeniškumą su 
smulkaus kapitalo kūrimu. 

Rotacinio kredito asociacijos, kad ir kokie smagūs bebūtų 
jų susirinkimai, reiškia kažką daugiau nei socialinę pramogą 
arba altruizmą. Pavyzdžiui, Clifford Geertz pateikia duomenų 
iš Javos, kad arisan (pažodžiui šis terminas reiškia „bendras 
pastangas“, arba „tarpusavio pagalbą“) atspindi „ne tiek visuotinę 
polinkio bendradarbiauti dvasią - Javos valstiečiai, kaip ir dau- 

guma valstiečių, linkę pakankamai įtariai žiūrėti į grupes, di- 
desnes nei artimiausi šeimos nariai, — bet aiškią ir konkrečią 
darbo, kapitalo ir vartojimo prekių mainų praktiką, taikomą 
visose gyvenimo srityse... Bendradarbiavimas remiasi labai stipriu 
savitarpės vertės tokio bendradarbiavimo dalyviams pajauti- 
mu, 0 ne visuotine žmonių bendrystės etika ar organiška vi- 
suomenės samprata.“?? 

Rotacinio kredito asociacijos aiškiai laužo kolektyvinio veiks- 
mo logiką: kodėl dalyvis neturėtų pasitraukti, vos tik gavęs 
„banką“? Ir kodėl, pirmiausia, matydamas tokią riziką, kas nors 
dar turėtų prisidėti? „Rotacinio kredito asociacija, be abejo, 
gali funkcionuoti tik tada, jei visi jos nariai toliau laikosi savo 
įsipareigojimų.“?“ Vis dėlto rotacinio kredito asociacijos klesti 
ten, kur joks teisinis Leviatanas nėra pasiruošęs nubausti už 
vengimą atlikti pareigą. 

Dalyviai gerai supranta įsipareigojimų nevykdymo riziką, ir 
organizatoriai gana atsargiai parenka narius. Todėl kiekvienam 
potencialiam dalyviui labai svarbu sąžiningumas ir patikimu- 
mas. Vienas iš informacijos apie gerą reputaciją šaltinis, žino- 
ma, yra ankstesnis dalyvavimas kitoje rotacinio kredito aso- 
ciacijoje, todėl reputacijos įgijimas yra svarbi papildoma narystės 
nauda. Ir abejones dėl reputacijos, ir įsipareigojimų nevykdy- 
mo riziką mažina griežtos normos ir tankūs tarpusavio įsipa- 
reigojimų tinklai. Norma prieš išsisukinėjimą nevykdyti pa- 
reigos būna tokia stipri, kad pasitaikė atvejų, kai nariai, atsidūrę 
ant nesumokėjimo ribos, pardavė dukteris sąvadautojams ar 
net nusižudė.*? 

Mažoje, ypač personalizuotoje bendruomenėje, tokioje kaip 
Ibo kaimas Nigerijoje, ostrakizmo iš socialinės-ekonominės 
sistemos grėsmė yra patikima ir galinga sankcija. Labiau iš- 
sklidusioje, nuasmenintoje šiuolaikinio Meksiko visuomenėje, 
priešingai, rotacinio kredito asociacijoms palaikyti turi būti 
supinti sudėtingesni tarpusavio pasitikėjimo tinklai. Vėlez- 
Ibanez aprašė daugybę klestinčių Meksikos rotacinių kredito 
asociacijų, susidariusių pagal socialinius tinklus, pagrįstų c02- 
fianza (bendruoju savitarpiškumu ir tarpusavio pasitikėjimu). 

„Confianza saitai gali būti ir tiesioginiai, ir netiesioginiai ir 
gali skirtis kokybe bei tankumu. Daugeliu atvejų nariai gali 
įvykdyti savo įsipareigojimus tik tikėdami kitų pasitikėjimu, 
nes vieni apie kitus beveik nieko nežino. Kaip apibūdino vienas 
informantas, „tarpusavio pasitikėjimas yra duodamas skolon.“ * 
Socialiniai tinklai leidžia pasitikėjimui tapti tranzityviniu ir 
plisti tolyn: aš pasitikiu tavimi, nes aš pasitikiu ja, o ji užtik- 
rina mane, kad pasitiki tavimi. 

Rotacinio kredito asociacijos rodo, kaip kolektyvinio veiks- 
mo dilemos gali būti įveiktos remiantis išoriniais socialinio ka- 
pitalo šaltiniais, nes jos „naudojasi jau egzistuojančiais sociali- 
niais ryšiais tarp individų tam, kad padėtų išvengti nepakankamos 
informacijos ir įgyvendinimo priežiūros problemų.“*? Kaip ir 
įprastinis kapitalas įprastiniam besiskolinančiajam, socialinis ka- 
pitalas veikia kaip užstatas, tačiau juo gali naudotis tie, kuriems 
neprieinamos paprastos kredito rinkos.*? Negalėdami kaip už- 
stato pasiūlyti fizinio turto, dalyviai iš tikrųjų užstato savo so- 
cialinius ryšius. Taip socialinis kapitalas šiose bendruomenėse 
„investuojamas“ išplėsti prieinamas kredito paslaugas ir padi- 
dinti ten veikiančių rinkų efektyvumą. 

Rotacinio kredito asociacijos dažnai aptinkamos kartu su 
kooperatyvais ir kitomis tarpusavio pagalbos bei solidarumo 
formomis. Iš dalies taip yra todėl, kad visos šios savanoriško 
bendradarbiavimo formos gauna peno iš tų pačių pamatinių 
socialinio kapitalo išteklių. Ostrom taip apibūdina smulkius 
bendro naudojimo resursus (BNR), tokius kaip Alpių pievos: 
„Kai individai gyvena tokiose situacijose ilgą laiką ir sufor- 
muoja bendras normas bei savitarpiškumo santykius, jie įgyja 
socialinį kapitalą, su kuriuo gali kurti institucines struktūras 
BNR problemoms spręsti“?! 

Tarpusavio pagalbos praktika, tokia kaip rotacinio kredito 
asociacijos, ir pati yra investicija į socialinį kapitalą. Javos a7/- 
san „jos narių paprastai vertinama ne kaip ekonominė, bet kaip 
socialinė institucija plačiąja prasme, kurios pagrindinis tikslas 
yra bendruomenės solidarumo stiprinimas.“ Japonijoje taip pat 
„Ao tėra viena iš keleto Japonijos kaimuose įprastos tarpusavio 

pagalbos tradicinių formų, įskaitant talkas, keitimąsi dovano- 
mis, bendrą namų statymą ir remontą, kaimynų paramą mir- 
ties, ligos ir kitų asmeninių nelaimių atveju ir t. t. Taigi, kaip 
ir kaimiškoje Javoje, rotacinio kredito asociacijos yra daugiau 
nei tiesiog ekonominė institucija: tai mechanizmas, stiprinan- 
tis bendrą kaimo solidarumą. '“?? 

Kaip ir su įprastiniu kapitalu, tie, kurie turi socialinio kapi- 
talo, paprastai sukaupia jo dar daugiau — „kas turi, tam bus 
duota.“ „Sėkmė steigiant smulkias pradines institucijas grupei 
individų leidžia remtis taip sukurtu socialiniu kapitalu, spręs- 
ti didesnes problemas su didesnėmis ir sudėtingesnėmis insti- 
tucijų struktūromis. Dabartinės kolektyvinio veiksmo teorijos 
neakcentuoja institucinio kapitalo priaugimo proceso.'?? 

Dauguma socialinio kapitalo formų, tokių kaip pasitikėjimas, 
yra, anot Alberto Hirschman'o, „moraliniai resursai“, t. y. re- 
sursai, kurių kiekis ne mažėja, o didėja juos naudojant ir ku- 
rie išsenka, jei nėra naudojami.?* Kuo du žmonės rodo didesnį 
pasitikėjimą vienas kitu, tuo daugiau jie vienas kitu pasitiki.?? 
Ir atvirkščiai: 

Didžiulį nepasitikėjimą labai sunku panaikinti per patirtį, nes jis arba sulai- 

ko žmones nuo dalyvavimo atitinkamo pobūdžio socialiniame eksperimente 

arba, dar blogiau, — skatina tokį elgesį, kuris patvirtina, kad nepasitikėta 
buvo pagrįstai... Kai tik nepasitikėjimas įsigali, greitai tampa nebeįmanoma 
sužinoti, ar jis iš tiesų buvo pagrįstas, nes jis turi savybę pasitvirtinti.?“ 


Kitos socialinio kapitalo formos, tokios kaip socialinės nor- 
mos ir tinklai, taip pat didėja naudojami ir mažėja nenaudoja- 
mi.?/ Dėl visų šių priežasčių galima tikėtis, kad socialinio ka- 
pitalo kūrimas ir naikinimas pasižymi sėkmingais ir nesėkmingais 
uždarais ratais. 

Viena ypatinga socialinio kapitalo, tokio kaip pasitikėjimas, 
normos ir socialiniai tinklai, savybė yra ta, kad jis paprastai 
yra viešoji gėrybė, skirtingai nuo įprastinio kapitalo, kuris pa- 
prastai yra privati gėrybė. „Kaip asmenį supančios socialinės 
struktūros bruožas socialinis kapitalas nėra nė vieno juo besi- 
naudojančio žmogaus privati nuosavybė.“?* Kaip ir visas vie- 
šąsias gėrybes privatūs asmenys socialinį kapitalą paprastai ne- 

pakankamai įvertina ir nepakankamai atlygina. Pavyzdžiui, mano, 
kaip patikimo žmogaus, reputacija naudinga tau taip pat kaip 
ir man, nes leidžia mums abiems abipusiškai naudingai ben- 
dradarbiauti. Tačiau aš neįvertinu iš mano patikimumo ky- 
lančios tavo naudos (arba tavo išlaidų, kylančių iš mano nepa- 
tikimumo) ir taip aš nepakankamai investuoju į pasitikėjimo 
formavimą.?? Tai reiškia, kad socialinis kapitalas, kitaip nei 
kitos kapitalo formos, dažnai turi būti kuriamas kaip kitos so- 
cialinės veiklos šalutinis produktas.“ 

Pasitikėjimas yra esminis socialinio kapitalo komponentas. 
Kaip pastebėjo Kenneth Arrow, „praktiškai bet kuris komerci- 
nis sandoris savyje turi pasitikėjimo elementą ir iš tikrųjų jį 
turi kiekvienas sandoris, vykdomas ilgesnį laikotarpį. Galima 
teigti, kad didelė dalis ekonominio atsilikimo pasaulyje gali 
būti paaiškinta tarpusavio pasitikėjimo stoka.“*! Anthony Pagden 
primena nuovokaus aštuonioliktojo amžiaus Neapolio ekono- 
misto Antonio Genovesi'o įžvalgas: 


Trūkstant pasitikėjimo, pastebėjo [Genovesi], „sutartyse nėra tikrumo, to- 
dėl įstatymai neveikia“, o visuomenė tokiomis aplinkybėmis iš esmės nu- 
smunka į „pusiau laukinę būseną“... [Genovesi'o laikų Neapolyje] obliga- 
cijos ir netgi pinigai, kadangi labai daug jų buvo padirbtų, nebebuvo laisvai 
priimami, ir neapoliečiai buvo pasiekę Ganovesi'o aprašytą būklę lauki- 
nių, kurie tik tuomet duos dešiniąja ranka, kai tuo pačiu metu gaus kai- 
riąja.*? 

Pilietiškuose Italijos regionuose, priešingai nei Neapolyje, so- 
cialinis pasitikėjimas nuo seno buvo pagrindinis etoso, palai- 
kiusio ekonomikos dinamizmą ir valdžios veiksmingumą ele- 
mentas.** Bendradarbiavimas reikalingas dažnai - tarp įstatymų 
leidžiamosios ir vykdomosios valdžios, tarp darbininkų ir vado- 
vų, tarp politinių partijų, tarp vyriausybės ir privačių grupių, 
tarp smulkių firmų ir t. t. Vis dėlto aiškūs „susitarimai“ ir „kon- 
trolė“ tokiais atvejais dažniausiai yra brangūs arba neįmanomi, 
o trečiosios šalies priežiūra yra neįgyvendinama. Pasitikėjimas 
kaip alyva sutepa bendradarbiavimo variklį. Kuo didesnis pasi- 
tikėjimo lygis bendruomenėje, tuo didesnė bendradarbiavimo 
tikimybė. O bendradarbiavimas pats savaime gimdo pasitikėji- 

mą. Nuolatinis socialinio kapitalo kaupimas yra svarbiausias pi- 
lietinės Italijos sėkmingo uždaro rato paaiškinimas. 

Pasitikėjimas, kurio reikia bendradarbiavimui palaikyti, nėra 
aklas. Pasitikėjimas apima nepriklausomo veikėjo elgesio nu- 
matymą. „Jūs nepatikite žmogui (arba agentūrai) ką nors pa- 
daryti vien dėl to, kad jis sako, kad tai padarys. Jūs pasitikite 
juo tik todėl, kad, žinodamas tai, ką žinote apie jo nusiteiki- 
mą, galimus pasirinkimus ir jų pasekmes, jo sugebėjimus ir 
t. t., jūs tikitės, kad jis pasirinks tai padaryti.““* Mažose glau- 
džiose bendruomenėse ši prognozė gali būti grįsta tuo, ką Ber- 
nard Wiliams vadina „artimu pasitikėjimu“, t. y. tikėjimu, kuris 
remiasi artima pažintimi su $šžx0 individu. Tačiau didesnėje, 
sudėtingesnėje terpėje būtina labiau beasmenė, arba netiesio- 
ginė, pasitikėjimo forma.“? Kaipgi asmeninis pasitikėjimas tampa 
socialiniu pasitikėjimu? 


Savitarpiškumo normos ir pilietinio 
angažuotumo tinklai 


Socialinis pasitikėjimas sudėtingoje šiuolaikinėje aplinkoje gali 
kilti iš dviejų tarpusavyje susijusių šaltinių: savitarpiškumo nor- 
mų ir pilietinio angažuotumo tinklų.““ Socialinės normos, anot 
Jameso Coleman'o, perduoda teisę kontroliuoti veiksmą iš vei- 
kėjo kitiems dažniausiai todėl, kad šis veiksmas turi „išorinių 
padarinių“, t. y. (teigiamų arba neigiamų) pasekmių kitiems. 
Kartais išorinius padarinius galima suvaldyti per rinkos mai- 
nus, bet dažniausiai - ne. Normos atsiranda tuomet, kai „veiks- 
mas turi panašių išorinių padarinių grupei žmonių, tačiau rin- 
kos dėl teisės kontroliuoti šį veiksmą negali būti taip paprastai 
sukurtos, ir joks pavienis veikėjas negali su nauda sau įsitrauk- 
ti į mainus, kad įgytų kontrolės teises.“*7 Normos yra įdiegia- 
mos ir palaikomos su modeliavimo ir socializacijos (įskaitant 
pilietinį ugdymą) bei sankcijų pagalba.“ 

Paaiškinti galima tokiu pavyzdžiu: lapkričio mėnuo čia yra 
vėjuotas, ir mano lapai, galima dalykas, nuklos kitų žmonių 

kiemus. Tačiau mano kaimynams sunku susiorganizuoti 
pasiūlyti man juos sugrėbti. Vis dėlto mano kaimynystėje tai- 
syklė, reikalaujanti nusigrėbti lapus nuo savo vejos, turi dide- 
lę galią ir ji varžo mano sprendimą praleisti šeštadienio po- 
pietę prie televizoriaus. Šios normos nemoko vietinėse 
mokyklose, tačiau kaimynai apie ją užsimena, kai įsikelia nau- 
jakuriai, ir įtvirtina dažnai rudenį apie tai šnekučiuodamiesi 
ir aistringai grėbdami savuosius kiemus. Negrėbiantys rizikuoja 
būti ignoruojami vietinių renginių metu, ir negrėbiančių pa- 
sitaiko retai. Nors norma neturi teisinės galios ir aš daug mie- 
liau žiūrėčiau televizorių, nei grėbčiau lapus, paprastai aš pa- 
klūstu normai. 

Tokios normos, pagrindžiančios socialinį pasitikėjimą, at- 
siranda todėl, kad sumažina susitarimų kaštus ir palengvina 
bendradarbiavimą“? Svarbiausia iš šių normų yra savitarpiš- 
kumas. Savitarpiškumas yra dviejų rūšių, kartais vadinamų su- 
balansuotu (arba konkrečiuoju) ir bendruoju (arba pasklidu- 
siu).?? Subalansuotas savitarpiškumas reiškia vienu metu 
vykstantį pasikeitimą tapačios vertės dalykais, pavyzdžiui, kai 
bendradarbiai keičiasi šventinėmis dovanėlėmis arba parlamen- 
tarai keičiasi politine parama. Bendrasis savitarpiškumas reiš- 
kia tęstinius mainų santykius, kurie tam tikru konkrečiu mo- 
mentu neatlyginami ir nesubalansuojami, bet kurie apima abipusį 
tikėjimą, kad už dabar suteiktą paslaugą bus atsilyginta ateity- 
je. Pavyzdžiui, draugystė visada susijusi su bendruoju savitar- 
piškumu. Ciceronas (kilęs, beje, iš centrinės Italijos) nuosta- 
biai aiškiai suformulavo bendrojo savitarpiškumo normą: „Nėra 
svarbesnės pareigos, kaip atsilyginti už gerumą. Niekas nepa- 
sitiki žmogumi, pamirštančiu gautą paslaugą?! 

Bendrojo savitarpiškumo norma yra itin produktyvus socia- 
linio kapitalo komponentas. Bendruomenės, kuriose laikomasi 
šios normos, gali veiksmingiau riboti oportunizmą ir spręsti ko- 
lektyvinio veiksmo problemas.?* Savitarpiškumas buvo svarbiausia 
savybė gynybinių draugijų ir kitų savigalbos asociacijų, paleng- 
vinusių spręsti saugumo problemas viduramžių Italijos šiauri- 
nių komuninių respublikų piliečiams, taip pat tarpusavio pa- 

galbos bendrijų, sukurtų spręsti ekonominio nesaugumo pro- 
blemas devynioliktajame amžiuje. Bendrojo savitarpiškumo norma 
leidžia sutaikyti savanaudiškumą ir solidarumą: 


Savitarpiškumo sistemoje kiekvienam individualiam veiksmui dažniausiai 
būdinga kombinacija to, ką galima pavadinti momentiniu altruizmu ir per- 
spektyviniu savanaudiškumu: aš padeda tau dabar, tikėdamasis (galbūt mig- 
lotai, neužtikrintai ir be išskaičiavimo), kad tu padėsi man ateityje. Savi- 
tarpiškumą sudaro serijos veiksmų, kurių kiekvienas trumpalaikiu požiūriu 
yra altruistiškas (suteikiantis naudą kitiems altruisto sąskaita), tačiau kartu 
jie paprastai yra naudingi kiekvienam dalyvaujančiam.?? 


Veiksminga bendrojo savitarpiškumo norma paprastai sie- 
jama su tankiais socialinių mainų tinklais. Bendruomenėse, kur 
žmonės gali būti garantuoti, kad pasitikėjimas bus atlygintas, 
o ne išnaudotas, mainai yra labiau tikėtini. O, pasikartojantys 
mainai per tam tikrą laiką turi polinkį skatinti bendrojo savi- 
tarpiškumo normos formavimąsi.?* Be to, kai kurie socialiniai 
tinklai padeda lengviau spręsti kolektyvinio veiksmo dilemas. 
Mark Granovetter yra pabrėžęs, kad pasitikėjimas gimsta, o 
piktnaudžiavimas padėtimi mažėja, kai susitarimai yra „įtvir- 
tinti“ platesnėje asmeninių santykių ir socialinių tinklų struk- 
tūroje.?? 

Asmeninis bendravimas suteikia santykinai nebrangios ir pa- 
tikimos informacijos apie kitų veikėjų patikimumą. Kaip mums 
primena etninė teorema iš lošimų teorijos, ilgai besitęsiantys 
socialiniai santykiai gali skatinti patikimumą. Be to, tęstiniai 
santykiai „dažnai įgauna socialinį turinį, kuris palaiko stiprius 
pasitikėjimo lūkesčius ir sulaiko nuo oportunizmo... Kalinio 
dilemų (...) dažnai išvengiama stiprių asmeninių santykių dė- 
ka.“?9 Įtvirtinimo požiūris numato, kad tvarkos ir netvarkos, 
bendradarbiavimo ir oportunizmo derinys visuomenėje priklau- 
sys nuo jau egzistuojančių socialinių tinklų. 

Bet kuriai visuomenei - moderniai ar tradicinei, autoritari- 
nei ar demokratinei, feodalinei ar kapitalistinei - būdingi tar- 
pasmeninės komunikacijos ir mainų tinklai — ir formalūs, ir: 
neformalūs. Kai kurie iš šių tinklų yra iš esmės „horizontalūs“, 
jungiantys tokio pat statuso ir galios veikėjus. Kiti yra iš es- 

mės „vertikalūs“, siejantys nelygius veikėjus asimetriškuose hie- 
rarchijos ir priklausomybės santykiuose. Realiame pasaulyje, 
žinoma, beveik visi socialiniai tinklai yra horizontalių ir verti- 
kalių ryšių mišinys: netgi boulingo komandos turi kapitonus, 
o kalėjimo prižiūrėtojai kartais bičiuliaujasi su kaliniais. Tik- 
rieji ryšiai, būdingi organizacijai, gali nesiderinti su ją įkve- 
piančia ideologija.?? Formaliai panašios grupės gali turėti skir- 
tingų rūšių tinklus. Pavyzdžiui, visos religinės grupės derina 
hierarchiją ir lygybę, tačiau tradiciškai laikoma, kad protes- 
tantų bendruomenėse tinklai yra horizontalesni nei Katalikų 
bažnyčioje.?? Vis dėlto esminis skirtumas tarp horizontalių ir 
vertikalių saitų, tarp „voratinklio tipo“ ir „gegužinės stulpo 
tipo“ saitų sistemų yra pakankamai aiškus. 

Pilietinio angažuotumo tinklai, tokie kaip kaimynų asociaci- 
jos, choro draugijos, kooperatyvai, sporto klubai, masinės parti- 
jos ir kiti, nagrinėti ketvirtame ir penktame skyriuose, išreiškia 
intensyvią horizontalią sąveiką. Pilietinio angažuotumo tinklai yra 
svarbiausia socialinio kapitalo forma: kuo tankesni šie tinklai ben- 
druomenėje, tuo didesnė tikimybė, kad jos piliečiai sugebės ben- 
dradarbiauti bendros naudos labui. Kodėl būtent pilietinio anga- 
žuotumo tinklai turi šį galingą palankų poveikį? 


+ Pilietinio angažuotumo tinklai didina potencialius kaštus išsisukinėtojui 
bet kurioje individualioje sąveikoje. Oportunizmas kelia pavojų naudai, 
kurios jis tikisi iš visų kitų asmeninių sąveikų, kuriose dalyvauja, taip pat 
naudai iš būsimų sandorių. Pilietinio angažuotumo tinklai, lošimų teori- 
jos kalba, daugina lošimų pasikartojimą ir didina tarpusavio susietumą.?? 

+ Pilietinio angažuotumo tinklai ugdo tvirtas savitarpiškumo normas. Vienos 
šalies žmonės, bendraujantys daugelyje socialinių kontekstų „yra linkę plė- 
toti stiprias priimtino elgesio normas ir perduoti savo tarpusavio lūkesčius 
vienas kitam daugelyje jas stiprinančių susidūrimų.“ Šias normas stiprina 
„tinklai santykių, kuriuos lemia nuomonės, kad žmonės laikosi pažadų ir 
pripažįsta vietinę bendruomenę gerbiančio elgesio normas.““? 

+ Pilietinio angažuotumo tinklai lengvina komunikaciją ir gerina informaci- 
jos apie individų patikimumą perdavimą. Pilietinio angažuotumo tinklai 
leidžia perduoti ir išgryninti viešąją nuomonę apie žmogų.“' Kaip matėme, 
pasitikėjimas ir bendradarbiavimas priklauso nuo patikimos informacijos 
apie potencialių partnerių praeities elgesį bei dabartinius interesus, o ne- 
tikrumas stiprina kolektyvinio veiksmo dilemas. Taigi, esant vienodoms 


Socialinis kapitalas ir institucijų sėkmė 229 


sąlygoms, kuo didesnė dalyvių tarpusavio komunikacija (tiek tiesioginė, 
tiek netiesioginė), tuo didesnis jų tarpusavio pasitikėjimas ir tuo lengviau 
jiems bendradarbiauti.“ 

+ Pilietinio angažuotumo tinklai įkūnija praeities bendradarbiavimo pasie- 
kimus, galinčius pasitarnauti kaip kultūriškai apibrėžtas šablonas bendra- 
darbiauti ateityje. „Kultūrinis filtras garantuoja tęstinumą taip, kad nefor- 
malus mainų problemų sprendimas praeityje persikelia į dabartį, ir šiuos 


neformalius apribojimus daro svarbiais tęstinumo šaltiniais ilgalaikiame 


socialiniame pokytyje“.“? 


Kaip pastebėjome penktame skyriuje, Šiaurės Italijos pilieti- 
nės tradicijos pateikia bendradarbiavimo formų, įrodžiusių sa- 
vo vertę praeityje, rinkinį. Jomis piliečiai gali naudotis naujoms 
kolektyvinio veiksmo problemoms spręsti. Tarpusavio pagalbos 
bendrijos iškilo ant sugriautų senųjų gildijų pamatų, o koope- 
ratyvai ir masinės partijos vėliau pasinaudojo tarpusavio pa- 
galbos bendrijų patirtimi. Šiomis ankstesnėmis tradicijomis 
remiasi dabartinis Italijos aplinkosaugos judėjimas. Ir, prie- 
šingai, kur nėra jokių ankstesnių sėkmingo pilietinio ben- 
dradarbiavimo pavyzdžių, būna sunkiau įveikti įtarumo ir iš- 
sisukinėjimo barjerus. Susidūrę su naujomis problemomis, 
reikalaujančiomis kolektyvinio sprendimo, žmonės ieško spren- 
dimų praeityje. Pilietinių bendruomenių piliečiai savo istorijo- 
je randa sėkmingo horizontalaus bendradarbiavimo pavyzdžių, 
o žmonės mažiau pilietiškuose regionuose geriausiu atveju ran- 
da vertikalaus nuolankumo pavyzdžių. 

Vertikalūs tinklai, nesvarbu kokie bebūtų tankūs ir reikšmingi 
jų dalyviams, negali palaikyti socialinio pasitikėjimo ir bendra- 
darbiavimo. Vertikalūs informacijos srautai dažnai yra ne tokie 
patikimi kaip horizontalūs iš dalies dėl to, kad pavaldinys saugo 
informaciją kaip kliūtį išnaudojimui. Dar svarbiau tai, kad ma- 
žiau tikėtina, jog sankcijos, palaikančios savitarpiškumo normas 
prieš oportunizmo grėsmę, bus pritaikytos aukščiau stovinčiam, 
o jei ir būtų pritaikytos, vargu ar būtų jų paisoma.“* Tik įžūlus 
arba beprotiškai drąsus pavaldinys, trūkstant solidarumo ryšių su 
kitais pavaldiniais, galėtų siekti nubausti viršininką. 

Pavyzdžiui, patrono-kliento santykiai apima tarpasmeninius 
mainus ir tarpusavio įsipareigojimus, tačiau mainai yra verti- 

kalūs, o įsipareigojimai asimetriški. Pitt-Rivers klientelizmą 
vadina „nelygiaverte draugyste“.“? Be to, vertikalūs klienteliz- 
mo ryšiai „regis, ardo horizontalią grupių organizaciją — tiek 
klientų, tiek patronų, bet ypač klientų.““* Du to paties patro- 
no klientai, neturėdami tiesioginių ryšių, vienas nuo kito nėra 
priklausomi. Jie niekuo nerizikuoja dėl tarpusavio išsisukinė- 
jimo ir neturi ko bijoti dėl tarpusavio atitolimo. Jie neturi progos 
suformuoti bendrojo savitarpiškumo normos ir neturi tarpu- 
savio bendradarbiavimo patirties, kuria galėtų remtis. Verti- 
kaliuose patrono-kliento santykiuose, kuriems būdinga priklau- 
somybė, o ne savitarpiškumas, oportunizmas labiau tikėtinas 
tiek iš patrono pusės (išnaudojimas), tiek iš kliento pusės (iš- 
sisukinėjimas). Faktas, kad vertikalūs saitai sprendžiant kolek- 
tyvinio veiksmo dilemas ne tokie naudingi kaip horizontalūs, 
gali būti viena iš priežasčių, kodėl aštuonioliktajame amžiuje 
kapitalizmas pasirodė esąs veiksmingesnis nei feodalizmas ir 
kodėl dvidešimtajame amžiuje demokratija pasirodė veiksmin- 
gesnė nei autokratiją. 

Giminystės saitai atlieka ypatingą vaidmenį sprendžiant ko- 
lektyvinio veiksmo problemas. Kai kuriais atžvilgiais kraujo ryšius 
galima sulyginti su horizontaliais pilietinio angažuotumo tin- 
klais, tačiau šeima yra universalesnė. Neatsitiktinai šeimyninės 
firmos ir glaudžios etninių mažumų bendruomenės (žydai Eu- 
ropoje, užjūrio kinai Azijoje ir t. t.) buvo svarbios ankstyvojoje 
komercinės revoliucijos stadijoje. Tačiau pilietinio angažuotu- 
mo tinklai tinkamesni apimti plačius visuomenės segmentus ir 
taip pagrįsti bendradarbiavimą bendruomenės lygmeniu. Iro- 
niška, kaip pastebėjo Granovetter, ir kad „stiprūs“ tarpasmeni- 
niai ryšiai (kaip giminystė ir artima draugystė) bendruomenės 
rišlumui ir kolektyviniam veiksmui palaikyti yra mažiau svar- 
būs nei „silpni ryšiai“ (kaip pažįstamų ratas ir narystė antrinėse 
asociacijose). „Silpni ryšiai labiau gali susieti skirtingų mažų 
grupių narius nei stiprūs ryšiai, kurie dažniau būna koncen- 
truoti tam tikrų grupių viduje.““" Tankūs, bet segreguoti hori- 
zontalūs tinklai palaiko bendradarbiavimą kiekvienos grupės 
viduje, o pilietinio angažuotumo tinklai, skersai perkertantys 

socialines takoskyras, skatina platesnį bendradarbiavimą. Tai 
kita priežastis, kodėl pilietinio angažuotumo tinklai yra tokia 
svarbi bendruomenės socialinio kapitalo išteklių dalis. 

Jei horizontalūs pilietinio angažuotumo tinklai padeda da- 
lyviams spręsti kolektyvinio veiksmo dilemas, tuomet kuo ho- 
rizontaliau suformuota organizacija, tuo labiau ji turėtų ska- 
tinti institucijų pasiekimus platesnėje bendruomenėje. Narystė 
horizontaliai organizuotose grupėse (tokiose kaip sporto klu- 
bai, kooperatyvai, tarpusavio pagalbos draugijos, kultūrinės aso- 
ciacijos ir savanoriškos profsąjungos) turėtų turėti pozityvų ryšį 
su geru valdymu. Kadangi politinių partijų organizacija kiek- 
viename regione labai skiriasi (vienur yra vertikali, kitur hori- 
zontali), tikėtina, kad partinė narystė pati savaime neturėtų 
būti susijusi su geru valdymu. Narystės mastai hierarchiškai 
sutvarkytose organizacijose (tokiose kaip mafija arba Katalikų 
bažnyčios institucija) turėtų turėti negatyvų ryšį su geru val- 
dymu; bent jau Italijoje pamaldžiausi tikintieji yra mažiausiai 
pilietiškai nusiteikę.“* Visos šios hipotezės, kaip matėme ket- 
virtame ir penktame skyriuose, dera su šio tyrimo rezultatais“? 
Geras valdymas Italijoje yra netiesioginis dainavimo grupių ir 
futbolo klubų, o ne maldininkų padarinys. 

Ši pilietinių tinklų palankaus poveikio interpretacija kai ku- 
riais atžvilgiais prieštarauja kitoms politinio ir ekonominio vys- 
tymosi teorijoms. Mancur Olson savo knygoje The Rise and Dec- 
line of Nations, remdamasis novatoriška savo paties kolektyvinio 
veiksmo logikos eksplikacija, teigia, kad mažos interesų grupės 
neturi jokių paskatų dirbti bendram visuomenės labui, bet yra 
linkusios įsitraukti į brangų ir neefektyvų „lengvatų ieškojimą“ — 
lobizmą dėl mokesčių atidėliojimo, susitarimus varžyti konku- 
renciją ir t. t./? Dar blogiau, kad be įsikišimo ar revoliucinių po- 
kyčių specializuotų interesų grupių tankumynas bet kurioje vi- 
suomenėje vis labiau auga, trukdydamas inovacijoms ir slopindamas 
ekonomikos augimą. Daugiau ir stipresnių grupių reiškia mažes- 
nį augimą. Stipri visuomenė - silpna ekonomika. 

Taip, kaip Olson skundžiasi dėl ekonominio asociacionizmo 
efekto, kai kurie politinio vystymosi tyrinėtojai teigia, kad stip- 

ri, gerai organizuota ir energinga visuomenė apsunkina efekty- 
vų valdymą. Joel Migdal, pavyzdžiui, neseniai tvirtino: 


Socialinė struktūra, o ypač daugelio kitų socialinių organizacijų, vykdan- 
čių efektyvią socialinę kontrolę, egzistavimas turi lemiamą [negatyvų] po- 
veikį tikimybei, kad valstybė smarkiai išplės savo galimybes... Pagrindinė 
kova daugumoje visuomenių, ypač neseniai sukūrusių valstybę... vyksta 
dėl to, ar valstybė sugebės visuomenėje išstumti kitas organizacijas, kurios 
kuria taisykles prieš valstybės lyderių norus ir tikslus.?! 


Trumpai tariant, daugiau ir stipresnių grupių reiškia silpną val- 
džią. Stipri visuomenė - silpna valstybė. 

Mūsų studijos duomenys ir teorija prieštarauja abiems šiems 
teiginiams. Istoriškai, kaip teigėme penktame skyriuje, pilietinio 
angažuotumo tinklai ir normos skatino ekonomikos augimą, o 
ne trukdė jam. Šis poveikis tęsiasi ir šiandien. Per du dešimtme- 
čius nuo regionų vyriausybių gimimo pilietiškesni regionai augo 
greičiau nei regionai, kuriuose mažiau asociacijų ir daugiau hie- 
rarchijos, kontroliuojant jų išsivystymo lygį 1970 metais. Iš dviejų 
regionų, vienodai ekonomiškai pažengusių 1970 metais, per ki- 
tus metus greičiau augo tas, kuriame buvo tankesnis pilietinio 
angažuotumo tinklas.'* Lygiai taip pat, kaip matėme ketvirtame 
skyriuje, pilietinės asociacijos glaudžiai susijusios su veiksmingo- 
mis viešosiomis institucijomis. Šiame skyriuje apžvelgta teorija 
padeda paaiškinti, kodėl socialinis kapitalas horizontalių pilieti- 
nio angažuotumo tinklų forma skatina politinės sistemos ir eko- 
nomikos veiksmingumą, o ne priešingai: stipri visuomenė - stip- 
ri ekonomika; stipri visuomenė - stipri valstybė. 


Istorija ir institucijų veiksmingumas: 
dvi socialinės pusiausvyros 


Reziumuojant mūsų iki šiol plėtotą diskusiją, visose visuome- 
nėse kolektyvinio veiksmo dilemos kliudo bandymams ben- 
dradarbiauti bendros naudos labui tiek politikoje, tiek ekono- 
mikoje. Trečiosios šalies priežiūra neišsprendžia šios problemos. 
Savanoriškas bendradarbiavimas (toks kaip rotacinio kredito 

asociacijos) priklauso nuo socialinio kapitalo. Neapibrėžto sa- 
vitarpiškumo normos-ir pilietinio angžuotumo tinklai skatina 
socialinį pasitikėjimą ir bendradarbiavimą, nes mažina paska- 
tas išsisukti ir netikrumą, taip pat pateikia modelius bendra- 
darbiavimui ateityje. Pats pasitikėjimas yra ir atsirandanti so- 
cialinės sistemos nuosavybė, ir asmeninis bruožas. Individai 
geba pasitikėti (o ne būti paprasčiausiai patiklūs) dėl sociali- 
nių normų ir tinklų, kuriuose įtvirtinti jų veiksmai.?? 

Socialinio kapitalo ištekliai, tokie kaip pasitikėjimas, normos 
ir tinklai, paprastai būna stiprinantys save ir kumuliaciniai. Sėk- 
mingų uždarų ratų rezultatas yra socialinė pusiausvyra, kuriai 
būdingas aukštas bendradarbiavimo, pasitikėjimo, savitarpiškumo, 
pilietinio angažuotumo ir kolektyvinės gerovės lygis. Šie požy- 
miai apibrėžia pilietinę bendruomenę. Ir, atvirkščiai, šių požy- 
mių nebuvimas nepilietinėje bendruomenėje taip pat save stip- 
rina. Įsipareigojimų nesilaikymas, nepasitikėjimas, išsisukinėjimas, 
išnaudojimas, izoliacija, netvarka ir stagnacija stiprina vieni ki- 
tus slopioje ydingo rato tvankumoje. Tai turėtų reikšti, kad ma- 
žiausiai gali būti dvi: pusiausvyros, į kurias linkusios evoliucio- 
nuoti visos visuomenės, susiduriančios su kolektyvinio veiksmo 
problemomis (t. y. visos visuomenės), ir kurios, kai jau yra pa- 
siektos, linkusios save stiprinti. 

Strategija „niekada nebendradarbiauk“ yra stabili pusiausvyra, 
kurią sukelia priežastys, puikiai išaiškintos standartinėse kali- 
nio dilemos analizėse./* Kartą papuolus į tokią situaciją, kokia 
ji bebūtų išnaudotojiška ir atsilikusi, jokiam individui nėra 
racionalu siekti labiau kooperatinės alternatyvos, nebent tarp 
artimiausių giminių. „Amoralus šeimyniškumas“, kurį Banfield 
stebėjo Mezzogiorno'e, iš tikrųjų yra ne iracionali, bet vienin- 
telė racionali išgyvenimo tokiame socialiniame kontekste stra- 
tegija."? Šios socialinės pusiausvyros veikėjai gali puikiai su- 
vokti, kad jiems yra blogiau, nei būtų labiau kooperatinėje 
pusiausvyroje, tačiau pasiekti šią sėkmingesnę pusiausvyrą joks 
individas nepajėgus. 

Tokioje terpėje, tikėtina, vyraus hobsiškas hierarchinis ko- 
lektyvinio veiksmo dilemos sprendimas — prievarta, išnau- 

dojimas ir priklausomybė. Ši slegianti padėtis yra akivaizdžiai 
prastesnė nei kooperatinė išdava, nes ji pasmerkia visuome- 
nę amžinam atsilikimui. Vis dėlto — tai taip pat suprato Pie- 
tų italai nuo viduramžių iki šių laikų — tai yra geriau nei vi- 
siškai anarchinė „prigimtinė būklė“. Ši hobsiška išdava gera 
bent jau tuo, kad ją gali pasiekti individai, nesugebantys pa- 
sitikėti savo kaimynu. Minimalus saugumas, nesvarbu, koks 
išnaudotojiškas ir neveiksmingas, bejėgiams nėra toks jau nie- 
kingas tikslas. 

Kolektyvinio veiksmo dilemų sprendimo sunkumai šioje hob- 
siškoje pusiausvyroje reiškia, kad visuomenės padėtis yra blo- 
gesnė, nei būtų bendradarbiavimo sąlygomis. Šis trūkumas turbūt 
dar labiau jaučiamas sudėtingame industriniame ar postindust- 
riniame kontekste (kur svarbiausias yra neasmeninis bendra- 
darbiavimas) nei primityvioje agrarinėje visuomenėje. Kaip pa- 
stebėjo Douglass North, įžvalgus ekonominės istorijos teoretikas, 
„nauda iš oportunizmo, sukčiavimo ir išsisukinėjimo sudėtin- 
gose visuomenėse auga.“?* Taigi ekonomikos plėtros sąlygo- 
mis socialinio kapitalo svarba (slopinant oportunizmą, suk- 
čiavimą ir išsisukinėjimą) didėja. Tai gali padėti paaiškinti, 
kodėl per pastarąjį šimtmetį praraja tarp pilietiškos Šiaurės ir 
nepilietiškų Pietų vis plėtėsi. 

Autoritarinis valdymas, patrono-kliento santykiai, neteisė- 
ta „priežiūra“ ir kt. yra geresnė blogybė nieko nedarant: jos 
dėka individai gali įgyti tam tikrą prieglobstį nuo visų karo 
prieš visus, nesiekdami neįmanomos svajonės bendradarbiau- 
ti. Jėga ir šeima tampa primityviu pilietinės bendruomenės pa- 
kaitalu. Ši pusiausvyra jau visą tūkstantmetį yra tragiška pieti- 
nės Italijos dalia. 

Tačiau esant pakankamiems socialinio kapitalo ištekliams, 
galima pasiekti ir tinkamesnę pusiausvyrą. Darant prielaidą, 
kad „kalinio dilemos“ yra kartotinės ir tarpusavyje susijusios 
(kaip yra pilietinėje bendruomenėje), „drąsus savitarpiškumas“ 
taip pat yra stabilios pusiausvyros strategija, kaip neseniai nu- 
rodė lošimų teorijos specialistas Robert Sugden: „Bendradar- 
biauk su žmonėmis, kurie bendradarbiauja su tavimi (arba ku- 

rie bendradarbiauja su tokiais žmonėmis kaip tu) ir nepasi- 
trauk pirmas.“ Sugden konkrečiai nurodo, kad jo vadinamaja- 
me „tarpusavio pagalbos lošime“ (formalizuotose numanomo- 
se derybose, kuriomis remiasi tarpusavio pagalbos draugijos, 
kooperatyvai, rotacinio kredito asociacijos, Hume'o dviejų ūki- 
ninkų lošimas įr t. t.) bendradarbiavimas gali būti tęsiamas 
neribotą laiką. Žinoma, netgi neribotai besikartojančiame tar- 
pusavio pagalbos lošime „visada išsisuk“ 477 pat yra stabili 
pusiausvyra, tačiau jei visuomenė gali kaip nors judėti link ko- 
operatinio sprendimo, jis save stiprins.'/ Visuomenėje, kuriai 
būdingi tankūs pilietinio angažuotumo tinklai, kur dauguma 
žmonių laikosi pilietinių normų, yra lengviau pastebėti ir nu- 
bausti atsitiktinį „sugedėlį“, todėl išsisukinėjimas yra rizikin- 
gesnis ir ne toks viliojantis. 

Sugden'o analizė veda prie išvados, kad tiek „visada išsisuk“, 
tiek „už pagalbą atsimokėk tuo pačiu“ yra sąlyginiai susitarimai, 
t. y. taisyklės, išsirutuliojusios tam tikrose bendruomenėse ir ta- 
pusios nuolatinėmis, bet galėjusios rutuliotis ir kita linkme. Ki- 
taip tariant, tiek savitarpiškumas/pasitikėjimas, tiek priklausomybė/ 
išnaudojimas gali saistyti visuomenę, tačiau pakankamai skirtin- 
guose efektyvumo ir institucijų veiksmingumo lygmenyse. Kartą 
patekę į vieną iš dviejų skirtingų terpių, racionalūs veikėjai skati- 
nami veikti pagal jos taisykles. Istorija lemia, kuri iš šių dviejų 
stabilių išdavų būdinga konkrečiai visuomenei. 

Taigi lemiami istorijos posūkiai gali turėti ypač ilgalaikių 
pasekmių. Kaip pabrėžia „naujojo institucionalizmo“ atstovai, 
institucijos ir, mes pridėtume, jų veiklą lemianti socialinė ap- 
linka vystosi istoriškai, bet nebūtinai pasiekia vienintelę ir veiks- 
mingą pusiausvyrą.'* Istorija ne visada yra veiksminga, šalin- 
dama socialinę praktiką, trukdančią pažangai ir skatinančią 
kolektyvinį iracionalumą. Kaip ir ši inercija nėra kaip nors aiš- 
kintina individualiu iracionalumu. Priešingai, individai, racio- 
naliai reaguodami į istoriškai paveldėtą socialinį kontekstą, stip- 
rina socialines patologijas. 

Šiuolaikiniai ekonominės istorijos teoretikai praminė šią 
socialinių sistemų savybę „trajektorijos priklausomybe“ (pa: 

dependence): kur tu gali nuvykti, priklauso nuo to, iš kur tu 
atvyksti, ir kai kurių kelionės tikslų iš čia paprasčiausiai negali 
pasiekti."? Trajektorijos priklausomybė gali sukelti ilgalaikius 
dviejų visuomenių veiksmingumo skirtumus, net kai forma- 
lios institucijos, resursai, santykinės kainos ir individualios pre- 
ferencijos yra panašios. Šio pastebėjimo pasekmės ekonomi- 
niam (ir politiniam) vystymuisi yra labai gilios: „jei procesas, 
kuriuo mes priartėjame prie šiandieninių institucijų, yra svar- 
bus ir riboja pasirinkimus ateityje, tuomet ne tik istorija yra 
reikšminga, bet nuolatinė prasta veikla ir ilgalaikiai skirtingi 
vystymosi modeliai kyla iš bendro šaltinio. “*? 

Douglass North šią mintį parėmė susiedamas pokolonijinę 
Šiaurės ir Pietų Amerikos patirtį su atitinkamu jų kolonijiniu 
palikimu.*! Po nepriklausomybės ir Jungtinės Valstijos, ir Lo- 
tynų Amerikos šalys turėjo vienodą konstitucinę formą, gau- 
sius resursus ir panašias tarptautines galimybes, tačiau Šiaurės 
Amerikos gyventojai turėjo naudos iš decentralizuoto angliš- 
kojo parlamentinio palikimo, o Lotynų Amerikos žmonės bu- 
vo pasmerkti centralizuotam autoritarizmui, šeimyniškumui 
ir klientelizmui, paveldėtam iš vėlyvųjų viduramžių Ispanijos. 
Kalbant mūsų terminais, Šiaurės Amerika paveldėjo pilietines 
tradicijas, o Lotynų Amerikai atiteko vertikalios priklausomy- 
bės ir išnaudojimo tradicijų palikimas. Esmė ne ta, kad atski- 
rų Šiaurės ir Pietų Amerikos gyventojų norai ir polinkiai būtų 
skirtingi, bet ta, kad istoriškai įgytas socialinis kontekstas su- 
teikė jiems skirtingas galimybes ir paskatas. Paralelė tarp šio 
Šiaurės ir Pietų Amerikos kontrasto ir mūsų Italijos atvejo yra 
stulbinanti.š? 

Terminą „institucijos“ vartodamas plačiąja prasme kaip „žai- 
dimo taisykles visuomenėje“, North pažymi, kad institucijų mo- 
deliai yra save įtvirtinantys net tada, kai jie yra socialiai neveiks- 
mingi.*? Pirma, individualiam veikėjui beveik visada lengviau 
prisitaikyti prie egzistuojančių žaidimo taisyklių, nei bandyti jas 
pakeisti. Iš tikrųjų šios taisyklės yra linkusios skatinti atsirasti or- 
ganizacijas ir grupes, suinteresuotas jų neveiksmingumu. Antra, 
kai jau vystymasis įgauna tam tikrą kryptį, organizacinė patirtis, 

kultūriniai papročiai ir socialinio pasaulio vaizdiniai sustiprina 
šią trajektoriją. Bendradarbiavimas arba išsisukinėjimas ir išnau- 
dojimas įsišaknija. Neformalios taisyklės ir kultūra keičiasi lėčiau 
nei formalios taisyklės ir paprastai performuoja šias formalias tai- 
sykles, todėl išorinis bendrų formalių taisyklių įvedimas sukelia 
labai skirtingas pasekmes. Visos šios hipotezės dera su penktame 
skyriuje aptiktu giluminiu tradicijų tęstinumu. 

Kiekvienas šios knygos skyrius prasidėjo vienu klausimu, o 
baigėsi kitu. Antras skyrius prasidėjo: „Kaip naujos regionų 
institucijos paveikė politinę praktiką?“, o baigėsi klausimu: „Kaip 
sekėsi kiekvienai institucijai valdyti?" Trečiame skyriuje šio klau- 
simo atsakymas savaime iškėlė klausimą: „Kodėl vieniems re- 
gionams sekėsi daug geriau nei kitiems?“ Ketvirtame skyriuje 
susiejome veiksmingumo skirtumus su pilietinio angažuotu- 
mo skirtumais, o tai savo ruožtu iškėlė klausimą: „Iš kur kyla 
šie pilietiškumo skirtumai?“ Penktame skyriuje nustačius, kad 
šiuos skirtumus lemia skirtingos tradicijos, besitęsiančios be- 
veik tūkstantį metų, iškilo galvosūkis: „Kodėl šie skirtumai tokie 
pastovūs?“ Šeštame skyriuje išaiškinti sėkmingi ir nesėkmingi 
uždari ratai, atvedę prie skirtingos, nuo trajektorijos priklau- 
somos pusiausvyros. 

Šis išaiškinimas, nors ir įtikinantis, vis dėlto iškelia dar vie- 
ną klausimą: „Kodėl Šiaurė ir Pietūs vienuoliktajame amžiuje 
pasuko tokiais skirtingais keliais? Hierarchinį normanų reži- 
mą Pietuose turbūt nesunkiai galima paaiškinti nepaprastai veiks- 
mingos užsienio samdinių jėgos užkariavimu. Problemiškesnė 
ir potencialiai įdomesnė yra komuninių respublikų kilmė. Kaip 
šiaurės vidurio Italijos gyventojai pirmąkart pradėjo siekti ko- 
operatinių sprendimų hobsiškoms dilemoms? Atsakymas į šį 
klausimą turi palaukti tolimesnių tyrimų, ypač dėl to, kad, 
istorikų teigimu, atsakymas, regis, yra paklydęs Tamsiųjų am- 
žių miglose.** Tačiau mūsų interpretacija išryškina, kaip svar- 
bu bandyti prasiskverbti pro šią miglą. 

Socialinių mokslų atstovai seniai ginčijasi, kas ką lemia — 
kultūra struktūrą ar atvirkščiai. Mūsų diskusijos kontekste šis 
ginčas susijęs su komplikuotais priežastiniais ryšiais tarp kul- 

tūros normų, nuostatų, socialinės struktūros ir elgesio mode- 
lių, sudarančių pilietinę bendruomenę. Nežiūrint „kultūros“ 
ir „struktūros“ nevienareikšmiškumo, ši diskusija vis dėlto nu- 
kreipta kiek kitur. Dauguma nešališkų komentatorių pripažįs- 
ta, kad nuostatos ir praktika sudaro viena kitą stiprinančią pu- 
siausvyrą.*? Socialinis pasitikėjimas, savitarpiškumo normos, 
pilietinio angažuotumo tinklai ir sėkmingas bendradarbiavi- 
mas stiprina vienas kitą. Veiksmingos bendradarbiavimo ins- 
titucijos reikalauja tarpasmeninių įgūdžių ir pasitikėjimo, ta- 
čiau šiuos įgūdžius ir šį pasitikėjimą taip pat skleidžia bei stiprina 
organizuotas bendradarbiavimas. Pilietinio angažuotumo normos 
ir tinklai prisideda prie ekonominio klestėjimo ir savo ruožtu 
yra šio klestėjimo stiprinami. 

Linijiniai priežastiniai klausimai neturėtų išstumti pusiau- 
svyros analizės. Šiame kontekste ginčas dėl kultūros versus struk- 
tūros, vištos ir kiaušinio pirmumo, yra visiškai bevaisis. Svar- 
biau yra suprasti, kaip istorija nugludina vienus kelius ir 
užblokuoja kitus. Douglass North trumpai išdėsto ateities už- 
davinius: 


Trajektorijos priklausomybė reiškia, kad istorija yra svarbi. Mes negalime 
suprasti šiandienos pasirinkimų (ir apibrėžti jų modeliuodami ekonominį 
veiksmingumą) neatsekdami laipsniškos institucijų evoliucijos. Tačiau mes 
tik pradedame rimtą užduotį — ištirti trajektorijos priklausomybės impli- 
kacijas... Neformalūs suvaržymai yra reikšmingi. Kad galėtume rasti geres- 
nius atsakymus į tokias problemas, mums reikia gerokai daugiau sužinoti 
apie kultūros veikiamas elgesio normas ir jų sąveiką su formaliomis taisyk- 
lėmis. Mes tik pradedame rimtus institucijų tyrimus.*“ 


Italijos regioninio eksperimento pamokos 


Dvidešimtasis amžius baigiasi, kaip ir prasidėjo, trokštant su- 
teikti demokratinės savivaldos privalumus kuo didesniam žmo- 
nių skaičiui.“ Kokie faktoriai lems, ar šios viltys vis dėlto 
bus realizuotos? Mūsų studija ištyrė ir institucijų reformų, 
kaip politinių pokyčių strategijos, galią, ir iš socialinio kon- 
teksto kylančius institucijų veiksmingumo apribojimus. Ko 

mes išmokome iš šio bandymo kurti naujas demokratines ins- 
titucijas, praėjus dvidešimčiai metų po regionų vyriausybių 
įkūrimo Italijoje? 

Mažiausiai dešimt amžių Šiaurė ir Pietūs vadovavosi skir- 
tingais požiūriais į kolektyvinio veiksmo dilemas, kamuojančias 
visas visuomenes. Šiaurėje savitarpiškumo normas ir pilieti- 
nio angažuotumo tinklus įkūnijo gynybinės draugijos, gildi- 
jos, tarpusavio pagalbos bendrijos, kooperatyvai, profsąjun- 
gos ir net futbolo klubai bei literatūrinės organizacijos. Sie 
horizontalūs pilietiniai saitai, apskritai imant, užtikrino daug 
didesnį ekonominį ir institucinį veiksmingumą nei Pietuose, 
kur socialiniai ir politiniai santykiai konstruojami vertika- 
liai. Nors mes pripratę galvoti apie valstybę ir rinką kaip al- 
ternatyvius socialinių problemų sprendimo mechanizmus, ši 
istorija rodo, kad +7 valstybė, 77 rinka geriau veikia pilietinė- 
je aplinkoje. 

Ši pilietinė pusiausvyra, kaip matėme penktame skyriuje, 
pademonstravo nepaprastą pastovumą, nors jos poveikį kart- 
kartėmis pertraukdavo išorinės jėgos, tokios kaip maro epide- 
mijos, karai ir pasaulinės prekybos poslinkiai. Priešingo po- 
būdžio hobsiška pusiausvyra Pietuose buvo dar pastovesnė, tačiau 
ne tokia vaisinga. Tarpusavio nepasitikėjimas ir išsisukinėji- 
mas, vertikali priklausomybė ir išnaudojimas, izoliacija ir ne- 
tvarka, nusikalstamumas ir atsilikimas stiprina vienas kitą ne- 
sibaigiančiuose ydinguose ratuose, ištirtuose šiame ir 
ankstesniame skyriuose. Žmonės Bolonijoje ir Baryje, Floren- 
cijoje ir Palerme jau tūkstantį ar daugiau metų vadovaujasi 
skirtinga bendruomeninio gyvenimo logika. 

Taigi, kai 1970 metais buvo pradėta regionų reforma, nau- 
josios institucijos buvo kuriamos labai skirtinguose sociali- 
niuose kontekstuose. Kaip sužinojome iš ketvirto skyriaus, pi- 
lietiškuose regionuose buvo daug vietinių asociacijų, aktyviai 
dalyvauta bendruomenės reikaluose, vyravo egalitarinė poli- 
tika, pasitikėjimas ir buvo laikomasi įstatymų. Mažiau pilie- 
tiškuose regionuose politinis ir socialinis dalyvavimas buvo 
organizuotas vertikaliai, o ne horizontaliai. Abipusis įtarumas 

ir korupcija buvo laikomi normaliu reiškiniu. Buvo nedaug 
pilietinių asociacijų. Įstatymų nesilaikymo buvo tikimasi. Žmo- 
nės šiose bendruomenėse jautėsi bejėgiai ir išnaudojami, ir jie 
buvo teisūs. 

Šie skirtingi socialiniai kontekstai neabejotinai turėjo įta- 
kos naujųjų institucijų veiklai. Trečiame skyriuje sužinojome, 
jog ir pagal objektyvius veiksmingumo rodiklius, ir pagal sub- 
jektyvius piliečių pasitenkinimo matus vieniems regionams nuo- 
lat sekėsi geriau nei kitiems. Beveik visais atvejais pilietiškes- 
niame kontekste buvo geriau valdoma. Dvidešimtojo amžiaus 
pabaigoje, kaip ir dvyliktojo pradžioje, kolektyvinės instituci- 
jos geriau veikė pilietinėje bendruomenėje. Dvidešimtojo am- 
žiaus devintajame dešimtmetyje Šiaurė taip pat tapo gerokai 
pranašesnė fizinio ir žmogiškojo kapitalo atžvilgiu, tačiau šiuos 
pranašumus išryškina ir iš dalies paaiškina seniai įgyta sociali- 
nio kapitalo persvara. 

Iš mūsų tyrimo paaiškėjo viena: socialinis kontekstas ir isto- 
rija daro didžiulį poveikį institucijų veiksmingumui. Kur tur- 
tinga terpė, regionas gauna peno iš savo tradicijų, o skurdžioje 
terpėje naujos institucijos sunyksta. Veiksmingos ir atliepios 
institucijos, kalbant pilietinio humanizmo terminais, priklau- 
so nuo respublikoniškų dorybių ir praktikos. Tocgueville bu- 
vo teisus: demokratinė valdžia tampa stipresnė, o ne silpnes- 
nė, kai susiduria su gyvybinga pilietine visuomene. 

Paklausos požiūriu pilietiškesnių bendruomenių nariai ti- 
kisi geresnės valdžios ir (iš dalies savo pačių pastangų dėka) ją 
gauna. Jie reikalauja efektyvesnių viešųjų paslaugų ir yra pasi- 
ruošę kolektyviai veikti, kad pasiektų savo bendrus tikslus. Jų 
tėvynainiams mažiau pilietiškuose regionuose daug dažniau tenka 
atstumtųjų ir ciniškų prašytojų vaidmuo. 

Pasiūlos požiūriu atstovaujamosios valdžios veiklą paleng- 
vina pilietinių bendruomenių socialinė infrastruktūra ir de- 
mokratinės valdininkų bei piliečių vertybės. Svarbiausia pi- 
lietinės bendruomenės savybė — socialinis gebėjimas 
bendradarbiauti bendrų interesų labui. Bendrasis savitarpiš- 
kumas (ne „aš padarysiu tai tavo labui, nes tu esi už mane 

stipresnis“, ir netgi ne „aš padarysiu tai tavo labui dabar, jei 
tu padarysi kitką mano labui dabar“, bet „aš padarysiu tai 
tavo labui dabar žinodamas, kad kada nors ateityje tu ką nors 
padarysi mano labui“) kuria socialinį kapitalą ir palaiko ben- 
dradarbiavimą. 

Choro draugijų darna rodo, kaip savanoriškas bendradar- 
biavimas gali sukurti vertę, kurios joks individas, nepaisant 
to, koks yra turtingas ar gudrus, negalėtų sukurti vienas. Pilie- 
tinėje bendruomenėje asociacijos plinta, narystė persidengia, 
o dalyvavimas pasklinda į daugelį bendruomenės gyvenimo sfe- 
rų. Socialinė sutartis, kuri palaiko tokį bendradarbiavimą pilie- 
tinėje bendruomenėje, yra ne teisinė, bet moralinė. Sankcija už 
jos laužymą yra ne įstatymų nustatyta bausmė, bet pašalinimas 
iš solidarumo ir bendradarbiavimo tinklo. Normos ir lūkes- 
čiai vaidina svarbų vaidmenį. Kaip apibūdino Thompson, El- 
lis ir Wildavsky, „gyvenimo būdas tampa gyvybingas klasifi- 
kuojant tam tikrą elgesį kaip pagirtiną, o kitą kaip 
nepageidaujamą ar net neįmanomą.“ Žmogaus kaip pilie- 
čio vaidmens ir pareigų samprata, suderinta su politinės ly- 
gybės nuostatomis, yra pilietinės bendruomenės kultūrinis 
cementas. 

Kur stokojama pilietinio angažuotumo tinklų ir normų, ko- 
lektyvinės veiklos perspektyvos atrodo blankios. Mezzogiorno 
likimas šiandien yra akivaizdus pavyzdys Trečiajam pasauliui, 
rytoj — buvusioms komunistinėms Eurazijos šalims, netvirtai 
einančioms demokratinės savivaldos link. „Visada išsisuk“ so- 
cialinė pusiausvyra gali simbolizuoti didelės dalies pasaulio, 
kuriame socialinis kapitalas yra ribotas arba jo išvis nėra, atei- 
tį. Politiniam stabilumui, valdymo veiksmingumui ir net eko- 
nominei pažangai socialinis kapitalas gali būti netgi svarbes- 
nis už fizinį ar žmogiškąjį kapitalą. Daugelyje buvusių 
komunistinių visuomenių pilietinės tradicijos buvo silpnos dar 
iki komunizmo, o totalitarinis valdymas pakenkė net ir tiems 
ribotiems socialinio kapitalo ištekliams. Be savitarpiškumo nor- 
mų ir pilietinio angažuotumo tinklų hobsiškasis Mezzogiorno 
rezultatas - amoralus šeimyniškumas, klientelizmas, įstatymų 

nesilaikymas, neveiksminga valdžia ir ekonomikos stagnacija, 
atrodo realesnė nei sėkminga demokratizacija ir ekonominė plėt- 
ra. Palermas gali simbolizuoti Maskvos ateitį. 

Pilietinė bendruomenė turi gilias istorines šaknis. Tai liūd- 
nas pastebėjimas tiems, kurie institucijų reformą mato kaip 
politinių pokyčių strategiją. Bazilikatos vadovas negali perkelti 
savo vyriausybės į Emiliją, o Azerbaidžano ministras pirmi- 
ninkas negali perkelti savo šalies į Pabaltijį. „Pokyčių teorija, 
teikianti prioritetą etosui, gali turėti liūdnų pasekmių... Ji gali 
sunaikinti norą kažką keisti, nes, kaip manoma, žmonės yra 
beviltiškai įklimpę etose.“*? Ne vienas Italijos regionalistas as- 
meniškai sakė mums, kad mūsų rezultatų paskelbimas gali, nors 
ir neturi tokio tikslo, pakenkti regionų reformų judėjimui. Vienas 
nepilietiško regiono vadovas, talentingas reformatorius, išgir- 
dęs mūsų išvadas sušuko: „Tai į neviltį varantis patarimas! Jūs 
man sakote, kad niekas, ką aš bedaryčiau, nepagerins mūsų 
sėkmės perspektyvų. Reformos likimas buvo nulemtas prieš šimt- 
mečius.'?0 

Vis delto regionų reformos galutiniai rezultatai toli gražu 
nėra kvietimas nuolankiai susitaikyti su likimu. Priešingai, antroji 
regioninio eksperimento pamoka (kaip matyti antrame sky- 
riuje) yra ta, kad pakeitus politines institucijas, galima pakeisti 
politinę praktiką. Politiniam regionų gyvenimui reforma turė- 
jo daug pozityvių pasekmių. Kaip galėtų numatyti institucio- 
nalistai, institucijų pokyčius (palaipsniui) atspindėjo identi- 
teto, vertybių, galios ir strategijų pokyčiai. Šios tendencijos 
Pietuose ne ką mažesnės nei Šiaurėje. Ir Pietuose, ir Šiaurėje 
naujosios institucijos brandino nuosaikesnę, pragmatiškesnę, 
tolerantiškesnę elito politinę kultūrą. Ir Pietuose, ir Šiaurėje 
reforma pakeitė senąjį valdžios pobūdį ir sukūrė subnacionali- 
nę autonomiją — tikresnę nei suvienyta Italija kada nors turė- 
jo. Ir Pietuose, ir Šiaurėje pati reforma ir vyriausybėje, ir už 
jos ribų paskatino tolesnės decentralizacijos reikalavimus. Ir 
Pietuose, ir Šiaurėje dauguma bendruomenių lyderių ir paprastų 
rinkėjų regionų valdžią vertina geriau už pakeistas instituci- 
jas - kaip neabejotinai prieinamesnę ir greičiausiai veiksmin- 

gesnę. Regionų reforma sudarė sąlygas socialiniam mokymui- 
si, „mokymuisi veikiant“.?! Formalūs pokyčiai sužadino ne- 
formalius pokyčius ir tapo savaeigiai. 

Naujosios institucijos dar neišpildė didžiausių savo šalinin- 
kų optimistų lūkesčių. Frakcionalizmas ir politinis nesusikal- 
bėjimas, neveiksmingumas ir paprasčiausias nekompetentin- 
gumas vis dar kamuoja daugelį regionų. Tai ypač būdinga 
Pietums, kurie turi daug mažiau galimybių nei Šiaurė pasi- 
naudoti naujų galių pranašumais. Ir Šiaurė, ir Pietūs per pas- 
taruosius. dvidešimt metų padarė didelę pažangą, tačiau, paly- 
ginti su Šiaurės, Pietų regionai negyvena geriau nei 1970 metais. 
Tačiau Pietuose gyvenimas geresnis palyginti su tuo, kuris bū- 
tų be regionų reformos. Taip mano dauguma pietiečių. 

Ar reforma taip pat padėjo pralaužti uždarą nepilietišku- 
mo ratą, kuris tūkstančiui metų pasmerkė Mezzogiorno atsi- 
likimui? Mes negalime atsakyti, nes paskutinė šio tyrimo pa- 
moka yra ta, kad daugumos institucijų istorijos tėkme yra leta. 
Kai kalbame apie institucijų kūrimą (o ne paprasčiausiai kon- 
stitucijų rašymą), laikas matuojamas dešimtmečiais. Taip buvo 
Vokietijos Lžnder atveju, taip yra Italijos regionų, o prieš 
tai 7— komuninių respublikų atveju, taip bus ir ekskomunis- 
tinių Eurazijos valstybių atveju, netgi tikintis optimistiškiausio 
scenarijaus. 

Istorija tikriausiai juda dar lėčiau kuriant savitarpiškumo 
normas ir pilietinio angažuotumo tinklus, tačiau mes neturi- 
me atskaitos taško, kad galėtume tuo įsitikinti. Patogumo dė- 
lei komuninių respublikų ir Normanų karalystės įkūrimo da- 
ta, taigi ir pilietinio skilimo tarp Šiaurės ir Pietų Italijos pradžia, 
galime laikyti (pavyzdžiui) 1100 metus. Tačiau vargu ar di- 
duomenės, valstiečių ir miestiečių apklausos 1120 metais bū- 
tų nustačiusios Šiaurės ir Pietų skilimo pradžią. Dviejų de- 
šimtmečių pakanka aptikti institucijų reformos poveikį politinei 
elgsenai, bet ne jos įtaką giluminei socialinei struktūrai ir kul- 
tūros pobūdžiui. 

Tie, kurie rūpinasi demokratija ir plėtra Pietuose, turėtų imtis 
kurti pilietiškesnę visuomenę, tačiau jie privalėtų žvelgti to- 


244 KAD DEMOKRATIJA VEIKTŲ 


liau nei vien tik į dabartinius rezultatus. Mes sutinkame su 
Italijos ekonomikos istorikės Veros Zamagni nuostata, siūlan- 
čia labiau remtis vietinių struktūrų vietine transformacija nei 
nacionalinėmis iniciatyvomis: 
Tikėti, kad Mezzogiorno gali būti pakeistas iš išorės, nepaisant jo politi- 
nės, ekonominės ir socialinės struktūros, yra pavojinga iliuzija... Be jokių 
abejonių, laiko perspektyva, reikalinga tokiai politinei ir kultūrinei revo- 
liucijai, yra ilga. Tačiau neatrodo, kad kelias, kuriuo iki šiol buvo einama, 
su jo produkuojamais rezultatais, yra bent kiek trumpesnis.?? 


Kurti socialinį kapitalą nebus lengva, tačiau tai yra būdas 
pasiekti, kad demokratija veiktų. 


Priedai 


A PRIEDAS 


Tyrimo metodai 


Be statistinių institucijų veiklos indikatorių, aprašytų trečia- 
me skyriuje, šiame projekte plačiai naudotos įvairių šiuolaiki- 
nių socialinių mokslų metodologinės priemonės. 


Regionų tarybų narių apklausos 


Išsamūs interviu su regionų tarybų nariais buvo atlikti 1970, 1976, 
1981-1982 ir 1989 metais. Atrinkti tokie regionai, kurie atskleistų 
socialinę, ekonominę ir politinę Italijos įvairovę. Mūsų tyrimo 
pamatai buvo padėti 1970 metais, apklausus 112 naujai išrinktų 
regionų tarybų narių - maždaug vieną iš dviejų Lombardijos, Emi- 
lijos-Romanijos, Lacijaus, Apulijos ir Bazilikatos tarybos narį. „Pa- 
pasakokite apie svarbiausias šio regiono problemas“, — prašėme 
mes. „Kokie yra regionų reformos tikslai ir kaip realiai veikia re- 
giono taryba bei regiono vyriausybė? Kas ir kam turi įtakos? Ko- 
kie santykiai su centrine vyriausybe? Koks yra regiono tarybos 
nario darbas? Kaip čia veikia partijos?“ 

Kadangi regionai daugiausia vis dar egzistavo tik popie- 
riuje, klausdami mes labiausiai norėjome sužinoti, ko tary- 

bos nariai tikisi po keleto mėnesių ar metų galias perdavus 
regionams. Be šių devyniasdešimties minučių atvirų klausi- 
mų, mes taip pat pateikėme kelias anketas, pildomas raštu, 
siekdami sužinoti požiūrį į nacionalines ir regionų proble- 
mas ir pagrindines elito politinės kultūros savybes, taip pat 
informaciją apie tarybos narių asmeninės ir politinės biogra- 
fijos faktus. 

Po šešerių metų, 1976 m. birželio-liepos mėnesiais, mes vėl 
apklausėme antrąją tarybų narių bangą. (Šį kartą į atrinktus 
regionus įtraukėme Veneciją, kad būtų regionas, kuriame vy- 
rauja katalikiškoji subkultūra.) Ši antroji banga apėmė 194 
interviu su dviem skirtingomis regionų tarybų narių grupė- 
mis. Pirmąją sudarė jau apklausti 1970 metais tarybų nariai, 
nežiūrint į tai, ar jie buvo perrinkti 1975-aisiais, ar ne. Iš 
112 pirmą kartą kalbintų 1970 metais mes sugebėjome iš nau- 
jo apklausti 95, arba 85 proc. (69 iš apklaustųjų su pirmąja 
banga tebedirbo tarybose 1976 metais, o 26 pakartotinai neiš- 
rinkti.) Prie šios „kartotinės“ (panel) apklausos pridėjome in- 
terviu su 99 naujais respondentais, atrinktais taip, kad mūsų 
imtis kaip visuma taip pat tiksliai atstovautų tuometinėms ta- 
ryboms šešiuose regionuose.! 

1981-1982 metais atlikome trečią interviu bangą su 234 re- 
gionų tarybų nariais, įskaitant 135 apklaustus 1976 metais (iš 
kurių 75 tebebuvo taryboje) ir 99 naujai išrinktus narius. Paga- 
liau 1989 metais baigėme ketvirtąjį turą, apėmusį 178 tarybų na- 
rių interviu kiekviename iš šešių atrinktų regionų. Šį kartą atsisa- 
kėme iš naujo apklausti ankstesnius respondentus ir bendravome 
tik su dabartiniais nariais.* 


Bendruomenių lyderių apklausos 


1976 metais šešiuose atrinktuose regionuose apklausėme 115 
bendruomenių lyderių, įskaitant įvairių nepriklausomų po- 
litinių krypčių laikraščių žurnalistus; didelio (ne regiono 
sostinės) ir mažo miestų skirtingos politinės orientacijos me- 

rus; profsąjungų, ūkininkų, pramonininkų ir bankininkų ly- 
derius; provincijų vadovus; regionų tarnautojus; politinius 
lyderius. Jų prašėme įvertinti regiono politiką ir vyriausybę 
ir smulkiai papasakoti apie savo pačių dalyvavimą regiono 
reikaluose. 

1981-1982 metais apklausėme antrąją 118 bendruomenių ly- 
derių imtį atrinkdami panašiai kaip 1976 metais, išskyrus tai, 
kad vietoj politinių lyderių daugiau įtraukėme interesų grupių 
atstovų. 1989 metais vėl apklausėme panašią trečiąją 198 ben- 
druomenių lyderių bangą. Iš viso trijų bangų metu apklausta 
daugiau nei 400 bendruomenių lyderių. Interviu įrašai ir anke- 
tos buvo analizuojamos taip pat kaip ir tarybų narių. 


Nacionalinė bendruomenių lyderių 
apklausa paštu 


1983 metų pavasarį mes išplėtėme bendruomenių lyderių pažiū- 
rų tyrimą už šešių atrinktų regionų ribų ir išsiuntėme anketas 
paštu maždaug 25 žmonėms, atstovaujantiems interesų grupėms 
ir vietos vyriausybėms kiekviename iš dvidešimties šalies regionų, 
iš viso daugiau nei 500 žmonių. Kaip ir interviu su bendruome- 
nių lyderiais šešiuose atrinktuose regionuose atveju, buvo at- 
rinkti vietos ir provincijų lyderiai, ūkininkų lyderiai, profsąjun- 
gų lyderiai, žurnalistai, bankininkai, svarbiausi prekybos rūmų, 
smulkiosios ir stambiosios pramonės, amatininkų bei koopera- 
tyvų atstovai. Respondentai grąžino 308 (daugiau nei 60 proc.) 
anketas — tai gana didelis apklausų paštu procentas - kurių de- 
tali analizė patvirtino, jog atsakymai reprezentuoja nepaprastai 
gerą Žinovų nuomonę apie regiono problemas. Ankstesni asme- 
niniai bendruomenių lyderių interviu parodė, kad tai — gerai 
informuota grupė, todėl mūsų apklausa paštu galėjo išsamiai 
ištirti regiono vyriausybės veiklos vertinimus, taip pat pakartoti 
klausimus, pateiktus kituose mūsų elito ir visuomenės nuomo- 
nės tyrimuose. Ribotą kiekvieno regiono respondentų skaičių 
su kaupu kompensavo visą šalį apimanti atranka. 

Masinės apklausos 


Nacionalines masines apklausas mūsų užsakymu atliko DOXA 
nuomonių tyrimo organizacija 1977, 1981, 1982 ir 1988 me- 
tais, be to, mes taip pat galėjome naudotis DOXA atliktais 
panašiais tyrimais 1979 ir 1987 metais. Kiekvienoje apklauso- 
je DOXA teiravosi vidutiniškai 2000 piliečių nuomonės apie 
regionus ir regionų reformos raidą. Masinių apklausų klausi- 
mai buvo tokie pat kaip ir elito apklausų, nes norėjome paly- 
ginti elito ir masių nuostatas del regionų reformos. Mums ypač 
buvo įdomu įvertinti plačiosios visuomenės žinias ir pasiten- 
kinimą arba nepasitenkinimą regionais. Daugelyje šių apklau- 
sų taip pat teirautasi apie platesnes politines ir socialines pro- 
blemas. Tai mums leido įvertinti įvairių regionų politinį klimatą 
ir kultūrą bei daugiau nei dešimtmetį stebėti rinkėjų nuostatų 
pokyčius. 

Be šių specialiai organizuotų apklausų, daug vertingų duo- 
menų radome dvidešimt devyniose Eurobarometro apklau- 
sose, vykdytose Europos Komisijai 1975-1989 metais.* Be- 
veik kiekviena kas pusmetį atlikta Eurobarometro apklausa 
apėmė standartinius klausimus apie politines pažiūras ir 
įsitraukimą, taip pat apie socialines ir demografines charak- 
teristikas. Be to, gana pastoviai buvo klausiama apie nau- 
dojimąsi žiniasklaida, religingumą, susvetimėjimą, narystę 
antrinėse organizacijose. Kiekviena Eurobarometro apklau- 
sa apima daugiau nei tūkstančio italų reprezentatyvią imtį. 
Taigi standartiniams klausimams mūsų agreguota imtis iš 
viso siekia daugiau nei 30000, o specifiniams klausimams, 
tokiems kaip asociacijų narystė, mūsų agreguota imtis pa- 
prastai apima nuo keturių iki dešimties tūkstančių.? Kadangi 
mūsų analizė agreguoja skirtingų metų atsakymus, mes nuolat 
pabrėždavome, jog laiko skirtumai mūsų rezultatams įtakos 
neturėjo. 

Mes taip pat galėjome pasinaudoti dviem svarbiomis nacio- 
nalinėmis Italijos elektorato apklausomis, kurioms vadovavo 
profesorius Samuel H. Barnes 1968 metais ir profesorius Barnes 

bei profesorius Giacomo Sani 1972 metais. Šios plačios ap- 
klausos buvo ypač naudingos nustatant politinių nuostatų ir 
pilietinio elgesio atskaitos tašką maždaug regioninio eksperi- 
mento pradžioje.“ 


Institucinės / politinės atvejo studijos 


1976-1989 metais mes atlikome regionų institucijų vidaus po- 
litikos ir politinės raidos kiekviename iš mūsų šešių atrinktų 
regionų atvejo studijas. Mes nuolat susitikinėjome su politi- 
niais lyderiais, partijų atstovais, aukščiausiaisiais pareigūnais, 
interesų grupių lyderiais ir kt. Asmeniškai susipažinome su pa- 
grindiniais regiono politinio ir ekonominio gyvenimo daly- 
viais, iš kurių tiesiogiai sužinojome apie vidinį politinį lavira- 
vimą ir asmenybes, įkvėpusias regiono politiką du pastaruosius 
dešimtmečius. 

Kitas svarbus informacijos apie regiono politinę raidą šal- 
tinis buvo vietinė spauda. Regionų tarybų debatų stenogra- 
mos taip pat pasirodė turtingas politinio laviravimo, aptarto 
interviu, detalių šaltinis. Tęsdami tyrimą, padidinome pa- 
prastųjų regionų, kuriuose rinkome tokią informaciją, skai- 
čių, įtraukdami Toskaną, Umbriją ir Markę, ir kaip nurody- 
ta vėliau, išsamiau ištyrėme Friulį-Veneciją-Džūliją —- vieną 
iš specialiųjų regionų. 


Įstatymų leidybos analizė 


Mes išnagrinėjome visus regionų 1970-1984 metų įstatymus, 
ypač kreipdami dėmesį į šešis mūsų atrinktus regionus ir siek- 
dami įvertinti regionų įstatymų leidybos veiksmingumą. Re- 
giono, kaip pagrindinės įstatymų leidžiamosios institucijos, vaid- 
muo subnacionaliniu lygiu pateisina ypatingą dėmesį 
legislatyvinės išeigos pobūdžiui. (Ši įstatymų analizė detaliau 
aprašyta trečiame skyriuje.) 

Regioninio planavimo atvejo studijos 


1976 metais mes inicijavome išsamias regioninio socialinio- 
ekonominio planavimo atvejo studijas šešiuose regionuose — 
studijas, trukusias daugiau nei dešimtmetį. Mūsų tikslas buvo 
atkurti politikos procesą, pradedant nuo reikalavimų, sekti ir 
ištirti jo eigą per vyriausybės „juodąją dėžę“ iki administraci- 
nio įgyvendinimo etapo ir jo galutinį poveikį visuomenei. In- 
formacija šiam regioninio planavimo ir politikos formavimo 
tyrimui buvo renkama periodiškų ir išplėstinių vizitų į šešis 
atrinktus regionus metu, kuriuose kalbėta su regiono ir vietos 
pareigūnais bei nagrinėjamų sektorių atstovais, ir taip pat su 
kultūros ir akademinės sferos lyderiais, taip pat buvo surinkta 
daugybė turtingos dokumentinės ir statistinės informacijos. Vė- 
liau šis procesas buvo išplėstas į tris kitus regionus - Toskaną, 


Umbriją ir Markę. 


Kontakto su piliečiais eksperimentas 


Norėdami įvertinti dvidešimties regionų vyriausybes paprastų 
žmonių požiūriu, 1983 metų sausio-vasario mėnesiais per Carlo 
Cattaneo instituto POLIS korespondentų mokslininkų tinklą 
atlikome „kontakto su piliečiais“ tyrimą ir stebėjome, kaip kiek- 
vieno regiono biurokratija tvarkėsi su tipiškais anoniminių re- 
giono piliečių prašymais. (Šis tyrimas detaliau aprašytas tre- 
čiame skyriuje.) 


Specialus Friulio-Venecijos-Džūlijos tyrimas 


1983 metais Friulio-Venecijos-Džūlijos (vieno iš penkių „spe- 
cialiųjų“ regionų) vyriausybė pakvietė mus atlikti tyrimą, pa- 
našų į mūsų detalias šešių regionų studijas, įskaitant tarybos 
narių ir bendruomenės lyderių apklausas, regioninio plana- 
vimo ir įstatymų leidybos studijas bei bendrąją politikos analizę. 

Nors, mūsų duomenims iš Friulio-Venecijos-Džūlijos trūks- 
ta šešių atrinktų regionų tyrimų išsamumo laiko požiūriu, 
tai praplėtė mūsų tyrimą už „paprastųjų“ regionų ir apėmė 
specifinius sunkumus, su kuriais susiduria penki specialieji 
regionai. 


Pastabos 

regionus, išskyrus Bazilikatą, ir pasipildė Toskana, Abruciu bei Sicilija. 

252 KAD DEMOKRATIJA VEIKTŲ 


B PRIEDAS 


Statistiniai duomenys apie regionų tarybų 
narių nuostatų kaitą 


Šiame priede pateikiamos lentelės statistiškai pagrindžia antro 
skyriaus išvadas apie didėjantį atitinkamų regionų tarybų na- 
rių nuosaikumą. 

Tarybų narių kaitos įtaka gali būti įvertinta, palyginus tam 
tikrais metais išrenkamų ir paliekančių tarybas narių nuosta- 
tas. Pavyzdžiui, iš B.1 lentelės matyti, kad 37 proc. tarybų na- 
rių, pirmą kartą išrinktų 1975 metais, buvo kraštutinių pažiū- 
rų pagal kairės-dešinės skirčių indeksą mūsų 1976 metų interviu, 
palyginti su 28 proc. buvusių tarybos narių, iš naujo apklaus- 
tų 1976 metais. B.3 lentelės duomenimis, 44 proc. tarybų na- 
rių, naujai išrinktų 1975 metais, pabrėžė nesutaikomą sociali- 
nį konfliktą, palyginus su tik 31 proc. tų, kuriuos jie pakeitė. 
Abiem atvejais paliekantieji tarybas buvo nuosaikesni nei juos 
pakeitusieji. 

Individuali pareigas einančių tarybų narių nuostatų kaita 
gali būti tiesiogiai įvertinta pagal mūsų kartotinės grupės duo- 
menis. Pavyzdžiui, B.1 lentelės duomenimis, iš 1975 metais 
perrinktų tarybų narių 45 proc. 1970-aisiais buvo kraštutinių 
pažiūrų, bet po šešerių metų mūsų antrosios interviu bangos 
metu tik 28 proc. laikėsi tokių pat pažiūrų. Analogiški kiek- 
vienos (1, 2 ir 3) lentelių dalių palyginimai 1970-1976 metais 
rodo nuolatinę kaitą nuosaikumo kryptimi individualiu lyg- 
meniu ir po to 1976, 1981-1982 m. - daugeliu atvejų dides- 
nę už bendrą pokytį taryboje apskritai. Pavyzdžiui, iš B.1 len- 
telės matyti, kad 1970-1976 metais kairės-dešinės kraštutiniųjų 
dalis tarp visų tarybų narių sumažėjo 11 proc., o tarp perrink- 
tųjų — 17 proc. Kitaip tariant, agreguoti pokyčiai sutelkti tarp 
perrinktųjų. 

Kiekvienos lentelės viršutinės ir žemutinės dalių palygini- 
mas rodo, kad institucinė socializacija buvo ypač stipri 1970- 

1975 metais, t. y. per pirmąją naujųjų vyriausybių legislatūros 
kadenciją. Be to, individualios nuostatos keitėsi labiau tarp 
perrinktųjų narių nei tarp tų, kurie paliko tarybas iki mūsų 
paskesnių interviu. Pavyzdžiui, B.1 lentelėje tarp palikusiųjų 
tarybas 1975 metais 1976 metais kraštutiniųjų sumažėjo tik nuo 
35 proc. 1970 metais iki 28 proc. 1976 metais, o tarp likusiųjų 
po 1975 metų ekstremizmas nukrito nuo 45 proc. 1970 metais 
iki 28 proc. 1976 metais. 

Nacionalines politines tendencijas galima iš dalies įvertinti 
naujai išrinktus tarybos narius laikant tam tikra kontroline grupe. 
(Turėkite omenyje, kad platesniame nacionaliniame elektora- 
te - kitokio tipo kontrolinėje grupėje - per tuos metus nebuvo 
jokių depoliarizacijos įrodymų.) Jei darome prielaidą, kad 
1975 metais naujai išrinkti tarybų nariai 1970-aisiais laikėsi pa- 
žiūrų, panašių į tas, kurių anuomet laikėsi naujai išrinkti tary- 
bų nariai, bet, kad dar neišrinkti politikai nebuvo veikiami 
institucinės socializacijos, tuomet individuali kaita, stebima 
mūsų kartotinėse grupėse, labiausiai priskirtina institucinei 
socializacijai, nors tikėtina, kad nacionalinės tendencijos tu- 
rėjo tam tikrą įtaką. Pavyzdžiui, B.1l lentelės duomenimis, 
ekstremizmas pasireiškė 37 proc. naujokų pažiūrose 1975 me- 
tais, palyginti su 42 proc. jų antrininkų prieš penkerius me- 
tus — 5 taškų „laimėjimas“, palyginti su 17 taškų „laimėjimu“ 
tarp perrinktų tarybų narių, iš kurių bent jau 12 taškų taip yra 
priskirtini institucijų poveikiui. Pagal suformuluotas prielai- 
das institucinė socializacija paaiškina beveik du trečdalius in- 
dividualių nuostatų kaitos 1970-1976 metais ir beveik pusę 
individualios kaitos 1976, 1981-1982 metais, o likusi dalis 
kiekvienu atveju aiškinama nacionalinėmis tendencijomis. Ži- 
noma, išsamesnis ir tikslesnis nacionalinių tendencijų vertini- 
mas reikalautų panašių kartotinių panelinių politikų apklausų 
už regionų vyriausybių ribų. 

B.1 lentelė. Mažėjantis ideologinis ekstremizmas 1970-1975 ir 
1975-1980 m.: pokytis, nacionalinė politika ar konversija? 


Iš tarybų narių, 
kurie po 1975 m. rinkimų: 


išėjo liko atėjo 
Kairės-dešinės 
ekstremistai, proc. 
1970 m. 35 45 
1976 m. 28 28 37 


Iš tarybų narių, 
kurie po 1980 m. rinkimų: 


išėjo liko atėjo 
Kairės-dešinės 
ekstremistai, proc. 
1976 m. 22 29 
1981-1982 m. 24 22 20 


iš visų einančių parei- 
gas nurodytais metais 


42 
31 


iš visų einančių pa- 
reigas nurodytais metais 


31 
21 


Pastaba. Čia vartojamas ekstremizmas remiasi kairės-dešinės skirčių indeksu, api- 
brėžtu 2.2 ir 2.3 lentelėse ir 2.1 paveiksle. Pabrauktos reikšmės žymi pareigas ei- 


nančius tarybos narius nurodytais metais. 


Priedai 

B.2 lentelė. Didėjanti tarppartinė simpatija 1970-1975 ir 
1975-1980 m.: pokytis, nacionalinė politika ar konversija? 


Vidutinė tarppartinė 
simpatija 

1970 m. 

1976 m. 


Vidutinė tarppartinė 
simpatija 

1976 m. 
1981-1982 m. 


Iš tarybų narių, 
kurie po 1975 m. rinkimų: 


išėjo liko atėjo 


27,4 26,6 
26,8 33,3 29,5 


Iš tarybų narių, 
kurie po 1980 m. rinkimų: 


išėjo liko atėjo 


30,4 31,4 
34,8 35,6 35,2 


iš visų einančių parei- 
gas nurodytais metais 


26,9 
31,0 


iš visų einančių pa- 
reigas nurodytais metais 


31,0 
35,4 


Pastaba. Tarppartinė simpatija yra vidutinė simpatija (skalėje nuo O iki 100), reiš- 
kiama visų partijų, išskyrus savo, respondentų atžvilgiu, kaip nurodyta 2.2 paveiks- 
le. Pabrauktos reikšmės žymi pareigas einančius tarybos narius nurodytais metais. 

B.3 lentelė. Konflikto ryškumo mažėjimas 1970-1975 ir 
1975-1980 m.: pokytis, nacionalinė politika ar konversija? 


Iš tarybų narių, 
kurie po 1975 m. rinkimų: 


išėjo liko atėjo iš visų einančių parei- 
gas nurodytais metais 


Pabrėžusių nesutaikomą 
konfliktą, proc. 


1970 m. 47 54 52 
1976 m. 31 32 44 36 


Iš tarybų narių, 
kurie po 1980 m. rinkimų: 


išėjo liko atėjo iš visų einančių pa- 
reigas nurodytais metais 


Pabrėžusių nesutaikomą 

konfliktą, proc. 

1976 m. 34 39 36 
1981-1982 m. 29 25 32 29 


Pastaba. Nesutaikomo konflikto ryškumas nustatomas pagal 2.3.a paveikslo pirmos 
dalies klausimą. Pabrauktos reikšmės žymi pareigas einančius tarybos narius nuro- 
dytais metais. 

C PRIEDAS 


Institucijų veiksmingumas 1978-1985 m. 


Institucijų veiksmingumo indekso komponentai, 1978-1985 m. 


1 kintamasis Reformų įstatymai, 1978-1984 


2 kintamasis" Lopšeliai-darželiai, 1983 
3 kintamasis Būstas ir miestų plėtra, 1979-1987 
4 kintamasis Statistikos ir informacijos paslaugos, 1981 


5 kintamasis Įstatymų leidybos naujovės, 1978-1984* 

6 kintamasis == Kabineto stabilumas, 1975-1985** 

7 kintamasis = Šeimos klinikos, 1978 

8 kintamasis Biurokratų atliepumas, 1983 

9 kintamasis Pramonės politikos priemonės, 1984 

10 kintamasis Biudžeto priėmimo laikas, 1979-1985** 

11 kintamasis Vietinio sveikatos apsaugos vieneto išlaidos, 1983 
12 kintamasis Fondų žemės ūkiui panaudojimas, 1978-1980 


*Neturime duomenų kintamajam iš penkių „specialiųjų“ regionų (Aostos slėnio, 
Trentino-Alto, Adidžės, Friulio-Venecijos-Džūlijos, Sicilijos ir Sardinijos). 

**6 ir 10 kintamųjų skaičiavimas, palyginti su aprašytu tekste, yra sukeistas taip, 
kad aukšti absoliutiniai balai atitiktų aukštą veiksmingumą. 

C.1 lentelė. Institucijų veiksmingumo indekso komponentų 


Indeksas 1 kint. 2 kint. 3 kint. 4 kint. 5 kint. 
Indeksas 1,0000 0,8742* 0,8506* 0,8067* 0,7970* 0,7787“ 
1 kint. 0,8742* 1,0000 0,7721* 0,5982* 0,7293* 0,7611* 
2 kint. 0,8506* 0,7721* 1,0000 0,8687* 0,5889* 0,8113* 
3 kint. 0,8067* 0,5982* 0,8687* 1,0000 0,5732*  0,8272“ 
4 kint. 0,7970* 0,7293* 0,5889* 0,5732* 1,0000 0,6065* 
5 kint. 0,7787* 0,7611* 0,8113* 0,8272* 0,6065* 1,0000 
6 kint. 0,6813* 0,4925 0,4997 0,5526* 0,2790 0,4874 
7 kint. 0,6400* 0,5943* 0,6895* 0,5626* 0,5321*  0,4684 
8 kint. 0,6246* 0,5030 0,3561 0,2813 0,4194 0,4568 
9 kint. 0,5803* 0,3936 0,3251 0,4807 0,5406*  0,5677 
10 kint. 0,5772* 0,4425 0,1588 0,2546 0,4414 0,4669 
11 kint. 0,5449* 0,4603 0,5191* 0,5391* 0,3515 0,1799 
12 kint. 0,4682 0,4424 0,3843 0,1210 0,4548 0,4294 
*Reikšmingumas (vienpusis) < 0,01. 

D PRIEDAS 
Regionų SANTTUmMpos, vartojamos 
sklaidos diagramose 

Santrumpa Regionas Santrumpa Regionas 
Ab Abrucis Lo Lombardija 
Ao Aostos slėnis Ma Markė 
Ap | Apulija Mo Molizė 
Ba Bazilikata Pj Pjemontas 
Em Emilija-Romanija sa Sardinija 
Fr Friulis-Venecija-Džūlija Si Sicilija 
KI Kalabrija To Toskana 
Km Kampanija Tr Trentinas-Alto Adidžė 
La Lacijus Um Umbrija 
Li Ligūrija Ve Venecija 


Priedai 


tarpusavio koreliacijos (r), 1978-1985 m. 

6 kint. 7 kint. 8 kint. 9 kint. 10 kint. 11 kint. 12 kint. 
0,6813* 0,6400* 0,6246* 0,5803* 0,5772* 0,5449* 0,4682 
0,4925 0,5943* 0,5030 0,3939 0,4425 0,4603 0,4424 
0,4997 0,6895 0,3561 0,3251 0,1588 0,5191 0,3843 
0,5526* 0,5626* 0,2813 0,4807 0,2546 0,5391* 0,1210 
0,2790 0,5321* 0,4194 0,5406* 0,4414 0,3515 0,4548 
0,4874 0,4684 0,4568 0,5677 0,4669 0,1799 0,4294 
1,0000 0,3330 0,5758* 0,2469 0,5488* 0,3150 0,3188 
0,3330 1,0000 0,1873 0,2625 0,0117 0,2255 0,1997 
0,5758* 0,1873 1,0000 0,2406 0,6098* 0,3282 0,3240 
0,2469 0,2625 0,2406 1,0000 0,6149* 0,2225 0,1045 
0,5488* 0,0117 0,6098* 0,6149* 1,0000 0,1171 0,3757 
0,3150 0,2255 0,3282 0,2225 0,1171 1,0000 -0,0386 
0.3188 0,1997 0,3240 0,1045 0,3757 -0,0386 1,0000 
E PRIEDAS 


Vietos valdžios (1982-1986) ir regiono vyriausybės 
veiksmingumas (1978-1985) 


Šio tyrimo tikslas - regiono vyriausybės veiksmingumas. Ta- 
čiau gali kilti klausimas, kaip regiono valdymo kokybė yra 
susijusi (jei apskritai yra susijusi) su to paties regiono vietos 
vyriausybių kokybe. Jei regiono vyriausybės veiksmingumą pir- 
miausia lemia „endogeniniai“ veiksniai, tokie kaip konkrečių 
pareigūnų strategijos ir pasirinkimai, tuomet mažai tikėtina, 
kad jis koreliuotų su tos pačios srities vietos vyriausybių veiks- 
mingumu. Tačiau jei „ekologiniai“ faktoriai, tokie kaip socia- 
linė ir ekonominė regiono struktūra arba jo pilietinės tradici- 
jos, yra svarbesnės determinantės, tuomet tie patys veiksniai 
turėtų veikti ir gretimos vietos valdžios kokybę. 

E.1 lentelė. Vietos valdžios veiksmingumo indekso 
komponentai, 1982-1986 m. 


Turinys Faktoriaus krūvis 
Komunaliniai sporto įrengimai 0,939 
Komunalinės kanalizacijos sistemos įdiegimas 0,930 
Komunalinių bibliotekų steigimas 0,919 
Komunalinis šiukšlių surinkimas 0,917 
Komunalinių techninių paslaugų įdiegimas 0,912 
Komunalinių Iopšelių-darželių steigimas 0,883 
Komunalinės vandens sistemos įdiegimas 0,850 
Komunalinio mokyklų transporto įdiegimas 0,806 
Komunalinis administracinis lavinimas 0,673 
Komunalinio personalo mobilumas 0,640 
Komunalinių posėdžių patalpų įrengimas 0,546 
Komunalinės administracijos reorganizacija 0,528 
Mokyklų kavinių įrengimas 0,499 
Bendruomenės su miesto planavimo tarnybomis 0,375 


Bendruomenės su technine tarnyba 0,342 


Žinoma, visapusiškas Italijos vietos vyriausybių kokybės įver- 
tinimas peržengia mūsų tyrimo ribas. Tačiau kai kurie tinka- 
mi duomenys paimti iš kelių šalies mastu vykdytų vyriausybių 
veiksmingumo tyrimų, atliktų Italijos Corte dei Conti, Nacio- 
nalinio administracinio tribunolo, užsakymu. Šios studijos tyrė 
vietos valdžios veiklos lygius kiekviename regione, vertinda- 
mos daug programų ir paslaugų: nuo personalo mokymų iki 
sporto įrangos ir mokyklų kavinių, nuo miestų planavimo tar- 
nybų iki šiukšlių surinkimo ir kanalizacijos paslaugų, nuo bib- 
liorekų iki municipalinių vandens sistemų. Ši informacija gali 
pateikti apytikrį, bet pakankamai gerą kiekvieno regiono vie- 
tos valdžios veiklos įvertinimą. Visas tinkamų rodiklių sąrašas 
pateikiamas E.1 lentelėje.! . 

Iš dalies patvirtindamas Corte dei Conti tyrimą, šis sudėtinis 
vietos valdžios veiksmingumo matas ryškiai koreliuoja su pilie- 
čių pasitenkinimu vietos valdžia, agreguota nacionaliniu lygiu.* 
Kitaip tariant, Corte dei Conti ir Italijos rinkėjai iš esmės sutaria 
dėl vietos valdžios kokybės kiekviename skirtingame regione, 
nors turimi duomenys neleidžia mums susieti konkrečios vietos 

Pj To 
Fr 
TrVeLoLi 


Regiono vyriausybės veiksmingumas 


Vietos valdžios veiksmingumas 
Koreliacija: r = 0,89 


E.l pav. Regiono vyriausybės ir vietos valdžios veiksmingumas 


vyriausybės veiksmingumo su tos valdžios piliečių vertinimais. 
E.1 paveiksle matyti, kad vietos valdžios veiksmingumas, išma- 
tuotas pagal suteiktas paslaugas, labai ryškiai koreliuoja su re- 
giono vyriausybės kokybe. Mūsų masinės apklausos taip pat ro- 
do, kad rinkėjai panašiai vertina ir regionų vyriausybes, ir vietos 
valdžią. E.2 paveikslo duomenimis, agreguotas pasitenkinimas 
vietos valdžia labai stipriai koreliuoja su agreguotu apsitenkini- 
mu regiono vyriausybe.? (Kita vertus, agreguotas pasitenkinimas 
nacionaline vyriausybe nekoreliuoja nei su pasitenkinimu re- 
giono vyriausybe, nei su pasitenkinimu vietos vyriausybe, ki- 
taip tariant, didesnis pasitenkinimas regiono vyriausybe ar vie- 
tos valdžia nėra paprasčiausias švelnesnių vertinimo standartų 
veiksminguose regionuose atspindys.) Trumpai tariant, mes ir 
Italijos rinkėjai sutariame, kad kuo veiksmingesnė regiono vy- 
riausybė, tuo kokybiškesnė vietos valdžia. Geras regioninis ir 
vietinis valdymas eina kartu būtent taip, kaip mes turėtume ti- 
kėtis, jei valdymo veiksmingumą lemia pilietinės tradicijos ir 
socialinis kapitalas. 

Li FrPį 
ToVe Lo 
Um 


Pasitenkinimas regiono vyriausybe 


Pasitenkinimas vietos valdžia 
Koreliacija: r = 0,90 


E.2 pav. Pasitenkinimas regiono vyriausybe ir vietos valdžia 


Pastabos 


1 Šios informacijos šaltiniai yra: Primo rapporto sullo stato dei poteri locali/ 
1984 (Rome: Sistema Permanente di Servizi, 1984), pp. 91, 118, 121; 
XIII rapporto/1979 sulla situazione sociale del paese, Censis Ricerca (Roma: 
Fondazione Censis, 1979), p. 519; ir GOuarto rapporto sullo stato dei poteri 
locali/1987 (Rome: Sistema Permanente di Servizi, 1987), pp. 48-51. Pen- 
kiolika atskirų paslaugų indikatorių buvo sujungti į vieną faktorinę reikš- 
mę, pagrįstą pagrindinių komponentų analize. 

2 Apytikrė koreliacija tarp vidutinio pasitenkinimo vietos valdžia ir mūsų 
vietos valdžios veiksmingumo indekso, agreguoto pagal regionus, yra r = 
0,72; kai pasverta pagal imties dydį, kad būtų ištaisyta imties paklaida 
mažiausiuose regionuose, r = 0,83. 

3 Per keturias mūsų apklausas 9 dešimtmetyje vidutinė koreliacija tarp re- 
giono vyriausybės ir vietos valdžios vertinimų individualiu analizės lygiu 
yra r = 0,62. 


Priedai 


Pilietinio įsitraukimo tradicijos, 1860-1920 m. 


F PRIEDAS 

Pilietinio įsitraukimo tradicijų indekso komponentai, 1860-1920 m. 


1 kintamasis 
2 kintamasis 
3 kintamasis 
4 kintamasis 
5 kintamasis 


Socialistų ir Liaudies partijų stiprumas, 1919-1921 


Kooperatyvų kiekis vienam Žmogui, 1889-1915 


Narystė tarpusavio pagalbos draugijose, 1873-1904 


Rinkiminis aktyvumas, 1919-1921 


Vietinės asociacijos, įkurtos iki 1860 m. 


F.1 lentelė. Pilietinio įsitraukimo tradicijų indekso komponentų 
tarpusavio koreliacija (r) 1860-1920 m. 


Indeksas 
1 kint. 
2 kint. 
3 kint. 
4 kint. 
5 kint. 


Indeksas 


1,000 

0,973* 
0,931* 
0,906* 
0,782* 
0,563* 


1 kint. 


0,973* 
1,000 
0,901* 
0,877* 
0,707* 
0,539 


2 kint. 


0,931* 
0,901* 
1,000 
0,764* 
0,676* 
0,494 


"Reikšmingumas (vienpusis) < 0,01. 


3 kint. 


0,906* 
0,877* 
0,764* 
1,000 
0,609 
0,464 


4 kint. 


0,782* 
0,707* 
0,676* 
0,609* 
1,000 
0,131 


5 kint. 


0,563* 
0,539 
0,494 
0,464 
0,131 
1,000 


Pastabos 


Pratarmė 


1! Žr.: Robert D. Purnam, Robert Leonardi, and Raffaella Y. Nanetri, „At- 
titude Stability among Italian Elites“, American Journal of Political Scien- 
ce 23 (August 1979); 463-494; Robert D. Putnam, Robert Leonardi, 
and Raffaella Y. Nanetti, „Le regioni 'misurate"“, // Mulino 24 (March- 
April 1980): 217-243; Robert Leonardi, Raffaella Y. Nanetti, and Ro- 
berc D. Purnam, „Devolution as a Political Process: The Case of Italy“, 
Publius 11 (Winter 1981): 95-117; Robert D. Putnam, Robert Leonar- 
di, Raffaella Y. Nanetti, and Franco Pavoncello, „Sul rendimento delle 
istituzioni: il caso dei governi regionali italiani“, Rivista Trimestrale del 
Diritto Pubblico 2(1981); 438-479; Robert D. Putnam, Robert Leosrar- 
di, Raffaella Y. Nanetti, and Franco Pavoncello, „L'evaluation de V'acti- 
vitė regionale: le cas italien“, Powvoirs 19 (1981): 39-58; Robert D. Put- 
nam, Robert Leonardi, and Raffaella Y. Nanetti, „L'istituzionalizzazione 
delle Regioni in Italia“, Le Region: 10 (November-December 1982); 1078-— 
1107; Robert D. Putnam, Robert Leonardi, Raffaella Y. Nanetti, and 
Franco Pavoncello, „Explaining Institutional Success: The Case of Ita- 
lian Regional Government“, American Political Science Review 77 (1983): 
55-74; Robert D. Putnam, Robert Leonardi, and Raffaella Y. Nanetti, 
La Pianta e le Radici: II Radicamento dell' Istituto Regionale nel Sistema 
Politico Italiano (Bologna: II Mulino, 1985); Raffaella Y. Nanetti, Ro- 
bert Leonardi, and Robert D. Putnam, „The Management of Regional 
Policies: Endogenous Explanations of Performance“, in Subnational Po- 
litics in tbe 19805: Organization, Reorganization and Economic Develop- 
ment, Louis A. Picard and Raphael Zariski, eds. (New York: Praeger, 
1987), pp. 103-118; Robert D. Purnam, Robert Leonardi, and Raffaella 
Y. Nanetti, „Indagini sul governo regionale del Friuli-Venezia Giulia“, 
in Arduino Agnelli and Sergio Bartole, eds., La Regione Friuli-Venezia 

Giulia (Bologna: II Mulino, 1987), pp. 499-563; and Robert Leonardi, 
Raffaella Y. Nanetci, and Robert D. Putnam, „Italy - Territorial Politics 
in the Post-War Years: The Case of Regional Reform“, in R. A. W. Rho- 
des and Vincent Wright, eds., Tensions in Territorial Politics of Western 
Europe (London: Frank Cass, 1987), pp. 88-107. 

2 Žr.: ypač - Raffaella Y. Nanetti, Growth and Territorial Policies: The Ita- 
lian Model of Social Capitalism (New York: Pinter, 1988); Robert Leo- 
nardi and Douglas A. Wertman, /ralian Christian Democracy: The Poli- 
tics of Dominance (London: Macmillan, 1989); Robert Leonardi and 
Raffaella Y. Nanetti, eds., The Regions and European Integration: The Ca- 
se of Emilia-Romagna (New York: Pinter, 1990); and Robert Leonardi, 
Regions and tbe European Community: The Regional Response to the Single 
Market in tbe Underdeveloped Parts of the EC (London: Frank Cass, 1992). 


Pirmas skyrius 


1 Žr.: šios kelionės žemėlapį knygos pradžioje. 

2 Išsamesnį Seveso katastrofos ir jos pasekmių aprašymą žr.: Michael R. 
Reich, Toxic Politics: Responding to Chemical Disasters (Ichaca: Cornell 
University Press, 1991), pp. 98-139. 

3 Žr.: Terry M. Moe, The New Economics of Organization, American Jour- 
nal of Political Science 78 (November 1984): 739-777; Geoffrey Bren- 
nan and James M. Buchanan, The Reason of Rules: Constitutional Political 
Economy (New York: Cambridge University Press, 1985); Kenneth A. 
Shepsle Institutional Eguilibria and.Eguilibrium Institutions, in Politi- 
cal Science: The Science of Politics, Herbert E. Weisberg, ed. (New York: 
Agathon Press, 1986), pp. 51-81; Elinor Ostrom, „An Agenda for the 
Study of Institutions“, Public Choice 48 (1986): 3—25; Kenneth A. Shepsle, 
„Studying Institutions: Some Lessons from the Rational Choice Appro- 
ach“, Journal of Theoretical Politics 1 (1989): 131-137; Terry M. Moe, 
„Political Institutions: The Neglected Side of che Story“, Journal of Law, 
Economics, and Organization 6 (1990): 213-253; and Douglas C. North, 
„Institutions and a Transaction Costs Theory of Exchange“, in Perspecti- 
ves on Positive Political Economy, eds. James E. Alt and Kenneth Shepsle 
(New York: Cambridge University Press, 1990), Chaprer 7. 

4 Žr.: James G. March and Johan P. Olsen, Rediscovering Institutions: The 
Organizational Basis of Politics (New York: The Free Press, 1989) and 
The New Institutionalism in Organizationals Analysis, eds. Walter W. Po- 
well and Paul J. Dimaggio (Chicago: University of Chicago Press, 1991). 

5 Žr.: Stephen Skowronek, Building a New American Stare (New York: 
Cambridge University Press, 1982); Bringing the State Back In, eds. Peter 

prantamos, o visos kitos — nekrinta į akis“. Tocgueville, Democracy in 


America, p. 517. (Vert. V. Petrauskas. P. 517.) 

29 Tocgueville, Democracy in America, p. 190. 

30 Ne visos vienminčių asociacijos remia demokratinius tikslus ar yra egali- 
tariškai organizuotos; pagalvokime, pavyzdžiui, apie Ku Klux Klaną arba 
Nacių partiją. Norint įvertinti kokios nors organizacijos reikšmę demok- 
ratiniam valdymui, reikia žiūrėti ir į kitas pilietines dorybes, tokias kaip 
tolerancija bei lygybė. 

31 Milton J. Esman and Norman T. Uphoff, Local! Organizations: Inter- 
mediaries in Rural Development (Ichaca: Cornell University Press, 1984), 
p. 40. 

32 Esman and Uphotff, Local Organizations, pp. 99-180 ir David C. Kor- 
ten, „Community Organization and Rural Development: A Learning Pro- 
cess Approach“, Public Administration Review 40 (September-October 
1980): 480-511. Esman ir Uphoff ištyrė, kad tokie faktoriai, kaip gam- 
tiniai ištekliai, fizinė infrastruktūra, ekonominiai resursai, pajamų pasi- 
skirstymas, raštingumas ir partijų poliarizacija, akivaizdžiai yra nesusiję 
su vietinių organizacijų plėtros efektyvumu. Daugiau duomenų apie vie- 
tinio dalyvavimo vaidmenį Trečiojo pasaulio raidoje žr.: John D. Mont- 
gomery, Bureaucrats and People: Grassroots Participation in Third World 
Development (Baltimore: Johns Hopkins University Press, 1988), pp. 42— 
57 ir ten cituojamus darbus. 

33 Banfield, Moral Basis of a Backward Society, p. 10. 

34 Žr.: Alessandro Pizzorno, „Amoral Familism and Historical Marginali- 
ty“, International Review of Community Development 15 (1966): 55-66, 
ir Sydel F. Silverman, „Agricultural Organization, Social Structure, and 
Values in Italy: Amoral Familism Reconsidered“, American Anthbropolo- 
gist 70, no. 1 (February 1968): 1-19. Banfieldo knygos paskatinta disku- 
sija yra dalis platesnės mokslinės diskusijos apie tai, ar „kultūra“, ar „struk- 
tūra“ laikytina pirmine priežastimi. Prie šios problemos grįšime šeštame 
skyriuje. 

35 Le Associazioni Italiane, ed. Alberto Mortara (Milan: Franco Angeli, 1985). 
Duomenys yra nuo 1982 m. Į mūsų analizę neįtrauktos pelno siekiančios 
komercinės organizacijos, turistiniai biurai ir vietiniai nacionalinių orga- 
nizacijų skyriai; pastarieji neįtraukti manant, kad „importuotos“ organi- 
zacijos yra blogas polinkio į vietinių asociacijų kūrimą indikatorius. 

36 Sporto klubų ir kitų asociacijų paplitimas yra pakankamai glaudžiai susijęs 
visuose Italijos regionuose (7 = 0,59). Kad išvengtume vieno veiklos sekto- 
riaus dominavimo asociacijų narystės rodiklyje, mes sukonstravome fakto- 
rinę reikšmę, kuri vienodai pasveria kiekvieną iš šių dviejų kategorijų (sportą 
ir kitas sritis). Tačiau nė vienas šioje knygoje pateikiamų statistinių rezul- 
tatų nepriklauso nuo tikslaus svorio, priskirto sporto klubams. 

37 Tocgueville, Democracy in America, pp. 517-518. 

38 Mūsų duomenys apie laikraščių skaitomumą paimti iš Annuario Statisti- 

co Italiano (Rome: Istituto Centrale di Statistica, 1975), p. 135. Jie gerai 
dera su duomenimis iš 1976, 1980, 1983, 1986 ir 1989 m. Eurobaro- 
metro apklausų (7 = 0,91). Eurobarometro duomenys taip pat rodo ryšio 
tarp asociacijų narystės ir laikraščių skaitomumo stiprumą individualiu 
lygmeniu: dažniau nei kartą per savaitę laikraščius skaito 53 proc. grupių 
narių, palyginti su 33 proc. grupėms nepriklausančiųjų. Tai tinka prak- 
tiškai visų rūšių asociacijų nariams, taip pat ir sporto klubų, 5et me religi- 
nių grupių nariams. 

39 Roberto Cartocci, „Differenze territoriali e tipi di voto: le consultazioni 
del maggio-giugno 1985“, Rivista Italiana di Scienza Politica 15 (De- 
cember 1985): 441. Taip pat žr.: Pier Vincenzo Uleri, „The 1987 Refe- 
rendum“, in /talian Politics A Review, vol. 3, eds. Robert Leonardi and 
Piergiorgio Corbetta (New York: Pinter Publishers, 1989), pp. 155-177. 

40 Kaip ir visi indeksai šioje knygoje, dalyvavimo referendumuose aktyvu- 
mo 1974-1987 m. indeksas yra faktorinė reikšmė, pagrįsta tik vienu fak- 
toriumi, gauta dalyvavimo aktyvumo penkiuose referendumuose pagrin- 
dinių komponentų analizės būdu. Visos šiame skyriuje rodomos 
koreliacijos, susijusios su balsavimu referendumuose, galioja balsavimo 
aktyvumui Ąiekviename referendume atskirai. Kitaip tariant, rezultatai vi- 
siškai nepaveikti referendumo problemos turinio. 

41 Žr.: pvz., Richard S. Katz and Luciano Bardi, „Preference Voting and 
Turnover in Italian Parliamentary Elections“, American Journal of Politi- 
cal Science 17 (1980): 97-114; ir Roberto Cartocci, „Otto risposte a un 
problema: La divisione dell'Italia in zone politicamente omogenee“, Polis 
1 (1987 m. gruodžio mėn.): 481-514. Del labai mažo dydžio Aostos slė- 
nio regionas yra vienmandatė apygarda ir todėl nenaudoja preferencinio 
balsavimo sistemos, taigi jis neįtrauktas į analizę. 

42 Ir vėl preferencinio balsavimo 1953-1979 m. indeksas yra faktorinė reikš- 
mė, pagrįsta tik vienu faktoriumi, gautu preferencinio balsavimo šešiuo- 
se rinkimuose pagrindinių komponentų analizės būdu. 

43 Šie duomenys yra iš 1968 m. Samuelio H. Barneso atlikto nacionalinio 
tyrimo antrinės analizės; esame dėkingi profesoriui Barnesui, suteikusiam 
galimybę pasinaudoti šiais duomenimis. Kiekvieno regiono tyrimo ir rin- 
kimų duomenų palyginimas rodo, kad mažiau pilietiškuose regionuose 
respondentai šiek tiek perdeda nurodydami, kaip dažnai naudojasi prefe- 
renciniu balsavimu, bet šis nedidelis perdėjimas, nesvarbu, kokios jo prie- 
žastys, iš esmės neiškreipia palyginimo. 

44 Šie duomenys yra iš sujungtų 1975, 1977, 1983 ir 1987 m. Eurobaromet- 
ro tyrimų. Šie tyrimai, papildyti 1968 m. Barneso apklausa, rodo, kad šiek 
tiek daugiau nei trečdalis Italijos suaugusių gyventojų priklauso vienai ar 
kelioms antrinėms asociacijoms, įskaitant profsąjungas, kurios sudaro šiek 
tiek daugiau nei 40 proc. visos asociacijų narystės. (Patyrę mokslininkai 


Pastabos 283 


45 


46 


47 


48 


mano, kad neišvengiamai ribotas tiriamųjų skaičius šiose apklausose tur- 
būt reiškia, kad rezultatai rodo mažesnę grupių narystę, nei yra iš tikrųjų, 
tačiau šis galimas nukrypimas yra vienodas visuose regionuose.) Individu- 
aliame analizės lygmenyje narystę grupėje geriausiai galima prognozuoti 
pagal išsilavinimą, lyų (dažniausiai nurodoma priklausomybė profsąjun- 
goms ir sporto klubams) ir gyvenimą pilietiškoje bendruomenėje. Imant 
visų tipų grupes, įskaitant profsąjungas, pilietiškumas padidina narių skai- 
čių maždaug 10-15 procentinių punktų, vyriškoji lytis - maždaug 15-20 
procentinių punktų, o išsilavinimas, viršijantis pradinį, padidina narystę 
maždaug 20-25 procentiniais punktais. Tarp mažesnio išsilavinimo mote- 
rų mažiausiai pilietiškuose regionuose tik 15 proc. teigia priklausančios 
kokiai nors grupei, o tarp universitetinio išsilavinimo vyrų pilietiškiausiuose 
regionuose grupių nariais teigia esą 66 proc. 

Koreliacija tarp institucijų veiksmingumo ir mūsų bendruomenės pilie- 
tiškumo rodiklio yra r = 0,53 tarp dvylikos regionų viršutiniame dešinia- 
jame 4.5 pav. kvadrante, ir 7 = 0,68 tarp aštuonių regionų apatiniame 
kairiajame kvadrante. Abi yra statistiškai reikšmingos (p < 0,04). 
Koreliacija tarp ekonominio išsivystymo ir institucijų veiksmingumo, kon- 
troliuojant bendruomenės pilietiškumo indeksą, yra r = -0,34, kuri statis- 
tiškai nereikšminga ir neteisingos krypties, o koreliacija tarp bendruome- 
nės pilietiškumo indekso ir institucijų veiksmingumo išlieka labai reikšminga 
(p < 0,0001). Dvinarė koreliacija tarp bendruomenės pilietiškumo indekso 
ir mūsų ekonominio išsivystymo rodiklio yra 7 = 0,77. Statistikos žinovai 
čia atpažins potencialias multikolinearumo problemas, bet 5 skyriuje mes 
pateiksime papildomų duomenų, kurie atskiria ekonominio išsivystymo ir 
bendruomenės pilietiškumo poveikį. Verta prisiminti perskirstomąją for- 
mulę, pagal kurią centrinė vyriausybė suteikia specialų finansavimą netur- 
tingesniems regionams. Šie pervedimai skirti tam, kad apsaugotų šiuos re- 
gionus nuo skurdo ir ši išorinė parama gali padėti paaiškinti tą faktą, kad 
regiono turtingumas pats savaime, pasirodo, neprisideda prie institucijų 
veiksmingumo, kai kontroliuojamas bendruomenės pilietiškumas. 

1968 m. Barneso nacionalinėje apklausoje mažiau pilietiškuose regionuose 
39 proc. respondentų pripažino asmeniškai pažįstantys parlamento narį, o 
pilietiškesniuose regionuose - atitinkamai 23 proc. Mūsų 1977 m. apklauso- 
je mažiau pilietiškuose regionuose piliečiai teigė bendravę su regiono valdi- 
ninkais daugiau nei dvigubai dažniau kaip pilietiškesniuose regionuose. 
Plg. Sidney Verba, Norman H. Nie, and N. O. Kim, The Modes of De- 
mocratic Participation: A Cross-National Comparison (Beverly Hills, Ca- 


lif.: Sage, 1971). 


49 Harry Eckstein and Ted Robert Gurr, Patterns of Autbority: A Structural 


Basis for Political Inguiry (New York: John Wiley and Sons, 1975). 


50 Šis palyginimas atitinka Giovanni Sartori'o pateikiamus duomenis // Par- 

lamento Italiano (Naples: Edizioni Scientifishe Italiane, 1963), kad tarp 

nacionalinio parlamento narių nuo 1946 iki 1958 m. iš aukštesnės klasės 

buvo kilę 61 proc. visų pietiečių, palyginti su 39 proc. tarybų narių iš 

Šiaurės vidurio, t. y. iš pilietiškesnių regionų. Regionų tarybų narių so- 

cialinės kilmės niekur neturėtume perdėti. Kaip aptarta 2 skyriuje, netgi 

Pietuose tarybų nariai dažniausiai kilę iš viduriniosios klasės. 

1970 ir 1976 m. visų tarybų narių klausėme: „Kalbant apie šį regioną, 

daug diskutuojama, ar reiktų, kad masės labiau dalyvautų. Kokį praktinį 

vaidmenį, jūsų nuomone, galėtų turėti bendruomenės piliečiai regiono 
reikaluose?“ Atsakymai buvo koduojami keletoje dimensijų, įskaitant pa- 
ramą didesniam piliečių dalyvavimui. 

52 Pajamų pasiskirstymas, rekonstruotas iš agreguotų 1975-1989 Euroba- 
rometro tyrimų (apklausoje nurodytų šeimos pajamų svyravimų regiono 
viduje koeficientas), yra lygesnis pilietiškesniuose regionuose (7 = 0,81). 
Kontroliuojant pilietiškumą, pajamų nelygybė ir veiksmingumas nesusi- 
ję, tačiau multikolinearumas maskuoja rezultatus. 

53 Robert D. Putnam, „Studying Elite Political Culture: The Case of Ide- 
ology“, American Political Science Review 65 (September 1971): 651- 
681, ištyrė, kad tarp italų (ir britų) politikų stiprus prisirišimas prie 
vertybių ir nuostatų sistemos nėra nesuderinamas su pasirengimu ieš- 
koti kompromisų. 

54 Žr.: Carol A. Mershon, „Relationships among Union Actors after che 
Hot Autumn“, Labour 4 (1990): 46-52, ir I. Regalia, „Democracy and 
Unions: Towards a Critical Appraisal“, Economic and Industrial Democ- 
racy 9 (1988): 345-371. 

55 Salvatore Coi, „Sindicati in Italia: iscritti, apparato, finanziamento“, // 
Mulino 28 (1979): 201-242, citata iš p. 206. Coi atkreipia dėmesį, kad 
vienijimasis į profsąjungas iš tiesų yra didesnis viešajame sektoriuje ir 
žemės ūkyje nei pramonėje. 


—-— 


5 


56 Tarp nekvalifikuotų darbininkų vyrų profsąjungoms priklauso 39 proc. 
pilietiškesniuose regionuose ir 21 proc. mažiau pilietiškuose regionuose. 
Tarp vadovų ir specialistų vyrų narystė profsąjungoje siekia 15 proc. pi- 
lietiškesniuose regionuose, o mažiau pilietiškuose — tik 8 proc. 12 proc. 
ūkininkų vyrų pilietiškesniuose regionuose yra profsąjungų nariai, o tai 
yra keturis kartus daugiau nei mažiau pilietiškuose regionuose. Apskritai 
paėmus, maždaug 15 proc. visų Italijos suaugusiųjų yra profsąjungų na- 
riai ir 25 proc. yra profsąjungų dukterinių organizacijų nariai. Visi šie 
duomenys paimti iš agreguotų 1976, 1985, 1988 ir 1989 m. Eurobaro- 
metro apklausų. 

57 Šio pastebėjimo istorinį patvirtinimą žr. 5 skyriuje, pp. 157-158. 

58 Žr.: Percy Allum, „Uniformity Undone: Aspects of Catholic Culture in 
Postwar Italy“, in Culture and Conflict in Postwar Italy: Essays on Mass 

and Popular Culture, ed. by Zygmunt G. Baranski and Robert Lumley 
(London: Macmillan, 1990). 

59 Bažnyčią dažniau lanko moterys ir vyresniosios kartos žmonės, bet šie 
pilietinio aktyvumo skirtumai išlieka kontroliuojant lytį ir amžių. Visi 
šiame paragrafe gauti rezultatai remiasi sujungtomis Eurobarometro 1975— 
1989 m. apklausomis. 

60 Gianfranco Poggi, Jtalian Catholic Action (Stanford: Stanford University 
Press, 1967); Allum, „Uniformity Undone“, ypač p. 85, p. 91; ir Paul 
Ginsborg, A History of Contemporary Italy: Society and Politics 1943-1988 
(London: Penguin Books, 1990), pp. 169-170, p. 348. 

61 Tam tikra šios taisyklės išimtis, tačiau visai suprantama tai, kad pilietiš- 
kesnių bendruomenių gyventojai labiau domisi vietiniais reikalais nei jų 
kolegos iš mažiau pilietiškų regionų. 

62 Šiame paragrafe išdėstyti apibendrinimai remiasi agreguotais Eurobaro- 
metro 1975-1989 m. tyrimais. 

63 Sidney G. Tarrow, Peasant Communism in Southern Italy (New Heaven: 
Yale University Press, 1967), ypač pp. 80-81, pp. 198-246, citatos iš p. 
7 ir p. 75 (išskirta originale). 

64 Šie duomenys yra iš 1986 ir 1988 m. Eurobarometro tyrimo. „Žemas“ 
išsilavinimas nurodo 62 proc. suaugusiųjų, kurie baigė mokytis jaunesni 
nei 15 metų, „aukštas“ žymi visus likusius. Bejėgiškumo jausmas yra glau- 
džiai susijęs su nepasitenkinimu Italijos demokratijos būkle. Bejėgišku- 
mo indeksas koreliuoja 7 = -0,19 su išsilavinimu, r = -0,15 su bendruo- 
menės pilietiškumo indeksu ir » = 0,26 su respondento pasitenkinimu 
tuo, „kaip demokratija veikia Italijoje“. 

65 Benjamin Barber, Strong Democracy: Participatory Politics for a New Age 
(Berkeley: University of California Press, 1984), p. 179. 

66 Detalesnę diskusiją apie organizuotą nusikalstamumą mažiau pilietiškuose 
regionuose žr. 5 skyriuje (p. 146-148). 

67 Ner pilietiškesniuose regionuose tik trečdalis respondentų pasirinko „pa- 
sitikėjimo“ alternatyvą, bet tai tik keletu procentinių punktų mažiau nei 
Amerikoje tuo pačiu metu, pateikus tokius par klausimus. Žr.: Eric M. 
Uslaner, „Comity in Context: Confrontation in Historical Perspective“, 
British Journal of Political Science 21 (1991): 61. 

68 Punktai apie griežtesnę teisėtvarką paimti iš 1972 m. nacionalinio tyri- 
mo, vadovaujamo Samuelio H. Barnes'o ir Giacomo Sani'o, kuriems esa- 
me dėkingi už leidimą pasinaudoti duomenimis. Ronald Inglehart kny- 
gose The Silent Revolution: Changing Values and Political Styles among 
Western Publics (Princeton: Princeton Univerity Press, 1977) ir Culture 
Shift in Advanced Industrial Society (Princeton: Princeton University Press, 
1990) teigia, kad balansas tarp „materialistinių“ ir „postmaterialistinių“ 
vertybių turi svarbią reikšmę politiniam elgesiui. Remdamiesi sujungtų 

1976-1989 m. Eurobarometro apklausų duomenimis nustatėme, kad kon- 
troliuojant amžiaus, išsilavinimo, šeimos pajamų, bažnyčios lankymo, ly- 
ties ir regiono turtingumo poveikį, žmonės pilietiškesniuose regionuose 
daug dažniau pabrėžia tokius reikalavimus kaip „daugiau galimybių pa- 
veikti valdžią“ ir „ginti žodžio laivę“ ir daug rečiau — „palaikyti tvarką 
šalyje“. Skirtumai ketvirtosios Inglehart'o vertybės atžvilgiu („kovoti su 
kainų kilimu“) nėra reikšmingi. Šie kontrastai, nors nelabai dideli pagal 
absoliutinius skaičius, dera su mūsų pilietinės bendruomenės apibūdini- 
mu: paėmus du vienodai išsilavinusius, vienodai turtingus, vienodai reli- 
gingus to paties amžiaus vyrus arba moteris - vieną iš pilietiškesnio re- 
giono, kitą iš mažiau pilietiško — pilietiškesnės bendruomenės gyventojui 
labiau rūpi demokratija ir mažiau valdžia. Kaip ir Inglehart'as, mes tiki- 
me, kad tokie kultūriniai skirtumai yra svarbūs, nors mūsiškis jų kilmės 
aiškinimas (5 ir G skyrius) šiek tiek skiriasi nuo jo aiškinimo. 


69 Duomenys yra iš agreguotų Eurobarometro 1975-1989 m. apklausų 4.14 


pav. apibendrinami rezultatai apima atsakymus „labai patenkintas“ ir „pa- 
tenkintas“. Kadangi imtis didelė, atskirų regionų rezultatai yra pakanka- 
mai patikimi. Daugianarėje regresijoje, prognozuojančioje pasitenkini- 
mą gyvenimu pagal pajamas, bažnyčios lankymo dažnį, bendruomenės 
pilietiškumą, amžių, išsilavinimą, lytį ir interviu datą (kad būtų galima 
patikrinti galimas tendencijas bėgant laikui), tik trys pirmieji yra reikš- 
mingi. Beta koeficientai yra 0,16 religijai, 0,15 pajamoms ir 0,14 pilieti- 
nei bendruomenei. 


70 Žr.: pvz., Richard Dagger, „Metropolis, Memory, and Citizenship“, Ame- 


7 


| 


rican Journal of Political Science 25 (1981): 715-737; Alasdair Maclntyre, 
After Virtue (Notre Dame: Notre Dame University Press, 1981); ir Mi- 
chael Taylor, Community, Anarchy and Liberty (New York: Cambridge 
University Press, 1982). Žinoma, ne visi pilietinės bendruomenės idealo 
šalininkai garbino tradicinį kaimą; Tocgueville, pavyzdžiui, bijojo, kad 
pažįstamų ir giminių ryšių galia kaimiškojoje Prancūzijoje gali slopinti 
pilietinį angažuotumą. Apie valstiečių kaimų įvairovę pagal tai, kiek jie 
savanoriškai bendradarbiauja kolektyvinių gėrybių labui, žr.: Rober Wa- 
de, Village Republics: Economic Conditions for Collective Action in South 
India (New York: Cambridge University Press, 1988). 

James Watson, The Mafia and Clientelism: Roads to Rome in post- War 
Calabria (New York: Routledge, 1988), pp. 98-99. Net atsitiktiniai Cir- 
colo dei Nobili (Kilmingųjų klubas), kaip rodo pats pavadinimas, vargiai 
tėra egalitarinio socialinio solidarumo jėga. 


72 Mūsų istorija čia susikerta su seniai besitęsiančiais debatais apie patrona- 


tu paremtą politinės mašinos efektyvumą Amerikos miestuose. „Balta- 
rankiai“ „gero valdymo“ šalininkai (jų priešininkų kartais vadinami „goo- 
goos“) paniekinamai žiūrėjo į „bosizmą“, o „sugrubusių rankų“ patronato 

gynėjai įrodinėjo, kad ši mašina integravo imigrantų grupes į politinį 
gyvenimą bei užtikrino tinkamą gatvių valymą ir rūpestingus rūpybos 
darbuotojus. Valdymas patronato būdu veikia, teigė partijos senbuviai. 
Iš mūsų Italijos kontrasto paaiškėja, kad trai, ko abi pusės nepastebėjo, 
yra fundamentinis socialinis egalitarizmas ir tankūs horizontalūs pilieti- 
nio solidarumo tinklai, tradiciškai formavę Amerikos socialinį audinį netgi 
dideliuose miestuose. Apytiksliai kalbant, Amerikos miestuose egzistavo 
patronatas, bet ne klientelizmas. Ar šios miestų mašinos iš tiesų buvo 
tokios efektyvios, kaip teigia jų šalininkai, ar, kita vertus, pastaraisiais 
metais socialinis audinys pavojingai sudūlėjo, yra du svarbūs klausimai, 
verti tolesnio tyrimo. Apie Amerikos miestų politikos analizę, tam tikrais 
atžvilgiais analogišką mūsų Italijos tyrimui, žr.: Terry Nichols Clark and 
Lorna Crowley Ferguson, City Money: Political Processes, Fiscal Strain, 
and Retrenchement (New York: Columbia University Press, 1983). 

73 Oxford English Dictionary apibrėžtas kaip „gero pilietiškumo stygius“. 

74 Cicero, Republic, I, 25, cituota iš George H. Sabine, A History of Political 
Theory, 3rd ed. (New York: Holt, Rinehart, and Winston, 1961), p. 166. 

75 Edmund Burke, Reflections on the Revolution in France (1970, reprint 
ed., New York: Liberal Arts Press, 1955), p. 110. 

76 Gabriel Almond, „Comparative Political Systems“, Journal of Politics 18 
(1956): 391-409. Taip pat žr.: Gabriel Almond and Bingham Powell, 

Rotacinio kredito asociacijos 219-225, 
304 (24), 304 (27), 305 (30) 

rotacinio kredito asociacijos 227-231 
jo formos 221-225 
taip pat žr. kolektyvinis veiksmas, 
pasitikėjimas 


320 


Socialinis pasitikėjimas, Žr. pasitikėjimas 

Kaina sutartinė 


Kodėl vienos demokratinės vyriausybės sėkminę 

bert Putnam ir jo bendraautoriai savo knygoje p 

bendruomenės“ reikšmės tobulinant sėkmingai 

mus. Jie tyrinėja unikalų eksperimentą, pradėtą 

Italijos regione buvo kuriamos naujos vyriausybės. Po dviejų dešimtmečių ana- 

„Originali, epochinė, novatoriška - visi šie pompastiški žodžiai tinka 
knygai, kuri neperdėtai gali būti vadinama mūsų laikų „Demokratija 
Amerikoje“. David L. Kirp. The Nation 


„Didingas socialinių mokslų darbas, nusipelnęs užimti vietą greta 

de Tocgueville'o, Paret'o ir Weber 'io. Jei Putnam'o teiginiai apie sėkmin- 

